Р Е П У Б Л И К А   Б Ъ Л Г А Р И Я
ЧЕТИРИДЕСЕТ И ПЪРВО НАРОДНО СЪБРАНИЕ
КОМИСИЯ ПО ПРАВНИ ВЪПРОСИ

Д О К Л А Д 

      ОТНОСНО: Общ законопроект за изменение и допълнение  на Изборния кодекс, № 253-03-88 от 5 септември 2012 г., на основание    чл. 71, ал. 2 от Правилника за организацията и дейността на Народното събрание 

                                                                                                          
									       Проект !
                                                                                                  Второ гласуване

З А К О Н

за изменение и допълнение на Изборния кодекс

(обн., ДВ, бр. 9 от 2011 г.; Решение № 4 от 2011 г. на Конституционния съд - ДВ, бр. 36 от 2011 г.; изм., бр. 45 от 2011 г.)
     Комисията подкрепя/не подкрепя текста на вносителя за наименованието на закона.
      § 1. В чл. 1 се правят следните допълнения:
 1. В ал. 1 навсякъде след израза “кметове на общини” се поставя запетая и се добавя “райони”.
 2. В ал. 2 след думата “община” се поставя запетая и се добавя “район”.

     Предложение на нар. пр. Я. Янев и гр.нар.пр.:
      § 1 отпада.
      Комисията подкрепя/не подкрепя предложението.

Комисията подкрепя/не подкрепя текста на вносителя за § 1.

Действащ текст: Обхват
 Чл. 1. (1) (Обявена за противоконституционна от КС на РБ в частта й относно израза "народни представители, президент и вицепрезидент на републиката" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) Този кодекс определя организацията и реда за произвеждане на избори за народни представители, президент и вицепрезидент на републиката, членове на Европейския парламент от Република България, общински съветници, кметове на общини и кметства, както и условията за избиране на членове на Европейския парламент от Република България, общински съветници, кметове на общини и кметства.
(2) С кодекса се определят и условията и редът за попълване на мандати при предсрочно прекратяване на пълномощията на народен представител, член на Европейския парламент от Република България, общински съветник, кмет на община и кметство.

      § 2. В чл. 3 се създават ал. 6 и 7:
      „(6) Лицата, които не са осъществили правото си по ал. 1, не могат да заемат изборна длъжност и длъжност по трудово или служебно правоотношение в държавната и общинските администрации за срок от четири години.
      (7) При кандидатстване за работа по трудов или граждански договор в предприятия, учреждения, организации и други структури, които се финансират от държавния или общински бюджет, или в търговски дружества с над 50% държавно или общинско участие, при равни други условия имат предимство лицата, които са осъществили правото си по ал.1.”
     
    Предложение на нар. пр. М. Манолова и гр.нар.пр.:
    Параграф 2 да отпадне.
   Комисията подкрепя/не подкрепя предложението.

Предложение на нар. пр. Хр. Бисеров, М. Метин и Ч. Казак:
      В чл. 3 се правят следните промени:
     1. В ал. 2 отпада изразът „живели са най-малко през последните три месеца в България или в друга държава-членка на ЕС”.
     2. В ал. 4 отпада изразът „и са живели най-малко през последните 6 месеца в съответното населено място”.
     3. В ал. 5 отпада изразът „живял е най-малко през последните 6 месеца в съответното населено място”.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 2.

Действащ текст: Активно избирателно право
Чл. 3. (1) Право да избират народни представители, президент и вицепрезидент на републиката имат българските граждани, които са навършили 18 години към изборния ден включително, не са поставени под запрещение и не изтърпяват наказание лишаване от свобода.
(2) Право да избират членове на Европейския парламент от Република България имат българските граждани, които са навършили 18 години към изборния ден включително, живели са най-малко през последните три месеца в Република България или в друга държава - членка на Европейския съюз, не са поставени под запрещение и не изтърпяват наказание лишаване от свобода.
(3) Всеки гражданин на държава - членка на Европейския съюз, който не е български гражданин, има право да избира членове на Европейския парламент от Република България, ако е навършил 18 години към изборния ден включително, не е поставен под запрещение, не изтърпява наказание лишаване от свобода, има статут на продължително или постоянно пребиваващ в Република България, живял е най-малко през последните три месеца в Република България или в друга държава - членка на Европейския съюз, не е лишен от правото да избира в държавата членка, на която е гражданин, и предварително с писмена декларация е заявил желанието си да упражни правото си на глас на територията на Република България.
(4) (Обявена за противоконституционна от КС на РБ в частта й относно числото "12" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) Право да избират общински съветници и кметове имат българските граждани, които са навършили 18 години към изборния ден включително, не са поставени под запрещение, не изтърпяват наказание лишаване от свобода и са живели най-малко през последните 6 месеца в съответното населено място.
(5) (Обявена за противоконституционна от КС на РБ в частта й относно числото "12" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) Всеки гражданин на държава - членка на Европейския съюз, който не е български гражданин, има право да избира общински съветници и кметове, ако е навършил 18 години към изборния ден включително, не е поставен под запрещение, не изтърпява наказание лишаване от свобода, има статут на продължително или постоянно пребиваващ в Република България, живял е най-малко през последните 6 месеца в съответното населено място, не е лишен от правото да избира в държавата членка, на която е гражданин, и предварително с писмена декларация е заявил желанието си да упражни правото си на глас в съответното населено място.

      Предложение на нар. пр. Хр. Бисеров, М. Метин и Ч. Казак:
      Създава се нов § 2а:
      В чл. 4 се правят следните промени:
      1. Алинея  3 придобива следната редакция:
      „(3) Право да бъде избран за член на ЕП от РБ има всеки български гражданин, който е навършил 21 години към изборния ден включително, не е поставен под запрещение, не изтърпява наказание лишаване от свобода и има постоянен адрес в РБ.”
      2. В ал. 4 отпада изразът „живял е най-малко през последните 6 месеца в РБ или в друга държава-членка на ЕС.” 
      3. В ал. 5 отпадат изразът „които нямат друго гражданство в държава извън ЕС” и изразът „и са живели най-малко през последните 6 месеца в съответното населено място”.
      4. В ал. 6 отпада изразът „живял е най-малко през последните 6 месеца в съответното населено място”.
      Комисията подкрепя/не подкрепя предложението.

       Предложение на нар. пр. П. Хлебаров :
      Създава се нов § 2а. със следното съдържание:
„§ 2а. В чл. 4, ал. 5 думите „населено място" се заместват с думата „община".
      Комисията подкрепя/не подкрепя предложението.

Действащ текст: Пасивно избирателно право
 Чл. 4. (1) Право да бъдат избирани за народни представители имат българските граждани, които са навършили 21 години към изборния ден включително, нямат друго гражданство, не са поставени под запрещение и не изтърпяват наказание лишаване от свобода.
(2) За президент и вицепрезидент на републиката може да бъде избиран български гражданин по рождение, навършил 40 години, който няма друго гражданство, не е поставен под запрещение, не изтърпява наказание лишаване от свобода и е живял последните пет години в страната.
(3) (Обявена за противоконституционна от КС на РБ в частта й относно срока за местоживеене "две години" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) Право да бъде избиран за член на Европейския парламент от Република България има всеки български гражданин, който е навършил 21 години към изборния ден включително, няма гражданство в държава извън Европейския съюз, не е поставен под запрещение, не изтърпява наказание лишаване от свобода, има постоянен адрес в Република България и е живял най-малко през последните 6 месеца в Република България или в друга държава - членка на Европейския съюз.
(4) (Обявена за противоконституционна от КС на РБ в частта й относно срока за местоживеене "две години" - ДВ, бр. 36 от 2011 г., изм., бр. 45 от 2011 г. , в сила от 14.06.2011 г.) Право да бъде избиран за член на Европейския парламент от Република България има и всеки гражданин на държава - членка на Европейския съюз, който не е български гражданин, навършил е 21 години към изборния ден включително, няма гражданство в държава извън Европейския съюз, не е поставен под запрещение, не изтърпява наказание лишаване от свобода, не е лишен от правото да бъде избиран в държавата членка, на която е гражданин, има статут на продължително или постоянно пребиваващ в Република България, живял е най-малко през последните 6 месеца в Република България или в друга държава - членка на Европейския съюз, и с писмена декларация е заявил желанието си да бъде избран.
(5) (Обявена за противоконституционна от КС на РБ в частта й относно числото "12" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) Право да бъдат избирани за общински съветници и кметове имат българските граждани, които нямат друго гражданство в държава извън Европейския съюз, навършили са 18 години към изборния ден включително, не са поставени под запрещение, не изтърпяват наказание лишаване от свобода и са живели най-малко през последните 6 месеца в съответното населено място.
(6) (Обявена за противоконституционна от КС на РБ в частта й относно числото "12" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) Право да бъде избиран за общински съветник има и всеки гражданин на държава - членка на Европейския съюз, който не е български гражданин, няма гражданство в държава извън Европейския съюз, навършил е 18 години към изборния ден включително, не е поставен под запрещение, не изтърпява наказание лишаване от свобода, има статут на продължително или постоянно пребиваващ в Република България, живял е най-малко през последните 6 месеца в съответното населено място, не е лишен от правото да бъде избиран в държавата членка, на която е гражданин, и с писмена декларация е заявил желанието си да бъде избран.

      § 3. В чл. 5 ал. 2 се изменя така:
      „(2) В разпределяне на мандатите на национално ниво участват партиите, получили най-малко четири процента от действителните гласове в страната и извън страната, коалициите от партии, всяка от които е получила най-малко толкова процента от действителните гласове в страната и извън страната, колкото е броят на съставляващите я партии плюс две, както и независимите кандидати, получили действителни гласове не по-малко от районната избирателна квота.”

     Предложение на нар. пр. М. Манолова и гр.нар.пр.:
     Параграф 3 да отпадне.
     Комисията подкрепя/не подкрепя предложението.

      Комисията подкрепя/не подкрепя текста на вносителя за § 3.

Действащ текст: Система при избор на народни представители
Чл. 5. (1) Изборите за народни представители се произвеждат по пропорционална изборна система с кандидатски листи на регистрирани в многомандатни изборни райони:
1. партии и коалиции от партии - чрез преференциално гласуване;
2. независими кандидати.
(2) В разпределението на мандатите на национално ниво участват партиите и коалициите от партии, получили не по-малко от четири на сто от действителните гласове в страната и извън страната, както и независимите кандидати, получили действителни гласове не по-малко от районната избирателна квота.

        Предложение на нар. пр. П. Хлебаров :
       Създава се нов § 3а със следното съдържание:
       „§ 3а. В чл. 7, ал. 2 се отменя."
        Комисията подкрепя/не подкрепя предложението.

Действащ текст: Система при избор на членове на Европейския парламент
 Чл. 7. (1) Изборите за членове на Европейския парламент от Република България се произвеждат по пропорционална изборна система с национални кандидатски листи на:
1. партии и коалиции от партии - чрез преференциално гласуване;
2. независими кандидати.
(2) В разпределението на мандатите участват партиите, коалициите от партии и независимите кандидати, получили действителни гласове не по-малко от националната избирателна квота.

       Предложение на нар. пр. Хр. Бисеров, М. Метин и Ч. Казак:
      Създава се нов § 3а:
      В чл. 11, ал. 1 думите „неделен ден” се заменят с „неработен ден за цялата страна”.
      Комисията подкрепя/не подкрепя предложението.

 Действащ текст: Произвеждане на изборите
 Чл. 11. (1) Изборите се произвеждат в един неделен ден.
(2) Изборите за членове на Европейския парламент от Република България се произвеждат в съответствие с изборния период, определен от Съвета на Европейския съюз и при условията на ал. 1.

      § 4. В чл. 12, ал. 2 думата „три” се заменя с „5”.

      Комисията подкрепя/не подкрепя текста на вносителя за § 4.

Действащ текст: Изборни книжа
Чл. 12. (1) Централната избирателна комисия утвърждава образците на изборните книжа за всички видове избори и ги обнародва в "Държавен вестник".
(2) Централната избирателна комисия утвърждава образците на изборните книжа не по-късно от три дни след насрочване на съответния вид избори.
(3) В случай че се установи непълнота или техническа грешка в изборните книжа, Централната избирателна комисия извършва поправка не по-късно от 55 дни преди изборния ден и я обнародва в "Държавен вестник".

      § 5. В чл. 13 се правят следните изменения и допълнения:
      1. В ал. 2 изречение  второ се изменя така: “Съгласувателната процедура започва с предложение за бюджета на избирателните комисии, направено от Централната избирателна комисия.”
      2. Създават се нови ал. 3 и 4:
      „(3) Централната избирателна Комисия до 30 число на месец септември на всяка календарна година, в която няма редовни или предсрочни избори за президент и вицепрезидент, избори за членове на Европейския парламент от Република България или избори за общински съветници или кметове представя пред министъра на финансите проектобюджет, който подлежи на съгласуване.
       (4) В срок до 7 дни от датата на насрочване на изборите Министерският съвет може да възложи координацията и изпълнението на дейностите по организационно-техническата подготовка на изборите на определен министър.”
       3. Досегашните ал. 3 и 4 стават съответно ал. 5 и 6.

Предложение на нар. пр. М. Михайлов:
       §5. В чл. 13, ал. 2 изречение второ да се измени така:
„Съгласувателната процедура започва с предложение за
бюджет за подготовка и провеждане на изборите,   направено от Централната избирателна комисия."
       Комисията подкрепя/не подкрепя предложението.

     Предложение на нар. пр. И.Фидосова, Кр. Ципов, Е. Радев и Д. Лазаров:
В § 5, чл. 13 се правят следните изменения и допълнения:
а) създава се нова ал. 3:
“(3) Бюджетът на Централната избирателна комисия се съставя, изпълнява и отчита по реда на Закона за устройството на държавния бюджет.“
б) досегашните ал. 3 и 4 стават съответно ал. 4 и 5.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 5.

Действащ текст: Подготовка на изборите
Чл. 13. (1) Организационно-техническата подготовка на изборите се осъществява от Министерския съвет и от областните и общинските администрации във взаимодействие с избирателните комисии.
(2) Разходите по подготовката и произвеждането на изборите са за сметка на държавния бюджет по приета от Министерския съвет план-сметка, съгласувана с Централната избирателна комисия. В срок до 7 дни от датата на насрочване на изборите Министерският съвет може да възложи координацията и изпълнението на дейностите по организационно-техническата подготовка на изборите на определен министър.
(3) Заявленията, жалбите, удостоверенията и другите книжа по този кодекс се освобождават от държавни такси.
(4) Документите по този кодекс, които са издадени на чужд език, се представят заедно с легализиран превод на български език.

       § 6. В чл. 15, ал. 3, изречение второ след думата “Председателят” се поставя запетая и се добавя “заместник-председателят”.

      Предложение на нар. пр. Хр. Бисеров, М. Метин и Ч. Казак:
      Текстът на § 6 придобива следната редакция:
      В чл. 15, ал. 3, изречение второ, думите „председателят и секретарят” се заменят с „председателят, заместник-председателят и секретарят”.
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 6.

Действащ текст: Състав
Чл. 15. (1) Избирателните комисии се състоят от председател, заместник-председатели, секретар и членове.
(2) Избирателните комисии се представляват от своя председател, а в отделни случаи - от определен с решение на съответната комисия заместник-председател, секретар или член.
(3) Представителите на една партия или коалиция от партии не могат да имат мнозинство в една и съща избирателна комисия. Председателят и секретарят не могат да бъдат от една и съща партия или коалиция от партии.

       § 7. В чл. 18, ал. 4 се създава изречение трето: „Членовете на секционните избирателни комисии и на комисиите по чл. 233, ал. 7 и       чл. 242, ал. 7, които работят по трудово или служебно правоотношение, имат право на неплатен служебен отпуск за деня, следващ изборния ден, като този отпуск се зачита за трудов или служебен стаж.

     Предложение на нар. пр. Я. Янев и гр.нар.пр.:
     Към § 7: В текста на предложеното изречение трето на чл.18 ал.4 думите „за деня, следващ изборния ден” се заменят с думите „за деня преди и за двата дни следващи изборния ден".
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 7.

 Действащ текст: Възнаграждение, осигуряване и отпуск на членовете
 Чл. 18. (1) Членовете на избирателните комисии получават възнаграждение за работата си в съответната комисия.
(2) Възнагражденията на членовете на районните, общинските и секционните избирателни комисии не се облагат с данъци по Закона за данъците върху доходите на физическите лица. 
(3) Членовете на избирателните комисии за времето, необходимо за работата им в съответната комисия, се осигуряват като лица, упражняващи трудова дейност на изборна длъжност. Осигурителните вноски по Кодекса за социално осигуряване и Закона за здравното осигуряване на членовете на районните, общинските и секционните избирателни комисии са за сметка на републиканския бюджет.
(4) Лицата, включени в състава на избирателните комисии, се освобождават от служебните им задължения за времето, необходимо за работата им в съответната комисия. За това време те ползват неплатен служебен отпуск, който се зачита за стаж по специалността, или по тяхно искане - полагащия им се платен годишен отпуск.

       § 8. В чл. 20 се правят следните изменения и допълнения:

       Вариант І
       1. В ал. 2 изречение второ се изменя така: “Когато за приемане на решението не може да се събере необходимото мнозинство, се смята, че е налице отхвърляне на проекта за решение. Този акт на комисията подлежи на обжалване в сроковете по чл. 26, ал. 3 съответно:
       -  решенията на секционните избирателни комисии – съответно пред районните или общинските избирателни комисии;
       - решенията на районните и общинските избирателни комисии  - пред Централната избирателна комисия;
       - решенията на Централната избирателна комисия – пред Върховния административен съд.”
    
        Комисията подкрепя/не подкрепя текста на вариант І.

       Вариант ІІ 
       1. В ал. 2 изречение второ се изменя така: „Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на този кодекс“.

      Комисията подкрепя/не подкрепя текста на вариант ІІ.

       2. В ал. 4 думите „могат да“ се заличават, след думите „с особено мнение“ се добавя „когато не са съгласни с решението или с  посоченото в протокола“, а думите „като изрично отбелязват дали гласуват "за" или "против" конкретното решение“ се заменят с „като посочват в какво се изразява особеното мнение.“
       3. Създава се ал. 8:
       “(8) На заседанията на избирателните комисии могат да присъстват наблюдатели.”

     Предложение на нар. пр. М. Манолова и гр.нар.пр.:
     В § 8, чл. 20, Вариант I, т. 1 думите „ал. 3" да се заменят с „ал. 8".
     Комисията подкрепя/не подкрепя предложението.

      Предложение на нар. пр. Хр. Бисеров, М. Метин и Ч. Казак:
      Текстът на § 8 придобива следната редакция:
      В чл. 20 се правят следните изменения и допълнения:
      1. Последното изречение на ал. 2 придобива следната редакция:
      „Когато за приемане на решение липсва необходимото мнозинство, това се счита за решение за отхвърляне на проекторешение и подлежи на обжалване пред Върховния административен съд по реда на чл. 26, ал. 7.”
      2. Алинея 7 придобива следното съдържание:
      „(7) Заседанията на всички видове комисии по чл. 14 са публични. На техните заседания могат да присъстват кандидати, застъпници, представители на ръководства на партии и коалиции, чуждестранни и местни наблюдатели, журналисти, представители на неправителствени организации. Изказаните от тях становища се записват в протокола. 
      Комисията подкрепя/не подкрепя предложението.

Предложение на нар. пр. М. Михайлов:
  §8. В чл. 20, ал. 2, Вариант I в изречение второ се
записва: „в сроковете по чл.26,  ал.8".
      Комисията подкрепя/не подкрепя предложението.

   Предложение на нар. пр. И.Фидосова, Кр. Ципов, Е. Радев и Д. Лазаров:
     В § 8 относно чл. 20 да се създаде нова т. 3:
  “3. В ал. 7 думите “от всяка“ се заменят с “на кандидатска листа на“.
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 8.

      Действащ текст: Провеждане на заседания и кворум
 Чл. 20. (1) Заседанията на избирателните комисии са законни, когато на тях присъстват повече от половината от членовете им.
(2) Избирателните комисии се произнасят с решения, които се приемат с мнозинство две трети от присъстващите членове и се подписват от председателя и секретаря. Когато за приемане на решение липсва необходимото мнозинство, се смята, че е налице отказ.
(3) За заседанията на избирателните комисии се съставя протокол, който се подписва от председателя и секретаря.
(4) Членовете на избирателните комисии могат да подписват протоколи и гласуват решения с особено мнение, като изрично отбелязват дали гласуват "за" или "против" конкретното решение и в какво се изразява особеното мнение.
(5) Удостоверенията, издавани от Централната избирателна комисия, районните и общинските избирателни комисии, и тяхната текуща кореспонденция се подписват от председателя и секретаря.
(6) Когато председателят, съответно секретарят, отсъства, решенията, протоколите и удостоверенията се подписват от секретаря, съответно от председателя, и от заместник-председател. Когато председателят, съответно секретарят, и заместник-председателят са предложени от една и съща партия или коалиция от партии, решенията се подписват от председателя, съответно секретаря, и определен с решение на комисията член, предложени от различни партии и коалиции от партии. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции от партии.
(7) На заседанията на районните и общинските избирателни комисии може да присъства по един застъпник от всяка партия, коалиция от партии или инициативен комитет. Изказаните от него становища, мнения и възражения се записват в протокола.

       § 9. Чл. 21 ал.1 се изменя така:
       “(1) Централната избирателна комисия, районните избирателни комисии, общинските избирателни комисии и секционните избирателни комисии за всички видове избори имат печат.”
   
      Комисията подкрепя/не подкрепя текста на вносителя за § 9.

Действащ текст: Печат на комисиите
Чл. 21. (1) Централната избирателна комисия и районните и общинските избирателни комисии при всички видове избори, както и секционните избирателни комисии при избори за президент и вицепрезидент на републиката и за общински съветници и кметове имат печат.
(2) Печатът на секционните избирателни комисии и на подвижните секционни избирателни комисии е с различна форма.

       Предложение на нар. пр. П. Хлебаров :
    Създава се нов § 9а със следното съдържание: 
    „§ 9а. В чл. 23 се правят следните изменения:
а)	в ал.1 думите „за срок от 5 години" се заменят със „за срок до конституирането на новоизбраното Народното събрание.";
б)	създава се нова ал.2 със следния текст:
„(2) Не по-късно от два месена от конституирането на новоизбраното Народно събрание, президентът на републиката провежда консултациите по предходната алинея и назначава Централна избирателна комисия.
в)	ал.2, 3, 4, 5, 6, 7 и 8 се преномерират съответно на ал.З, 4, 5, 6, 7, 8 и 9;"
г)	в ал.6, която става ал.7 цифра „7" се заменя с цифрата „8", а цифрата „10" се заменя с цифрата „9";
д)	алинеи 9 и 10 се отменят;
е)	алинея 12 се отменя."
      Комисията подкрепя/не подкрепя предложението.

Действащ текст: Назначаване и състав
Чл. 23. (1) Централната избирателна комисия се назначава с указ на президента на републиката за срок 5 години след консултации и по предложение на парламентарно представените партии и коалиции от партии и на партиите и коалициите от партии, които имат членове на Европейския парламент, но не са парламентарно представени.
(2) Председателят на Централната избирателна комисия се назначава по предложение на най-голямата парламентарно представена партия или коалиция от партии. Всяка парламентарно представена партия или коалиция от партии има по един заместник-председател в Централната избирателна комисия.
(3) При провеждане на консултациите по ал. 1 парламентарно представените партии и коалиции от партии и партиите и коалициите от партии, които имат членове на Европейския парламент, но не са парламентарно представени, представят пред президента на републиката:
1. писмено предложение за състав на Централната избирателна комисия, което съдържа имената на предложените лица, единен граждански номер, длъжност в комисията, образование, специалност и партията или коалицията от партии, която ги предлага;
2. удостоверение за актуално правно състояние на партията към датата на провеждане на консултациите или решение за образуване на коалицията от партии, с което се удостоверяват пълномощията на представляващия съответната партия или на представляващите коалицията от партии лица;
3. пълномощно от представляващия съответната партия или от представляващите коалицията от партии лица, в случаите когато в консултациите участват упълномощени лица.
(4) За резултатите от проведените консултации се съставя протокол, който се подписва от участниците в тях. При отказ да се подпише протоколът, както и когато протоколът е подписан с особено мнение, се прилагат мотивите на участниците.
(5) В случаите, когато не е постигнато съгласие между представителите на парламентарно представените партии и коалиции от партии и на партиите и коалициите от партии, които имат членове на Европейския парламент, но не са парламентарно представени, президентът на републиката назначава членовете на Централната избирателна комисия въз основа на предложенията, направени от парламентарно представените партии и коалиции от партии и от партиите и коалициите от партии, които имат членове на Европейския парламент, но не са парламентарно представени.
(6) Общият брой на членовете на Централната избирателна комисия се определя по реда на ал. 7 - 10.
(7) Парламентарно представените партии и коалиции от партии правят предложение за общо 19 членове на Централната избирателна комисия, включително тези по ал. 2. При назначаването на състава на Централната избирателна комисия се запазва съотношението между парламентарно представените партии и коалиции от партии, като се използва методът на най-големия остатък.
(8) Партиите и коалициите от партии, които имат членове на Европейския парламент, но не са парламентарно представени, имат право на по един свой член в Централната избирателна комисия, извън броя на членовете по ал. 7.
(9) В случай че общият брой на членовете на Централната избирателна комисия, определен по реда на ал. 7 и 8, е четно число, парламентарно представената партия или коалиция от партии с най-голям неоползотворен остатък предлага още един член на Централната избирателна комисия. При равни остатъци се тегли жребий между партиите и коалициите от партии с равни остатъци.
(10) В случай че партията или коалицията от партии, която следва да посочи член при условията на ал. 9, формира мнозинство в Централната избирателна комисия, това право се предоставя на партията или коалицията от партии със следващия най-голям неоползотворен остатък. При равни остатъци се тегли жребий между партиите и коалициите от партии с равни остатъци.
(11) Секретарят на Централната избирателна комисия се избира от състава на комисията, назначена по реда на ал. 1 - 10, при спазване изискването на чл. 15, ал. 3, изречение второ.
(12) Не по-късно от 60 дни преди изтичането на мандата на Централната избирателна комисия президентът на републиката назначава с указ новите членове на комисията при спазване изискванията на ал. 1 - 10.
(13) Членовете на Централната избирателна комисия продължават да изпълняват своите правомощия до встъпване в длъжност на новите членове.

       § 10. В чл. 26 се правят следните изменения и допълнения:
       1. В ал. 1:
       а) в т. 1 накрая се добавя „и приема вътрешни правила за организацията на дейността си”;
       б) в т. 2 накрая се поставя запетая и се добавя „осигурява създаването на интернет страница на районните избирателни комисии и общинските избирателни комисии”;
в) точка 3 се изменя така:
      “3. издава методически указания за работата на избирателните комисии по прилагане на този кодекс не по-късно от назначаването им и провежда обучение на районните и общинските избирателни комисии не по-късно от 7 /10/ дни от назначаването им, а на членовете на секционните избирателни комисии извън страната преди заминаването им”;
      г) точка 12 се отменя;
      д) в т. 22 след думите „решенията си” се добавя „стенографските протоколи от заседанията си”, а след думата „изборите” се поставя запетая и се добавя „сканираните и получените по електронен път екземпляри от протоколите на районните  и общинските избирателни комисии”;   
      е) създават се т. 22а и 22б:
      „22а. излъчва заседанията си в реално време на интернет страницата на комисията;
      22б. води и поддържа актуален списък на лицата с избирателни права по данни от регистъра на населението - Национална база данни "Население", като се  осигурява възможност всеки избирател да може да прави справка в списъка по единен граждански номер;”.
             
       Вариант І 
       2. В ал. 7 преди цифрата „5“ се добавя „4“, а след цифрата „6“ се добавя „16“.

        Комисията подкрепя/не подкрепя текста на вариант І.

      Вариант ІІ   
 2. В ал. 7 изречение първо се изменя така: “Решенията на Централната избирателна комисия, с изключение на тези по ал. 8, могат да се обжалват пред Върховния административен съд чрез Централната избирателна комисия в срок от три дни от обявяването им.”

      Комисията подкрепя/не подкрепя текста на вариант ІІ.

     Предложение на нар. пр. Я. Янев и гр.нар.пр.:
     Към § 10:
1.	Буква „г" от точка 1 отпада.
2.	Вариант II на точка 2 отпада.
      Комисията подкрепя/не подкрепя предложението.

      Предложение на нар. пр. Хр. Бисеров, М. Метин и Ч. Казак:
      В чл. 26 се правят следните изменения и допълнения:
      1. В ал. 1, т. 22 придобива следната редакция:
      „22. поддържа интернет страница, на която публикува решенията си, пълните протоколи от заседанията си с отразяване на начина на гласуване на членовете на ЦИК, методическите указания, сканираните протоколи от РИК и ОИК, предварителните и окончателните резултати от изборите, други документи и данни и излъчва онлайн заседанията си.
      2. В ал. 2, т. 1 отпада изразът „по актуализирани прогнозни данни, предоставени от Националния статистически институт”.
      3. В ал. 7 след думите „по ал. 1, т. 5, 6, 21, 26 и 29” се добавя „и по ал. 2, т. 1”.
      Комисията подкрепя/не подкрепя предложението.

      Предложение на нар. пр. Георги Анастасов:
      В чл. 26 се правят следните изменения и  допълнения:
      1. В  ал. 1 се създава нова б. „г”, а останалите букви се преномерират:
      г)В т. 8 в края се добавя ново изречение: „Забавата се счита за мълчалив отказ от произнасяне и в тези случаи се прилага чл. 26, ал. 8.”
      2. Алинея 8 се изменя така:
      „(8) Решенията по ал. 1, т. 10, 11, 12 и 13, ал. 2, т. 5 и 6, ал. 3, т. 4 и 5, ал. 4, т. 6 и 7 и ал. 5, т. 2, и мълчаливият отказ от произнасяне по чл. 26, ал. 1, т. 8, включително отказите за регистрация, могат да се обжалват пред Върховния административен съд чрез Централната избирателна комисия в срок до 24 часа от съобщаването им. Централната избирателна комисия изпраща жалбата на съда незабавно. Върховният административен съд разглежда жалбата и се произнася с решение в срок до 24 часа от получаването й в открито заседание с призоваване на жалбоподателя, Централната избирателна комисия и заинтересованите лица. Решението на съда се обявява незабавно и не подлежи на обжалване. С решението си съдът налага глоба на председателя на ЦИК за неизпълнение на задължението му по закон.”
      3. Създава се ал. 11:
      „(11) Към Централната избирателна комисия всяка партия, коалиция или инициативен комитет, които нямат представител в ЦИК могат да регистрират по един застъпник, които могат да присъстват на заседанията на комисията без право на глас и да се подписват на протоколите, както и да вписват в тях свои мнения, възражения и препоръки и да получават заверени преписи от същите.”   
      Комисията подкрепя/не подкрепя предложението.

  Предложение на нар. пр. М. Михайлов:
      §10. В чл. 26 се правят следните изменения и допълнения:
      1. В ал.1:
      а) в  т.1 след думите „и приема вътрешни правила за организацията на дейността си" да се сложи запетая и да се добавят думите „приема процедурни правила, по които ЦИК разглежда и се произнася по жалби срещу решения и действия на избирателните комисии, процедурни правила за разглеждане на жалби и сигнали за нарушения на предизборната кампания и изборния процес.";
      б) в т.8 на края да се постави запетая и да се добавят думите: „ЦИК поддържа електронен регистър на жалбите и сигналите, подадени до комисията, който позволява проследяване на движението им и решенията по тях,   чрез страницата на комисията.";
      в) в т. 22 след думите „стенографските протоколи от заседанията си" се постави запетая и да се добавят думите „предварително се обявява дневният ред на заседанията на ЦИК";
      г) в т. 22а след думите „излъчва заседанията си в
реално    време    на   интернет    страницата   на   комисията"    се добавят думите „и съхранява архив от записите на заседанията".
      2. В ал. 7 изречение първо се изменя така: "Решенията на Централната избирателна комисия, с изключение на тези по ал. 8, могат да се обжалват пред Върховния административен съд чрез Централната избирателна комисия в срок от 5дни от обявяването им."
      3. Създава се  ал. 11:
     „ (11) ЦИК се произнася по жалби и сигнали за нарушения на предизборната кампания и изборния процес, подадени от граждани, наблюдатели, застъпници и участници в изборите."

      Комисията подкрепя/не подкрепя предложението.

       Предложение на нар. пр. П. Хлебаров :
    § 10. В чл.26 се правят следните изменения и допълнения:
    а) създава се нова ал.9 със следния текст:
   „(9) Решенията на Централната избирателна комисия извън посочените в ал.7 и 8 на настоящия член могат да бъдат обжалвани пред Административен съд София-град чрез Централната избирателна комисия в срок до седем дни от съобщаването им. Централната избирателна комисия изпраща жалбата на съда незабавно. Административният съд София-град разглежда жалбата и се произнася в срок до седем дни от получаването й в открито заседание с призоваване на жалбоподателя, Централната избирателна комисия и заинтересованите лица."
   б) създава се нова ал. 10 със следния текст:
   „(10) Решенията и определенията на Административния съд София-град могат да бъдат обжалвани пред Върховния административен съд в срок до три дни от съобщаването им чрез Административния съд София-град, който изпраща жалбата, съответно частната жалба, на Върховния административен съд незабавно. Върховният административен съд разглежда жалбата и се произнася в срок до седем дни от получаването й в открито заседание с призоваване на жалбоподателя, Централната избирателна комисия и заинтересованите лица. Върховният административен съд разглежда частната жалба и се произнася в срок до три дни от получаването й в закрито заседание. Решенията и определенията на Върховния административен съд се обявяват незабавно и не подлежат на обжалване."
    в) алинеи 9 и 10 стават съответно алинеи 11 и 12."

      Комисията подкрепя/не подкрепя предложението.

      Предложение на нар. пр. М. Манолова и гр.нар.пр.:
        В § 10 относно чл. 26:
        а)	в т. 1 относно ал. 1 буква „е" да се измени така:
      ,,е) създават се т. 22а, 22б, 22в и 22г:
„22а. излъчва заседанията си в реално време в интернет чрез интернет страницата на комисията, на която предварително обявява дневния си ред;
22б. създава и поддържа електронен публичен регистър на жалбите, подадени до комисията и решенията по тях;
22в. произнася се по жалби за нарушения на изборния процес, подадени от застъпници, наблюдатели и други участници в изборите;
22г. води и поддържа актуален списък на лицата с избирателни права по данни от регистъра на населението - Национална база данни "Население", като се осигурява възможност всеки избирател да може да прави справка в списъка по единен граждански номер;".
б)	да се създаде нова т. 2:
"2. В ал. 2 думите "актуализирани прогнозни данни, предоставени от Националния статистически институт на база резултатите от последното преброяване на населението" да се заменят с "данни, предоставени от Главна дирекция "Гражданска регистрация и административно обслужване" в Министерството на регионалното развитие и благоустройството";
в) точка 2 да стане т. 3.
      Комисията подкрепя/не подкрепя предложението.

     Предложение на нар. пр. И.Фидосова, Кр. Ципов, Е. Радев и Д. Лазаров:
   В § 10, чл. 26:
       a) в ал. 1:
       аа) да се създаде нова буква „д”:
       „д) създават се т. 13а и 13б:
      „13а. регистрира застъпниците извън страната на кандидатските листи на политическите партии, коалициите от партии и инициативните комитети не по късно от три дни преди изборния ден и им издава удостоверения, в които се посочва номера на избирателната секция, в която ще упражняват правата си по този кодекс; 
      13б. води  регистър на застъпниците извън страната по кандидатски листи, който публикува на интернет страницата си;”;
      бб) букви „д” и „е” стават съответно букви „е” и „ж”;
      вв) създава се буквз „з”:
      „з) в т. 26 след думата „ден” се добавя „регистрира наблюдателите за всеки вид избор, включително при нови и частични избори”;
       б) в ал. 4:
       аа) създава се т. 1а:
       „1а. при поискване от компетентните органи на държавите - членки на Европейския съюз извършва проверка на обстоятелствата, посочени в декларациите на българските граждани, подадени в съответната държава, и изпраща информацията до 5 работни дни  от получаване на искането;
       бб), т. 2 накрая се добавя „не по-късно от 60 дни преди изборния ден”;
       в) в ал. 5:
       аа) в т. 3 накрая се добавя „не по-късно от 60 дни преди изборния ден”;
       бб) създава се т. 3а:
       „3а. при поискване от компетентните органи на държавите - членки на Европейския съюз извършва проверка на обстоятелствата, посочени в декларациите на българските граждани, подадени в съответната държава, и изпраща информацията до 5 работни дни  от получаване на искането;”.
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 10.

Действащ текст: Правомощия и обжалване
Чл. 26. (1) Централната избирателна комисия:
1. следи за прилагането на този кодекс на територията на страната и в избирателните секции извън страната;
2. осъществява методическо ръководство и упражнява контрол върху дейността на избирателните комисии;
3. издава методически указания за работата на избирателните комисии по прилагане на този кодекс и провежда обучение на членовете на районните и общинските избирателни комисии и на секционните избирателни комисии извън страната;
4. при произвеждане на избори за народни представители, за президент и вицепрезидент на републиката и за членове на Европейския парламент от Република България определя условията, реда и организацията за гласуване на българските граждани извън страната не по-късно от 70 дни преди изборния ден; решението се изпраща на Министерството на външните работи не по-късно от 69 дни преди изборния ден;
5. назначава районните избирателни комисии, общинските избирателни комисии и секционните избирателни комисии извън страната и утвърждава списъци на резервните членове; назначава и секционните избирателни комисии в страната, в случаите когато районната или общинската избирателна комисия не ги е назначила в определения срок;
6. освобождава членове на районните и общинските избирателни комисии и на секционните избирателни комисии извън страната в случаите на нарушения на този кодекс и на решенията на Централната избирателна комисия, както и при наличие на обстоятелство по чл. 25, ал. 1; 
7. определя възнагражденията на членовете на избирателните комисии;
8. разглежда жалби срещу решения и действия на районните избирателни комисии, общинските избирателни комисии и секционните избирателни комисии извън страната, произнася се по тях в срок до 24 часа от постъпването им, а в изборния ден - незабавно, с решение, което не подлежи на обжалване; решението се обявява незабавно;
9. води регистри на партиите и коалициите от партии за всички видове избори, регистри на инициативните комитети при избори за президент и вицепрезидент на републиката и за членове на Европейския парламент от Република България, както и регистри на кандидатите за президент и вицепрезидент на републиката и за членове на Европейския парламент от Република България;
10. регистрира и обявява партии и коалиции от партии за участие във всички видове избори, както и регистрира инициативни комитети за участие в изборите за президент и вицепрезидент на републиката и за членове на Европейския парламент от Република България и им издава удостоверения;
11. заличава регистрацията на партии, които не отговарят на изискванията на чл. 82, ал. 3, т. 7; 
12. отказва регистрацията на партия, когато установи, че не е провеждала предвидените в устава заседания на върховния й орган повече от два последователни пъти, но не по-малко от веднъж на 5 години, и не е представила в съда за вписване състава на новото ръководство;
13. регистрира и обявява кандидатските листи на партиите, коалициите от партии и инициативните комитети при избори за президент и вицепрезидент на републиката и за членове на Европейския парламент от Република България;
14. определя структурата и съдържанието на единната номерация на избирателните секции;
15. формира и утвърждава единните номера на избирателните секции извън страната;
16. утвърждава техническия образец и защитата на бюлетините, определя съвместно с Министерския съвет условията и реда за отпечатването им не по-късно от 33 дни преди изборния ден; утвърждава образец на кочан с бюлетините при избори за президент и вицепрезидент на републиката и за общински съветници и кметове; осъществява контрол за изпълнението на утвърдените изисквания;
17. определя чрез жребий номерата на бюлетините на партиите и коалициите от партии при избори за народни представители и ги обявява не по-късно от 31 дни преди изборния ден;
18. определя чрез жребий номерата на бюлетините при избори за членове на Европейския парламент от Република България и поредността на вписване на кандидатските листи в бюлетината при избори за президент и вицепрезидент на републиката и ги обявява не по-късно от 31 дни преди изборния ден;
19. определя условията и реда за провеждане на предизборната кампания в съответствие с този кодекс;
20. контролира провеждането на предизборната кампания от доставчиците на медийни услуги с национален обхват;
21. определя условията и реда за извършване на социологически проучвания в изборния ден не по-късно от 20 дни преди изборния ден;
22. поддържа интернет страница, в която публикува решенията си, методическите указания, предварителните и окончателните резултати от изборите и други документи и данни;
23. определя реда за проверка за гласуване в нарушение на правилата на кодекса и възлага извършването й на Главна дирекция "Гражданска регистрация и административно обслужване" в Министерството на регионалното развитие и благоустройството;
24. предоставя резултатите от проверката по т. 23 на заинтересованите лица и при установяване на гласуване в нарушение на правилата на кодекса сезира прокуратурата;
25. организира и провежда чрез средствата за масова информация разяснителна кампания относно правата и задълженията на гражданите в подготовката и произвеждането на изборите;
26. определя условията и реда за участие на наблюдатели не по-късно от 50 дни преди изборния ден и им издава удостоверения;
27. приема и обнародва в "Държавен вестник" методика за определяне на резултатите от гласуването не по-късно от 65 дни преди изборния ден при избори за народни представители, за президент и вицепрезидент на републиката и за членове на Европейския парламент от Република България и не по-късно от 80 дни преди изборния ден при избори за общински съветници и кметове;
28. определя условията и сроковете за възлагане чрез конкурс на компютърната обработка на данните от гласуването не по-късно от 54 дни преди изборния ден;
29. възлага чрез конкурс компютърната обработка на данните от гласуването и издаването на бюлетин с резултатите от изборите;
30. определя реда за проверка на подписките за участие на независими кандидати и възлага изпълнението на Главна дирекция "Гражданска регистрация и административно обслужване" в Министерството на регионалното развитие и благоустройството;
31. определя реда за проверка на списъците с имената, единните граждански номера и подписите на избирателите, подкрепящи регистрацията на партиите, както и реда за проверка на кандидатските листи, и възлага изпълнението на Главна дирекция "Гражданска регистрация и административно обслужване" в Министерството на регионалното развитие и благоустройството;
32. определя единната номерация и начина на защита на удостоверенията за гласуване на друго място преди всеки избор;
33. публикува на интернет страницата си резултатите от гласуването по избирателни секции и при поискване предоставя на технически носител тези резултати на партии, коалиции от партии и инициативни комитети;
34. публикува резултатите от изборите по избирателни секции в бюлетина по т. 29, съдържащ и технически носител, не по-късно от 40 дни след изборния ден;
35. утвърждава образец на печат на районните и общинските избирателни комисии, както и на секционните избирателни комисии и на подвижните секционни избирателни комисии - при избори за президент и вицепрезидент на републиката и за общински съветници и кметове;
36. обявява края на изборния ден след приключване на гласуването на територията на страната не по-късно от 20,00 часа;
37. предава в Националния архивен фонд екземпляра от протоколите на секционните, районните и общинските избирателни комисии;
38. утвърждава образците на указателните табели и табла, както и образците на отличителните знаци на застъпниците не по-късно от 55 дни преди изборния ден;
39. взема решение за премахване или изземване на агитационни материали, поставени или разпространени в нарушение на този кодекс на територията на повече от един изборен район или които се отнасят за повече от един изборен район;
40. определя населените места, в които ще се образуват избирателни секции извън страната;
41. възлага на Главна дирекция "Гражданска регистрация и административно обслужване" в Министерството на регионалното развитие и благоустройството да извърши проверка по избирателния списък и списъка за допълнително вписване на придружителите дали едно лице е било придружител на повече от двама избиратели в една и съща или в различни избирателни секции и определя реда и срока за извършване на проверката;
42. утвърждава образците на декларации по този кодекс.
(2) Централната избирателна комисия при произвеждане на избори за народни представители:
1. определя броя на мандатите в многомандатните изборни райони въз основа на единна норма на представителство за цялата страна в зависимост от броя на населението по актуализирани прогнозни данни, предоставени от Националния статистически институт на база резултатите от последното преброяване на населението;
2. обявява резултатите от изборите и издава удостоверения на избраните народни представители;
3. обнародва в "Държавен вестник" резултатите от изборите незабавно след обявяването им;
4. при предсрочно прекратяване на пълномощията на народен представител обявява за народен представител следващия в съответната листа кандидат;
5. констатира и обявява за недействителна регистрацията на кандидатите, които не отговарят на изискванията на чл. 107, ал. 1 и 4; 
6. заличава регистрацията, когато се установи, че кандидатът не отговаря на условията по чл. 4, ал. 1, както и когато подписката в подкрепа на независимия кандидат не отговаря на изискванията на чл. 109, ал. 1. 
(3) Централната избирателна комисия при произвеждане на избори за президент и вицепрезидент на републиката:
1. обявява резултатите от изборите и датата за произвеждане на нов избор, ако няма избран кандидат съгласно чл. 93, ал. 3 от Конституцията на Република България; 
2. обявява имената на кандидатите, между които ще се произведе новият избор, в срок не по-късно от 48 часа от обявяване на изборния ден за приключен;
3. обявява резултатите от изборите и имената на избраните президент и вицепрезидент на републиката, обнародва ги в "Държавен вестник" незабавно след обявяването им и издава удостоверения на избраните президент и вицепрезидент на републиката;
4. заличава регистрацията, когато се установи, че кандидатът не отговаря на условията по чл. 4, ал. 2, както и когато подписката в подкрепа на независимите кандидати не отговаря на изискванията на чл. 112, ал. 2, т. 2; 
5. констатира и обявява за недействителна регистрацията на кандидатите, които не отговарят на изискванията на чл. 112, ал. 1. 
(4) Централната избирателна комисия при произвеждане на избори за членове на Европейския парламент от Република България:
1. изпраща до компетентните органи на държавите - членки на Европейския съюз, списък на гражданите на тези държави, които са вписани в част II на избирателния списък, както и извлечение от регистъра по чл. 118, ал. 3 за гражданите, които са регистрирани като кандидати;
2. организира и провежда чрез средствата за масова информация или по друг подходящ начин разяснителна кампания относно условията, при които гражданите на друга държава - членка на Европейския съюз, могат да избират и да бъдат избирани за членове на Европейския парламент от Република България;
3. обявява резултатите от изборите и издава удостоверения на избраните членове на Европейския парламент от Република България;
4. обнародва в "Държавен вестник" резултатите от изборите незабавно след обявяването им;
5. предоставя информация за резултатите от изборите на президента на републиката, на председателя на Народното събрание и на министър-председателя;
6. заличава регистрацията, когато се установи, че кандидатът не отговаря на условията по чл. 4, ал. 3 или 4, както и когато подписката в подкрепа на независимия кандидат не отговаря на изискванията на чл. 119, ал. 1; 
7. констатира и обявява за недействителна регистрацията на кандидатите, които не отговарят на изискванията на чл. 116, ал. 1 и чл. 117, ал. 1. 
(5) Централната избирателна комисия при произвеждане на избори за общински съветници и кметове:
1. упражнява контрол върху регистрацията на партиите, коалициите от партии, инициативните комитети и кандидатите в общинската избирателна комисия;
2. констатира и обявява за недействителна регистрацията на кандидатите, които не отговарят на изискванията на чл. 122, ал. 1 - 4; 
3. организира и провежда чрез средствата за масова информация или по друг подходящ начин разяснителна кампания относно условията, при които гражданите на друга държава - членка на Европейския съюз, могат да избират общински съветници и кметове и да бъдат избирани за общински съветници;
4. предлага на президента на републиката да насрочи в 14-дневен срок от получаване на предложението избори за общински съветници или кметове:
а) в случаите по чл. 281, т. 1, 2, 4, 5 и 6; 
б) при предсрочно прекратяване пълномощията на кмет.
(6) Решенията на Централната избирателна комисия се обявяват чрез публикуване на интернет страницата на комисията и в бюлетина на Българската телеграфна агенция.
(7) Решенията по ал. 1, т. 5, 6, 21, 26 и 29 могат да се обжалват пред Върховния административен съд чрез Централната избирателна комисия в срок до три дни от съобщаването им. Централната избирателна комисия изпраща жалбата на съда незабавно. Върховният административен съд разглежда жалбата и се произнася с решение в срок до три дни от получаването й в открито заседание с призоваване на жалбоподателя, Централната избирателна комисия и заинтересованите лица. Решението на съда се обявява незабавно и не подлежи на обжалване.
(8) Решенията по ал. 1, т. 10, 11, 12 и 13, ал. 2, т. 5 и 6, ал. 3, т. 4 и 5, ал. 4, т. 6 и 7 и ал. 5, т. 2, включително отказите за регистрация, могат да се обжалват пред Върховния административен съд чрез Централната избирателна комисия в срок до 24 часа от съобщаването им. Централната избирателна комисия изпраща жалбата на съда незабавно. Върховният административен съд разглежда жалбата и се произнася с решение в срок до 24 часа от получаването й в открито заседание с призоваване на жалбоподателя, Централната избирателна комисия и заинтересованите лица. Решението на съда се обявява незабавно и не подлежи на обжалване.
(9) При обжалване на решенията на Централната избирателна комисия сроковете по Административнопроцесуалния кодекс не се прилагат.
(10) В жалбата се посочва решението, което се обжалва, основанието, имената и адресът на жалбоподателя и телефон, факс или електронен адрес за призоваване.

             Предложение на нар. пр. П. Хлебаров :
            Създава се нов § 10а. със следното съдържание:
           „§ 10а. В чл. 28 алинеи 5 и 6 се отменят."
            Комисията подкрепя/не подкрепя предложението.

Действащ текст: Състав
Чл. 28. (1) Общият брой на членовете на районната избирателна комисия се определя по реда на ал. 2 - 6.
(2) Парламентарно представените партии и коалиции от партии предлагат членове на районната избирателна комисия, включително председател, заместник-председател и секретар, както следва:
1. за изборни райони до 9 мандата - 11 членове;
2. за изборни райони с 10 и повече мандата - 15 членове.
(3) При назначаването на членовете по ал. 2 се запазва съотношението между парламентарно представените партии и коалиции от партии, като се използва методът на най-големия остатък.
(4) Партиите и коалициите от партии, които имат членове на Европейския парламент, но не са парламентарно представени, имат право на по един свой член в районната избирателна комисия, извън броя на членовете по ал. 2.
(5) В случай че общият брой на членовете на районната избирателна комисия, определен по реда на ал. 2, 3 и 4, е четно число, парламентарно представената партия или коалиция от партии с най-голям неоползотворен остатък предлага още един член на районната избирателна комисия. При равни остатъци се тегли жребий между партиите и коалициите от партии с равни остатъци.
(6) В случай че партията или коалицията от партии, която следва да посочи член при условията на ал. 5, формира мнозинство в районната избирателна комисия, това право се предоставя на партията или коалицията от партии със следващия най-голям неоползотворен остатък. При равни остатъци се тегли жребий между партиите и коалициите от партии с равни остатъци.

      § 11. В чл. 29 се правят следните изменения и допълнения:
 1. В ал. 1:

      Вариант І 
 а) точка 10 се изменя така:
      “10. регистрира застъпници на кандидатските листи и им издава удостоверения, регистрира пълномощниците на партиите, коалициите от партии и инициативните комитети; броят на пълномощниците е не повече от една втора от броят на избирателните секции на територията на изборния район”;

     Комисията подкрепя/не подкрепя текста на вариант І.

      Вариант ІІ 
а) в т. 10 думата „кандидатите” се заменя с „кандидатските листи на 
политическите партии, коалициите от партии и инициативните комитети”, а след думата „удостоверения” се поставя запетая и се добавя „в които се посочва номера на избирателната секция, в която ще упражняват правата си по този кодекс”;

     Комисията подкрепя/не подкрепя текста на вариант ІІ.

 б) създава се т.10а: 
 „10а. води  регистър на застъпниците по кандидатски листи при изборите за народни представители, президент и вицепрезидент на републиката и за членове на Европейския парламент от Република България, който публикува на интернет страницата си;”;
 в) създава се т. 16а:
  „16а. в срока по т. 16 сканира и изпраща в Централната избирателна комисия протокола си с данните от гласуването в изборния район (района);“
  г) създава се т. 20:
     „20. поддържа интернет страница, в която публикува решенията си, протоколите от заседанията си и други документи и данни.”.
      2. В ал. 2 изречение първо накрая се добавя „и чрез публикуване на интернет страницата си ”.
         3. В ал. 3 думите „не подлежи на обжалване” се заменят с „подлежи на обжалване пред съответния административен съд в тридневен срок от обявяването му. Административният съд се произнася в тридневен срок в открито заседание с призоваване на жалбоподателя, районната избирателна комисия и заинтересованите лица и решението му е окончателно, освен когато се обжалва отказ или заличаване на регистрация по ал. 1, т. 7, 8 и 9. В последния случай решението на административния съд подлежи на обжалване пред Върховния административен съд по реда на чл. 26, ал. 7.”
          4. Създава се ал. 4:
           „(4) При обжалване на решенията на общинската избирателна комисия сроковете по Административнопроцесуалния кодекс не се прилагат.”

     Предложение на нар. пр. Я. Янев и гр.нар.пр.:
     Към §11:
1.	Вариант I на буква „а" от точка 1 отпада.
2.	Буква „б" на точка 1 отпада и букви „в" и „г" стават съответно букви „б" и „в".
3.	В досегашната буква „г" (станала буква „в") на точка 1, в текста на т. 20 накрая се поставя точка и запетая и се добавят думите „публикуването се извършва не по-късно от 24 часа от издаването на съответния документ.”
       4.	Точки 3 и 4 отпадат.
      Комисията подкрепя/не подкрепя предложението.

      Предложение на нар. пр. Хр. Бисеров, М. Метин и Ч. Казак:
      В § 11 се добавя следния текст:
      В чл. 29 се правят следните изменения и допълнения:
      1. В ал. 1:
      а) Създават се нови т. 17 и 18:
      „17. поддържа интернет страница, на която публикува решенията си, пълните протоколи от заседанията си с отразяване на начина на гласуване на членовете на РИК, методическите указания, сканираните протоколи от СИК, протокола с окончателните резултати от изборите в района и други документи и данни и задължително излъчва онлайн заседанията си; 
      18. предоставя на всеки член на РИК екземпляр от протокола, подписан от всички членове на комисията и подпечатан с печата й;”
      б) В сегашната т. 17 изразът „извлечение от протокола с резултатите от гласуването в района” се заменя с израза „екземпляр от протокола, подписан от всички членове на комисията и подпечатан с печата на комисията”.
      в) Следващите точки се преномерират. 
      2. В ал. 2 след думите „се помещава” се поставя запетая и се добавя „и чрез публикуване на интернет страницата на РИК.”

      Комисията подкрепя/не подкрепя предложението.

       Предложение на нар. пр. П. Хлебаров :
     В § 11 се правят следните изменения и допълнения:
 1. Създава се нова т. 3. със следното съдържание:
  „3. В  ал.З в края на изречението точката се заменя със запетая и се добавя „освен по отношение на решенията на районната избирателна комисия за отказ за регистрация по чл.97, ал.12 и чл. 111, ал.3 когато Централната избирателна комисия потвърди решението за отказ, което решение на Централната избирателна комисия може да бъде обжалвано по реда на чл.26, ал.8."
2. Точките 3 и 4 се преномерират и стават съответно т. 4 и т. 5.

      Комисията подкрепя/не подкрепя предложението.

     Предложение на нар. пр. М. Манолова и гр.нар.пр.:
В § 11, чл. 29:
а) в т. 1:
аа) във Вариант I, буква "а" изречение второ се изменя така: "общият брой на пълномощниците на политическа партия, коалиция от партии и инициативен комитет не може да надвишава броя на избирателните секции в съответния изборен район";
бб) в буква "б" след думата "застъпниците" се добавя „и на пълномощниците по т. 10";
вв) в буква "г" се създават т. 21 и 22:
"21. създава и поддържа електронен публичен регистър на жалбите, подадени до комисията и решенията по тях;
22. произнася се по жалби за нарушения на изборния процес, подадени от застъпници, наблюдатели и други участници в изборите.";
б) точка 3 се изменя така:
"3. В ал. 3 думите "не подлежи на обжалване" се заменят с "подлежи на обжалване пред Върховния административен съд по реда на чл. 26, ал. 8."
     Комисията подкрепя/не подкрепя предложението.

       Комисията подкрепя/не подкрепя текста на вносителя за § 11.

Действащ текст: Правомощия
Чл. 29. (1) Районната избирателна комисия:
1. следи за прилагането на този кодекс, упражнява контрол върху дейността на секционните избирателни комисии на територията на изборния район или на района според районирането на страната на последните избори за народни представители и провежда обучение на членовете на секционните избирателни комисии в страната;
2. назначава секционните избирателни комисии в съответния изборен район (район) в страната и утвърждава списъците на резервните членове;
3. освобождава членове на секционните избирателни комисии в съответния изборен район (район) в страната в случаите на нарушения на този кодекс, на решенията на Централната избирателна комисия и на районната избирателна комисия, както и при наличие на обстоятелство по чл. 25, ал. 1; 
4. следи за своевременното и правилно образуване на избирателните секции и формира единните им номера;
5. упражнява контрол за своевременното изготвяне и обявяване на избирателните списъци, за отпечатването на бюлетините и за издаването на удостоверения за гласуване на друго място;
6. следи за осигуряване на условия за гласуване на лица с увреждане на опорно-двигателния апарат или на зрението;
7. регистрира и обявява инициативни комитети за участие в изборите за народни представители и им издава удостоверения;
8. регистрира и обявява кандидатските листи на партиите, коалициите от партии и инициативните комитети при избори за народни представители;
9. заличава регистрацията, когато се установи, че кандидатът не отговаря на условията по чл. 4, ал. 1, както и когато подписката в подкрепа на независимия кандидат не отговаря на изискванията на чл. 109, ал. 1; 
10. регистрира застъпници на кандидатите и им издава удостоверения;
11. обявява номерата на бюлетините на независимите кандидати при избори за народни представители;
12. контролира провеждането на предизборната кампания от доставчиците на медийни услуги с регионален и местен обхват, произнася се по жалби и нарушения на предизборната кампания в срок до 24 часа от постъпването им;
13. съвместно с общинската администрация снабдява секционните избирателни комисии с избирателни урни, модулни кутии за бюлетините при избори за народни представители и за членове на Европейския парламент от Република България, бюлетини за гласуване, избирателни списъци, печати - при избори за президент и вицепрезидент на републиката, формуляри на протоколи, списъци, извлечения и чернови и контролира тяхното съхранение, разпределение по секции и транспортиране;
14. упражнява контрол за изпълнение на задължението по чл. 54, ал. 3; 
15. разглежда жалби срещу решения и действия на секционните избирателни комисии и се произнася с решение до един час от постъпване на жалбата и преди края на изборния ден; решението се обявява незабавно и не подлежи на обжалване;
16. установява и обявява резултатите от гласуването в района в срок до 48 часа след приключването му и съставя протокол;
17. издава на участниците в изборите или на техните представители и застъпници и на наблюдателите извлечение от протокола с резултатите от гласуването в района;
18. предава на Централната избирателна комисия екземпляра на протокола на районната избирателна комисия, екземплярите от протоколите на секционните избирателни комисии, предназначени за Централната избирателна комисия, разписките от компютърната обработка на протоколите на секционните избирателни комисии, копие от компютърната разпечатка на данните за протокола и решението на районната избирателна комисия, предоставени от изчислителния пункт, и два броя технически носители с числовите данни от обработката на протоколите на секционните избирателни комисии;
19. предава на областната администрация останалите книжа и материали с изключение на предназначените за Централната избирателна комисия в срок не по-късно от 7 дни от обявяване на резултатите от изборите.
(2) Районната избирателна комисия обявява решенията си в деня на приемането им чрез поставяне на общодостъпно място в сградата, в която се помещава. Мястото за обявяване на решенията се определя с решение на комисията незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията.
(3) Решенията на районната избирателна комисия по ал. 1, т. 2, 3, 7, 8, 9 и 10 могат да се обжалват в срок до три дни от обявяването им пред Централната избирателна комисия, която се произнася в срок до три дни с решение, което се обявява незабавно и не подлежи на обжалване.

            Предложение на нар. пр. П. Хлебаров :
         Създава се нов § 11а. със следното съдържание:
        „§ 11a. В чл.31 се правят следните изменения:
         а)в точка 4 на алинея 2 цифрата „ 19" се заменя с цифрата „31”.
         б) алинеи 5 и 6 се отменят."
         Комисията подкрепя/не подкрепя предложението.

Действащ текст: Състав
Чл. 31. (1) Общият брой на членовете на общинската избирателна комисия се определя по реда на ал. 2 - 6.
(2) Парламентарно представените партии и коалиции от партии предлагат членове на общинската избирателна комисия, включително председател, заместник-председател и секретар, според броя на избирателните секции на територията на общината, както следва:
1. с до 150 избирателни секции - до 9 членове;
2. с над 150 избирателни секции - 11 членове;
3. за районите в градовете с районно деление - 15 членове;
4. за Столичната община - 19 членове.
(3) При назначаването на членовете по ал. 2 се запазва съотношението между парламентарно представените партии и коалиции от партии, като се използва методът на най-големия остатък.
(4) Партиите и коалициите от партии, които имат членове на Европейския парламент, но не са парламентарно представени, имат право на по един свой член в общинската избирателна комисия, извън броя на членовете по ал. 2.
(5) В случай че общият брой на членовете на общинската избирателна комисия, определен по реда на ал. 2, 3 и 4, е четно число, парламентарно представената партия или коалиция от партии с най-голям неоползотворен остатък предлага още един член на общинската избирателна комисия. При равни остатъци се тегли жребий между партиите и коалициите от партии с равни остатъци.
(6) В случай че партията или коалицията от партии, която следва да посочи член при условията на ал. 5, формира мнозинство в общинската избирателна комисия, това право се предоставя на партията или коалицията от партии със следващия най-голям неоползотворен остатък. При равни остатъци се тегли жребий между партиите и коалициите от партии с равни остатъци.

        § 12. В чл. 33 се правят следните изменения и допълнения:
   1. В ал. 1:

        Вариант І 
        а) точка 19 се изменя така:
       “19. регистрира застъпниците на кандидатските листи за общински съветници и кметове и им издава удостоверения, регистрира пълномощниците на партиите, коалициите от партии и инициативните комитети; броят на пълномощниците е не повече от една втора от броят на избирателните секции на територията на изборния район;”

      Комисията подкрепя/не подкрепя текста на вариант І.

       Вариант ІІ 
  а) в т. 19 думата „кандидатите за общински съветници и кметове” се заменят с „кандидатските листи за общински съветници и кметове на политическите партии, коалициите от партии и инициативните комитети”, а след думата „удостоверения” се поставя запетая и се добавя „в които се посочва номера на избирателната секция, в която ще упражняват правата по този кодекс”;

      Комисията подкрепя/не подкрепя текста на вариант ІІ.

 б) създава се т.19а:
 „19а. води  регистър на застъпниците по кандидатски листи при изборите за общински съветници и кметове;”;
      в) създава се т. 21а:
       „21а. в срока по т. 21 сканира и изпраща в Централната избирателна комисия протоколите си за избор на общински съветници, кмет на общината и кметството;“;
 г) създава се т. 28:
   „28. поддържа интернет страница, в която публикува решенията си, протоколите от заседанията си и други документи и данни.”.
2. В ал. 2, изречение първо накрая се добавя „и чрез публикуване на интернет страницата си ”.
 3. В ал. 3 думите „не подлежи на обжалване” се заменят с „подлежи на обжалване пред съответния административен съд в тридневен срок от обявяването му. Административният съд се произнася в тридневен срок в открито заседание с призоваване на жалбоподателя, общинската избирателна комисия и заинтересованите лица и решението му е окончателно, освен когато се обжалва отказ или заличаване на регистрация по ал. 1, т. 14 и 16. В последния случай решението на административния съд подлежи на обжалване пред Върховния административен съд по реда на чл. 26, ал. 7.”    
4. Създава се ал. 4:
„(4) При обжалване на решенията на общинската избирателна комисия сроковете по Административнопроцесуалния кодекс не се прилагат.”

     Предложение на нар. пр. Я. Янев и гр.нар.пр.:
      Към § 12:
1.	Вариант I на буква „а" от точка 1 отпада.
2.	Буква „б" на точка 1 отпада и букви „в" и „г" стават съответно букви „б" и „в".
3.	В досегашната буква „г" (станала буква „в") на точка 1, в текста на т. 28 накрая се поставя точка и запетая и се добавят думите „публикуването се извършва не по-късно от 24 часа от издаването на съответния документ."
4.	Точки 3 и 4 отпадат.
      Комисията подкрепя/не подкрепя предложението.

      Предложение на нар. пр. Хр. Бисеров, М. Метин и Ч. Казак:
      В § 12 се добавя следния текст:
      В чл. 33, ал. 2 след думите „се помещава” се поставя запетая и се добавя  „и чрез публикуване на интернет страницата на общината”.
      Комисията подкрепя/не подкрепя предложението.

       Предложение на нар. пр. П. Хлебаров :
      В § 12 се правят следните изменения и допълнения:
     1.	Създава се нова т. 3 със следното съдържание:
     „3. В 33, ал.3 точката в края на изречението се заменя със запетая и се добавя, „освен по отношение на решенията на общинската избирателна комисия за отказ за регистрация по чл.95, ал.7, чл.97, ал.12 и чл.127, ал.3, когато Централната избирателна комисия потвърди решението за отказ, което решение на Централната избирателна комисия може да бъде обжалвано по реда на чл.2б, ал.8.”
2.	Точките 3 и 4 се преномерират и стават съответно т. 4 и т. 5.
      Комисията подкрепя/не подкрепя предложението.
    
     Предложение на нар. пр. М. Манолова и гр.нар.пр.:
В § 12, чл. 33:
а)	в т. 1:
аа) във Вариант I, буква "а" изречение второ се изменя така: "общият брой на пълномощниците на политическа партия, коалиция от партии и инициативен комитет не може да надвишава броя на избирателните секции в съответния изборен район";
бб) в буква "б" след думата "застъпниците" се добавя „и на пълномощниците по т. 19";
вв) в буква     се създават т. 29 и 30:
"29. създава и поддържа електронен публичен регистър на жалбите, подадени до комисията и решенията по тях;
     30. произнася се по жалби за нарушения на изборния процес, подадени от застъпници, наблюдатели и други участници в изборите.";
 б)	точка 3 се изменя така:
"3. В ал. 3 думите "не подлежи на обжалване" се заменят с "подлежи на обжалване пред Върховния административен съд по реда на чл. 26, ал. 8."
     Комисията подкрепя/не подкрепя предложението.

    Предложение на нар. пр. И.Фидосова, Кр. Ципов, Е. Радев и Д. Лазаров:
В § 12, чл. 33, ал. 1, в буква “б“, т. 19а накрая се добавя “който публикува на интернет страницата си“; 
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 12.

Действащ текст: Правомощия
 Чл. 33. (1) Общинската избирателна комисия:
1. следи за прилагането на този кодекс, упражнява контрол върху дейността на секционните избирателни комисии на територията на изборния район и провежда обучение на членовете на секционните избирателни комисии;
2. определя и обявява номерата на изборните райони в общината; при номерирането им общинската избирателна комисия се съобразява с Единния класификатор на административно-териториалните и териториалните единици в страната;
3. назначава секционните избирателни комисии и утвърждава списъците на резервните членове;
4. освобождава членовете на секционните избирателни комисии в случаите на нарушения на този кодекс, на решенията на Централната избирателна комисия и на общинската избирателна комисия, както и при наличие на обстоятелство по чл. 25, ал. 1; 
5. следи за своевременното и правилно образуване на избирателните секции и формира единните им номера;
6. упражнява контрол за своевременното изготвяне и обявяване на избирателните списъци;
7. следи за осигуряване на условия за гласуване на лица с увреждане на опорно-двигателния апарат или на зрението;
8. утвърждава образците на бюлетините за общински съветници и кметове за отпечатване в съответната община;
9. определя чрез жребий поредните номера на партиите, коалициите от партии и независимите кандидати в бюлетината и ги обявява не по-късно от 31 дни преди изборния ден;
10. съхранява бюлетините, списъците, печатите и протоколите в предоставеното й помещение в сградата на общината;
11. съвместно с общинската администрация снабдява секционните избирателни комисии с избирателни урни, бюлетини за гласуване, избирателни списъци, печати, формуляри на протоколи, списъци, извлечения и чернови, като контролира тяхното съхранение, разпределение по секции и транспортиране;
12. упражнява контрол за изпълнение на задължението по чл. 54, ал. 3; 
13. разглежда жалби срещу решения и действия на секционните избирателни комисии и се произнася по тях незабавно, до един час от постъпване на жалбата и преди края на изборния ден; решението се обявява незабавно и не подлежи на обжалване;
14. регистрира и обявява партии, коалиции от партии и инициативни комитети, които ще участват в изборите за общински съветници и кметове в съответната община;
15. регистрира и обявява кандидатските листи за избиране на общински съветници и кандидатите за кметове;
16. заличава регистрацията, когато се установи, че кандидатът не отговаря на условията по чл. 4, ал. 5 или 6, както и когато подписката в подкрепа на независимия кандидат не отговаря на изискванията на чл. 125, ал. 1; 
17. контролира провеждането на предизборната кампания от доставчиците на медийни услуги с регионален и местен обхват, произнася се по жалби и нарушения на предизборната кампания в срок до 24 часа от постъпването им;
18. при предсрочно прекратяване на пълномощията на общински съветник обявява за избран следващия в съответната листа кандидат;
19. регистрира застъпниците на кандидатите за общински съветници и кметове и им издава удостоверения;
20. обявява края на изборния ден след приключване на гласуването в избирателните секции на територията на общината не по-късно от 20,00 ч.;
21. установява и обявява резултатите от гласуването в срок до 48 часа след приключването му и издава удостоверения на избраните общински съветници и кметове;
22. издава на участниците в изборите или на техните представители и застъпници и на наблюдателите извлечение от протокола с резултатите от гласуването в изборния район;
23. насрочва втори тур за кмет, когато няма избран кандидат;
24. в случаите, когато няма избран кмет на втория тур или когато изборът за общински съветници или кмет е обявен за недействителен, или при предсрочно прекратяване пълномощията на кмет, в срок до 7 дни уведомява Централната избирателна комисия да предложи насрочване на нов избор;
25. обявява на видно място в общината (кметството) и чрез местните средства за масова информация датата на насрочения от президента избор;
26. предава на Централната избирателна комисия протоколите и решенията на общинската избирателна комисия за всеки вид избор, екземплярите от протоколите на секционните избирателни комисии, разписките от компютърната обработка на протоколите на секционните избирателни комисии, копие от компютърната разпечатка на данните за протокола и решението на общинската избирателна комисия за всеки вид избор, предоставени от изчислителния пункт, два броя технически носители с числовите данни от обработката на протоколите на секционните избирателни комисии;
27. предава на общинската администрация останалите книжа и материали с изключение на предназначените за Централната избирателна комисия в срок не по-късно от 7 дни от обявяване на резултатите от изборите.
(2) Общинската избирателна комисия обявява решенията си в деня на приемането им чрез поставяне на общодостъпно място в сградата, в която се помещава. Мястото за обявяване на решенията се определя с решение на комисията незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията.
(3) Решенията на общинската избирателна комисия могат да се обжалват в срок до три дни от обявяването им пред Централната избирателна комисия, която разглежда жалбата в срок до три дни и се произнася с решение, което се обявява незабавно и не подлежи на обжалване.

      Предложение на нар. пр. Хр. Бисеров, М. Метин и Ч. Казак:
      Създава се нов § 12а:
      В чл. 36, ал. 4 се създава ново изречение: „Решението на районната или общинската избирателна комисия може да се обжалва пред Централната избирателна комисия, която се произнася незабавно.
      Комисията подкрепя/не подкрепя предложението.

 Действащ текст: Правомощия
 Чл. 36. (1) Секционната избирателна комисия в страната:
1. следи за спазване на този кодекс в изборното помещение и в района на секцията;
2. съдейства за подреждане на изборното помещение според изискванията на този кодекс и с оглед осигуряване на достъп до гласуване на лица с увреждане на опорно-двигателния апарат или на зрението;
3. осигурява свободното и спокойно протичане на гласуването в избирателната секция;
4. преброява гласовете за кандидатските листи при всички видове избори; преброява предпочитанията (преференциите) за кандидатите на партии и коалиции от партии при избори за народни представители и за членове на Европейския парламент от Република България; изготвя протокол за резултата от гласуването в избирателната секция и го предава на районната, съответно на общинската избирателна комисия в срок до 24 часа след приключване на гласуването;
5. предава останалите книжа и материали на общинската, съответно на областната администрация в срока по т. 4;
6. разглежда жалби, по които се произнася незабавно, като решението се съобщава веднага на жалбоподателя;
7. обявява на общодостъпно място пред избирателната секция резултатите от гласуването;
8. издава на участниците в изборите или на техните представители и застъпници и на наблюдателите извлечение от протокола с резултатите от гласуването в избирателната секция.
(2) Разпределението на дейностите между членовете на секционната избирателна комисия се извършва с решение при откриване на изборния ден.
(3) Указанията на председателя на секционната избирателна комисия са задължителни за всички граждани в изборното помещение. Тези указания могат да бъдат отменени с решение на секционната избирателна комисия.
(4) Решението на секционната избирателна комисия, свързано с недопускане на избирател до гласуване, може да се обжалва пред районната или общинската избирателна комисия, която се произнася незабавно.

        § 13.  В глава ІІ се създава раздел VІІ с чл. 39а:
„Раздел VІІ
 Изборна администрация

       Статут
       Чл. 39а. (1) Централната избирателна комисията е юридическо лице на бюджетна издръжка със седалище в София и е първостепенен разпоредител с бюджетни кредити.
       (2) Дейността на Централната избирателна комисия се подпомага от  администрация, чиято структура и организация на работа се определят с вътрешните правила на комисията.
       (3) Дейността на администрацията се осъществява от държавни служители и от лица, работещи по трудово правоотношение. За служителите по трудово правоотношение се прилага чл. 107а от Кодекса на труда. Броят на служителите не може да надвишава половината от броя на членовете на Централната избирателна комисия.
       (4) За администрацията на комисията се прилага Законът за администрацията, доколкото друго не е предвидено в този кодекс.” 

      Комисията подкрепя/не подкрепя текста на вносителя за § 13.

       § 14.  В чл. 40 се създават ал. 3, 4, 5 и 6: 
       “(3) Лицата, които не притежават активно избирателно право или не могат да упражнят правото си на глас в избирателната секция по постоянния им адрес съгласно разпоредбите на този кодекс, се вписват в Списък на  лицата, които не могат да бъдат дописвани в избирателния списък в изборния ден.
       (4) Списъкът по ал. 3 се изготвя от Главна дирекция "Гражданска регистрация и административно обслужване" по избирателни секции въз основа на данните вписани в Националния регистър “Население” и данните получени от органите по ал. 1, Министерството на правосъдието и Министерството на външните работи.
       (5) Списъкът на лицата, които не могат да бъдат дописвани в избирателните списъци в изборния ден се изготвя и обявява по реда за изготвяне и обявяване на избирателните списъци. Всички промени в него се обявяват незабавно. За извършването им се уведомява веднага заинтересованото/ите лице/а.
      (6) Изготвянето и промените в списъка по ал. 3 могат да се обжалват пред съответния районен съд в срок от два дни от съобщаването. Съдът се произнася по жалбата в срок от два дни от постъпването й в съда в открито заседание с призоваване на жалбоподателя и органа по ал. 1. Решението на съда е окончателно и не подлежи на обжалване.”

      Предложение на нар. пр. Хр. Бисеров, М. Метин и Ч. Казак:
      В § 14 се добавя следния текст:
      В чл. 40, ал. 1, изречение първо, след думата „списъци” се поставя запетая и се добавя „включително списъците по чл. 187, ал. 1, т. 7”.
      Комисията подкрепя/не подкрепя предложението.

      Предложение на нар. пр. Георги Анастасов:
      В чл. 40 се правят следните допълнения:
      1. В ал. 1 след думите „населените места” се добавя „не по-късно от три месеца преди насрочените избори или референдум”.
      2. Създава се ал. 3:
      „(3) Всеки избирател получава при вписването си уникален идентификационен номер, предназначен единствено за употреба при провеждане на избори и референдуми, който номер се нанася на издадената му за целта избирателна карта.”
      Комисията подкрепя/не подкрепя предложението.

 Предложение на нар. пр. М. Михайлов:
     §14.  В чл.   40   ал. 6 да се измени  така:
   „(6) Изготвянето и промените в списъка по ал. 3 могат да се обжалват пред съответния районен съд в срок от 5 дни от съобщаването. Съдът се произнася по жалбата в срок от два дни от постъпването й в съда в открито заседание с призоваване на жалбоподателя и органа по ал. 1. Решението на съда е окончателно и не подлежи на обжалване."
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 14.

Действащ текст: Компетентен орган за съставяне на списъците
Чл. 40. (1) Избирателните списъци се съставят от общинските администрации по населените места, в които се води регистър на населението, и се подписват от кмета на общината, съответно от кмета на кметството или от кметския наместник, и от секретаря на общината. В градовете с районно деление избирателните списъци се подписват от кмета и секретаря на района.
(2) Всеки избирател се вписва само в един избирателен списък.

       § 15. В чл. 41, ал. 1 и 2 след думата “списъци” се добавя ”включително списъците по чл. 187, ал. 1, т. 7”.

      Комисията подкрепя/не подкрепя текста на вносителя за § 15.

Действащ текст: Начин на съставяне на списъците
Чл. 41. (1) Избирателните списъци се съставят поотделно за всяка избирателна секция.
(2) Избирателните списъци се съставят по постоянен адрес.
(3) Когато в предходните шест месеца до изборния ден бъде променено наименованието на населеното място, улицата, жилищния комплекс или номерацията на жилищната сграда, общината изготвя списък на промените, който се предоставя на секционните комисии.

       § 16. В чл. 44 се правят следните изменения и допълнения: 
        1. В ал. 2 след думата “писмо” се поставя запетая и се добавя “по факс”, думите “в електронна форма” се заменят с “по електронен път” и се създава изречение пето: “Отказът на ръководителя на дипломатическото и консулското представителство да приеме заявлението следва да е мотивиран и се изпраща на заявителя на посочения в заявлението адрес.”
        2. Създава се ал. 8:
        “(8) Отказът по ал. 2 може да бъде обжалван пред Централната избирателна комисия в тридневен срок от получаване на съобщението за изготвянето му. Централната избирателна комисия се произнася по жалбата незабавно с решение, което е окончателно и не подлежи на обжалване.”

      Предложение на нар. пр. Хр. Бисеров, М. Метин и Ч. Казак:
      В § 16 се добавя следния текст:
      В чл. 44 се създава нова ал. 8:
      „(8) Когато ръководител на дипломатическото или консулското представителство откаже да приеме заявление по ал. 2, това задължително се мотивира и отговорът се изпраща на заявителя на посочения от него адрес. Отказът може да се обжалва в 3-дневен срок от получаване на съобщението пред Централната избирателна комисия, която се произнася незабавно.” 
      Комисията подкрепя/не подкрепя предложението.

    Предложение на нар. пр. И.Фидосова, Кр. Ципов, Е. Радев и Д. Лазаров:
В § 16, т. 1 в ал. 2 на чл. 44 числото „25” се заменя с „30”.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 16.

Действащ текст: Списъци при гласуване извън страната
 Чл. 44. (1) При произвеждане на избори за народни представители, за президент и вицепрезидент на републиката и за членове на Европейския парламент от Република България списъците на лицата, заявили желание да гласуват извън страната, се съставят и подписват от ръководителите на дипломатическите и консулските представителства на Република България.
(2) Български гражданин, който желае да гласува, заявява това не по-късно от 25 дни преди изборния ден в писмена форма чрез заявление по образец, подписано саморъчно и подадено лично, чрез писмо или в електронна форма до дипломатическото или консулското представителство на Република България в съответната държава. В заявлението избирателят посочва имената си по паспорт, лична карта или военна карта, единния си граждански номер, адреса на пребиваване в съответната държава, постоянния си адрес в Република България и населеното място, в което желае да гласува. В едно заявление може да е вписано само едно лице. При произвеждане на избори за членове на Европейския парламент от Република България избирателят представя декларация по образец, че отговаря на условията по чл. 3, ал. 2. 
(3) Избирател, който не е включен в списъка по ал. 1, се вписва в списъка от секционната избирателна комисия след представяне на документ за самоличност и на декларация по образец, че отговаря на условията по чл. 3, ал. 1 или 2. При произвеждане на избори за членове на Европейския парламент от Република България избирателят представя и декларация по образец, че не е гласувал и няма да гласува на друго място в същите избори за членове на Европейския парламент. В списъка се вписват всички данни на избирателя от документа му за самоличност.
(4) Ръководителите по ал. 1 изпращат информация до Министерството на външните работи, съдържаща имената, единния граждански номер и постоянния адрес в Република България на заявилите желание да гласуват български граждани. Министерството на външните работи изпраща обобщените данни от всички държави до Главна дирекция "Гражданска регистрация и административно обслужване" в Министерството на регионалното развитие и благоустройството не по-късно от 15 дни преди изборния ден, за да бъдат заявителите заличени от избирателните списъци за гласуване в Република България.
(5) Министърът на външните работи и ръководителите на дипломатическите и консулските представителства на Република България публикуват на интернет страницата на Министерството на външните работи и на дипломатическото и консулското представителство условията и реда за гласуване извън страната не по-късно от 67 дни преди изборния ден.
(6) Списъците на лицата, заявили желание да гласуват извън страната, се публикуват от министъра на външните работи и от ръководителите на дипломатическите и консулските представителства на Република България не по-късно от 18 дни преди изборния ден на интернет страницата на Министерството на външните работи и на дипломатическото и консулското представителство и съдържат имената на избирателя и номера и адреса на избирателната секция. Ръководителите на дипломатическите и консулските представителства на Република България осигуряват възможност всеки избирател да може да прави справка в списъка по единен граждански номер. Допълнително постъпилите заявления и настъпилите промени в списъците се публикуват незабавно.
(7) Ръководителите на дипломатическите и консулските представителства оказват организационно-техническо съдействие на представителите на партиите, коалициите от партии и инициативните комитети, регистрирали кандидати, при провеждането на срещи с избирателите.

        § 17. В чл. 47 се правят следните изменения и допълнения: 
        1. Досегашният текст става ал. 1.
         2. Създава се ал. 2:
         “(2) Отказът на председателя на секционната избирателна комисия да впише избирател в избирателния списък в изборния ден може да бъде отменен с решение на секционната избирателна комисия. Решението на секционната избирателна комисия, с което се отказва вписване на избирател в избирателния списък в изборния ден подлежи на обжалване пред съответната районна или общинска избирателна комисия, в зависимост от вида на произвеждания избор.”
  
      Предложение на нар. пр. М. Манолова и гр.нар.пр.:
Параграф 17 да се измени така:
„§ 17. В чл. 47 след думите „изборния ден" се добавя „или е включен в списъка по чл. 187, ал. 1, т. 7".
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 17.

Действащ текст: Компетентен орган за вписване в изборния ден
Чл. 47. Избирател, който не е включен в избирателния списък до изборния ден, но има право да гласува, се вписва в списъка от председателя на секционната избирателна комисия по постоянния му адрес, а гражданин на друга държава - членка на Европейския съюз, който в срок е подал декларацията по чл. 59, ал. 1 или по чл. 63, ал. 1 - по заявения от него адрес на пребиваване.

        § 18. В чл. 48, ал. 1, изречение първо след думите “избирателния списък” се поставя запетая и се добавя ”включително отказът за заличаване от списъка по чл. 187, ал. 1, т. 7”.

      Предложение на нар. пр. Хр. Бисеров, М. Метин и Ч. Казак:
      В § 18 се добавя следния текст:
      В чл. 48, ал. 2, изречение второ, думите „не подлежи на обжалване” се заменят с „може да се обжалва пред Централната избирателна комисия, която се произнася незабавно”.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 18.

Действащ текст: Отказ и обжалване
Чл. 48. (1) Отказът за заличаване, вписване или дописване в избирателния списък се съобщава на заявителя незабавно и може да се обжалва пред районния съд в срок до два дни от съобщението. Съдът разглежда жалбата в открито заседание в срок до два дни от постъпването й с призоваване на жалбоподателя и на органите по чл. 40, ал. 1 и постановява решение, което се обявява незабавно и не подлежи на обжалване.
(2) Отказът на секционната избирателна комисия да извърши дописване може да се обжалва пред районната избирателна комисия, съответно общинската избирателна комисия, която се произнася по жалбата незабавно. Решението не подлежи на обжалване.
(3) Отказът на секционната избирателна комисия извън страната да допусне до гласуване и извърши вписване на избирател в изборния ден може да се обжалва пред Централната избирателна комисия по електронен път. Централната избирателна комисия се произнася незабавно с решение, което се обявява веднага на интернет страницата на комисията.

         § 19. В чл. 52, ал. 1 и 4 след думите “част І на избирателните списъци” се добавя “включително списъците по чл. 187, ал. 1, т. 7”.

      Предложение на нар. пр. Георги Анастасов:
      В § 19 се правят следните изменения и допълнения:
      В чл. 52, ал. 1 след думите „по чл. 53, ал. 1” се добавя „уникалния идентификационен номер,”. 
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 19.

Действащ текст: Начин на съставяне и отпечатване
Чл. 52. (1) В избирателните списъци, включително в част I на избирателните списъци, се вписват по азбучен ред имената на избирателя, постоянният адрес или настоящият адрес, когато избирателят е направил искане по чл. 53, ал. 1, като графите за вписване на единния граждански номер и на вида и номера на документа за самоличност остават празни и не се попълват и се обособява графа "Забележки".
(2) При произвеждане на избори за членове на Европейския парламент от Република България и за общински съветници и кметове част II на избирателните списъци се съставя въз основа на подадените по чл. 59, ал. 1 или по чл. 63, ал. 1 декларации от гражданите на друга държава - членка на Европейския съюз.
(3) Избирателите, ползващи се от разпоредбата на § 9а от преходните и заключителните разпоредби на Закона за българските лични документи, които нямат заявен постоянен адрес, се включват в избирателния списък по отразения в зеления им паспорт адрес.
(4) Избирателните списъци, включително част I на избирателните списъци, се отпечатват въз основа на Националния регистър на населението от Главна дирекция "Гражданска регистрация и административно обслужване" в Министерството на регионалното развитие и благоустройството.
(5) При произвеждане на избори за членове на Европейския парламент от Република България и за общински съветници и кметове част II на избирателните списъци се отпечатва от Главна дирекция "Гражданска регистрация и административно обслужване" в Министерството на регионалното развитие и благоустройството. Данните за автоматизираното отпечатване на избирателните списъци - част II, се предават от кмета на общината не по-късно от 35 дни преди изборния ден.
      
         § 20. В чл. 54 се правят следните допълнения:
       1. В ал. 1 след думите “част І на избирателните списъци” се добавя “и списъците по чл. 187, ал. 1, т. 7”.
       2. Създават се ал. 5 и 6:
       „(5) Списъкът по чл. 187, ал. 1, т. 7 се публикува на интернет страницата на съответната община не по-късно от 5 дни преди изборния ден и съдържа имената на избирателя и номера и адреса на избирателната секция. Всеки избирател може да прави справка в списъка по реда на ал. 4.
       (6) Всеки избирател в срок до 24 часа от публикуването на списъка по ал. 5 може да подаде чрез кмета на общината или района или кметството до Главна дирекция „Гражданска регистрация и административно обслужване” писмено заявление, в което посочва доказателства и документи за отпадането му от списъка по чл. 187, ал. 1,   т. 7.”

      Предложение на нар. пр. Хр. Бисеров, М. Метин и Ч. Казак:
      В § 20 се добавя следния текст:
      В чл. 54 се правят следните изменения и допълнения:
      1. В ал. 1 след думите „част ІІ на избирателните списъци” се добавя „и списъците по чл. 187, ал. 1, т. 7”.
      2. В ал. 4 след думите „част ІІ на избирателните списъци” се добавя „ списъците по чл. 187, ал. 1, т. 7”.
      Комисията подкрепя/не подкрепя предложението.

      Предложение на нар. пр. И.Фидосова, Кр. Ципов, Е. Радев и Д. Лазаров:
     В § 20, в чл. 54, ал. 4 се създава изречение пето: При извършено заличаване, вписване или дописване в избирателните списъци  публикуваните избирателни списъци незабавно се актуализират.”
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 20.

Действащ текст: Обявяване и публикуване на избирателните списъци
Чл. 54. (1) Избирателните списъци, включително част I на избирателните списъци, се обявяват от органите по чл. 40, ал. 1 не по-късно от 40 дни преди изборния ден на видно място в района на съответната избирателна секция.
(2) При произвеждане на избори за членове на Европейския парламент от Република България и за общински съветници и кметове част II на избирателните списъци се обявява по реда на ал. 1 не по-късно от 25 дни преди изборния ден и в нея не се отбелязват номерата на удостоверенията за пребиваване и датата на регистрация, посочена в тях.
(3) Кметът на съответната община определя не по-късно от 55 дни преди изборния ден местата по ал. 1 и уведомява за това районната или общинската избирателна комисия.
(4) Избирателните списъци, включително част I и част II на избирателните списъци, се публикуват на интернет страницата на съответната община и съдържат имената на избирателя и номера и адреса на избирателната секция. Избирателните списъци се публикуват не по-късно от 40 дни преди изборния ден в случаите по ал. 1 и не по-късно от 25 дни преди изборния ден в случаите по ал. 2. Главна дирекция "Гражданска регистрация и административно обслужване" в Министерството на регионалното развитие и благоустройството и кметът на съответната община осигуряват възможност всеки избирател - български гражданин, да може да прави справка в избирателния списък по единен граждански номер. При произвеждане на избори за членове на Европейския парламент от Република България и за общински съветници и кметове кметът на съответната община осигурява възможност всеки избирател - гражданин на друга държава - членка на Европейския съюз, да може да прави справка в избирателния списък по личен номер.

         § 21. В чл. 55, ал. 1 след думата “списъци” се поставя запетая и се добавя “включително списъците по чл. 187, ал. 1, т. 7”.

        Комисията подкрепя/не подкрепя текста на вносителя за § 21.

Действащ текст: Съставяне
Чл. 55. (1) Избирателните списъци се съставят по реда на чл. 52, ал. 1 и 3. 
(2) В списъците се включват всички български граждани, които отговарят на условията по чл. 3, ал. 1.

         § 22. В чл. 56, ал. 1, изречение второ думите „или служебно по данни, предоставени от Министерството на вътрешните работи” се заличават и изречение трето се заличава.

      Предложение на нар. пр. Хр. Бисеров, М. Метин и Ч. Казак:
      Текстът на § 22 придобива следния вид:
      Чл. 56 да отпадне.
       Комисията подкрепя/не подкрепя предложението.
         
      Комисията подкрепя/не подкрепя текста на вносителя за § 22.

Действащ текст: Заличаване
Чл. 56. (1) От избирателните списъци се заличават имената на гражданите, които са заминали извън Република България не по-малко от два месеца преди изборния ден и не са се завърнали до предаването на списъците на секционните избирателни комисии. Заличаването става по заявление на напусналите страната или служебно по данни, предоставени от Министерството на вътрешните работи. Министерството на вътрешните работи предоставя на Главна дирекция "Гражданска регистрация и административно обслужване" в Министерството на регионалното развитие и благоустройството данни за автоматизираното заличаване на лицата от избирателните списъци 55 дни и 15 дни преди изборния ден.
(2) Когато лицата по ал. 1 се завърнат в страната след изготвяне на избирателния списък, те се вписват отново в него по реда на чл. 46, ал. 3 и 4.

    Предложение на нар. пр. И.Фидосова, Кр. Ципов, Е. Радев и Д. Лазаров:
Да се създаде § 22а:
	§ 22а. В чл. 59, ал. 1, т. 2 накрая се добавя „и адреса в съответното населено място или изборен район”.
      Комисията подкрепя/не подкрепя предложението.

Действащ текст: Вписване на граждани от други държави членки
Чл. 59. (1) Гражданин на друга държава - членка на Европейския съюз, който отговаря на условията по чл. 3, ал. 3 и желае да бъде вписан в избирателен списък, представя декларация по образец в общинската администрация по адреса на пребиваване в Република България не по-късно от 40 дни преди изборния ден, в която декларира:
1. гражданство и адрес на пребиваване в Република България;
2. населеното място или изборния район, в който името му е било записано за последен път в държава - членка на Европейския съюз;
3. че ще упражни правото си на глас единствено в Република България;
4. че не е лишен от право да избира в държавата членка, на която е гражданин;
5. номера на удостоверението за пребиваване и датата на регистрация, посочена в него;
6. данните от личната карта или паспорта и личен номер.
(2) Гражданин на друга държава - членка на Европейския съюз, който веднъж е подал декларация по ал. 1 и е бил включен в избирателния списък част II, при следващи избори за членове на Европейския парламент от Република България се вписва автоматично в част II на избирателния списък, без да подава нова декларация. Нова декларация по ал. 1 се подава само при промяна на някое от декларираните обстоятелства.
(3) Декларациите по ал. 1 се съхраняват за следващите избори за членове на Европейския парламент от Република България от съответната общинска администрация.

      Предложение на нар. пр. Хр. Бисеров, М. Метин и Ч. Казак:
      Да се създадат нови § 22а, 22б и 22в:
     § 22а: Член 60 се отменя.

      § 22б: Член 61 се отменя.

      § 22в: Член 64 се отменя.
      Комисията подкрепя/не подкрепя предложението.

Действащ текст: Заличаване и вписване на граждани, които имат адрес в държава, която не е членка на Европейския съюз
Чл. 60. (1) От избирателните списъци се заличават имената на гражданите, които имат настоящ адрес (адрес на пребиваване) към датата на съставяне на избирателните списъци в държава, която не е членка на Европейския съюз.
(2) Лицата по ал. 1 се вписват отново в избирателния списък по тяхно искане от органите по чл. 40, ал. 1 до предаването на списъците на секционните избирателни комисии или в изборния ден - от секционната избирателна комисия, след представяне на документ за самоличност и на декларация по образец, че:
1. са живели най-малко през последните три месеца в Република България или в друга държава - членка на Европейския съюз;
2. не са гласували в същите избори за членове на Европейския парламент - в случаите, когато искането се прави, след като изборният период, определен от Съвета на Европейския съюз, е започнал;
3. няма да гласуват на друго място в същите избори за членове на Европейския парламент.
 
 Вписване на заличени от списъка граждани, живеещи в друга държава - членка на Европейския съюз
 Чл. 61. Българските граждани, живеещи в друга държава - членка на Европейския съюз, които се намират в страната в изборния ден, могат да гласуват по постоянния си адрес. Когато тези лица са били заличени от избирателните списъци, те се вписват отново в списъците по тяхно искане от органите по чл. 40, ал. 1 до предаването на списъците на секционните избирателни комисии или в изборния ден - от секционната избирателна комисия, след представяне на документ за самоличност и на декларация по образец, че:
1. са живели постоянно най-малко през последните три месеца в друга държава - членка на Европейския съюз;
2. не са гласували в същите избори за членове на Европейския парламент - в случаите, когато искането се прави, след като изборният период, определен от Съвета на Европейския съюз, е започнал;
3. няма да гласуват на друго място в същите избори за членове на Европейския парламент.

Заличаване
Чл. 64. (Изм. - ДВ, бр. 45 от 2011 г. , в сила от 14.06.2011 г.) От избирателните списъци се заличават имената на гражданите, които имат настоящ адрес (адрес на пребиваване) през последните 6 месеца преди датата на произвеждане на изборите извън Република България.

      Предложение на нар. пр. Хр. Бисеров, М. Метин и Ч. Казак:
      Да се създаде нов §  22г:

      § 22г: В чл. 67, ал. 3 отпада изразът „по актуализирани прогнозни данни, предоставени от Националния статистически институт”.
      
      Комисията подкрепя/не подкрепя предложението.

      Предложение на нар. пр. М. Манолова и гр.нар.пр.:
     Да се създаде § 22а:
§ 22а. В чл. 67, ал. 3 думите "актуализирани прогнозни данни, предоставени от Националния статистически институт на база резултатите от последното преброяване на населението" да се заменят с "данни, предоставени от Главна дирекция "Гражданска регистрация и административно обслужване" в Министерството на регионалното развитие и благоустройството".
      Комисията подкрепя/не подкрепя предложението.

Действащ текст:Определяне на изборните райони и броя на мандатите
Чл. 67. (1) За произвеждане на избори за народни представители територията на страната се разделя на 31 многомандатни изборни района, в това число три в област София-град и два в област Пловдив. Останалите изборни райони съвпадат с границите на областите.
(2) Наименованията, границите и номерацията на изборните райони се определят от президента на републиката не по-късно от 71 дни преди изборния ден.
(3) Централната избирателна комисия определя броя на мандатите за всеки многомандатен изборен район въз основа на единна норма на представителство за цялата страна в зависимост от броя на населението по актуализирани прогнозни данни, предоставени от Националния статистически институт на база резултатите от последното преброяване на населението, не по-късно от 70 дни преди изборния ден, като използва метода на най-големия остатък. Броят на мандатите в многомандатен изборен район не може да бъде по-малък от 4.

          § 23. В чл. 71, ал. 3 се правят следните изменения и допълнения:
 1. В изречение второ думите “областния управител, който” се заменят с “Централната избирателна комисия, която”, а думите „което не подлежи на обжалване” се заличават . 
        2. Създава се изречение трето: „Решението подлежи на обжалване  пред Върховния Административен съд  по реда на чл. 26, ал. 8.” 

      Предложение на нар. пр. Хр. Бисеров, М. Метин и Ч. Казак:
      В § 23 се създава текст като Вариант ІІ със следното съдържание:
      В чл. 71, ал. 3 думите “областния управител” се заменят с “районния съд”.
       Комисията подкрепя/не подкрепя предложението.

       Комисията подкрепя/не подкрепя текста на вносителя за § 23.

Действащ текст: Компетентен орган за образуване на избирателни секции
Чл. 71. (1) Гласуването и преброяването се извършва по избирателни секции.
(2) Кметът на общината образува със заповед избирателните секции на територията на общината не по-късно от 55 дни преди изборния ден и утвърждава тяхната номерация и адрес. Кметът на общината е длъжен да предостави подходящи помещения за избирателните секции. Помещенията трябва да осигурят нормалното протичане на гласуването в изборния ден.
(3) Заповедта на кмета по ал. 2 се обявява публично. Тя може да бъде обжалвана в срок до 7 дни пред областния управител, който се произнася в срок до три дни с решение, което не подлежи на обжалване.
(4) В срок не по-късно от 53 дни преди изборния ден кметовете на общини изпращат на Главна дирекция "Гражданска регистрация и административно обслужване" в Министерството на регионалното развитие и благоустройството списък с адресите на избирателните секции и уведомяват районната или общинската избирателна комисия.
(5) При създаване на нова община избирателните секции се образуват от назначения от областния управител временен кмет съгласно чл. 4, ал. 2 от Закона за местното самоуправление и местната администрация след консултации с упълномощени от централните ръководства, компетентни съгласно устава на партията или решението за образуване на коалицията от партии, представители на партиите и коалициите от партии, представени в Централната избирателна комисия. Заповедта се обявява публично и може да бъде обжалвана в срока по ал. 3.
(6) Районната или общинската избирателна комисия формира единните номера на избирателните секции в района или общината съобразно единната номерация на секциите, определена с решение на Централната избирателна комисия, не по-късно от 30 дни преди изборния ден.

      Предложение на нар. пр. Хр. Бисеров, М. Метин и Ч. Казак:
      Създава се нов § 23а:
      В чл. 72 се правят следните изменения и допълнения:
	 1. Създава се нова ал. 6:
	 “(6) В градовете не се допуска образуване на избирателни секции извън квартала, където е адресната регистрация по постоянен адрес на избирателите от съответната секция.”
      2. Ал. 6 – 9 се преномерират съответно.

      Комисията подкрепя/не подкрепя предложението.

Действащ текст: Критерии за образуване на секциите
Чл. 72. (1) В една избирателна секция се включват до 1000 избиратели.
(2) В населените места се образуват толкова секции, колкото пъти числото 1000 се съдържа в броя на избирателите. При наличие на остатък може да се образува допълнителна секция.
(3) При териториално обособени населени места кметът на общината може да образува секции с не по-малко от 20 избиратели.
(4) При произвеждане на избори за общински съветници и кметове в населените места се образуват толкова секции, колкото пъти числото 1000 се съдържа в броя на избирателите. При остатък, по-голям или равен на 500, се образува отделна секция, а при остатък под 500 избирателите се разпределят между съседните секции, като по изключение по предложение на избирателната комисия може да се образува и отделна избирателна секция, но с не по-малко от 30 избиратели. В населени места с по-малко от 500 избиратели се образува една избирателна секция.
(5) Избирателните секции в градовете с районно деление се съобразяват с границите на района.
(6) При произвеждане на избори за народни представители, за членове на Европейския парламент от Република България и за президент и вицепрезидент на републиката се образуват избирателни секции в лечебни и здравни заведения, почивни домове, домове за стари хора и други социални заведения и в намиращи се извън страната плавателни съдове под българско знаме при наличие на не по-малко от 20 избиратели.
(7) (Изм. - ДВ, бр. 45 от 2011 г. , в сила от 14.06.2011 г.) При произвеждане на избори за общински съветници и кметове се образуват избирателни секции в лечебни и здравни заведения, почивни домове, домове за стари хора и други социални заведения при наличие на не по-малко от 20 избиратели, които са живели през последните 6 месеца преди изборния ден в съответното населено място, на територията на което е съответното заведение.
(8) Избирателните секции по ал. 6 и 7 се образуват от ръководителите на заведенията и домовете и от капитаните на плавателните съдове, за което уведомяват кмета на общината, на чиято територия се намират заведенията и домовете, както и съответната районна или общинска избирателна комисия.
(9) Задържаните лица, спрямо които няма влязла в сила присъда, могат да гласуват в местата за задържане, когато там е възможно да се образува избирателна секция по реда на ал. 6 или 7.

        § 24. В чл. 74, ал. 4 се правят следните изменения и допълнения:
  1. В т. 2, числото “100” се заменя с “20”.
2. Създава се т. 3:
        “3. по преценка на ръководителя на дипломатическото или консулското представителство.”    
   
       Предложение на нар. пр. П. Хлебаров :
     В § 24 се правят следните изменения и допълнения:
    ,,§ 24. Създава се нова т. 1 със следното съдържание:
1.	В чл.74 се правят следните изменения:
      а)създава се нова ал.2 със следния текст:
     „(2) Секции извън страната се образуват само в държавите-членки на Европейския съюз.";
    б)	навсякъде в чл.74 след думата „държава" се поставя тире и се добавя думата„членка";
    в)	алинеи 2, 3, 4 и 5 стават съответно алинеи 3, 4. 5 и 6;
    г)	точка 4 на алинея 2, която става алинея 3 се отменя;
    д)	текстът „при произвеждане на избори за членове на Европейския парламент от Република България такива секции се образуват само в държавите-членки на Европейския съюз." от точка 2 на алинея 4, която става алинея 5, се отменя.
2.	Точките 1 и 2 стават съответно т. 2 и т. 3."

      Комисията подкрепя/не подкрепя предложението.

      Предложение на нар. пр. Е. Михайлова :
      § 24. В чл. 74 се създава  ал. 6: 
     „(6) Решенията по чл. 74 се обжалват пред Централната избирателна комисия в тридневен срок от обявяването им, която се произнася в срок от 24 часа. Решенията на Централната избирателна комисия могат да се обжалват пред Върховния административен съд чрез Централната избирателна комисия в срок от три дни от обявяването им.”

      Комисията подкрепя/не подкрепя предложението.

       Комисията подкрепя/не подкрепя текста на вносителя за § 24.

Действащ текст: Образуване на секциите
Чл. 74. (1) При произвеждане на избори за народни представители, за президент и вицепрезидент на републиката и за членове на Европейския парламент от Република България ръководителите на дипломатическите и консулските представителства на Република България образуват избирателни секции извън страната при спазване на законодателството на съответната държава.
(2) Ръководителите на дипломатическите и консулските представителства на Република България незабавно, но не по-късно от 70 дни преди изборния ден, трябва да поискат съгласието на приемащата държава за:
1. произвеждането на изборите;
2. разкриването на избирателни секции в дипломатическите и консулските представителства;
3. разкриването на избирателни секции извън дипломатическите и консулските представителства - само когато законодателството на приемащата държава изрично допуска това;
4. разкриване на избирателни секции в държава, където Република България няма дипломатическо или консулско представителство, но има дипломатически отношения и е назначила акредитиран посланик - само когато законодателството на приемащата държава изрично допуска това.
(3) Ръководителите на дипломатическите и консулските представителства уведомяват незабавно Министерството на външните работи за получените отговори от приемащата държава. Министерството на външните работи незабавно уведомява Централната избирателна комисия.
(4) Избирателните секции по ал. 1 се образуват:
1. в населените места, където има дипломатическо или консулско представителство - при наличие на не по-малко от 20 избиратели, заявили желание да гласуват не по-късно от 25 дни преди изборния ден;
2. извън т. 1 - при наличие на съгласие от приемащата държава и за не по-малко от 100 избиратели, заявили желание да гласуват не по-късно от 25 дни преди изборния ден; при произвеждане на избори за членове на Европейския парламент от Република България такива секции се образуват само в държави - членки на Европейския съюз.
(5) Ръководителите на дипломатическите и консулските представителства на Република България не по-късно от 23 дни преди изборния ден предоставят на Централната избирателна комисия информация за постъпилите заявления по ал. 4, т. 2. Централната избирателна комисия не по-късно от 21 дни преди изборния ден определя населените места, в които ще се образуват избирателни секции.

      Предложение на нар. пр. Е. Михайлова :
      Създава се нов § 24а. В чл. 75 се създава  ал. 2: 
     „(2) Решенията по чл. 75 се обжалват пред Централната избирателна комисия в тридневен срок от обявяването им, която се произнася в срок от 24 часа. Решенията на Централната избирателна комисия могат да се обжалват пред Върховния административен съд чрез Централната избирателна комисия в срок от три дни от обявяването им.”
      Комисията подкрепя/не подкрепя предложението.

Действащ текст: Образуване на нови секции
Чл. 75. Когато броят на избирателите, заявили желанието си да гласуват по чл. 74, ал. 4, е повече от 1000, се образува нова избирателна секция.

    Предложение на нар. пр. М. Манолова и гр.нар.пр.:
Да се създаде § 24а:
    § 24а. В чл. 76, ал. 3 след думите „кметове на общини" се добавя „кметове на райони".
   Комисията подкрепя/не подкрепя предложението.

Действащ текст: Общи изисквания
Чл. 76. (1) Всяка партия може да участва във всеки отделен вид избори самостоятелно или в коалиция от партии с други партии.
(2) Всяка партия може да участва във всеки отделен вид избори само в една коалиция от партии.
(3) Всяка партия или коалиция от партии, регистрирана в Централната избирателна комисия, може да участва в изборите за общински съветници, кметове на общини и кметове на кметства в състава на различни за всеки отделен вид избори местни коалиции от партии или самостоятелно.
(4) Инициативни комитети за издигане на независими кандидати могат да се създават и участват във всеки отделен вид избори.

        § 25. В чл. 77 се правят следните допълнения:
        1. В ал. 1 преди думите „на партия” се добавя „на парламентарна коалиция, имаща парламентарна група в действащото Народно събрание или” и се създава изречение второ: „Наименованието или абревиатурата по изречение първо не може да включва трите имена на физическо лице или неговото фамилно име, или комбинация от собственото и бащино или собственото и фамилно име на лицето, освен когато физическото лице е регистрирано като кандидат от името на същата коалиция или е дадено неговото изрично съгласие.” 
        2. В ал. 2 накрая се добавя „а когато няма регистрирана партия с такова име, но е налице парламентарна коалиция по ал. 1 – когато последната участва в изборите за ново Народно събрание.“ 
    3. В ал. 7 накрая се добавя „и ал. 4”.

          Комисията подкрепя/не подкрепя текста на вносителя за § 25.

Действащ текст: Правила за наименованията
Чл. 77. (1) Наименованието или абревиатурата на коалиция от партии не може да повтаря наименованието или абревиатурата на партия, регистрирана по Закона за политическите партии преди датата на обнародване в "Държавен вестник" на указа на президента за насрочване на изборите, включително чрез прибавянето към тях на думи, букви, цифри или други знаци.
(2) Забраната по ал. 1 не се прилага, когато наименованието или абревиатурата на коалицията от партии повтаря наименованието или абревиатурата на някоя от участващите в състава й партии.
(3) Наименованието или абревиатурата на участващите партии в състава на коалиция от партии може да се добавя в скоби към наименованието или абревиатурата на коалицията от партии.
(4) Централната избирателна комисия при всички видове избори и съответната общинска избирателна комисия при избори за общински съветници и кметове извършва проверка за изпълнението на изискванията на ал. 1 и 2. При установяване на непълноти се дават незабавно указания за отстраняването им в срок до три дни, но не по-късно от крайния срок за регистрация.
(5) В случай че указанията по ал. 4 не са изпълнени в срок, се отказва регистрация.
(6) Отказът за регистрация на Централната избирателна комисия може да се обжалва пред Върховния административен съд по реда на чл. 26, ал. 8. 
(7) Отказът за регистрация на общинската избирателна комисия може да се обжалва пред Централната избирателна комисия по реда на чл. 33, ал. 3.

      § 26. В чл. 79, ал.1 числото „10 000” се заменя с числото „20 000”.

      Предложение на нар. пр. Георги Анастасов:
      §26 – отпада.
      Комисията подкрепя/не подкрепя предложението.
   
      Предложение на нар. пр. М. Манолова и гр.нар.пр.:
       Параграф 26 да отпадне.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 26.

Действащ текст: Размер на депозита и възстановяване
Чл. 79. (1) За изборите за народни представители, за президент и вицепрезидент на републиката и за членове на Европейския парламент от Република България депозитът по чл. 78 за партиите и инициативните комитети е 10 000 лв.
(2) В срок 7 дни от обявяване на окончателните резултати от изборите с решение на Централната избирателна комисия депозитът се възстановява на:
1. партиите:
а) (обявена за противоконституционна от КС на РБ в частта й относно думите "двe на сто" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) които самостоятелно са получили не по-малко от едно на сто от действителните гласове на национално ниво;
б) (обявена за противоконституционна от КС на РБ в частта й относно думите "двe на сто" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) ако коалициите от партии, в които са участвали, са получили не по-малко от едно на сто от действителните гласове на национално ниво;
2. инициативните комитети, чиито кандидати са получили:
а) гласове не по-малко от една четвърт от районната избирателна квота в изборите за народни представители;
б) (обявена за противоконституционна от КС на РБ в частта й относно думите "двe на сто" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) не по-малко от едно на сто от действителните гласове в изборите за президент и вицепрезидент на републиката и за членове на Европейския парламент от Република България.

      Предложение на нар. пр. Георги Анастасов:
      Създава се нов § 26:
      В чл. 82, ал. 3, т. 7 след думите „съдържащ имената,” думите „единния граждански номер” се заличават и се заменят с думите „уникалния идентификационен номер”.
      Комисията подкрепя/не подкрепя предложението.

      Предложение на нар. пр. И.Фидосова, Кр. Ципов, Е. Радев и Д. Лазаров:
  Да се създаде § 26а: 
    § 26а. В чл. 82, ал. 3, т. 7 се създава изречение трето: „всеки избирател може да участва само в една подписка.”
     Комисията подкрепя/не подкрепя предложението.

Действащ текст: Регистрация на партии
 Чл. 82. (1) Не по-късно от 60 дни преди изборния ден по решение на централните ръководства на партиите, компетентни съгласно устава, се представя в Централната избирателна комисия заявление за регистрация. Заявлението се подписва от лицето, представляващо партията според актуалната й съдебна регистрация. Заявлението може да бъде подписано и от лица, изрично упълномощени от представляващия партията.
(2) В заявлението по ал. 1 се посочват:
1. пълното или съкратено наименование на партията според съдебната й регистрация;
2. пълното или съкратено наименование на партията, заявено за отпечатване върху бюлетините (бюлетината);
3. искане за регистрация за участие в изборите;
4. адрес и телефон за връзка.
(3) Към заявлението за регистрация партията представя:
1. заверен препис от решението на Софийския градски съд за вписване на партията в регистъра на политическите партии;
2. удостоверение за актуално правно състояние към датата на насрочване на изборите;
3. заверено от партията копие от броя на "Държавен вестник", в който е обнародвано решението за регистрацията на партията, или други документи според изискванията на действащото към момента на регистрацията й законодателство;
4. образец от подписа на представляващия партията;
5. образец от печата на партията;
6. банков документ за внесен депозит по чл. 79, ал. 1; 
7. списък, съдържащ имената, единния граждански номер и саморъчен подпис на не по-малко от 7000 избиратели, подкрепящи регистрацията; при избори за членове на Европейския парламент от Република България регистрацията на партията може да бъде подкрепена и от избиратели - граждани на друга държава - членка на Европейския съюз, като в списъците се посочват имената, номерът на удостоверението за пребиваване и датата на регистрация, посочена в него, и подпис;
8. удостоверение от Сметната палата по чл. 37, ал. 1 от Закона за политическите партии за внесени финансови отчети на партията за всяка от последните три години, а за новорегистрираните партии - от датата на съдебната им регистрация;
9. заверен от Софийския градски съд препис от устава;
10. удостоверение от съда за подадени заявления за спазване на изискванията на чл. 19а от Закона за политическите партии; 
11. удостоверение за актуална банкова сметка, по която ще се обслужва предизборната кампания;
12. пълномощно от представляващото съответната партия лице, в случаите когато документите се подават от упълномощени лица.
(4) Личните данни по ал. 3, т. 7 се обработват и предоставят при спазване изискванията на Закона за защита на личните данни.

     Предложение на нар. пр. И.Фидосова, Кр. Ципов, Е. Радев и Д. Лазаров:
   Да се създадат § 26б, 26в и 26г: 

   § 26б. В чл. 84, ал. 4, т. 5 след думата ”сметка” се добавя „след решението за създаване на коалицията”.

     § 26в. В чл. 89, ал. 3, т. 11 се създава изречение трето: „всеки избирател може да участва само в една подписка.”

   § 26г. В чл. 91, ал. 4, т. 5 след думата ”сметка” се добавя „след решението за създаване на коалицията”.
      Комисията подкрепя/не подкрепя предложението.

Действащ текст:Регистрация на коалиции от партии
Чл. 84. (1) Коалиции от партии за участие в изборите могат да образуват само партиите, регистрирани в Централната избирателна комисия по реда на чл. 82. 
(2) Коалициите от партии по ал. 1 се регистрират въз основа на заявление за регистрация, представено в Централната избирателна комисия не по-късно от 50 дни преди изборния ден. Заявлението се подписва от лицата, представляващи коалицията от партии според решението за образуването й. Заявлението може да бъде подписано и от лица, изрично упълномощени от представляващите коалицията.
(3) В заявлението по ал. 2 се посочват:
1. пълното или съкратено наименование на коалицията от партии според решението за образуването й;
2. пълното или съкратено наименование на коалицията от партии, заявено за отпечатване върху бюлетините (бюлетината);
3. искане за регистрация за участие в изборите;
4. адрес и телефон за връзка.
(4) Към заявлението за регистрация коалицията от партии представя:
1. удостоверение за регистрация по чл. 26, ал. 1, т. 10 за всяка от участващите в нея партии;
2. решение за образуване на коалицията от партии, подписано от лицата, представляващи партиите;
3. образец от подписите на лицата, представляващи коалицията от партии;
4. образец от печата на коалицията от партии, ако има такъв;
5. удостоверение за новооткрита банкова сметка на името на една от включените в състава й партии, която ще обслужва само предизборната кампания;
6. пълномощно от лицата, представляващи коалицията от партии, в случаите, когато документите се подават от упълномощени лица.
(5) Централната избирателна комисия извършва проверка на заявлението и приложените към него документи. При установяване на непълноти Централната избирателна комисия дава незабавно указания за отстраняването им в срок до три дни, но не по-късно от крайния срок за регистрация.
(6) В случай че указанията по ал. 5 не са изпълнени в срок, Централната избирателна комисия отказва регистрация.
(7) Отказът за регистрация може да се обжалва пред Върховния административен съд по реда на чл. 26, ал. 8.

 Регистрация на партии
 Чл. 89. (1) Не по-късно от 75 дни преди изборния ден по решение на централните ръководства на партиите, компетентни съгласно устава, се представя в Централната избирателна комисия заявление за регистрация. Заявлението се подписва от лицето, представляващо партията според актуалната й съдебна регистрация. Заявлението може да бъде подписано и от лица, изрично упълномощени от представляващите партията.
(2) В заявлението по ал. 1 се посочват:
1. пълното или съкратено наименование на партията според съдебната й регистрация;
2. искане за регистрация за участие в изборите;
3. адрес и телефон за връзка.
(3) Към заявлението за регистрация партията представя:
1. заверен препис от решението на Софийския градски съд за вписване на партията в регистъра на политическите партии;
2. удостоверение за актуално правно състояние към датата на насрочване на изборите;
3. заверено от партията копие от броя на "Държавен вестник", в който е обнародвано решението за регистрацията на партията, или други документи според изискванията на действащото към момента на регистрацията й законодателство;
4. образец от подписа на представляващия партията;
5. образец от печата на партията;
6. удостоверение от Сметната палата по чл. 37, ал. 1 от Закона за политическите партии за внесени финансови отчети на партията за всяка от последните три години, а за новорегистрираните партии - от датата на съдебната им регистрация;
7. заверен от Софийския градски съд препис от устава;
8. удостоверение от съда за подадени заявления за спазване на изискванията на чл. 19а от Закона за политическите партии; 
9. удостоверение за актуална банкова сметка, по която ще се обслужва предизборната кампания;
10. пълномощно от представляващото съответната партия лице, в случаите когато документите се подават от упълномощени лица;
11. списък, съдържащ имената, единния граждански номер и саморъчен подпис на не по-малко от 7000 избиратели, подкрепящи регистрацията; регистрацията на партията може да бъде подкрепена и от избиратели - граждани на друга държава - членка на Европейския съюз, като в списъците се посочват имената, номерът на удостоверението за пребиваване и датата на регистрация, посочена в него, и подпис.

Регистрация на коалиции от партии
Чл. 91. (1) В Централната избирателна комисия се регистрират само коалиции от партии, които са образувани от партиите, регистрирани в Централната избирателна комисия по реда на чл. 89. 
(2) Коалициите от партии по ал. 1 се регистрират въз основа на заявление за регистрация, представено в Централната избирателна комисия не по-късно от 65 дни преди изборния ден. Заявлението се подписва от лицата, представляващи коалицията от партии според решението за образуването й. Заявлението може да бъде подписано и от лица, изрично упълномощени от представляващите коалицията от партии.
(3) В заявлението по ал. 2 се посочват:
1. пълното или съкратено наименование на коалицията от партии според решението за образуването й;
2. искане за регистрация за участие в изборите;
3. адрес и телефон за връзка.
(4) Към заявлението за регистрация коалицията от партии представя:
1. удостоверение за регистрация по чл. 26, ал. 1, т. 10 за всяка от участващите в нея партии;
2. решение за образуване на коалицията от партии, подписано от лицата, представляващи партиите;
3. образец от подписите на лицата, представляващи коалицията от партии;
4. образец от печата на коалицията от партии, ако има такъв;
5. удостоверение за новооткрита банкова сметка на името на една от включените в състава й партии, която ще обслужва само предизборната кампания;
6. пълномощно от представляващите коалицията от партии лица, в случаите когато документите се подават от упълномощени лица.
(5) Централната избирателна комисия извършва проверка на заявлението и приложените към него документи. При установяване на непълноти Централната избирателна комисия дава незабавно указания за отстраняването им в срок до три дни, но не по-късно от крайния срок за регистрация.
(6) В случай че указанията по ал. 5 не са изпълнени в срок, Централната избирателна комисия отказва регистрация.
(7) Отказът за регистрация може да се обжалва пред Върховния административен съд по реда на чл. 26, ал. 8.

           § 27. В чл. 95 се създава ал. 9: 
         “(9) Отказът на Централната избирателна комисия да се произнесе по жалбата, когато няма мнозинство от 2/3 от гласовете на присъстващите членове на комисията за вземане на решение, може да бъде обжалван пред Върховния административен съд по реда на чл. 26 ал. 8.”

     Предложение на нар. пр. И.Фидосова, Кр. Ципов, Е. Радев и Д. Лазаров:
В § 27, чл. 95, ал. 5, т. 6  след думата ”сметка” се добавя „след решението за създаване на коалицията”.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 27.

Действащ текст: Регистрация в общинската избирателна комисия
Чл. 95. (1) Партиите и коалициите от партии, регистрирани в Централната избирателна комисия, както и образуваните местни коалиции от партии, се регистрират за участие в изборите за общински съветници и кметове въз основа на заявление за регистрация, представено в съответната общинска избирателна комисия не по-късно от 55 дни преди изборния ден. В заявлението се посочва за кой вид избори се иска регистрация. За всеки отделен вид избори се подава отделно заявление.
(2) Заявлението по ал. 1 се представя по решение на централното ръководство на партията, компетентно съгласно устава, или ръководството на коалицията от партии, компетентно съгласно решението за образуване на коалицията. Заявлението се подписва от лицето, представляващо партията, или от представляващите коалицията от партии лица, или от изрично упълномощени от тях лица.
(3) В заявлението по ал. 1 се посочват:
1. пълното или съкратено наименование на партията или коалицията от партии, което ще бъде изписано в бюлетината;
2. искане за регистрация за участие в изборите с посочване за кой вид избори се иска да бъде извършена регистрацията;
3. адрес и телефон за връзка.
(4) Към заявлението се прилагат:
1. копие от удостоверението за регистрация на партията или коалицията от партии в Централната избирателна комисия;
2. решение за образуване на коалицията от партии, подписано от лицата, представляващи партиите;
3. пълномощно на лицата, упълномощени да представляват партията или коалицията от партии пред общинската избирателна комисия, в случаите когато документите се подават от упълномощени лица.
(5) Към заявлението на местна коалиция от партии, различна от регистрираната в Централната избирателна комисия, се прилагат:
1. решение за образуване на коалицията от партии, в което се посочва кой е упълномощен да я представлява и за кои избори се създава; решението трябва да е подписано от упълномощени представители на съставящите я партии и коалиции от партии; когато решението е за участие в повече от един вид избори в общинската избирателна комисия, се представя само един оригинал за съответната община;
2. образец от подписите на лицата, представляващи коалицията от партии;
3. образец от печата на коалицията от партии, ако има такъв;
4. пълномощни на лицата, подписали решението за образуване на коалицията от партии;
5. удостоверение за регистрация по чл. 26, ал. 1, т. 10 за всяка от участващите в коалицията партии или коалиции от партии;
6. удостоверение за новооткрита банкова сметка на името на една от включените в състава й партии, която ще обслужва само предизборната кампания.
(6) Общинската избирателна комисия извършва проверка на заявлението и приложените към него документи. При установяване на непълноти общинската избирателна комисия дава незабавно указания за отстраняването им в срок до три дни, но не по-късно от крайния срок за регистрация.
(7) В случай че указанията по ал. 6 не са изпълнени в срок, общинската избирателна комисия отказва регистрация.
(8) Отказът на общинската избирателна комисия може да се обжалва пред Централната избирателна комисия по реда на чл. 33, ал. 3.

          § 28. В чл. 101 се правят следните изменения и допълнения:
          1. Алинея 1 се изменя така:
         „(1) Кандидатските листи на политическите партии, коалициите от партии и инициативните комитети могат да имат застъпници, които  ги подпомагат и представляват интересите им пред държавните органи, обществените организации и избирателните комисии.”
     2. Алинея 2 се изменя така:
    „(2) Една кандидатска листа може да бъде представлявана от  един застъпник в една избирателна секция в изборния ден.“
    3. В ал. 3 думите „кандидатите, включени в една кандидатска листа, включително кандидатите за кметове, издигнати от” се заменят с „кандидатските листи за общински съветници и за кметове на”, а думите „ на двама застъпници” се заменят с „един застъпник”.
        4. Създават се ал. 4, 5, 6, 7 и 8:
    „(4) Общият брой на застъпниците на кандидатските листи на политическа партия, коалиция от партии и инициативен комитет не може да надвишава броя на избирателните секции в съответния изборен район.
   (5) Застъпникът предава удостоверението си на секционната избирателна комисия, която проверява данните в него и го прилага към списъка за вписване на застъпниците. Удостоверението е неразделна част от списъка.
        (6)  Имената и единният граждански номер на застъпника се вписват в списъка за вписване на застъпниците, след което застъпникът се подписва. Този списък се подписва и от председателя и секретаря.     
        (7) Едно лице може да бъде застъпник само на една кандидатска листа в една избирателна секция. Избирателната секция, посочена в удостоверението на застъпника, не може да се променя.
   (8) Застъпниците следва да са навършили 18 години към датата на регистрацията им, да отговарят на останалите условия по чл. 4 и срещу тях да няма висящи досъдебни или съдебни производства.”

      Предложение на нар. пр. Георги Анастасов:
      В чл. 101се правят следните изменения и допълнения:
      1. Създава се нова ал. 2:
      „(2) Всяка партия, коалиция и инициативен комитет, които участват в изборите и нямат свой представител в ЦИК, имат право да регистрират към Централната избирателна комисия по един свой застъпник не по-късно от 30 дни преди изборите.”
      2. Останалите алинеи се преномерират.
      Комисията подкрепя/не подкрепя предложението.

     Предложение на нар. пр. Я. Янев и гр.нар.пр.:
     Към § 28, точка 4:
Текстът на предложената алинея 8 на чл.101 се заменя със следния текст:
„(8) Когато едно лице бъде регистрирано като застъпник от повече от една политическа партия, коалиция от партии или инициативен комитет, действителна е първата по време регистрация."
      Комисията подкрепя/не подкрепя предложението.

     Предложение на нар. пр. И.Фидосова, Кр. Ципов, Е. Радев и Д. Лазаров:
В § 28, чл. 101, в т. 4:
  a)  създава се нова ал. 5:
  “(5) Застъпниците се регистрират по предложение, подписано  от   представляващия партията или представляващите коалицията от партии лица или от изрично упълномощени от тях лица. Предложението на инициативния комитет се подписва от представляващото инициативния комитет лице. В случаите когато предложението се подава от упълномощени лица се представя и съответното пълномощно.”;
  б) алинеи 5, 6, 7 и 8 стават съответно 6, 7, 8 и 9;
  в) създава се ал. 10:
  „(10) Алинеи 1-9 се прилагат и за застъпниците извън страната.”
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 28.

Действащ текст: Застъпници
Чл. 101. (1) Всеки кандидат може да има застъпници, които го подпомагат и представляват неговите интереси пред държавните органи, обществените организации и избирателните комисии.
(2) Кандидатите, включени в една кандидатска листа, могат да бъдат представлявани най-много от двама застъпници в една избирателна секция в изборния ден.
(3) При произвеждане на избори за общински съветници и кметове кандидатите, включени в една кандидатска листа, включително кандидатите за кметове, издигнати от една и съща партия или коалиция от партии, могат да бъдат представлявани общо от двама застъпници в една избирателна секция в изборния ден за всички видове избори.

         § 29. Създава се чл. 101а:
       „Представители на партии, коалиции от партии и инициативни комитети
       Чл. 101а.  (1) В избирателна секция в изборния ден може да присъства само по един представител на политическа партия, коалиция от партии и инициативен комитет.
 (2) Общият брой на представителите на политическа партия, коалиция от партии и инициативен комитет не може да надвишава броя на избирателните секции в съответния изборен район.”

     Предложение на нар. пр. Я. Янев и гр.нар.пр.:
     Към § 29:
В текста на предложената алинея 2 на чл.101а след думата „надвишава броя" се заменят с думите „надвишава удвоения брой".
      Комисията подкрепя/не подкрепя предложението.

    Предложение на нар. пр. И.Фидосова, Кр. Ципов, Е. Радев и Д. Лазаров:
   В § 29, чл. 101а се създават ал. 3, 4, 5 и 6:
    „(3) Всяка партия, коалиция от партии или инициативен комитет изготвя списък с имената, единния граждански номер, номер и дата на пълномощното на лицата, които са упълномощени да ги представляват в  изборния ден.
      (4) Списъкът по ал. 3 се подписва и предава не по-късно от два дни преди изборния ден на районните, съответно общинските избирателни комисии в съответния изборен район от представляващия партията или представляващите коалицията от партии лица или от изрично упълномощени от тях лица. Когато списъкът е от инициативен комитет той се подписва от представляващото инициативния комитет лице. В случаите когато предложението се подава от упълномощени лица се представя и съответното пълномощно.
        (5) Районните, съответно общинските избирателни комисии публикуват списъка на интернет страницата си при  спазване изискванията на Закона за защита на личните данни. 
        (6)  Имената, единният граждански номер, номера и датата на пълномощното на представителя на партията, коалицията от партии или  инициативен комитет се вписват от секционната избирателна комисия в списъка за вписване на представителите. Този списък се подписва от председателя и секретаря.“ 
         Комисията подкрепя/не подкрепя предложението.

        Комисията подкрепя/не подкрепя текста на вносителя за § 29.

      Предложение на нар. пр. И.Фидосова, Кр. Ципов, Е. Радев и Д. Лазаров:
Да се създаде § 29а:
  § 29а. Създава се чл. 101б:
   „Чл. 101б. (1) Централната избирателна комисия регистрира наблюдателите членове на неправителствени организации въз основа на заявление, към което се прилага списък с имената и единния граждански номер на упълномощените членове на организацията. 
     (2) Заявлението и списъкът се подписват и предават в Централната избирателна комисия от представляващия съответната неправителствена организация или от изрично упълномощено от него лице. Когато заявлението и списъкът се подават  от упълномощено лице се представя и съответното пълномощно. 
     (3) Централната избирателна комисия регистрира наблюдатели и  въз основа на искане от Министерството на външните работи,  към което се прилага списък с имената им.
     (4) Списъкът с имената на представителите, съответно упълномощените членове на организациите, регистрирани като наблюдатели се публикува на интернет страницата на комисията при  спазване изискванията на Закона за защита на личните данни. 
     (5) Наблюдателят представя удостоверението си на секционната избирателна комисия, която проверява данните в него и ги  вписва в списъка за вписване на наблюдателите. Този списък се подписва от председателя и секретаря.“     
        Комисията подкрепя/не подкрепя предложението.

        § 30. В чл. 102, ал. 2 изречение второ се изменя така: „Когато е заличена регистрацията на независим кандидат прекратяването е в сила и за неговия застъпник”. 

        Комисията подкрепя/не подкрепя текста на вносителя за § 30.

Действащ текст: Статут на кандидатите
Чл. 102. (1) От регистрирането на кандидатските листи до обявяване на резултатите от изборите кандидатите и застъпниците имат качество на длъжностни лица по смисъла на Наказателния кодекс. 
(2) Когато регистрацията на кандидат е заличена, правата и задълженията по ал. 1 се прекратяват от деня на заличаването. Прекратяването е в сила и за неговите застъпници.

         § 31. В чл. 104 се правят следните изменения и допълнения:
         1. В ал. 1 след думата „служба“ се добавя „с изключение на кандидатите за общински съветници“.
         2. Създава се нова ал. 2:
        „(2) Кандидатите за общински съветници, които заемат държавна служба, задължително ползват отпуск за дните, през които в работно време участват в мероприятия на предизборната кампания.“
        3. Досегашните ал. 2, 3, 4 и 5 стават съответно ал. 3, 4, 5 и 6.
       
       Комисията подкрепя/не подкрепя текста на вносителя за § 31.

  Действащ текст: Отпуск
 Чл. 104. (1) Кандидатите, които заемат държавна служба, прекъсват изпълнението й след регистрацията си и ползват по избор неплатен служебен или платен годишен отпуск за периода от регистрацията до обявяване на резултатите от изборите включително.
(2) Отпускът се зачита за трудов или служебен и осигурителен стаж.
(3) Когато регистрацията е заличена, отпускът по ал. 1 се прекъсва от деня на заличаването. Когато заличаването е отменено, се смята, че отпускът не е прекъсван.
(4) Разпоредбите на ал. 1 не се прилагат за министър-председателя, заместник министър-председателите, министрите, президента и вицепрезидента на републиката. Техните пълномощия продължават и след регистрирането им като кандидати.
(5) Разпоредбите на ал. 1 - 3 се прилагат и за кандидатите за членове на Европейския парламент от Република България, които заемат една от длъжностите по чл. 121.

         § 32. В чл. 107, ал. 1 думите „два многомандатни изборни района“ се заменят с  „един многомандатен изборен район“.

      Предложение на нар. пр. Я. Янев и гр.нар.пр.:
      § 32 отпада.
       Комисията подкрепя/не подкрепя предложението.

      Комисията подкрепя/не подкрепя текста на вносителя за § 32.

Действащ текст: Действителност на регистрацията
Чл. 107. (1) Кандидат за народен представител може да бъде предложен за регистриране само от една партия или коалиция от партии най-много в два многомандатни изборни района.
(2) Когато кандидат бъде регистриран от повече от една партия, коалиция от партии или инициативен комитет, действителна е първата по време регистрация.
(3) Когато кандидат по ал. 1 бъде регистриран в повече от два изборни района, действителни са първите две по време регистрации.
(4) Независим кандидат може да бъде предложен за регистриране само от един инициативен комитет и само в един многомандатен изборен район.
(5) Когато независим кандидат бъде регистриран в повече от един изборен район, действителна е първата по време регистрация.
(6) Районните избирателни комисии уведомяват Централната избирателна комисия за регистрираните кандидати не по-късно от 24 часа след изтичане на срока за регистрация.
(7) Централната избирателна комисия констатира и обявява за недействителни регистрациите, извършени в нарушение на ал. 1 и 4. Решението се обявява незабавно и се уведомяват районната избирателна комисия и съответните кандидати, партии, коалиции от партии и инициативни комитети.
(8) Решението на Централната избирателна комисия за обявяване недействителността на регистрацията на кандидатите по ал. 7 може да се обжалва пред Върховния административен съд по реда на чл. 26, ал. 8.

     Предложение на нар. пр. И.Фидосова, Кр. Ципов, Е. Радев и Д. Лазаров:
Създават се § 32а, 32б и 32в: 
§ 32а. В чл. 108 се правят следните изменения:
        1.В ал. 1, т. 1се изменя така:
        „1. предложение от централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган и подреждането на кандидатите в кандидатската листа;
2. В ал. 3 цифрата „32” се заменя с „35”.

           § 32б. В чл. 112, ал. 2, т. 1 се изменя така:
           „1. предложение от централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган и подреждането на кандидатите в кандидатската листа;”

             § 32в. В чл. 118 се правят следните изменения:
             1. В ал. 1, т. 1 се изменя така:
             „1. предложение от централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес (адрес на пребиваване) на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган и подреждането на кандидатите в кандидатската листа;
  	2. В ал. 2 цифрата „32” се заменя с „35”.
      Комисията подкрепя/не подкрепя предложението.

Действащ текст: Регистриране на листи
 Чл. 108. (1) Регистрирането на кандидатските листи се извършва от районните избирателни комисии след представяне на:
1. предложение от централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган, за издигането и подреждането на кандидатите в кандидатската листа;
2. предложение от инициативния комитет с имената, единния граждански номер и постоянния адрес на кандидата; предложението се подписва от представляващото инициативния комитет лице;
3. заявления от кандидатите, че са съгласни да бъдат регистрирани от предложилите ги партии, коалиции от партии или инициативни комитети;
4. декларации по образец от кандидатите, че отговарят на условията по чл. 4, ал. 1, в които посочват своя постоянен адрес и единен граждански номер;
5. декларация по образец от кандидатите, че отговарят на условията по чл. 107, ал. 1 и 4; 
6. решение за образуване на коалицията от партии, подписано от лицата, представляващи партиите;
7. пълномощно на лицата, упълномощени да представляват партията или коалицията от партии пред районната избирателна комисия, в случаите, когато документите се подават от упълномощени лица.
(2) Регистрирането на кандидатските листи в районните избирателни комисии се извършва не по-късно от 32 дни преди изборния ден.
(3) Документите по ал. 1 се завеждат в отделен регистър с пореден номер. Последователността на постъпването на документите определя поредността на вписване в регистъра на районната избирателна комисия.

Регистриране на листи и действителност
 Чл. 112. (1) Кандидатите за президент и вицепрезидент на републиката могат да бъдат предложени за регистриране само от една партия, коалиция от партии или инициативен комитет.
(2) Кандидатите за президент и вицепрезидент на републиката се регистрират с обща кандидатска листа от Централната избирателна комисия след представяне на:
1. предложение от централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган, за издигането и подреждането на кандидатите в кандидатската листа;
2. предложение от инициативния комитет с имената, единния граждански номер и постоянния адрес на кандидатите; предложението се подписва от представляващото инициативния комитет лице; към предложението на инициативния комитет се прилага банков документ за внесен депозит по чл. 79, ал. 1 и списък с имената, единните граждански номера и подписите най-малко на 7000 избиратели, подкрепящи издигането на кандидатите, положени пред член на инициативния комитет; всеки избирател може да участва само в една подписка;
3. декларация по образец от всеки един от кандидатите, че е живял през последните 5 години в страната и че отговаря на условията по чл. 4, ал. 2 и чл. 95, ал. 1 от Конституцията на Република България; 
4. декларация по образец от кандидатите, че отговарят на условията по ал. 1;
5. заявление от кандидатите, че са съгласни да бъдат регистрирани;
6. пълномощно на лицата, упълномощени да представляват партията или коалицията от партии пред Централната избирателна комисия в случаите, когато документите се подават от упълномощени лица.
(3) Кандидатите за президент и вицепрезидент на републиката се регистрират от Централната избирателна комисия не по-късно от 35 дни преди изборния ден.
(4) Документите по ал. 1 се завеждат в отделен регистър с пореден номер. Последователността на постъпването на документите определя поредността на вписване в регистъра на Централната избирателна комисия.
(5) Централната избирателна комисия констатира и обявява за недействителни регистрациите, извършени в нарушение на ал. 1. Решението се обявява незабавно и се уведомяват съответните кандидати, партии, коалиции от партии и инициативни комитети.
(6) Решението на Централната избирателна комисия за обявяване недействителността на регистрацията на кандидатите по ал. 5 може да се обжалва пред Върховния административен съд по реда на чл. 26, ал. 8.

Регистриране на листи
Чл. 118. (1) Кандидатските листи се регистрират от Централната избирателна комисия след представяне на:
1. предложение от централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес (адрес на пребиваване) на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган, за издигането и подреждането на кандидатите в кандидатската листа;
2. предложение от инициативния комитет с имената, единния граждански номер и постоянния адрес (адрес на пребиваване) на кандидата; предложението се подписва от представляващото инициативния комитет лице;
3. заявление от кандидатите, че са съгласни да бъдат регистрирани от предложилата ги партия, коалиция от партии или инициативен комитет;
4. декларация по образец от кандидатите, че отговарят на условията по чл. 4, ал. 3 или 4; 
5. декларация по образец от кандидатите, че отговарят на условията по чл. 116, ал. 1 и чл. 117, ал. 1; 
6. кандидатът - гражданин на държава - членка на Европейския съюз, който не е български гражданин, представя декларация по образец, в която декларира:
а) гражданство и адрес на пребиваване в Република България;
б) че не е поставен под запрещение;
в) че не се кандидатира в същите избори за Европейски парламент в друга държава - членка на Европейския съюз;
г) изборния район в държавата членка, на която е гражданин, в чийто избирателен списък последно е било вписано името му;
д) номера на удостоверението за пребиваване и датата на регистрация, посочена в него;
е) данните от личната карта или паспорта и личен номер;
7. кандидатът по т. 6 представя удостоверение от компетентните органи на държавата членка, на която е гражданин, че не е лишен от правото да бъде избиран и че на тези органи не им е известно да съществува такова лишаване от права; в случай че кандидатът не може да представи удостоверението, в декларацията по т. 6 декларира, че не е лишен от право да бъде избиран в държавата членка, на която е гражданин;
8. пълномощно на лицата, упълномощени да представляват партията или коалицията от партии пред Централната избирателна комисия в случаите, когато документите се подават от упълномощени лица.
(2) Регистрирането на кандидатските листи се извършва не по-късно от 32 дни преди изборния ден.
(3) Документите по ал. 1 се завеждат в отделен регистър с пореден номер. Последователността на постъпването на документите определя поредността на вписване в регистъра на Централната избирателна комисия.
(4) Централната избирателна комисия изпраща извлечение от регистъра по ал. 3 за кандидати за членове на Европейския парламент от Република България, които са граждани на държава - членка на Европейския съюз, но не са български граждани, на компетентните органи на държавите - членки на Европейския съюз.
(5) Проверка на обстоятелствата по чл. 4, ал. 4 се извършва от Министерството на вътрешните работи и Министерството на правосъдието по искане на Централната избирателна комисия.

 
        Предложение на нар. пр. М. Манолова и гр.нар.пр.:
       Да се създаде § 32а:
 § 32а. В чл. 122, ал. 2 след думата „община" се добавя „или район".
        Комисията подкрепя/не подкрепя предложението.

Действащ текст: Действителност на регистрацията
 Чл. 122. (1) Всеки кандидат за общински съветник може да бъде предложен за регистриране в кандидатска листа само на една партия, коалиция от партии или инициативен комитет и само в един изборен район.
(2) Всеки кандидат за кмет може бъде предложен за регистриране само от една партия, коалиция от партии или инициативен комитет и само в един изборен район. Кандидат за кмет на община не може да бъде и кандидат за кмет на кметство.
(3) Кандидат за кмет на инициативен комитет не може да бъде кандидат за общински съветник на партия или коалиция от партии, а кандидат за общински съветник на инициативен комитет не може да бъде кандидат за кмет на партия или коалиция от партии.
(4) Кандидат за кмет на партия или коалиция от партии може да бъде и кандидат за общински съветник само на същата партия или коалиция от партии. В случай че бъде избран за кмет, той отпада от кандидатската листа за общински съветници.
(5) Когато кандидат по ал. 1 или 2 бъде регистриран от повече от една партия, коалиция от партии или инициативен комитет или в повече от един изборен район или в нарушение на изискванията на ал. 3 или 4, действителна е първата по време регистрация.
(6) Народен представител може да бъде кандидат за кмет. В случай че е избран, се прекратяват пълномощията му на народен представител.
(7) Нарушаването на изискванията по ал. 1 - 4 и 6 води до недействителност на регистрацията, а когато то бъде открито след произвеждането на изборите - до недействителност на избора, ако кандидатът е избран.
(8) Централната избирателна комисия констатира и обявява за недействителни регистрациите, извършени в нарушение на ал. 1, 2, 3 или 4. Решението се обявява незабавно и се уведомяват общинската избирателна комисия и съответните кандидати, партии, коалиции от партии и инициативни комитети.
(9) Решението на Централната избирателна комисия за обявяване недействителността на регистрацията на кандидатите по ал. 8 може да се обжалва пред Върховния административен съд по реда на чл. 26, ал. 8.

      Предложение на нар. пр. И.Фидосова, Кр. Ципов, Е. Радев и Д. Лазаров:
   Да се създадат § 32г и 32д:
   § 32г. В чл. 125 ал. 7 се изменя така:
    „(7) Решението на общинската избирателна комисия по ал. 6 може да се обжалва пред Централната избирателна комисия в срок до 24 часа от съобщаването му. Централната избирателна комисия се произнася в срок до 24 часа от постъпване на жалбата с решение, което не подлежи на обжалване.”

          § 32д. В чл. 126 се правят следните изменения:
         1. В ал. 1, т. 1, б. „а” се изменя така:
         „ а) централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес (настоящ адрес или адрес на пребиваване) на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган и подреждането на кандидатите в кандидатската листа за общински съветници и за издигането на кандидатите за кметове;”
	 2. В ал. 3 цифрата „32” се заменя с „35”. 
      Комисията подкрепя/не подкрепя предложението.

Действащ текст: Подписка за независим кандидат
 Чл. 125. (1) Право да посочват и регистрират независим кандидат за общински съветник или кмет имат:
1. за общински съветник в общини с население:
а) до 10 000 жители - не по-малко от 100 избиратели от общината;
б) до 20 000 жители - не по-малко от 200 избиратели от общината;
в) до 50 000 жители - не по-малко от 250 избиратели от общината;
г) до 100 000 жители - не по-малко от 500 избиратели от общината;
д) над 100 000 жители - не по-малко от 1000 избиратели от общината;
2. за кмет на община с население:
а) до 10 000 жители - не по-малко от 200 избиратели от общината;
б) до 20 000 жители - не по-малко от 400 избиратели от общината;
в) до 50 000 жители - не по-малко от 500 избиратели от общината;
г) до 100 000 жители - не по-малко от 1000 избиратели от общината;
д) над 100 000 жители - не по-малко от 2000 избиратели от общината;
3. за кмет на кметство - една пета от избирателите на кметството, но не повече от 500.
(2) Избирател, който подкрепя участието в изборите на независим кандидат за общински съветник или кмет, удостоверява това с подписа си пред член на инициативния комитет. Избирателите български граждани посочват имената, постоянния си адрес в общината, съответно в кметството, единния си граждански номер, а гражданите на друга държава - членка на Европейския съюз, имащи статут на постоянно или продължително пребиваващи у нас - имената, личния номер, номера на личната карта или паспорта, номера на удостоверението за пребиваване и датата на регистрация, посочена в него, и адреса на пребиваване в съответната община или кметство. Всеки избирател може да участва само в една подписка.
(3) Членът на инициативния комитет по ал. 2 обработва и предоставя личните данни при спазване изискванията на Закона за защита на личните данни и носи отговорност като администратор по смисъла на чл. 3, ал. 2 от Закона за защита на личните данни. 
(4) Подписката се предава на общинската избирателна комисия заедно с документите по чл. 126, ал. 1, т. 1, буква "б", т. 2, 3, 4, 5 и 6 не по-късно от 32 дни преди изборния ден. Общинската избирателна комисия незабавно предава подписката на съответното териториално звено на Главна дирекция "Гражданска регистрация и административно обслужване" в Министерството на регионалното развитие и благоустройството, която извършва проверка не по-късно от 29 дни преди изборния ден.
(5) Общинската избирателна комисия в срок не по-късно от 29 дни преди изборния ден установява резултата от подписката.
(6) Когато общинската избирателна комисия установи, че независим кандидат не е подкрепен от изискуемия брой избиратели, регистрацията му се заличава с решение, което незабавно се изпраща на инициативния комитет.
(7) Решението по ал. 6 на общинската избирателна комисия може да се обжалва пред Централната избирателна комисия по реда на чл. 26, ал. 8.
 
 Регистриране на листи
 Чл. 126. (1) Регистрирането на кандидатските листи за общински съветници и на кандидатите за кметове се извършва от общинската избирателна комисия след представяне на:
1. предложение от:
а) централното ръководство на съответната партия, компетентно съгласно устава, или ръководството на съответната коалиция от партии, компетентно съгласно решението за образуване на коалицията от партии, с имената, единния граждански номер и постоянния адрес (настоящ адрес или адрес на пребиваване) на кандидатите; предложението се подписва от представляващия партията или представляващите коалицията от партии лица или от изрично упълномощени от тях лица; към предложението се прилага решението на партията или коалицията от партии, взето от компетентния съгласно устава на партията или решението за образуване на коалицията от партии орган, за издигането и подреждането на кандидатите в кандидатската листа за общински съветници и за издигането на кандидатите за кметове;
б) инициативния комитет с имената, единния граждански номер и постоянния адрес (настоящ адрес или адрес на пребиваване) на кандидата; предложението се подписва от представляващото инициативния комитет лице;
2. заявление от всеки кандидат, че е съгласен да бъде регистриран от посочилата го партия, коалиция от партии или инициативен комитет;
3. декларация по образец от кандидата за кмет или общински съветник, че отговаря на условията по чл. 4, ал. 5 или 6; 
4. декларация по образец от кандидата, че отговаря на условията по чл. 122, ал. 1, 2, 3 и 4; 
5. кандидатът за общински съветник - гражданин на друга държава - членка на Европейския съюз, който не е български гражданин, представя и декларация по образец, в която декларира:
а) гражданство и адрес на пребиваване в съответното населено място;
б) че не е поставен под запрещение;
в) номера на удостоверението за пребиваване и датата на регистрация, посочена в него;
г) данните от личната карта или паспорта и личен номер;
6. кандидатът по т. 5 представя удостоверение от компетентните органи на държавата членка, на която е гражданин, че не е лишен от правото да бъде избиран и че на тези органи не им е известно да съществува такова лишаване от права; в случай че кандидатът не може да представи удостоверението, в декларацията по т. 5 декларира, че не е лишен от право да бъде избиран в държавата членка, на която е гражданин;
7. пълномощно на лицата, упълномощени да представляват партията или коалицията от партии пред общинската избирателна комисия, в случаите, когато документите се подават от упълномощени лица.
(2) Общинската избирателна комисия проверява служебно и отбелязва данните от личната карта или личния паспорт за страната на кандидата, единния граждански номер (личния номер), постоянния и настоящия адрес (адрес на пребиваване) и датата на адресната регистрация.
(3) Регистрацията се извършва не по-късно от 32 дни преди изборния ден.
(4) Документите по ал. 1 се завеждат в отделен регистър с пореден номер. Последователността на постъпването на документите определя поредността на вписване в регистъра на общинската избирателна комисия.
(5) Общинската избирателна комисия извършва проверка на заявения от кандидата - гражданин на друга държава - членка на Европейския съюз, адрес на пребиваване чрез Министерството на вътрешните работи.
(6) Проверка на обстоятелствата по чл. 4, ал. 6 се извършва от Министерството на вътрешните работи и Министерството на правосъдието по искане на Централната избирателна комисия.
(7) Общинската избирателна комисия изпраща незабавно на Централната избирателна комисия извлечение от регистъра по ал. 4 за кандидати за общински съветници, които са граждани на друга държава - членка на Европейския съюз, но не са български граждани.

 

         § 33. В чл. 127 се правят следните изменения и допълнения:
         1. Създава се нова ал. 4: 
        “(4) Отказът на Централната избирателна комисия да се произнесе по жалбата, когато няма мнозинство от 2/3 от гласовете на присъстващите членове на комисията за вземане на решение, може да бъде обжалван пред Върховния административен съд по реда на чл. 26, ал. 8.”
         2. Досегашната ал. 4 става ал. 5.
         3. Досегашната ал. 5 става ал. 6 и в нея думите „ал. 4” се заменят с     „ал. 5”.

         Комисията подкрепя/не подкрепя текста на вносителя за § 33.

Действащ текст: Отказ за регистрация
Чл. 127. (1) Общинската избирателна комисия извършва проверка дали са изпълнени изискванията на този раздел и при установяване на непълноти дава указания и срок за отстраняването им.
(2) В случай че указанията по ал. 1 не са изпълнени в срок, общинската избирателна комисия отказва да регистрира за участие в изборите съответните кандидати.
(3) Отказът по ал. 2 на общинската избирателна комисия може да се обжалва пред Централната избирателна комисия по реда на чл. 33, ал. 3. 
(4) При отказ за регистрация или при обявяване на недействителност на регистрацията на кандидат партията или коалицията от партии може не по-късно от 20 дни преди изборния ден да предложи за регистриране друг кандидат.
(5) Когато някой от кандидатите почине или изпадне в трайна невъзможност да участва в изборите, партията или коалицията от партии може да предложи нов кандидат по реда на ал. 4.

         § 34. В чл. 128 се правят следните изменения и допълнения:
   1. Досегашният текст става ал. 1.
   2. Създават се ал. 2 и 3:
       “(2) Не се разрешава предизборна агитация преди откриването на предизборната кампания.”
        (3) Не се разрешава предизборна агитация под каквато и да е форма в държавните и общински учреждения и институции, училища, болници, предприятия и търговски дружества с държавно и общинско участие.”

        Комисията подкрепя/не подкрепя текста на вносителя за § 34.

Действащ текст: Начало на предизборната кампания
Чл. 128. Предизборната кампания се открива 30 дни преди изборния ден.

         § 35. В чл. 133, ал. 1 думите „техните застъпници” се заменят със „застъпниците”.

      Предложение на нар. пр. Хр. Бисеров, М. Метин и Ч. Казак:
      В чл. 133, ал. 2 се създава ново изречение: „При необходимост и ако се осигури превод, на предизборни събрания и митинги може да се ползват и други езици, освен българския.” 

      Комисията подкрепя/не подкрепя предложението.

      Комисията подкрепя/не подкрепя текста на вносителя за § 35.

Действащ текст: Ред за провеждане на агитацията
Чл. 133. (1) Гражданите, партиите, коалициите от партии, инициативните комитети, кандидатите и техните застъпници имат свобода на изразяване и агитация в устна и писмена форма на предизборни събрания, както и чрез доставчиците на медийни услуги.
(2) Предизборната кампания се води на български език.
(3) Предизборните събрания са публични. За реда при провеждането им отговарят организаторите и органите на Министерството на вътрешните работи. Събранията се организират съгласно Закона за събранията, митингите и манифестациите. 
(4) Лицата на изборна длъжност в синдикалните и работодателските организации не могат да провеждат предизборна агитация на работните си места.
(5) Не се допуска предизборна агитация 24 часа преди изборния ден и в изборния ден.

        Предложение на нар. пр. М. Манолова и гр.нар.пр.:
Да се създаде § 35а:
§ 35а. В чл. 134, ал. 1 се създава изречение трето: „На всеки платен агитационен материал задължително се поставя надпис „Платено съдържание".
       Комисията подкрепя/не подкрепя предложението.

Действащ текст: Агитационни материали
Чл. 134. (1) По време на предизборната кампания кандидатите, партиите, коалициите от партии и инициативните комитети могат да изготвят и разпространяват плакати, реклами, обръщения и други агитационни материали. На всеки агитационен материал задължително се отбелязва от чие име се издава.
(2) Всеки агитационен материал съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и е разположена в обособено поле. В аудио- и аудио-визуалните материали тази информация се съдържа като недвусмислено и разбираемо послание.
(3) Агитационните материали се поставят на определени от кмета места, а на сгради, огради и витрини - с разрешение на собственика или управителя на имота.
(4) Забранява се използването на държавния и общинския транспорт за предизборна агитация.
(5) Забранява се използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и на материали, които накърняват добрите нрави, честта и доброто име на кандидатите.
(6) Забранява се унищожаването и заличаването на агитационни материали, поставени по определения в този кодекс ред, до края на изборния ден.
(7) Кметът на общината, района или кметството или кметският наместник по решение на районната или общинската избирателна комисия и при необходимост със съдействие на органите на Министерството на вътрешните работи премахва или изземва агитационните материали, поставени или разпространени в нарушение на този кодекс. Премахването и изземването на такива материали в изборния ден може да става и по решение на секционните избирателни комисии.
(8) Агитационните материали, поставени или разпространени в нарушение на този кодекс на територията на повече от един изборен район (район) или които се отнасят за повече от един изборен район (район), се премахват или изземват от областния управител по решение на Централната избирателна комисия.
(9) Партиите, коалициите от партии и инициативните комитети в срок до три дни след изборния ден премахват поставените от тях материали по ал. 1.

         § 36. В чл. 135 се правят следните изменения и допълнения:
        1. Създават се нови ал. 1 и 2 и ал. 3, 4 и 5:
        „(1) Забранява се поставянето на агитационни материали извън предизборната кампания в държавна и общинска собственост, както и по републиканската пътна мрежа и общинските пътища.
        (2) Сигнали за поставените агитационни материали по ал. 1се подават до областния управител, съответно кмета на общината.
        (3) Заповедта за премахване на агитационните материали се издава незабавно от кметът на общината, района или кметството или от областния управител.
        (4) Заповедта се връчва на лицето, в чиято полза е материалът. 
        (5) В случай че лицето, в чиято полза е агитационния материал, не го отстрани, в тридневен срок от издаването на заповедта, той се премахва от областния управител, кмета на съответната община, район или кметство, като при необходимост може да се поиска съдействие от органите на Министерството на вътрешните работи.“
        2. Досегашната ал. 1 става ал. 6 
        3. Досегашната ал. 2 става ал. 7 и в нея думите „ ал. 1” се заменят с „ал. 6”.

      Комисията подкрепя/не подкрепя текста на вносителя за § 36.

Действащ текст:Забрана за поставяне на агитационни материали
 Чл. 135. (1) Забранява се поставянето на агитационни материали на партии, коалиции от партии и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването.
(2) Когато секционната избирателна комисия установи наличие на материали по ал. 1, тя незабавно ги отстранява - при необходимост със съдействието на кмета или кметския наместник и на органите на Министерството на вътрешните работи.

       § 37. В чл. 136 се правят следните изменения и допълнения:
1.	Досегашният текст става ал. 1.
  2. Създава се ал. 2:
      “(2) При оповестяване на резултатите от социологически проучвания и допитване до общественото мнение по повод изборите се обявява по чия поръчка са изготвени и с какъв обхват.”

       Комисията подкрепя/не подкрепя текста на вносителя за § 37.

Действащ текст: Резултати от допитвания
Чл. 136. Резултати от допитвания до общественото мнение по повод на изборите не могат да се огласяват под каквато и да е форма 24 часа преди изборния ден до обявяване края на изборния ден на територията на страната.

       § 38. Създава се чл. 137а:
      „Публичност на информацията за възложителя и финансирането
      „Чл. 137а. (1) От деня след обнародване указа на президента на републиката за насрочване на изборите до изборния ден включително всяко огласяване изцяло или отчасти на резултати от допитвания до общественото мнение или социологически проучвания, свързани с изборите, извършено чрез медийна услуга или по друг публичен начин, трябва да съдържа информация кой е провел допитването или проучването и кой е финансирал провеждането му.
      (2) Информацията по ал. 1 се представя пълно и ясно, като в печатен или друг текстови материал е в обособено поле, на видно място и заема не по-малко от 5 на сто от общата площ на материала, а в аудио- и аудио-визуални материали, излъчени по електронните медии, или в представяне пред публика – веднъж в началото и веднъж в края на материала или представянето.
      (3) Разпоредбите на ал. 1 и 2 се прилагат и в случаите, когато агитационни материали на партии, коалиции от партии, инициативни комитети и кандидати съдържат или се позовават на резултати от допитвания до общественото мнение или социологически проучвания.
      (4) Който провежда допитвания до общественото мнение или социологически проучвания, свързани с избори, и/или огласява резултати от тях, не може да се позовава на служебна, търговска или друга защитена от закон тайна, за да укрива информацията по ал. 1. 
      (5) Който провежда допитвания до общественото мнение и социологически проучвания и е огласил резултати от тях в нарушение на ал.1, не може да получи разрешение по чл. 137, ал. 1.
      (6) В тримесечен срок от обявяване на резултатите от изборите Националната агенция по приходите извършва данъчни проверки на лицата, които са провели и огласили допитвания до общественото мнение или социологически проучвания, както и на лицата, които са възлагали и/или финансирали такива допитвания и проучвания. Когато допитванията и проучванията са възлагани и/или финансирани от политически партии, коалиции от партии или инициативни комитети, проверката по отношение на тях се извършва от Сметната палата.”

Предложение на нар. пр. М. Михайлов:
    § 38. В чл.  137а се правят следните изменения и допълнения:
    1. Алинея 6 да отпадне.
    2. Създава се нова ал.  6:
    „(6) Който обявява резултати от социологически изследвания обявява:
1.	Име на институцията и ръководител на екипа,  провел изследването;
2.	Метод/вид на изследването;
3.	Период на теренната работа;
4.	Планирана големина на извадката;
5.	Реализирана големина на извадката;
6.	Териториален обхват на извадката;
7.	Метод на извадката   (адресна,   квотна и т.н.);
8.	Параметри на изследваната съвкупност   (възраст и др.);
9.	 Метод на регистрация   (интервю,  анкета,   телефонно и т.н.);
10.	 Максимална грешка за 50-процентов относителен дял при 95% вероятност.”
     3.Създава се ал.  7:
    „(7) На електронната страница на институцията, провела изследването се обявява:
   1.	Име на институцията и ръководител на екипа, провел
изследването;
2.	Метод/вид на изследването;
3.	Период на теренната работа;
4.	Планирана големина на извадката;
5.	Реализирана големина на извадката;
6.	Териториален обхват на извадката;
7.	Метод на извадката   (адресна,   квотна и т.н.);
8.	Параметри на изследваната съвкупност   (възраст и др.);
9.	Метод на регистрация (интервю, анкета, телефонно и т.н.);
10.	Максимална грешка за 50-процентов относителен дял при 95% вероятност;
11.	Формулировка на въпросите, данни от които са
публикувани,  така както са били публикувани на терена заедно с инструкциите;
12.	Просто разпределение на отговорите с базите към тях,
от които са публикувани данните."

      Комисията подкрепя/не подкрепя предложението.

     Комисията подкрепя/не подкрепя текста на вносителя за § 38.

       § 39. Създава се чл. 137б:
      „Огласяване на резултати
       Чл. 137б. (1) Забранява се огласяване чрез медийна услуга или по друг публичен начин на резултати от допитвания до общественото мнение или социологически проучвания, свързани с изборите, които са получени или представени по въвеждащ в заблуждение начин.
       (2) Когато партия, коалиция от партии, инициативен комитет или кандидат прецени, че огласени в медиите резултати от допитване до общественото мнение или социологическо проучване относно нея/него са получени или представени по въвеждащ в заблуждение начин, има право на отговор по реда на чл. 131 и чл. 132. Доставчик на медийна услуга по чл. 131, ал. 1 не може да откаже публикуване на отговор в размер до една трета от размера на целия материал, в който се съдържат оспорваните резултати. 
      (3) Резултатите от допитвания до общественото мнение или социологически проучвания, свързани с изборите, не могат да бъдат основание за решения на избирателните комисии за предимства или ограничения пред партии, коалиции от партии, инициативни комитети и кандидати, както и за разпределение на медийното време между тях в излъчванията на електронните медии по време на кампанията.”

        Комисията подкрепя/не подкрепя текста на вносителя за § 39.

      Предложение на нар. пр. И.Фидосова, Кр. Ципов, Е. Радев и Д. Лазаров:
   Да се създаде § 39а:
            § 39а. Създава се чл. 137в:
            „Чл. 137в. (1) Централната избирателна комисия регистрира агенциите, които ще извършват социологически проучвания в изборния ден.
            (2) Лицето, представляващо социологическата агенция, представя в Централната избирателна комисия списък с имената, единния граждански номер и номерата на избирателните секции, пред които ще се осъществява анкетирането. 
             (3) Анкетьорите носят в изборния ден само отличителни знаци по образец, утвърден от Централната избирателна комисия.
            (4) Едно лице не може да бъде едновременно анкетьор и наблюдател.” 
         Комисията подкрепя/не подкрепя предложението.

   Предложение на нар. пр. М. Михайлов:
    Създава § 39а:
       § 39. В чл. 139 думата „хроники” се заличава.

        Комисията подкрепя/не подкрепя предложението.

     Действащ текст: Отразяване на предизборната кампания
 Чл. 139. (1) Предизборната кампания се отразява в програмите на Българската национална телевизия и Българското национално радио под формата на клипове, хроники, диспути и други форми, договорени при условията на ал. 4, в определено за тази цел време.
(2) Не се разрешава използването на програмите на Българската национална телевизия и Българското национално радио за целите на предизборната кампания извън времето, определено за посочените в ал. 1 форми.
(3) Българската национална телевизия и Българското национално радио са длъжни да спазват принципите за равенство и обективност при отразяване на проявите на кандидатите, регистрирани от партиите, коалициите от партии и инициативните комитети в информационните си емисии. В споразумението може да бъде предвидено предизборните прояви да се отразяват само в хрониките и клиповете.
(4) Екипите, формите и темите на диспутите се определят по споразумение съвместно от генералните директори на Българската национална телевизия и Българското национално радио и упълномощени представители на партиите, коалициите от партии и инициативните комитети. Споразумението се одобрява от Централната избирателна комисия не по-късно от 31 дни преди изборния ден и се изпраща незабавно на Сметната палата.

  Предложение на нар. пр. М. Михайлов:
    §… Създава се чл. 140а: 
       „Чл. 140а. Всяко   платено   съдържание   при   неговото   разпространение задължително се обозначава.  Доставчиците на медийни услуги - печатните медии, електронни издания/ сайтове и телевизии са длъжни при разпространение на платеното съдържание да отбелязват същото с надпис "Платено съдържание. Предизборна кампания." В радио предаванията задължително се съобщава преди началото и в края на предаването: "В това предаване има платено съдържание,   свързано с предизборната кампания."

        Комисията подкрепя/не подкрепя предложението.

        § 40. В чл. 142, ал. 1 накрая се поставя запетая и се добавя  “които се излъчват безплатно”. 

         Комисията подкрепя/не подкрепя текста на вносителя за § 40.

Действащ текст: Клипове и обръщения при начало и край на кампанията
Чл. 142. (1) Предизборната кампания в програмите на Българската национална телевизия и Българското национално радио започва и завършва с клипове на партиите, коалициите от партии и инициативните комитети с продължителност до една минута.
(2) При произвеждане на избори за президент и вицепрезидент на републиката предизборната кампания в програмите на Българската национална телевизия и Българското национално радио започва и завършва с обръщения на кандидатските двойки с продължителност до три минути за всяка от тях.
(3) При произвеждане на втори тур при избори за президент и вицепрезидент на републиката кандидатите имат право да отправят обръщения в програмите на Българската национална телевизия и Българското национално радио в последния ден на предизборната кампания между двата тура в рамките на 10 минути, като поредността се определя чрез жребий по ред, определен от Централната избирателна комисия.
(4) Времето на излъчване на клиповете се определя по споразумение между генералните директори на Българската национална телевизия и Българското национално радио и упълномощени представители на партиите, коалициите от партии и инициативните комитети.

         § 41. В чл. 144 се създава ал. 3:
        “(3) Забранява се излъчването на предизборни материали, агитация и други извън времето,  определено със споразумението по ал. 2 и в новинарските емисии извън хрониките.”

 Предложение на нар. пр. М. Михайлов:
Член 144 се отменя.    
        Комисията подкрепя/не подкрепя предложението.

      Предложение на нар. пр. М. Манолова и гр.нар.пр.:
     В § 41, в чл. 144, ал. 1 след думата „излъчват" се добавя „безплатно".
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 41.

Действащ текст: Хроники
Чл. 144. (1) Хрониките се излъчват ежедневно за предизборните прояви на кандидатите, регистрирани от партиите, коалициите от партии и инициативните комитети. Те се разделят на блокове за парламентарно представените партии и коалиции от партии, за партиите и коалициите от партии, които имат членове на Европейския парламент, но не са парламентарно представени, и за извънпарламентарните партии и коалиции от партии и инициативните комитети, регистрирали кандидати, при спазване принципа на равнопоставеност. Времетраенето на излъчването за всяка отделна партия и коалиция от партии е до една минута.
(2) Времето за излъчване на хрониките се определя по споразумение между генералните директори на Българската национална телевизия и Българското национално радио и на упълномощени представители на партиите, коалициите от партии и инициативните комитети.

  Предложение на нар. пр. М. Михайлов:
В чл. 145 се правят следните изменения и допълнения:
1. В  ал. 1 думата „три” се заменя с „осем безплатни“, а цифрата „180” се заменя с  „480”.    
2. Създава се ал. 6:
„(6) При произвеждане на местни избори в диспутите по Българската национална телевизия и Българското национално радио се включват и партиите и коалициите, регистрирани в ЦИК за местните избори. Местните коалиции и инициативни комитети се отразяват от частните медии при досегашния ред.”  
        Комисията подкрепя/не подкрепя предложението.
    
      Предложение на нар. пр. М. Манолова и гр.нар.пр.:
     Да се създаде § 41а:
§ 41а. В чл. 145, ал. 1 след думата „три" се добавя „безплатни".
      Комисията подкрепя/не подкрепя предложението.

Действащ текст: Диспути
  Чл. 145. (1) Българската национална телевизия и Българското национално радио предоставят на партиите, коалициите от партии и инициативните комитети, регистрирали кандидати, телевизионно и радиовреме за не по-малко от три диспута по предварително съгласувани теми с времетраене общо не по-малко от 180 минути.
(2) Най-малко половината от времето по ал. 1 се предоставя на парламентарно представените партии и коалиции от партии, както и на партиите и коалициите от партии, които имат членове на Европейския парламент, но не са парламентарно представени, регистрирали кандидати, а останалата част от времето - на извънпарламентарните партии и коалиции от партии и инициативните комитети, регистрирали кандидати, по споразумение между генералните директори на Българската национална телевизия и Българското национално радио и на упълномощени представители на партиите, коалициите от партии и инициативните комитети. Времето на участниците се разпределя поравно.
(3) В един диспут времето, предоставено за участие на извънпарламентарна партия или коалиция от партии или на инициативен комитет, не може да бъде по-голямо от времето за участие на парламентарно представена партия или коалиция от партии.
(4) Диспутите могат да се проведат и с едновременното участие на кандидати и представители на всички партии, коалиции от партии и инициативни комитети.
(5) При произвеждане на втори тур при избори за президент и вицепрезидент на републиката в периода между двата тура по взаимна договореност в определеното програмно време по Българската национална телевизия и Българското национално радио кандидатите могат да провеждат диспут с времетраене до 60 минути. Диспутът се провежда по реда на този раздел.

 Предложение на нар. пр. М. Михайлов:
В чл. 146 се правят следните изменения и допълнения:
1. Създава се нова ал.2:
„(2) При произвеждане на местни избори в програмите на регионалните радио- и телевизионни центрове се включват и партиите и коалициите, регистрирани в ЦИК за местните избори. Местните коалиции и инициативни комитети се отразяват от частните медии при досегашния ред.”  
2. Алинея 2 става ал. 3 и в нея числото „60” се заменя с „360”, а преди думата „диспути“ се добавя „безплатни“.. 
  
        Комисията подкрепя/не подкрепя предложението.
    
     Предложение на нар. пр. М. Манолова и гр.нар.пр.:
   Да се създаде §  41б:
§ 41б. В чл. 146, ал. 2 преди думата „диспути" се добавя „безплатни".
     Комисията подкрепя/не подкрепя предложението.

Действащ текст:  Регионални радио- и телевизионни центрове
 Чл. 146. (1) Програмите на регионалните радио- и телевизионни центрове се използват от инициативните комитети и от партиите и коалициите от партии в периода на предизборните излъчвания по реда, предвиден за Българската национална телевизия и Българското национално радио.
(2) Регионалните радио- и телевизионни центрове предоставят общо не по-малко от 60 минути радио- и телевизионно време за диспути между представителите на партиите, коалициите от партии и инициативните комитети, регистрирали кандидати.
(3) Редът за участие в диспутите се определя от районните или общинските избирателни комисии чрез жребий не по-късно от 31 дни преди изборния ден. Екипите, формите и условията за реализиране на предаванията, както и темите на диспутите се определят съвместно от ръководителите на регионалните радио- и телевизионни центрове и представители на партиите, коалициите от партии и инициативните комитети, регистрирали кандидати.
 
  Предложение на нар. пр. М. Михайлов:
      §… Да отпадне платеното отразяване на кампанията в обществените медии, извън излъчването на клипове за политическа реклама.

        Комисията подкрепя/не подкрепя предложението.

Действащ текст: Заплащане на предизборните предавания по Българската национална телевизия, Българското национално радио и техните регионални центрове
 Чл. 147. (1) Предизборните предавания по Българската национална телевизия и Българското национално радио и техните регионални центрове се заплащат от партиите, коалициите от партии и инициативните комитети по тарифа, определена от Министерския съвет, не по-късно от 40 дни преди изборния ден, която се изпраща незабавно на Сметната палата и на Централната избирателна комисия. Заплащането се извършва преди излъчване на предаването.
(2) Изявите по чл. 142, ал. 3 и по чл. 145, ал. 5 не се заплащат от кандидатите.

       Предложение на нар. пр. М. Манолова и гр.нар.пр.:
       Да се създаде §  41в:
       § 41в. В чл. 148 се правят следните изменения и допълнения:
1.	В ал. 1 думите "могат да" се заличават.
2.	Да се създаде нова ал. 3:
     "(3) Електронните медии по ал. 1 предоставят и безплатно време за отразяване на предизборната кампания по споразумение съвместно между изпълнителните   директори   на   електронните   медии   и   упълномощени представители на партиите, коалициите от партии и инициативните комитети."
      3. Досегашната ал. 3 да стане ал. 4.
       Комисията подкрепя/не подкрепя предложението.

Действащ текст: Предоставяне на време от други електронни медии
Чл. 148. (1) Електронните медии, с изключение на Българската национална телевизия и Българското национално радио и техните регионални центрове, могат да предоставят време за отразяване на предизборната кампания на партиите, коалициите от партии и инициативните комитети, регистрирали кандидати, при едни и същи условия и цени.
(2) Условията и редът за предоставяне на време за отразяване на предизборната кампания, както и тарифите се обявяват на интернет страницата на съответната медия по ал. 1 не по-късно от 40 дни преди изборния ден. Заплащането се извършва предварително.
(3) Условията, редът и тарифите по ал. 2 се изпращат на Сметната палата и се предоставят на Централната избирателна комисия - за електронна медия с национален обхват, и на районните избирателни комисии, съответно на общинските избирателни комисии - за електронна медия с регионален и местен обхват, не по-късно от 10 дни преди началото на предизборните излъчвания.

       Предложение на нар. пр. П. Хлебаров :
     Създава се нов § 41а. със следното съдържание:
     § 41а.  В чл. 151 се правят следните изменения:
     а) създава нова алинея 5 със следното съдържание:
    „(5) Максималният размер на собствените средства, които всеки кандидат и всеки член на инициативен комитет може да предостави за финансиране на предизборната кампания е:
1. при изборите за народни представители - 25 000 лева:
2. при изборите за президент и вицепрезидент на републиката - размерът по чл. 155, ал. 1, т.2;
3.	при изборите за членове па Европейския парламент:
а)	за кандидатите, регистрирани от партии или коалиции от партии - 100 000 лева;
б)	за независимите кандидати и членовете на инициативни комитети - 250 000 лева;
    4.	при изборите за общински съветници кметове - размерите по чл. 155, ал.2-4."
    б) създава се нова алинея 6 със следното съдържание:
   „(6) Размерът на собствените средства на кандидатите и на членовете на инициативните комитети за финансиране на предизборната кампания се включва в размерите посочени в чл. 155 за съответния вид избор."

      Комисията подкрепя/не подкрепя предложението.

Действащ текст: Финансиране и подпомагане на предизборните кампании от физически лица
Чл. 151. (1) Дарението от едно физическо лице за една партия или коалиция от партии не може да надхвърля повече от 10 000 лв. за една календарна година.
(2) Дарението от едно физическо лице за един инициативен комитет и регистрирания от него кандидат не може да надхвърля повече от 10 000 лв.
(3) За предизборните кампании физически лица могат да предоставят за безвъзмездно ползване на партии, коалиции от партии или инициативни комитети само собствени движими и недвижими вещи.
(4) За предизборните кампании физически лица могат да предоставят на партии, коалиции от партии или инициативни комитети безвъзмездни услуги, извършени само с личен труд.

         § 42.  В чл. 152 се създава ал. 3:
         “(3) Забранява се използването на публичен административен ресурс под каквато и да е форма за целите на предизборната кампания освен срещу заплащане на дължимите такси.”
    
       Предложение на нар. пр. М. Манолова и гр.нар.пр.:
       В § 42, чл. 152 ал. 3 да се измени така:
  "(3) За целите на предизборната кампания се забранява използването на публичен административен ресурс."
       Комисията подкрепя/не подкрепя предложението.

        Комисията подкрепя/не подкрепя текста на вносителя за § 42.

Действащ текст: Забрана за финансиране и подпомагане на предизборните кампании
Чл. 152. (1) Забранява се финансиране на предизборните кампании:
1. с анонимни дарения под каквато и да е форма;
2. от юридически лица и от еднолични търговци;
3. от чуждестранни физически лица, с изключение на лицата - граждани на друга държава - членка на Европейския съюз, които имат избирателни права по този кодекс;
4. от религиозни институции;
5. от чужди правителства или от чуждестранни държавни предприятия, чуждестранни търговски дружества или чуждестранни организации с идеална цел.
(2) Субектите по ал. 1, т. 2 - 5 не могат да предоставят за предизборните кампании движими и недвижими вещи за безвъзмездно ползване, както и безвъзмездни услуги под каквато и да е форма.

         § 43. В чл. 154 се правят следните изменения и допълнения:
    1. В ал. 1 думите „1 000 лв.” се заменят с „една минимална работна заплата”. 
    2. Създава се ал. 5:
      „(5) Сметната палата извършва проверка на подадените декларации по ал. 1 и 2.”

     Предложение на нар. пр. Я. Янев и гр.нар.пр.:
     Към § 43: Точка 1 отпада
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 43.

Действащ текст: Задължения при финансиране на предизборните кампании
Чл. 154. (1) Когато общият размер на дарението от едно физическо лице надхвърли 1000 лв., то представя декларация по образец за произход на дарените средства.
(2) Правилото по ал. 1 се прилага и когато кампаниите се финансират със средства от кандидатите и членовете на инициативни комитети.
(3) Когато едно физическо лице предостави за безвъзмездно ползване свои движими или недвижими вещи за предизборните кампании, то представя декларация по образец за собствеността на тези вещи.
(4) Приходите и разходите, свързани с предизборните кампании на стойност над 1000 лв., се извършват по банков път.

       Предложение на нар. пр. П. Хлебаров :
    Създават се нови § 43а и 43б със следното съдържание 
    § 43а. В чл.155 се правят следните изменения:
   а)	в точка 2 на алинея 1 преди думите „при избори за..." се добавя текст „2 000 000 лв.", а след текста „...Република България" двете точки се заменят с точка и запетая;
   б)	в точка 2 на алинея 1 буква „а" и „б" се отменят;
   в)	точка 3 на алинея 1 се отменя;"

 § 43б. Създава се нов чл.156а със следното съдържание:
„Чл.156а. (1) Партиите, коалициите от партии и инициативните комитети разходват средствата за финансиране на предизборната кампания за:
1.	отпечатване и разпространение на рекламни материали;
2.	изработване, публикуване и излъчване в медиите на обяви,   клипове, хроники, диспути и други съобщения;
3.	възнаграждения по сключени за предизборната кампания договори за наем на зали, на предизборни клубове, на рекламни съоръжения и на всякакво друго движимо и недвижимо имущество, използвано пряко за обслужване на предизборната кампания;
4.	възнаграждения за труд и командировъчни на лица, пряко заети в предизборната кампания, включително на застъпниците.
(2) Разходите, извън посочените в предходната алинея, не се включват в максималния размер за финансиране па предизборната кампания по чл.155, но се декларират в отчета по чл. 159."

      Комисията подкрепя/не подкрепя предложението.

Действащ текст: Общ размер на финансирането
 Чл. 155. (1) При произвеждане на избори общият размер на финансирането на всяка предизборна кампания на партиите, коалициите от партии и инициативните комитети не може да надхвърля:
1. при избори за народни представители:
а) 4 000 000 лв. за партии и коалиции от партии;
б) 200 000 лв. за инициативен комитет;
2. при избори за президент и вицепрезидент на републиката и за членове на Европейския парламент от Република България:
а) 2 000 000 лв. за партии, коалиции от партии и инициативни комитети за избори за президент и вицепрезидент на републиката, както и за партии и коалиции от партии за избори за членове на Европейския парламент от Република България;
б) 100 000 лв. за инициативен комитет за избори за членове на Европейския парламент от Република България;
3. при избори за общински съветници и кметове:
а) 8 000 000 лв. за партии и коалиции от партии;
б) размерите по ал. 5 за инициативни комитети.
(2) В рамките на общия размер на финансирането по ал. 1, т. 3 при произвеждане на избори за общински съветници за един кандидат за общински съветник може да се разходват не повече от 5000 лв.
(3) В рамките на общия размер на финансирането по ал. 1, т. 3 при произвеждане на избори за кметове на общини за кандидат за кмет на община може да се разходват:
1. за община с население до 30 000 жители - до 25 000 лв.;
2. за община с население до 60 000 жители - до 50 000 лв.;
3. за община с население до 100 000 жители - до 100 000 лв.;
4. за община с население до 200 000 жители - до 250 000 лв.;
5. за община с население до 500 000 жители - до 500 000 лв.;
6. за община с население над 500 000 жители - до 1 000 000 лв.
(4) В рамките на общия размер на финансиране по ал. 1, т. 3 при произвеждане на избори за кметове на кметства за кандидат за кмет на кметство може да се разходват:
1. за кметство с население до 1000 жители - до 2000 лв.;
2. за кметство с население до 3000 жители - до 6000 лв.;
3. за кметство с население над 3000 жители - до 10 000 лв.
(5) Максималният размер на финансовите средства, който инициативните комитети могат да изразходят за кандидати за общински съветници, кметове на общини и кметства, не може да надвишава размера по ал. 2, 3 и 4. В общия размер на финансовите средства, които инициативните комитети имат право да изразходват за всяка предизборна кампания, се включват средствата на кандидата и средствата на членовете на инициативния комитет.
(6) В общия размер на финансовите средства, които партиите, коалициите от партии и инициативните комитети имат право да изразходят за всяка предизборна кампания, се включват всички разрешени от този кодекс средства по чл. 150.

         § 44. В чл. 158, ал. 4 след думата „изпращат” се добавя „в тридневен срок”.

         Комисията подкрепя/не подкрепя текста на вносителя за § 44.

Действащ текст: Единен публичен регистър
Чл. 158. (1) В Сметната палата се създава единен публичен регистър на партиите, коалициите от партии и инициативните комитети, участващи в съответния вид избори, който се поддържа до следващите избори от същия вид.
(2) В регистъра по ал. 1 по време на предизборната кампания се публикуват:
1. обстоятелствата по чл. 17 от Закона за политическите партии; 
2. наименованието на коалицията от партии и наименованието на инициативния комитет и имената на лицата, които ги представляват;
3. имената на дарителите, видът, целта, размерът или стойността на направените дарения;
4. имената на физическите лица, предоставили безвъзмездно ползване или услуги за предизборната кампания, срокът на ползването, видът и описанието на предоставените за ползване вещи, видът на услугите;
5. декларациите за произхода на дарените средства, декларациите за произхода на средствата на кандидатите и на членовете на инициативните комитети и декларациите на физическите лица за собственост на предоставените за безвъзмездно ползване вещи;
6. наименованията на социологическите и рекламните агенции, както и на агенциите за осъществяване на връзки с обществеността, с които работят.
(3) След провеждане на изборите в регистъра се публикуват отчетите по чл. 159, ал. 1. 
(4) В хода на предизборната кампания партиите, коалициите от партии и инициативните комитети изпращат новопостъпилата информация по ал. 2 на хартиен и електронен носител на Сметната палата за включване в регистъра.

         § 45. В  чл. 159, ал. 2 думите „1000 лв.” се заменят с „една минимална работна заплата”. 

     Предложение на нар. пр. И.Фидосова, Кр. Ципов, Е. Радев и Д. Лазаров:
В § 45, в чл. 159, ал. 1 думите „партиите, коалициите от партии и инициативните комитети” се заменя с „лицето, което представлява партията или инициативния комитет и лицата, които представляват коалицията от партии”, а думите „от тях” се заличават.
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 45.

Действащ текст: Отчет за финансирането
Чл. 159. (1) В срок до 30 дни след изборния ден партиите, коалициите от партии и инициативните комитети представят пред Сметната палата на хартиен и електронен носител отчет за приходите, разходите и поетите от тях задължения за плащане във връзка с предизборната кампания, придружен с извлечение от банковата им сметка.
(2) Средствата на кандидата и/или на член на инициативния комитет за предизборната кампания се отчитат в отчетите по ал. 1. Към отчетите се прилага декларация за произход на средствата, в случаите когато те са в размер над 1000 лв.
(3) Отчетите по ал. 1 се изготвят и представят по образец за всеки вид избор, утвърден от Сметната палата.
(4) Сметната палата публикува отчетите на партиите, коалициите от партии и инициативните комитети по ал. 1 в срок до 15 дни от изтичане на срока за представянето им.
(5) Сметната палата проверява за съответствие декларираните приходи и реално извършените разходи във връзка с предизборната кампания.
    
     Предложение на нар. пр. М. Манолова и гр.нар.пр.:
     Да се създаде § 45а:
    § 45а. В чл. 162, ал. 4 думите „при избори за президент и вицепрезидент на републиката и за общински съветници и кметове" се заличават.
     Комисията подкрепя/не подкрепя предложението.

Действащ текст: Общи изисквания
 Чл. 162. (1) Гласуването при всички видове избори се извършва с бюлетини по образец, утвърден от Централната избирателна комисия.
(2) Бюлетините по ал. 1 са бели, изработени от плътна непрозрачна хартия, с тегло не по-малко от 120 г/м² и са защитени с полиграфическа защита.
(3) Бюлетините по ал. 1 не могат да съдържат реквизити извън изброените в този кодекс.
(4) Броят на отпечатаните бюлетини при избори за президент и вицепрезидент на републиката и за общински съветници и кметове е равен на броя на избирателите, увеличен с 10 на сто.

       Предложение на нар. пр. П. Хлебаров :
       Създава се нов § 45а. със следното съдържание
„§ 45а. Член 164 се премества от Раздел II в Раздел I на Глава девета и в него думите „за народни представители" се заменят с „във всички видове избори".
      Комисията подкрепя/не подкрепя предложението.

Действащ текст: Отбелязване на вида избор върху бюлетината
Чл. 164. При произвеждане едновременно на различни видове избори на бюлетините се отбелязва за кой вид избори се отнасят.

         § 46. В  чл. 165 след думите “се извършва с” се добавя ”интегрални”.

        Предложение на нар. пр. Я. Янев и гр.нар.пр.:
         § 46 отпада.
         Комисията подкрепя/не подкрепя предложението.
   
      Предложение на нар. пр. М. Манолова и гр.нар.пр.:
      Параграф 46 да се измени така:
     "§ 46. В чл. 165 думите „бюлетини и пликове по образец, утвърден от Централната избирателна комисия" се заменят с „обща бюлетина".
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 46.

Действащ текст: Бюлетини и пликове
Чл. 165. Гласуването за народни представители се извършва с бюлетини и пликове по образец, утвърден от Централната избирателна комисия.

         § 47. В чл. 166 се правят следните изменения:
         1. В ал. 2 след думата “номерът” предлогът “на”се заменя с “в”, а след точката и запетаята се добавя текстът "в бюлетините за гласуване извън страната наименованието и номерът на района се заместват с текста: бюлетина за гласуване извън страната". 
    2. В ал. 4 след думата “номерата” предлогът ”на” се заменя с “в”.
    3. В ал. 6 думата "бюлетини" се заменя с "бюлетина".

       Предложение на нар. пр. Я. Янев и гр.нар.пр.:
      § 47 отпада.
        Комисията подкрепя/не подкрепя предложението.

      Предложение на нар. пр. М. Манолова и гр.нар.пр.:
     В § 47 се правят следните изменения и допълнения:
    „В чл. 166:
    а)в ал. 1:
     аа) създава се нова т. 3:
    „3. квадратче за поставяне на знак "X", отразяващ волята на избирателя, в което е изписан поредният номер на съответната кандидатска листа;"
    бб) досегашните т. 3, 4 и 5 стават съответно т. 4, 5 и 6;
    б)в ал. 5 думите „т. 2, 3 и 4" се заменят с „т. 2, 3, 4 и 5";
   в)в ал. 6 думите „т. 3 и 4" се заменят с „т. 4 и 5".
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 47.

Действащ текст: Съдържание и определяне номер на бюлетината
Чл. 166. (1) Бюлетините съдържат:
1. наименованието и номера на изборния район;
2. пълното и/или съкратено наименование на партията или коалицията от партии, посочено в заявлението й за регистрация, или наименованието на инициативния комитет, като абревиатурата за партия се изписва с "ПП", за коалиция от партии - с "КП", а за инициативен комитет - с "ИК";
3. имената на кандидатите от съответната кандидатска листа на партия или коалиция от партии или името на независимия кандидат;
4. квадратче пред името на всеки кандидат за поставяне на знак "Х", отразяващ предпочитанието (преференцията) на избирателя за конкретен кандидат; в това квадратче се изписва и поредният номер на кандидата в листата;
5. празен ред между имената на кандидатите.
(2) В горния ляв ъгъл на отделен ред с увеличен и удебелен шрифт се отпечатва в каре номерът на бюлетината на съответната партия, коалиция от партии или независим кандидат.
(3) Номерът по ал. 2 се определя от Централната избирателна комисия чрез жребий, проведен в присъствието на представители на партиите и коалициите от партии не по-късно от 31 дни преди изборния ден. Тегленето на жребия се извършва публично и на него могат да присъстват и регистрираните кандидати и представители на средствата за масова информация. Определеният номер е еднакъв за цялата страна и за гласуването извън страната. Резултатът от жребия се обявява от Централната избирателна комисия с решение по реда на чл. 26, ал. 6. 
(4) Номерата на независимите кандидати следват номерата на бюлетините на партиите и коалициите от партии съгласно поредността на регистрацията на независимия кандидат от районната избирателна комисия.
(5) Наименованието и номерът на изборния район се изписват на най-горния ред на бюлетината. Реквизитите по ал. 1, т. 2, 3 и 4 се изписват от ляво на дясно на отделен хоризонтален ред. В бюлетините за гласуване извън страната наименованието и номерът на изборния район се заместват с текста "Бюлетина за гласуване извън страната".
(6) Извън страната се гласува само с бюлетини за партии или коалиции от партии, които не съдържат реквизитите по ал. 1, т. 3 и 4.
(7) Бюлетините започват да се отпечатват не по-рано от 18 дни преди изборния ден.

         § 48. В чл. 167 ал. 6 се отменя.

       Предложение на нар. пр. Я. Янев и гр.нар.пр.:
      § 48 отпада.
        Комисията подкрепя/не подкрепя предложението.

         Комисията подкрепя/не подкрепя текста на вносителя за § 48.

Действащ текст: Вид на бюлетината и съдържание
Чл. 167. (1) Гласуването се извършва с обща бюлетина.
(2) Бюлетината на лицевата страна съдържа:
1. наименованието и номера на района по чл. 68, ал. 2; в бюлетините за гласуване извън страната наименованието и номерът на района се заместват с текста "Бюлетина за гласуване извън страната";
2. квадратче за поставяне на знак "Х", отразяващ волята на избирателя, в което е изписан поредният номер на съответната кандидатска листа;
3. имената на кандидата за президент и имената на кандидата за вицепрезидент, изписани на отделни редове в съответната кандидатска листа;
4. пълното или съкратено наименование на партията или коалицията от партии, посочено в заявлението й за регистрация, или наименованието на инициативния комитет, като абревиатурата за партия се изписва с "ПП", за коалиция от партии - с "КП", а за инициативен комитет - с "ИК".
(3) Реквизитите по ал. 2, т. 2, 3 и 4 се изписват последователно от ляво на дясно на отделен хоризонтален ред за всяка кандидатска листа. След имената на независимите кандидати се изписва означението "независим".
(4) Редовете на отделните кандидатски листи се отделят един от друг с празен ред и плътна черна хоризонтална линия.
(5) На гърба на бюлетината се отбелязват две места за поставяне на печата на съответната секционна избирателна комисия.
(6) Извън страната се гласува с бюлетини за партии, коалиции от партии и инициативни комитети, които съдържат реквизитите по ал. 2, т. 3.

       Предложение на нар. пр. П. Хлебаров :
        Създава се нов § 48а. със следното съдържание:
        § 48а. Член 169 се отменя."
      Комисията подкрепя/не подкрепя предложението.

      Предложение на нар. пр. М. Манолова и гр.нар.пр.:
Да се създаде § 48а:
   § 48а. В чл. 169 думите „бюлетини и пликове по образец, утвърден от Централната избирателна комисия" се заменят с „обща бюлетина".
      Комисията подкрепя/не подкрепя предложението.

Действащ текст: Бюлетини и пликове
Чл. 169. Гласуването за членове на Европейския парламент от Република България се извършва с бюлетини и пликове по образец, утвърден от Централната избирателна комисия.

 

         § 49. В чл. 170, ал. 2 след думата “номерът” предлогът “на” се заменя с “в”.

       Предложение на нар. пр. Я. Янев и гр.нар.пр.:
      § 49 отпада.
        Комисията подкрепя/не подкрепя предложението.

      Предложение на нар. пр. М. Манолова и гр.нар.пр.:
      В § 49 се правят следните изменения и допълнения:
      „В чл. 170:
     а)в ал. 1:
    аа) създава се нова т. 3:
  „3. квадратче за поставяне на знак "X", отразяващ волята на избирателя, в което е изписан поредният номер на съответната кандидатска листа;" 
    бб) досегашните т. 3, 4 и 5 стават съответно т. 4, 5 и 6;
    б) в ал. 4 думите „т. 2, 3 и 4" се заменят с „т. 2, 3, 4 и 5";
    в)в ал. 5 думите „т. 3 и 4" се заменят с „т. 4 и 5".
       Комисията подкрепя/не подкрепя предложението.

       Комисията подкрепя/не подкрепя текста на вносителя за § 49.

Действащ текст: Съдържание и определяне на бюлетините
Чл. 170. (1) Бюлетините съдържат:
1. наименованието и номера на района по чл. 69, ал. 2; 
2. пълното или съкратено наименование на партията или коалицията от партии, посочено в заявлението й за регистрация, или наименованието на инициативния комитет, като абревиатурата за партия се изписва с "ПП", за коалиция от партии - с "КП", а за инициативен комитет - с "ИК";
3. имената на кандидатите от съответната кандидатска листа на партия или коалиция от партии или името на независимия кандидат; имената на гражданите на държава - членка на Европейския съюз, които не са български граждани, но са регистрирани като кандидати за членове на Европейския парламент от Република България, се изписват на кирилица по начина, по който са изписани в заявлението за участие в изборите според личната карта или паспорта;
4. квадратче пред името на всеки кандидат за поставяне на знак "Х", отразяващ предпочитанието (преференцията) на избирателя за конкретен кандидат; в това квадратче се изписва и поредният номер на кандидата в листата;
5. празен ред между имената на кандидатите.
(2) В горния ляв ъгъл на отделен ред с увеличен и удебелен шрифт се отпечатва в каре номерът на бюлетината на съответната партия, коалиция от партии или независим кандидат.
(3) Номерът по ал. 2 се определя от Централната избирателна комисия чрез жребий, проведен в присъствието на представители на партиите, коалициите от партии и инициативните комитети, регистрирали кандидати, не по-късно от 31 дни преди изборния ден. Тегленето на жребия се извършва публично и на него могат да присъстват и регистрираните кандидати и представители на средствата за масова информация. Определеният номер е еднакъв за цялата страна и за гласуването извън страната. Резултатът от жребия се обявява от Централната избирателна комисия с решение по реда на чл. 26, ал. 6. 
(4) Наименованието и номерът на района по чл. 69, ал. 2 се изписват на най-горния ред на бюлетината. Реквизитите по ал. 1, т. 2, 3 и 4 се изписват от ляво на дясно на отделен хоризонтален ред. В бюлетините за гласуване извън страната наименованието и номерът на района се заместват с текста "Бюлетина за гласуване извън страната".
(5) Извън страната се гласува с бюлетини за партии, коалиции от партии и инициативни комитети, които съдържат реквизитите по ал. 1, т. 3 и 4.
(6) Бюлетините започват да се отпечатват не по-рано от 18 дни преди изборния ден.

    Предложение на нар. пр. М. Манолова и гр.нар.пр.:
    Да се създадат § 49а, 496 и 49в;.
   § 49а. В глава девета, в наименованието на раздел V след думите „кметове на общини" се добавя „кметове на райони".

   § 49б. В чл. 171, ал. 1 се правят следните изменения и допълнения:
  1.	Създава се нова т. 3:
  „3. кметове на райони;".
    2. 	Досегашната т. 3 става т. 4.

§ 49в. В чл. 172, ал. 2 и 3 след думите „Бюлетина за кмет на община" се добавя „Бюлетина за кмет на район".
   Комисията подкрепя/не подкрепя предложението.

Действащ текст: Раздел V
Бюлетини за гласуване за общински съветници, кметове на общини и кметове на кметства

 Видове бюлетини
 Чл. 171. (1) Гласуването се извършва с общи бюлетини за:
1. общински съветници;
2. кмет на община;
3. кмет на кметство, ако се произвежда такъв избор.
(2) Отделните видове бюлетини са с различни размери.
 
 Съдържание на бюлетината за общински съветници и за кметове
 Чл. 172. (1) Бюлетината за общински съветници на лицевата страна съдържа:
1. името на общината и номера на изборния район;
2. наименованието "Бюлетина за общински съветници";
3. квадратче за поставяне на знак "Х", отразяващ волята на избирателя, в което е изписан поредният номер на партията, коалицията от партии или независимия кандидат;
4. пълното или съкратено наименование на партията или коалицията от партии, посочено в заявлението й за регистрация, или наименованието на инициативния комитет, като абревиатурата за партия се изписва с "ПП", за коалиция от партии - с "КП", а за инициативен комитет - с "ИК";
5. имената на кандидатите, заемащи първите три места в кандидатската листа на партията или коалицията от партии.
(2) Бюлетината за кмет на лицевата страна съдържа:
1. името на общината или кметството и номера на съответния изборен район;
2. наименованието "Бюлетина за кмет на община" или "Бюлетина за кмет на кметство";
3. квадратче за поставяне на знак "Х", отразяващ волята на избирателя, в което е изписан поредният номер на партията, коалицията от партии или независимия кандидат;
4. пълното или съкратено наименование на партията или коалицията от партии, посочено в заявлението й за регистрация, или наименованието на инициативния комитет, като абревиатурата за партия се изписва с "ПП", за коалиция от партии - с "КП", а за инициативен комитет - с "ИК";
5. имената на кандидата за кмет.
(3) Името на общината и номерът на изборния район се изписват най-отгоре на бюлетината над наименованието "Бюлетина за общински съветници", "Бюлетина за кмет на община" или "Бюлетина за кмет на кметство".
(4) Реквизитите по ал. 1, т. 3, 4 и 5 и по ал. 2, т. 3, 4 и 5 се изписват последователно от ляво на дясно на отделен хоризонтален ред за всяка партия, коалиция от партии или независим кандидат. След имената на независимия кандидат се изписва означението "независим".
(5) Редовете на отделните партии, коалиции от партии и инициативни комитети се отделят един от друг с празен ред и плътна черна хоризонтална линия.
(6) На гърба на бюлетината по ал. 1 и 2 се отбелязват две места за поставяне на печата на съответната секционна избирателна комисия.

         § 50. В чл. 176, ал. 1 думите “документ на ТЕЛК/НЕЛК” се заменят с “медицински документ за здравословно състояние”.

         Комисията подкрепя/не подкрепя текста на вносителя за § 50.

Действащ текст: Гласуване с подвижна избирателна урна
Чл. 176. (1) Избирателите с трайни увреждания, които не им позволяват да упражнят избирателното си право в изборното помещение, които желаят да гласуват с подвижна избирателна урна, заявяват желанието си не по-късно от 30 дни преди изборния ден в писмена форма чрез заявление по образец, подписано саморъчно и подадено чрез писмо, факс или електронна форма до органите по чл. 40, ал. 1 по постоянния адрес или настоящия адрес, когато е направено искане по чл. 53, ал. 1. В заявлението се посочват имената на избирателя, единният му граждански номер (личен номер), постоянният адрес (адрес на пребиваване) или настоящият адрес, когато е направено искане по чл. 53, ал. 1, и се прилага копие от документ на ТЕЛК (НЕЛК).
(2) Имената на избирателя, направил искане по ал. 1, се заличават от избирателния списък и се вписват от органа по чл. 40, ал. 1 в списък за гласуване с подвижна избирателна урна.
(3) При гласуване с подвижни избирателни урни се назначават подвижни секционни избирателни комисии. Районната или общинската избирателна комисия определя броя на подвижните секционни избирателни комисии в изборния район (района) въз основа на броя на подадените заявления по ал. 1. На територията на всяка община (район - в градовете с районно деление) се назначава най-малко една подвижна секционна избирателна комисия при наличие на не по-малко от 10 избиратели по ал. 1. Подвижните секционни избирателни комисии се назначават при условията и по реда на глава втора, раздел V. Подвижните секционни избирателни комисии имат правомощията по чл. 36, ал. 1, т. 1, 3 - 8 и ал. 2. 
(4) Кметът на общината е длъжен да предостави подходящи помещения и транспорт за подвижните секционни избирателни комисии.
(5) Разпоредбите на кодекса относно секционните избирателни комисии се прилагат и за подвижните секционни избирателни комисии.

    Предложение на нар. пр. И.Фидосова, Кр. Ципов, Е. Радев и Д. Лазаров:
   Да се създаде § 50а:
   § 50а. В чл. 184, в ал. 1, изречение първо думите „19.00 часа” се заменят с „20.00 часа”.
      Комисията подкрепя/не подкрепя предложението.

Действащ текст: Начало и край на гласуването
Чл. 184. (1) Избирателите гласуват от 6.00 часа до 19.00 часа. Извън страната изборният ден започва в 6.00 часа местно време и приключва в 19.00 часа местно време. Когато в 19.00 часа пред изборното помещение има негласували избиратели, председателят и секретарят на секционната избирателна комисия установяват техния брой и самоличност.
(2) Негласувалите избиратели предават документите си за самоличност на комисията, а избирателите - граждани на друга държава - членка на Европейския съюз, и удостоверението си за пребиваване. Само тези избиратели се допускат до гласуване след 19.00 часа, но не по-късно от 20.00 часа.

 
         § 51. В чл. 187 правят следните допълнения:
     1. В ал. 1 се създава т. 6а:
      „6а. формуляр на списък за вписване на застъпниците;”.
    2. В ал. 2 в текста преди т. 1 след цифрата „6” се добавя „6а”.
    3. В ал. 3 след цифрата „6” се добавя „6а”.
    
      Предложение на нар. пр. М. Манолова и гр.нар.пр.:
     В § 51, чл. 187:
     а)в ал. 1:
    аа) в точка 2 думите „бюлетини за гласуване" се заменят е „кочани с бюлетини за гласуване";
    бб) точки 3 и 14 се отменят;
   б) създава се ал. 6:
„(6) При получаването на изборните книжа и материали могат да присъстват и наблюдатели".
      Комисията подкрепя/не подкрепя предложението.

     Предложение на нар. пр. И.Фидосова, Кр. Ципов, Е. Радев и Д. Лазаров:
    В § 51, чл. 187, в т. 1 се създават т. 6б и 6в:
     „6б. формуляр на списък за вписване на представителите на партии, коалиции от партии и инициативни комитети;
     6в. формуляр на списък за вписване на наблюдателите;”
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 51.

Действащ текст: Получаване на книжа и материали
Чл. 187. (1) В деня преди изборния ден секционната избирателна комисия получава от общинската администрация и от районната или общинската избирателна комисия:
1. избирателни урни;
2. бюлетини за гласуване, запечатани по начин, определен от Централната избирателна комисия;
3. пликове за гласуване при избори за народни представители и за членове на Европейския парламент от Република България;
4. избирателен списък;
5. формуляр на допълнителен избирателен списък;
6. формуляр на списък за допълнително вписване на придружителите;
7. списък на заличените лица, които нямат право да бъдат дописвани в избирателния списък в изборния ден;
8. два формуляра на протокола (протоколите) на секционната избирателна комисия; фабричните номера на протоколите се вписват в протокола за предаването и приемането на изборните книжа и материали по ал. 3; ако има разлика във фабричните номера на отделните листи на протоколите това обстоятелство се описва; формулярите на протоколите се предават запечатани в плик по начин, който позволява да се види само фабричният им номер; пликът е подпечатан и подписан от членовете на районната или общинската избирателна комисия; след приключване на изборния ден, преброяване на гласовете и попълване на черновата се разпечатва единият формуляр и само ако се сгреши, се разпечатва и другият формуляр;
9. бланки-чернови за отразяване резултатите от преброяването на предпочитанията (преференциите) за кандидатите на партиите и коалициите от партии при избори за народни представители и за членове на Европейския парламент от Република България;
10. формуляри на извлечения и чернови на протоколите на секционната избирателна комисия;
11. печат на секционната избирателна комисия при избори за президент и вицепрезидент на републиката и при избори за общински съветници и кметове;
12. протокол за маркиране на печата на секционната избирателна комисия;
13. образци на декларациите, които се подават за съответния вид избори съгласно този кодекс;
14. модулна кутия за бюлетините при избори за народни представители и за членове на Европейския парламент от Република България;
15. други помощни и технически материали.
(2) В деня преди изборния ден подвижната секционна избирателна комисия получава от общинската администрация и от районната или общинската избирателна комисия изборните книжа и материали по ал. 1, т. 1, 2, 3, 6, 8, 9, 10, 13, 14 и 15, както и:
1. списък за гласуване с подвижна избирателна урна;
2. печат на подвижната секционна избирателна комисия при избори за президент и вицепрезидент на републиката и при избори за общински съветници и кметове;
3. протокол за маркиране на печата на подвижната секционна избирателна комисия.
(3) Председателят на секционната избирателна комисия, съответно на подвижната секционна избирателна комисия, определен от районната или общинската избирателна комисия неин член, и кметът на общината, района или кметството или определено от него със заповед длъжностно лице от общинската администрация подписват протокол за предаването и приемането на избирателния списък, съответно на списъка за гласуване с подвижна избирателна урна, и протокол за предаването и приемането на изборните книжа и материали по ал. 1, т. 1, 2, 3, 5 - 15, съответно по ал. 1, т. 1, 2, 3, 6, 8, 9, 10, 13, 14 и 15 и ал. 2, т. 2 и 3. В случай на неявяване на председателя на секционната избирателна комисия, съответно на подвижната секционна избирателна комисия изборните книжа и материалите се получават и протоколите се подписват от заместник-председателя на комисията. Протоколите се съставят и подписват в три еднообразни екземпляра - по един за секционната избирателна комисия, за районната или общинската избирателна комисия и за общината (района - в градовете с районно деление).
(4) Печатът на секционната избирателна комисия по ал. 1, т. 11, съответно печатът на подвижната секционна избирателна комисия по ал. 2, т. 2 се предава в запечатан плик, който се подписва от лицата по ал. 3 в момента на получаването му и се отваря при откриването на изборния ден в секцията. След приключване на гласуването печатът се поставя и затваря в плик, който се подписва от председателя и секретаря на комисията.
(5) След подписване на протоколите отговорността за опазване на изборните книжа и материали носи председателят на секционната избирателна комисия, съответно на подвижната секционна избирателна комисия.

       
     Предложение на нар. пр. М. Манолова и гр.нар.пр.:
     Да се създаде § 51 а:
    § 51а. В чл. 190 ал. 3 се отменя.
       Комисията подкрепя/не подкрепя предложението.

Действащ текст: Изборно помещение и кабини за гласуване
 Чл. 190. (1) Пред изборното помещение се поставят образци на бюлетините за гласуване, а при избори за общински съветници и кметове - и пълните кандидатски листи за общински съветници на партиите и коалициите от партии.
(2) В изборното помещение се поставят кабини за гласуване така, че да се осигури тайната на гласуването. Кабините трябва да осигуряват гласуването на избиратели с увреждане на опорно-двигателния апарат или на зрението.
(3) При избори за народни представители и за членове на Европейския парламент от Република България в кабините за гласуване бюлетините се подреждат в модулна кутия. Централната избирателна комисия определя вида, размера и обема на модулната кутия не по-късно от 55 дни преди изборния ден.
(4) Пред изборното помещение и в кабините за гласуване се поставя табло, на което с големи букви е указано, че избирателят може да изрази своя вот само със знак "Х", поставен с химикал, пишещ със син цвят. Размерът и видът на таблото се определят от Централната избирателна комисия.
(5) След приключване на подготовката за гласуването помещението се заключва и запечатва с хартиена лента, подписана от присъстващите членове на секционната избирателна комисия.
(6) Изборните помещения се охраняват отвън от служители на Министерството на вътрешните работи.

     § 52. В чл. 192, ал. 2 думите „един от застъпниците по чл. 101, ал. 2, по един представител“ се заменят със „застъпник по чл. 101, ал. 2 или 3, представител по чл. 101а, ал. 1“.

      Предложение на нар. пр. М. Манолова и гр.нар.пр.:
      В § 52, в чл. 192, ал. 1 думите „и при избори за народни
представители и за членове на Европейския парламент от Република България се поставят в модулната кутия" се заличават.
      Комисията подкрепя/не подкрепя предложението.

    Предложение на нар. пр. И.Фидосова, Кр. Ципов, Е. Радев и Д. Лазаров:
В § 52, чл. 192, ал. 2 се създават изречение второ и трето: „В случаите когато от една и съща партия, коалиция от партии или инициативен комитет в избирателната секция има застъпник и представител в изборното помещение може да присъства само единия от тях. В изборното помещение може да присъства само по един регистриран наблюдател на една и съща организация.”
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 52.

Действащ текст: Действия при откриването
Чл. 192. (1) Непосредствено преди откриването на изборния ден бюлетините се разпечатват и при избори за народни представители и за членове на Европейския парламент от Република България се поставят в модулната кутия.
(2) При откриване на изборния ден в изборните помещения могат да присъстват кандидати, един от застъпниците по чл. 101, ал. 2, по един представител на партия, коалиция от партии и инициативен комитет, наблюдатели, журналисти и избиратели.
(3) Председателят на секционната избирателна комисия проверява наличието на изборните книжа и материали по чл. 187, ал. 1, изправността на избирателната урна и дали тя е празна. След проверката урната се затваря и се запечатва с хартиени ленти, подписани от присъстващите членове на комисията.
(4) При произвеждане на избори за президент и вицепрезидент на републиката и за общински съветници и кметове председателят на секционната избирателна комисия маркира при откриване на изборния ден по уникален начин печата на секционната избирателна комисия, с който се подпечатват изборните книжа. За маркирането се съставя протокол, подписан от членовете на комисията, който съдържа не по-малко от три отпечатъка от маркирания печат.
(5) След извършване на действията по ал. 1 и 3 и по ал. 4 - при избори за президент и вицепрезидент на републиката и за общински съветници и кметове, председателят на секционната избирателна комисия обявява изборния ден за открит.

        § 53. В чл. 193, ал. 2 думите „присъства само един от застъпниците по чл. 101, ал. 2, по един представител“ се заменят с „присъстват само застъпник по чл. 101, ал. 2 или 3, представител по чл. 101а, ал. 1“.

     Предложение на нар. пр. И.Фидосова, Кр. Ципов, Е. Радев и Д. Лазаров:
В § 53, чл. 193, ал. 2 се създават изречение второ  трето: “В случаите когато от една и съща партия, коалиция от партии или инициативен комитет в избирателната секция има застъпник и представител в изборното помещение може да присъства само единия от тях. В изборното помещение може да присъства само по един регистриран наблюдател на една и съща организация.”
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 53.

Действащ текст: Права и задължения на застъпниците
Чл. 193. (1) Застъпниците могат да носят в изборния ден само отличителни знаци по образец, утвърден от Централната избирателна комисия. Застъпниците, които носят отличителни знаци извън одобрените от Централната избирателна комисия, се отстраняват от участие в изборния ден с решение на секционната избирателна комисия. Решението може да се обжалва пред районната или общинската избирателна комисия, която се произнася незабавно.
(2) По време на гласуването в изборното помещение може да присъства само един от застъпниците по чл. 101, ал. 2, по един представител на партия, коалиция от партии и инициативен комитет, наблюдатели и журналисти, без да пречат на гласуването.

      § 54. В чл. 194 думите “за народни представители, за президент и вицепрезидент на републиката и за членове на Европейския парламент от Република България” се заличават.
      
      Комисията подкрепя/не подкрепя текста на вносителя за § 54.

Действащ текст: Гласуване на лицата, заети в произвеждането на изборите
Чл. 194. Лицата, заети в произвеждането на изборите за народни представители, за президент и вицепрезидент на републиката и за членове на Европейския парламент от Република България като членове на секционна избирателна комисия или охрана на съответната секция, могат да упражнят правото си на глас след вписване в допълнителната страница на избирателния списък, ако отговарят на условията по чл. 3 и след представяне на декларация по образец, че не са гласували и няма да гласуват на друго място. Декларацията е неразделна част от списъка.

      § 55. В чл. 195, ал. 3, изречение второ думите „за продължаване на срока на валидност или” се заличават.

      Предложение на нар. пр. Георги Анастасов:
     В § 55 се прави следното допълнение: В чл. 195, ал. 1 в края на изречението се добавя следния текст: „заедно с избирателна карта”.
      Комисията подкрепя/не подкрепя предложението.

     Предложение на нар. пр. И.Фидосова, Кр. Ципов, Е. Радев и Д. Лазаров:
Параграф 55 да се измени така:
  „§ 55. В чл. 195 се правят следните изменения и допълнения:
  1. В ал. 1 се създава изречение второ: „В случаите, когато личния (зелен) паспорт или личната карта е с изтекъл срок, повредена, унищожена, изгубена или открадната или в процес на издаване  избирателят се допуска до гласуване ако представи удостоверение за издаване на лични документи”.
  2. В ал. 3, в изречение второ думите „за продължаване на срока на валидност или” се заличават.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 55.

Действащ текст: Удостоверяване самоличността на избирателя
Чл. 195. (1) Избирателите удостоверяват самоличността си пред председателя или член на комисията, определен с нейно решение преди откриването на изборния ден, с лична карта или личен (зелен) паспорт за страната - само за избирателите, ползващи се от разпоредбата на § 9а от преходните и заключителните разпоредби на Закона за българските лични документи. 
(2) При произвеждане на избори за членове на Европейския парламент от Република България и за общински съветници и кметове избирателите, граждани на друга държава - членка на Европейския съюз, удостоверяват самоличността си с лична карта или паспорт и с удостоверение за пребиваване.
(3) Избирателите, които гласуват извън страната, удостоверяват самоличността си с паспорт, лична карта или военна карта съгласно чл. 13, ал. 1, т. 1 и 2 от Закона за българските лични документи. В случай че срокът за валидност на паспорта или личната карта на избирателя е изтекъл, той се допуска до гласуване, ако представи удостоверение, издадено от дипломатическото или консулското представителство на Република България, че е подал заявление за продължаване на срока на валидност или за издаване на нов паспорт или лична карта.
(4) Избирателите, гласуващи на корабите под българско знаме, удостоверяват самоличността си:
1. пасажерите - с паспорт или лична карта;
2. членовете на екипажа - с моряшки паспорт.
(5) При произвеждане на избори за народни представители, за президент и вицепрезидент на републиката и за членове на Европейския парламент от Република България учениците и студентите по чл. 207 освен документа си за самоличност предоставят на секционната избирателна комисия ученическа или студентска книжка.

      § 56. В чл. 197 се създава ал. 7:
      “(7) Ако избирателят не е вписан в избирателния списък и фигурира в списъка по чл. 187, ал. 1, т. 7 може да бъде допуснат да гласува и да бъде вписан в допълнителната страница на избирателния списък след като представи официален документ от който е видно, че основанието за вписването му в списъка по чл. 187, ал. 1 т. 7 не съществува или е отпаднало.”

     Предложение на нар. пр. И.Фидосова, Кр. Ципов, Е. Радев и Д. Лазаров:
В § 56 относно чл. 197 се правят следните допълнения:
            a) в ал. 1 след думите „самоличност на избирателя” се добавя „съответно от удостоверението по чл. 195, ал. 1 или 3”, а след думите „документа за самоличност” се добавя „съответно номера на удостоверението по чл. 195, ал. 1 или 3”;
     б) в ал. 3 след думите “според документа за самоличност“ се добавя  “съответно удостоверението по чл. 195, ал. 1 или 3“;
     в) в ал. 5 след думата „самоличност” се добавя „или удостоверението по чл. 195, ал. 1 или 3” ;
     г) създава се ал. 7:
     „(7) Когато избирателят гласува с удостоверение по чл. 195, ал. 1 или 3 председателят, съответно члена на секционната избирателна комисия  отбелязва върху удостоверението, че лицето е гласувало, датата на гласуването и номера на избирателната секция.” 
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 56.

Действащ текст: Проверка и вписване на данни на избирателя
Чл. 197. (1) Председателят или определен с решение на комисията член сверява данните от документа за самоличност на избирателя с тези от избирателния списък (списъка) и вписва в избирателния списък (списъка) единния граждански номер и вида и номера на документа за самоличност и допуска избирателя до гласуване.
(2) При произвеждане на избори за членове на Европейския парламент от Република България и за общински съветници и кметове избирателят, гражданин на друга държава - членка на Европейския съюз, се допуска до гласуване след вписване в избирателния списък на личния му номер и на номера на личната му карта или паспорт. Избирателят представя декларация по образец, че не е гласувал в същите избори за членове на Европейския парламент.
(3) Когато се установи разлика в някое от имената на избирателя, гражданин на Република България, в списъка и според документа за самоличност при съвпадане на постоянния адрес, имената на избирателя от документа за самоличност се записват в графата "Забележки" на избирателния списък.
(4) Когато при произвеждане на избори за членове на Европейския парламент от Република България и за общински съветници и кметове се установи разлика в някое от имената на избирателя, гражданин на друга държава - членка на Европейския съюз, и данните от удостоверението за пребиваване, вписани в списъка и според личната карта или паспорта, съответно удостоверението за пребиваване, при съвпадане на адреса за пребиваване данните от личната карта или паспорта, съответно от удостоверението за пребиваване се записват в графата "Забележки" на избирателния списък.
(5) Документът за самоличност, съответно и удостоверението за пребиваване на гражданин на друга държава - членка на Европейския съюз, остава в председателя, съответно в члена на секционната избирателна комисия до полагането на подпис от избирателя в избирателния списък (списъка).
(6) Ако избирателят не е вписан в избирателния списък (списъка), но има право да гласува, всички негови данни се вписват в допълнителната страница на избирателния списък, след което избирателят се допуска до гласуване.

        § 57. В чл. 198 се правят следните изменения и допълнения:
       1. В ал. 1 след думата “плик” се добавя “и интегрална бюлетина за гласуване".
       2. В ал. 3:
       а) точка 1 се изменя така:
       “1. поставя знак “Х” със химикал, пишещ със син цвят, в  квадратчето на избраната от него кандидатска листа на партия, коалиция от партии или независим кандидат";
       б) в т. 3 думите “за избраната от него кандидатска листа” се заличават.
    3. В ал. 7 думите „кандидатите“ се заменят с „кандидатските листи”.

     Предложение на нар. пр. Я. Янев и гр.нар.пр.:
      Към § 57:  Точки 1 и 2 отпадат.
      Комисията подкрепя/не подкрепя предложението.

    Предложение на нар. пр. М. Манолова и гр.нар.пр.:
    В § 57, чл. 198:
   а) точка 1 се изменя така:
   „1. Алинея 1 се изменя така:
   (1) При произвеждане на избори за народни представители и за членове на Европейския парламент от Република България избирателят получава от член на секционната избирателна комисия бюлетина от кочана с бюлетините, която се подпечатва с печата на комисията в момента на получаването й и се подписва от председателя и секретаря на комисията, след което отива в кабината да гласува."
   б) в т. 2:
   аа) буква „б" се изменя така:        
  ,,б) точка 3 се изменя така:
    3. сгъва бюлетината по начин, непозволяващ да се вижда отбелязаното маркиране за партия, коалиция от партии или инициативен комитет;"      
  бб) създава се буква „в": 
  в) точка 4 се изменя така:
  „4. излиза от кабината и подава сгънатата бюлетина на член на комисията, който я подпечатва повторно с печата на комисията;”
   вв) създава се буква „г": 
   "г) създава се нова т. 5:
    „5. пуска сгънатата бюлетина в избирателната урна;"
   гг) създава се буква „д":
  "д. досегашната т. 5 става т. 6.
  в) създава се нова т, 3:
  „3. В ал. 4 думите „както и поставянето в плика на други предмети, освен бюлетината" се заличават;
  г) точка 3 се изменя така:
   "3. Алинеи 6 и 7 се отменят."
   Комисията подкрепя/не подкрепя предложението.

    Предложение на нар. пр. И.Фидосова, Кр. Ципов, Е. Радев и Д. Лазаров:
     В § 57, чл. 198 се създава нова т. 3:
     “3. В ал. 5 след думите “документите си“ се добавя “включително  удостоверението по чл. 195, ал. 1 или 3“. 
      Комисията подкрепя/не подкрепя предложението.

    Комисията подкрепя/не подкрепя текста на вносителя за § 57.

Действащ текст: Правила за гласуване при избори за народни представители и за членове на Европейския парламент от Република България
Чл. 198. (1) При произвеждане на избори за народни представители и за членове на Европейския парламент от Република България избирателят получава от член на секционната избирателна комисия празен плик за гласуване, след което отива в кабината да гласува.
(2) В кабината може да се намира само един избирател.
(3) Избирателят гласува, като:
1. от модулната кутия взема бюлетината на избраната от него партия или коалиция от партии или за независим кандидат;
2. ако желае, поставя знак "Х" с химикал, пишещ със син цвят, в едно от малките квадратчета пред имената на избран от него кандидат на партия или коалиция от партии, който показва по еднозначен начин неговото предпочитание (преференция) за съответния кандидат;
3. поставя бюлетината за избраната от него кандидатска листа в плика и го затваря;
4. излиза от кабината и пуска плика в избирателната урна;
5. полага подпис срещу името си в избирателния списък.
(4) Вписването в бюлетината на специални символи като букви, цифри или други знаци, както и поставянето в плика на други предмети, освен бюлетината, правят гласа недействителен.
(5) След гласуването избирателят получава обратно документите си и напуска помещението.
(6) Членовете на секционната избирателна комисия и представители на партиите, коалициите от партии и инициативните комитети периодично проверяват наличието на бюлетини за всяка кандидатска листа, когато в кабината за гласуване няма избирател.
(7) Председателят на секционната избирателна комисия при поискване разрешава на застъпниците на кандидатите и на наблюдателите да проверят наличието на бюлетини в избирателната кабина.
    
    Предложение на нар. пр. М. Манолова и гр.нар.пр.:
    Да се създадат § 57а, 57б и 57в:
   § 57а. В чл. 199, ал. I след думите „получаването й" се добавя „и се подписва от председателя и секретаря на комисията".

   § 57б. В чл. 200, ал. 1 след думите „получаването им" се добавя „и се подписват от председателя и секретаря на комисията".

   § 57в. В чл. 201, ал. 1 думите „При произвеждане на избори за президент и вицепрезидент на републиката и за общински съветници и кметове" се заличават.
   Комисията подкрепя/не подкрепя предложението.

Действащ текст: Правила за гласуване при избори за президент и вицепрезидент на републиката
Чл. 199. (1) При произвеждане на избори за президент и вицепрезидент на републиката избирателят получава от член на секционната избирателна комисия бюлетина от кочана с бюлетините, която се подпечатва с печата на комисията в момента на получаването й, след което отива в кабината да гласува.
(2) В кабината може да се намира само един избирател.
(3) Избирателят гласува, като:
1. поставя знак "Х" с химикал, пишещ със син цвят, в квадратчето с номера на избраната от него кандидатска листа, който изразява по еднозначен начин неговия вот;
2. сгъва бюлетината по начин, непозволяващ да се вижда отбелязаното маркиране за партия, коалиция от партии или инициативен комитет;
3. излиза от кабината и подава сгънатата бюлетина на член на комисията, който я подпечатва повторно с печата на комисията;
4. пуска сгънатата бюлетина в избирателната урна;
5. полага подпис в избирателния списък.
(4) След гласуването избирателят получава обратно документа си за самоличност и напуска помещението.
(5) Вписването в бюлетината на специални символи като букви, цифри или други знаци правят гласа недействителен.
 
 Правила за гласуване при избори за общински съветници и кметове
 Чл. 200. (1) При произвеждане на избори за общински съветници и кметове избирателят получава от член на секционната избирателна комисия бюлетини от кочаните с бюлетините за всеки вид избор, които се подпечатват с печата на комисията в момента на получаването им, след което отива в кабината да гласува.
(2) В кабината може да се намира само един избирател.
(3) Избирателят гласува, като:
1. поставя знак "Х" с химикал, пишещ със син цвят, в квадратчето пред наименованието на избраната от него партия, коалиция от партии или инициативен комитет, който изразява по еднозначен начин неговия вот;
2. сгъва бюлетините по начин, непозволяващ да се вижда отбелязаното маркиране за партия, коалиция от партии или инициативен комитет;
3. излиза от кабината и подава сгънатите бюлетини на член на комисията, който ги подпечатва повторно с печата на комисията;
4. пуска сгънатите бюлетини в избирателната урна;
5. полага подпис в избирателния списък.
(4) След гласуването избирателят получава обратно документите си и напуска помещението.
(5) Вписването в бюлетината на специални символи като букви, цифри или други знаци правят гласа недействителен.
 
Правила при погрешно попълване на бюлетини
Чл. 201. (1) При произвеждане на избори за президент и вицепрезидент на републиката и за общински съветници и кметове, когато избирателят сгреши при поставянето на знака, изразяващ неговия вот, може да върне сгъната сгрешената бюлетина на секционната избирателна комисия и да получи нова бюлетина за гласуване от същия вид. Това право се предоставя на избирателя само веднъж.
(2) Бюлетината по ал. 1, без да се разгъва, се унищожава с надпис "сгрешена" и се подпечатва с печата на секционната избирателна комисия. Сгрешените бюлетини се описват в протокола на секционната избирателна комисия.

 
 
        § 58. В глава девета, раздел VIII се създава чл. 202а:
      “Чл. 202а. (1) Гласуването се извършва в избирателни секции с машини за гласуване.
      (2) Редът и начинът за машинно гласуване се уреждат с отделен закон."

      Комисията подкрепя/не подкрепя текста на вносителя за § 58.

          § 59. В глава  девета наименованието на раздел ІХ се изменя така: “Гласуване на избиратели с физически увреждания”.

       Комисията подкрепя/не подкрепя текста на вносителя за § 59.
Действащ текст: Раздел IX
Гласуване на избиратели с увреждане на опорно-двигателния апарат или на зрението

§ 60. В чл. 203 навсякъде думите “увреждане на опорно-двигателния апарат или на зрението” се заменят с думите “физическо увреждане”.

         Комисията подкрепя/не подкрепя текста на вносителя за § 60.

Действащ текст: Правила за гласуване
Чл. 203. (1) Избирател с увреждане на опорно-двигателния апарат или на зрението удостоверява самоличността си с документ за самоличност пред секционната избирателна комисия в секцията по чл. 73, ал. 1. 
(2) Избирател с увреждане на опорно-двигателния апарат или на зрението може да гласува и в избрана от него подходяща секция.
(3) Избирател с увреждане на опорно-двигателния апарат или на зрението се вписва в допълнителния избирателен списък в секцията, след като представи декларация по образец, че не е гласувал и няма да гласува на друго място. Декларацията се прилага към допълнителния избирателен списък и е неразделна част от него. В допълнителния избирателен списък се вписват всички данни на избирателя и списъкът се подписва от председателя и секретаря.

          § 61. В чл. 204 се правят следните изменения:
     1. Алинея 1 се изменя така:
          “(1) Когато избирателят е с такова физическо увреждане, което не му позволява да извърши сам необходимите действия при гласуването, по негово искане председателя на комисията може да  разреши гласуването да се извърши с помощта на придружител посочен от избирателя. При оспорване на решението на председателя от член на комисията, спорът се решава от секционната избирателна комисия. Името и единния граждански номер на придружителя и причината за гласуване с придружител се вписват в графа “Забележки” на избирателния списък.”
          2. Алинея 2 се отменя.
          3. В ал. 4 думите “или 2” се заличават.

         Комисията подкрепя/не подкрепя текста на вносителя за § 61.

Действащ текст: Правила за гласуване с придружител
Чл. 204. (1) Когато избирателят е с увреждане на опорно-двигателния апарат или на зрението, което не му позволява да извърши сам необходимите действия при гласуването, председателят на комисията, въз основа на документ на ТЕЛК (НЕЛК), удостоверяващ увреждането, може да разреши гласуването да се извърши с помощта на придружител, посочен от избирателя. При оспорване на решението на председателя от член на комисията спорът се решава окончателно от секционната избирателна комисия. Копие от документа на ТЕЛК (НЕЛК) се прилага към допълнителния избирателен списък и е неразделна част от него.
(2) Когато избирателят е с увреждане на опорно-двигателния апарат или на зрението, което не му позволява да извърши сам необходимите действия при гласуването, но не притежава документ на ТЕЛК (НЕЛК), по изключение с решение на комисията може да бъде допуснат да гласува с придружител.
(3) Имената и единният граждански номер на придружителя се вписват в графа "Забележки" на избирателния списък срещу името на избирателя от член на комисията. Данните на придружителя се вписват и в списъка за допълнително вписване на придружителите, след което придружителят се подписва. Този списък се подписва и от председателя и секретаря.
(4) Когато увреждането по ал. 1 или 2 не позволява на избирателя да се подпише, в полето за подпис член на комисията отбелязва "гласувал" и се подписва. Това обстоятелство се отбелязва в графата "Забележки" и в протокола на секционната избирателна комисия.
(5) Неграмотността не е основание за гласуване с придружител.
(6) Едно лице не може да бъде придружител на повече от двама избиратели.
(7) Член на комисията, представител на партия, коалиция от партии или инициативен комитет, застъпник или наблюдател не може да бъде придружител.

     Предложение на нар. пр. И.Фидосова, Кр. Ципов, Е. Радев и Д. Лазаров:
Да се създаде § 61а:
    § 61а. В чл. 205, ал. 2 след думите „модулна кутия с бюлетините” се добавя „и пликовете”.                    
      Комисията подкрепя/не подкрепя предложението.

     Предложение на нар. пр. М. Манолова и гр.нар.пр.:
     Да се създаде § 61а:
    § 61а. В чл. 205 се правя следните изменения:
1.	В ал. 2 думите „модулна кутия с бюлетините при избори за народни представители и за членове на Европейския парламент от Република България, кочан с бюлетините при избори за президент и вицепрезидент на републиката и за общински съветници и кметове" се заменят с „кочан с бюлетините".
2.	Алинея 6 се изменя така:
   „(6) След вписване на данните в списъка при избори за народни представители и за членове на Европейския парламент от Република България избирателят получава от членовете на комисията химикал, пишещ със син цвят и бюлетина от кочана с бюлетините, която се подпечатва с печата на комисията в момента на получаването й. Избирателят гласува, като поставя знак "X" с химикал, пишещ със син цвят, в квадратчето с номера на избраната от него кандидатска листа, който изразява по еднозначен начин неговия вот, ако желае, поставя знак "X" с химикал, пишещ със син цвят, в едно от малките квадратчета пред имената на избран от него кандидат на партия или коалиция от партии, който показва по еднозначен начин неговото предпочитание (преференция) за съответния кандидат и сгъва бюлетината по начин, непозволяващ да се вижда отбелязаното маркиране за партия, коалиция от партии или инициативен комитет. Сгънатата бюлетина се дава на членовете на комисията, които я подпечатват повторно с печата на комисията, след което избирателят пуска сгьнатата бюлетина в избирателната урна, полага подпис в избирателния списък и получава обратно документите си. В графа "Забележки" на списъка членовете на комисията вписват часа на гласуването."
     Комисията подкрепя/не подкрепя предложението.

Действащ текст: Правила за гласуване
Чл. 205. (1) За гласуването с подвижна избирателна урна се изготвя списък по реда на чл. 176, ал. 2. 
(2) Членовете на подвижната секционна избирателна комисия, които обслужват подвижната избирателна урна, но не по-малко от четирима, получават от председателя на комисията списъка по чл. 176, ал. 2, празна запечатана избирателна урна, на която с големи букви е указано, че избирателят може да изрази своя вот само със знак "Х", поставен с химикал, пишещ със син цвят, модулна кутия с бюлетините при избори за народни представители и за членове на Европейския парламент от Република България, кочан с бюлетините при избори за президент и вицепрезидент на републиката и за общински съветници и кметове и печат, когато се гласува с обща бюлетина. Броят на бюлетините е равен на броя на избирателите, вписани в списъка за гласуване с подвижна избирателна урна, увеличен с 10 на сто.
(3) Печатът за гласуване с подвижна избирателна урна се маркира, за което се съставя протокол, който съдържа най-малко три отпечатъка от маркирания печат и се подписва от всички членове на подвижната секционна избирателна комисия.
(4) Членовете на подвижната секционна избирателна комисия поставят подвижната избирателна урна на достъпно и видно място в дома на избирателя. Данните от документа за самоличност на избирателя се сверяват с тези от списъка и в списъка се вписват единният граждански номер (личен номер) и видът и номерът на документа за самоличност. Документът за самоличност, съответно и удостоверението за пребиваване на гражданин на друга държава - членка на Европейския съюз, остава в членовете на комисията до полагането на подпис от избирателя в списъка.
(5) При гласуването с подвижна избирателна урна в помещението с избирателя не могат да присъстват други лица, включително членовете на секционната избирателна комисия, които обслужват подвижната избирателна урна, освен ако избирателят не може да извърши сам необходимите действия и се налага гласуване с придружител. Имената и единният граждански номер (личен номер) на придружителя, както и причината за гласуване с придружител се вписват в графа "Забележки" на списъка срещу името на избирателя от члена на комисията. Данните на придружителя се вписват и в списъка за допълнително вписване на придружителите, след което придружителят се подписва. Списъкът се подписва от членовете на подвижната секционна избирателна комисия, които обслужват подвижната избирателна урна. Изискванията на чл. 204, ал. 4, 5, 6 и 7 се прилагат и при гласуването с подвижна избирателна урна.
(6) След вписване на данните в списъка при избори за народни представители и за членове на Европейския парламент от Република България избирателят получава от членовете на комисията химикал, пишещ със син цвят, и празен плик за гласуване. Избирателят гласува, като от модулната кутия взема бюлетината на избраната от него партия или коалиция от партии или за независим кандидат, ако желае, поставя знак "Х" с химикал, пишещ със син цвят, в едно от малките квадратчета пред имената на избран от него кандидат на партия или коалиция от партии, който показва по еднозначен начин неговото предпочитание (преференция) за съответния кандидат, поставя бюлетината за избраната от него кандидатска листа в плика и го затваря. Избирателят пуска плика в избирателната урна в присъствието на членовете на комисията, полага подпис срещу името си в списъка и получава обратно документите си. В графа "Забележки" на списъка членовете на комисията вписват часа на гласуването.
(7) След вписване на данните в списъка при избори за президент и вицепрезидент на републиката избирателят получава от членовете на комисията химикал, пишещ със син цвят, и бюлетина от кочана с бюлетините, която се подпечатва с печата на комисията в момента на получаването й. Избирателят гласува, като поставя знак "Х" с химикал, пишещ със син цвят, в квадратчето с номера на избраната от него кандидатска листа, който изразява по еднозначен начин неговия вот, и сгъва бюлетината по начин, непозволяващ да се вижда отбелязаното маркиране за партия, коалиция от партии или инициативен комитет. Сгънатата бюлетина се дава на членовете на комисията, които я подпечатват повторно с печата на комисията, след което избирателят пуска сгънатата бюлетина в избирателната урна, полага подпис в избирателния списък и получава обратно документите си. В графа "Забележки" на списъка членовете на комисията вписват часа на гласуването.
(8) След вписване на данните в списъка при избори за общински съветници и кметове избирателят получава от членовете на комисията химикал, пишещ със син цвят, и бюлетини от кочаните с бюлетините за всеки вид избор, които се подпечатват с печата на комисията в момента на получаването им. Избирателят гласува, като поставя знак "Х" с химикал, пишещ със син цвят, в квадратчето пред наименованието на избраната от него партия, коалиция от партии или инициативен комитет, който изразява по еднозначен начин неговия вот, и сгъва бюлетините по начин, непозволяващ да се вижда отбелязаното маркиране за партия, коалиция от партии или инициативен комитет. Сгънатите бюлетини се дават на членовете на комисията, които ги подпечатват повторно с печата на комисията, след което избирателят пуска сгънатите бюлетини в избирателната урна, полага подпис в избирателния списък и получава обратно документите си. В графа "Забележки" на списъка членовете на комисията вписват часа на гласуването.
(9) Членовете на подвижната секционна избирателна комисия, които обслужват подвижната избирателна урна, посещават избирателите от списъка по домовете им до изчерпване на списъка, но не по-късно от 19 часа, като им се осигурява транспорт и охрана. Ако избирателят не бъде открит на посочения адрес, в графа "Забележки" на списъка срещу името на избирателя се отбелязва това обстоятелство и се подписва от членовете на подвижната секционна избирателна комисия, които обслужват урната.
(10) След приключване на гласуването с подвижната избирателна урна върху нейния отвор се залепва хартиена лента, на която се отбелязва часът на последното гласуване, който не може да бъде по-късно от 20 часа, подписана от членовете на подвижната секционна избирателна комисия, които обслужват урната. Подвижната избирателна урна се връща в помещението по чл. 176, ал. 4. 
(11) За неуредените въпроси се прилага раздел VIII от тази глава.

          § 62. В чл. 209, ал. 2 думите „опаковат поотделно, запечатват се и се отстраняват от мястото за броене” се заменят с „преброяват преди отваряне на избирателната урна, опаковат се поотделно, запечатват се и се отстраняват от масата за броене”.

        Комисията подкрепя/не подкрепя текста на вносителя за § 62.

Действащ текст:Приключване на гласуването
 Чл. 209. (1) След изтичане на изборния ден председателят на секционната избирателна комисия обявява гласуването за приключило.
(2) Неизползваните бюлетини при всички видове избори и пликове при избори за народни представители и за членове на Европейския парламент от Република България, както и сгрешените бюлетини при избори за президент и вицепрезидент на републиката и за общински съветници и кметове се опаковат поотделно, запечатват се и се отстраняват от мястото за броене.

         § 63. В чл. 210 думите „един от застъпниците по чл. 101, ал. 2, по един представител“ се заменят със „застъпник по чл. 101, ал. 2 или 3, представител по чл. 101а, ал. 1“ и се създават изречения второ и трето: “Те имат право да получат извлечение от протокола на комисията с изборните резултати. Извлечението се подписва от всички членове на секционната избирателна  комисия и се подпечатва с печата на комисията”.

     Предложение на нар. пр. И.Фидосова, Кр. Ципов, Е. Радев и Д. Лазаров:
     Параграф 63 да се измени така:
   § 63. В чл. 210 се създават изречение второ и трето: “В случаите когато от една и съща партия, коалиция от партии или инициативен комитет в избирателната секция има застъпник и представител в изборното помещение може да присъства само единия от тях. В изборното помещение може да присъства само по един регистриран наблюдател на една и съща организация.”
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 63.

Действащ текст: Право да присъстват
 Чл. 210. При отваряне на избирателните урни и при установяване на резултатите от гласуването в изборното помещение могат да присъстват кандидати, един от застъпниците по чл. 101, ал. 2, по един представител на партия, коалиция от партии и инициативен комитет, наблюдатели и журналисти, като им се осигурява пряка видимост при преброяване на гласовете.

      Предложение на нар. пр. Хр. Бисеров, М. Метин и Ч. Казак:
      Създава се § 63а:
      В чл. 212 се правят следните изменения и допълнения: 
	 1. В ал.6 изразът  „извлечение от протокола” се заменя с израза „екземпляр от протокола, подписан от всички членове на комисията и подпечатан с печата на комисията” 
	  2. Създава се нова ал. 7:
	“(7) Екземпляр от протокола на секционната избирателна комисия, подписан от всички членове на комисията и подпечатан с печата на комисията, се предоставя на всеки член на секционната избирателна комисия.
	 3. Алинея 7 става ал. 8.  Изразът „извлечение от протокола” се заменя с израза „екземпляр от протокола, подписан от всички членове на комисията и подпечатан с печат на комисията”.

      Комисията подкрепя/не подкрепя предложението.

    Предложение на нар. пр. М. Манолова и гр.нар.пр.:
    Да се създаде § 63а:
    § 63а. В чл. 212, ал. 7 се създава изречение второ: "Извлечението се подписва от всички членове на секционната избирателна комисия и се подпечатва с печата на комисията."
   Комисията подкрепя/не подкрепя предложението.

Действащ текст: Подписване и поправка на протокола на секционната избирателна комисия
Чл. 212. (1) Протоколът на секционната избирателна комисия след съставянето му се подписва от всички членове на комисията. След подписването председателят обявява резултатите от гласуването по партии, коалиции от партии и независими кандидати за всички видове избори, както и броя на предпочитанията (преференциите) за всеки кандидат на партия или коалиция от партии при избори за народни представители и за членове на Европейския парламент от Република България.
(2) Поправки в протокола след подписването му могат да се правят преди обявяване на резултатите от гласуването. Поправката се подписва от всички членове на комисията, като отстрани се пише "поправка". Очевидни фактически грешки могат да се поправят и след обявяване на резултата.
(3) Член на комисията не може да откаже да подпише протокола. Член, който не е съгласен с отразеното в протокола, го подписва с особено мнение, като посочва в какво се изразява особеното мнение. Мотивите се излагат в писмена форма на отделен лист и се прилагат като неразделна част от протокола.
(4) Когато член на комисията е възпрепятстван по уважителни причини да подпише протокола, това се отбелязва, като се посочват и причините.
(5) Неподписването на протокола от член на комисията не го прави недействителен.
(6) Извлечение от протокола се поставя на видно място пред секцията.
(7) Кандидатите, застъпниците, представителите на партиите, коалициите от партии и инициативните комитети и наблюдателите при поискване получават извлечение от протокола.

       § 64. В чл. 213 се правят следните изменения и допълнения:
  1. В ал. 1:
        а) създават се т. 11а, 11б, 11в и 11г:
       „11а. броят на неизползваните бюлетини и пликове в зависимост от вида избори;
        11б. броят на получените бюлетини по реда на чл. 187;
        11в. броят на намерените в избирателната урна бюлетини без плик;
        11г. броят на унищожените от секционната избирателна комисия бюлетини по други поводи;”;
        б) създава се т. 15:
          „15. броят на застъпниците, вписани в списъка за вписване на застъпниците.“
     2. В ал. 2 числото „14“ с заменя с „15“.

      Предложение на нар. пр. М. Михайлов:
      § 64:
        1. За да бъдат приложени измененията и допълненията в чл. 213 е необходимо да се запише: „Бюлетините са на пачки с определен брой бюлетини във всяка пачка.”
         2. Точка 11в да отпадне.
            Комисията подкрепя/не подкрепя предложението.

        Предложение на нар. пр. М. Манолова и гр.нар.пр.:
       В § 64, чл. 213, т. 1, буква "а":
       а) в т. 11а думите „и пликове в зависимост от вида избори" се заличават;
       б) точка 11в да отпадне.
        Комисията подкрепя/не подкрепя предложението.

     Предложение на нар. пр. И.Фидосова, Кр. Ципов, Е. Радев и Д. Лазаров:
     В § 64, чл. 213, в т. 1, буква „б” се създават т. 16 и 17:
     „16. броят на представителите на партии, коалиции от партии и инициативни комитети, вписани в списъка за вписване на представителите;
     17. броят на наблюдателите, вписани в списъка за вписване на наблюдателите.”
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 64.

Действащ текст: Вписване на данни в протокола преди отваряне на избирателната урна
Чл. 213. (1) Преди отваряне на избирателната урна в протокола последователно се вписват:
1. данните за избирателната секция, включително трите имена на членовете на комисията и на присъствалите други лица;
2. часът на откриване на изборния ден и на приключване на гласуването;
3. броят на избирателите според избирателния списък, включително части I и II на избирателния списък, и допълнителния избирателен списък;
4. броят на избирателите според избирателния списък; при избори за членове на Европейския парламент от Република България и за общински съветници и кметове в протокола се вписва броят на избирателите според части I и II на избирателния списък;
5. броят на избирателите, вписани в допълнителната страница на избирателния списък;
6. броят на избирателите в допълнителния избирателен списък;
7. броят на регистрираните кандидатски листи при всички видове избори, съответно кандидати за кметове при избори за общински съветници и кметове;
8. броят на гласувалите избиратели според положените в избирателния списък и в допълнителния избирателен списък подписи;
9. броят на недействителните бюлетини по чл. 180; 
10. броят на недействителните бюлетини по чл. 181; 
11. броят на сгрешените бюлетини;
12. броят на удостоверенията за гласуване на друго място и на декларациите по чл. 207, ал. 1, т. 3; 
13. броят на декларациите, които са подадени за съответния вид избор съгласно този кодекс; посочва се броят на всеки вид декларации, които са подадени;
14. броят на придружителите, вписани в графа "Забележки" на избирателния списък, и броят на придружителите от списъка за допълнително вписване на придружителите.
(2) Данните в протокола по ал. 1, т. 3 - 14 се вписват с думи и числа.

    Предложение на нар. пр. М. Манолова и гр.нар.пр.:
    Да се създадат § 64а и 64б:
   § 64а. В глава десета, раздел І се създава чл. 215а:
  „Чл. 215а. След преброяването на гласовете изборните книжа и материали се опаковат и запечатват с хартиена лента подпечатана и подписана от всички членове на комисията."

  § 64б. В чл. 216 се правят следните изменения и допълнения: 
 1. В ал. 2:
 а) т. 2 след думата „знаци" се добавя „няма поставен знак "X" с
химикал, пишещ със син цвят за повече от една кандидатска листа", а думите „както и в плика няма поставени други предмети освен бюлетината" се заличават;
  б) точка 3 се изменя така:
„3. само в едно от квадратчетата за гласуване за кандидатска листа има поставен знак "X" с химикал, пишещ със син цвят, който изразява по еднозначен начин вота на избирателя;"
  в) точка 4 се изменя така:
    „4. бюлетината съдържа два броя печата на съответната секционна избирателна комисия;"
  г) точка 5 се изменя така:
   „5. само в едно от квадратчетата за гласуване за кандидатска листа има поставен знак "X" с химикал, пишещ със син цвят, но с повече от едно предпочитание (преференция), отбелязано със знак "X" и с химикал, пишещ със син цвят за същата кандидатска листа";
   д) в т. 6 думите „пликът съдържа една бюлетина по образец " се заменят с „само в едно от квадратчетата за гласуване за кандидатска листа има поставен знак "X" с химикал, пишещ със син цвят";
   е) точка 7 се изменя така:
   „7. поставеният от избирателя знак "X" с химикал, пишещ със син цвят, излиза извън квадратчето на съответната кандидатска листа, но не навлиза в квадратчето на друга листа."
   2. Алинея 4 се изменя така:
   „(4) Гласът е недействителен, когато:
   1. бюлетината не е по установения образец;
2.	в бюлетината са отбелязани предпочитания (преференции) със знак, различен от "X", и с химикал, който не пише със син цвят;
3.	в бюлетината няма поставен знак "X" с химикал, пишещ със син цвят, в нито едно от квадратчетата за гласуване;
4.	има поставен знак "X" или друг знак с химикал, пишещ със син или друг цвят, в повече от едно квадратче за гласуване;
5.	поставеният знак "X" с химикал, пишещ със син цвят, засяга повече от едно квадратче за гласуване и не може да се установи еднозначно волята на избирателя;
6. бюлетината не съдържа два печата на съответната секционна
избирателна комисия;
7. върху бюлетината има изписани специални символи като букви,
цифри или други знаци.
3. Алинея 5 се изменя така:
  „(5) Броят на гласувалите избиратели е равен на броя на намерените в избирателните урни бюлетини."
   Комисията подкрепя/не подкрепя предложението.

Действащ текст: Установяване на действителност и недействителност на вота
Чл. 216. (1) При установяване на резултатите от гласуването един плик съответства на един глас, който може да е действителен или недействителен.
(2) Гласът е действителен, когато:
1. бюлетината е по установения образец;
2. в бюлетината няма вписани специални символи като букви, цифри или други знаци, няма отбелязани предпочитания (преференции) със знак, различен от "Х", и с химикал, който не пише със син цвят, както и в плика няма поставени други предмети освен бюлетината;
3. пликът съдържа една или повече бюлетини по установения образец за една и съща кандидатска листа и еднакви предпочитания (преференции), отбелязани със знак "Х" и с химикал, пишещ със син цвят - този плик съответства на един действителен глас;
4. пликът съдържа повече от една бюлетина за една и съща кандидатска листа, но с отбелязани различни предпочитания (преференции) със знак "Х" и с химикал, пишещ със син цвят, или повече от едно предпочитание (преференция), отбелязано със знак "Х" и с химикал, пишещ със син цвят - смята се, че е подаден глас само за избраната кандидатска листа;
5. пликът съдържа една бюлетина по образец, но с повече от едно предпочитание (преференция), отбелязано със знак "Х" и с химикал, пишещ със син цвят - смята се, че е подаден глас само за избраната кандидатска листа;
6. пликът съдържа една бюлетина по образец без предпочитание (преференция) - смята се, че е подаден глас само за избраната кандидатска листа;
7. пликът съдържа повече от една бюлетина по образец за една и съща листа без предпочитание (преференция) - смята се, че е подаден глас само за избраната кандидатска листа.
(3) Гласът по ал. 2 е действителен и когато в бюлетината има отклонения, дължащи се на дефекти и грешки при производството, или когато върху нея има механични увреждания или зацапвания.
(4) Гласът е недействителен, когато:
1. пликът е празен;
2. пликът не съдържа бюлетини по установения образец или съдържа бюлетини по установения образец за различни кандидатски листи;
3. пликът съдържа една или повече бюлетини с вписани върху тях специални символи като букви, цифри или други знаци или с отбелязани предпочитания (преференции) със знак, различен от "Х", и с химикал, който не пише със син цвят;
4. в плика има поставени други предмети освен бюлетината.
(5) Броят на гласувалите избиратели е равен на броя на намерените в избирателните урни пликове.
(6) Бюлетини, намерени в избирателната урна без пликове, не се отчитат при установяване на резултатите от изборите. Тези бюлетини се надписват с думите "без плик" и се опаковат отделно.
(7) Бюлетината може да съдържа едно предпочитание (преференция) за посочен от избирателя кандидат. Предпочитанието (преференцията) се зачита само когато е отбелязано със знак "Х", положен с химикал, пишещ със син цвят, както и когато знакът "Х" в малкото квадратче пред името на кандидата излиза извън очертанията му, без да засяга другите малки квадратчета. Когато бюлетината съдържа две или повече предпочитания (преференции), отбелязани със знак "Х" и с химикал, пишещ със син цвят, приема се, че тя не съдържа такива, като гласът се смята, че е подаден само за избраната кандидатска листа.

          § 65. В чл. 217, ал. 4 се правят изменения и допълнения:
          1. В т. 1 думите „включително празните пликове” се заличават.
          2. Създава се т. 1а:
          „1а. купчинка от празните пликове;”.

         Предложение на нар. пр. М. Манолова и гр.нар.пр.:
Параграф 65 да се измени така:
"§ 65. В чл. 217, ал. 4 се правят следните се правят следните изменения и допълнения:
1.	В текста преди т. 1 думите „Пликовете и" се заличават.
2.	Точка 1 се изменя така:
„1. купчинка от бюлетини, които не са по установения образец;".
3.	Точка 2 се изменя така:
  „2. купчинка от бюлетини с вписани в тях специални символи като букви, цифри или други знаци, с отбелязани предпочитания (преференции) със знак, различен от "X", и с химикал, който не пише със син цвят;".
4.	Точка 3 се изменя така:
„3. купчинка от бюлетини по установения образец, в които не е отразен със знак "X" и с химикал, пишещ със син цвят, вотът на избирателя;".
5. Точка 4 се изменя така:
„4. купчинка от бюлетини по установения образец с отбелязан вот със знак "X" или с друг знак и с химикал, пишещ със син или друг цвят, за две или повече кандидатски листи;".
6.	Създава се нова т. 5:
    „5. купчинки от бюлетини за кандидатски листи по чл. 216, ал. 2, т. 3, 4, 
5, 6 и 7;” 
7.	Досегашната т. 5 се отменя.

        Комисията подкрепя/не подкрепя предложението.

         Комисията подкрепя/не подкрепя текста на вносителя за § 65.

Действащ текст: Отваряне и преброяване
Чл. 217. (1) Избирателната урна се отваря, пликовете се изваждат един по един, поставят се с лицевата страна надолу и се броят.
(2) Когато в гласуването е била включена втора избирателна урна, тя се отваря заедно с първата урна.
(3) След преброяване на пликовете те последователно се отварят и съдържанието им се изважда.
(4) Пликовете и бюлетините се подреждат на купчинки, както следва:
1. купчинка от пликовете, които не съдържат бюлетини по установения образец, включително празните пликове;
2. купчинка от пликовете, които съдържат бюлетини с вписани в тях специални символи като букви, цифри или други знаци, с отбелязани предпочитания (преференции) със знак, различен от "Х", и с химикал, който не пише със син цвят, както и поставени други предмети освен бюлетините;
3. купчинка от пликовете, които съдържат бюлетини по установения образец за различни кандидатски листи; тези бюлетини се унищожават с надпис "унищожена" и се поставят обратно в плика;
4. купчинки от бюлетини за кандидатски листи от пликовете по чл. 216, ал. 2, т. 3, 4, 5, 6 и 7; когато пликът съдържа две или повече бюлетини по установения образец за една и съща кандидатска листа, едната от тях се разпределя в купчинката за съответната листа; останалите бюлетини се анулират с надпис "анулирана" и се поставят обратно в плика;
5. купчинка от пликовете по чл. 216, ал. 2, т. 3, 4, 5, 6 и 7. 
(5) Когато действителността на някой глас е оспорена, след решение на комисията случаят се описва в протокол. Протоколът се прилага към протокола на секционната избирателна комисия, като на гърба на бюлетината се отбелязва номерът на решението.
(6) След преброяване на гласовете бюлетините за партиите и коалициите от партии се преглеждат отново една по една за преброяване на предпочитанията (преференциите) за отделните кандидати.

          § 66. В чл. 218, т. 1 думите „т. 1, 2 и 3” се заменят с „т. 1, 1а, 2 и 3”.

       Предложение на нар. пр. М. Манолова и гр.нар.пр.:
       Параграф 66 да се измени така:
      § 66. В чл. 218 се правят следните изменения:
    1. В т. 1 думите „пликовете по чл. 217, ат. 4, т. 1, 2 и 3" се заменят с
„бюлетините по чл. 217, ал. 4, т. 1, 2, 3 и 4".
2.	В т. 2 думите „пликовете по чл. 217, ал. 4, т. 5"   се заменят с „бюлетините по чл. 217, ал. 4, т. 5".
3.	Точка 3 се отменя.
       Комисията подкрепя/не подкрепя предложението.

       Комисията подкрепя/не подкрепя текста на вносителя за § 66.

Действащ текст: Преброяване на подадените гласове и предпочитания (преференции)
 Чл. 218. Секционната избирателна комисия преброява подадените гласове и предпочитания (преференции), като:
1. броят на недействителните гласове е равен на сумата от броя на пликовете по чл. 217, ал. 4, т. 1, 2 и 3; 
2. броят на действителните гласове е равен на броя на пликовете по чл. 217, ал. 4, т. 5; 
3. броят на гласовете за всяка кандидатска листа е равен на броя на бюлетините в съответната купчинка по чл. 217, ал. 4, т. 4; 
4. броят на предпочитанията (преференциите) за кандидат на партия или коалиция от партии е равен на общия брой на отбелязаните със знак малки квадратчета срещу името на кандидата.

      Предложение на нар. пр. Хр. Бисеров, М. Метин и Ч. Казак:
      Създава се § 66а:
      В чл.220, ал.1 т.5 придобива следното съдържание:
      „5. броят на намерените в избирателните урни бюлетини: бюлетини в пликове и бюлетини без пликове.”
      Комисията подкрепя/не подкрепя предложението.

     Предложение на нар. пр. М. Манолова и гр.нар.пр.:
    Да се създаде § 66а:
   § 66а. В чл. 220, ал. 1, т. 1 думата „пликове" се заменя с „бюлетини".
     Комисията подкрепя/не подкрепя предложението.

Действащ текст: Вписване на данни в протокола след отваряне на избирателната урна
Чл. 220. (1) След отваряне на избирателната урна и преброяване на гласовете на първия лист в протокола на секционната избирателна комисия последователно се вписват:
1. броят на намерените в избирателните урни пликове;
2. броят на недействителните гласове;
3. броят на действителните гласове;
4. броят на гласовете, подадени за всяка кандидатска листа;
5. броят на бюлетините по чл. 216, ал. 6; 
6. броят на подадените заявления, възражения, жалби и взетите по тях решения.
(2) На втория лист в протокола се вписва общият брой на предпочитанията (преференциите) за всеки от кандидатите.
(3) Данните по ал. 1 и 2 се вписват в протокола с думи и числа.

          § 67. В чл. 222, ал. 3 се създава т. 3а:
         „3а. купчинка от бюлетини по установения образец, в които не е отразен вотът на избирателя;”.

        Комисията подкрепя/не подкрепя текста на вносителя за § 67.

Действащ текст: Правила за отваряне на избирателната урна
Чл. 222. (1) Избирателната урна се отваря, бюлетините се изваждат една по една, поставят се с лицевата страна надолу и се броят.
(2) Когато в гласуването е била включена втора избирателна урна, тя се отваря заедно с първата урна.
(3) Бюлетините се подреждат на купчинки, както следва:
1. купчинка от бюлетини, които не са по установения образец;
2. купчинка от бюлетини с вписани в тях специални символи като букви, цифри или други знаци;
3. купчинка от бюлетини по установения образец, в които не е отразен със знак "Х" и с химикал, пишещ със син цвят, вотът на избирателя;
4. купчинка от бюлетини по установения образец:
а) с отбелязан вот със знак "Х" или с друг знак и с химикал, пишещ със син или друг цвят, за две или повече кандидатски листи, или
б) които не съдържат два броя печата на съответната секционна избирателна комисия; тези бюлетини се унищожават с надпис "унищожена" върху всяка бюлетина;
5. купчинки от бюлетини по установения образец с отбелязан вот със знак "Х" и с химикал, пишещ със син цвят, за една кандидатска листа, които съдържат два броя печата на съответната секционна избирателна комисия.
(4) Когато действителността на някой глас е оспорена, след решение на комисията случаят се описва в протокол. Протоколът се прилага към протокола на секционната избирателна комисия, като на гърба на бюлетината се отбелязва номерът на решението.

          § 68. В чл. 223, ал. 2 думите „3 и 4” се заменят с „3, 3а и 4”.

         Комисията подкрепя/не подкрепя текста на вносителя за § 68.

Действащ текст: Преброяване на подадените гласове
Чл. 223. (1) Секционната избирателна комисия преброява подадените в секцията гласове.
(2) Броят на недействителните гласове е равен на сумата от броя на бюлетините по чл. 222, ал. 3, т. 1, 2, 3 и 4. 
(3) Броят на действителните гласове е равен на броя на бюлетините по чл. 222, ал. 3, т. 5.

         § 69. В чл. 226, ал. 3 се правят следните допълнения:
         1. Създава се т. 3а:
      „3а. купчинка от бюлетини по установения образец, в които не е отразен вотът на избирателя;”.
          2. В т. 4, буква ”а” накрая се добавя “поставения знак “Х” засяга повече от едно квадратче за гласуване и не може да се установи еднозначно волята на избирателя или”.
      Комисията подкрепя/не подкрепя текста на вносителя за § 69.

Действащ текст: Правила за отваряне на избирателната урна
Чл. 226. (1) Избирателната урна се отваря, бюлетините се изваждат една по една, поставят се с лицевата страна надолу и се броят.
(2) Когато в гласуването е била включена втора избирателна урна, тя се отваря заедно с първата урна.
(3) Бюлетините за всеки вид избор се подреждат на купчинки, както следва:
1. купчинка от бюлетини за всеки вид избор, които не са по установения образец;
2. купчинка от бюлетини за всеки вид избор с вписани в тях специални символи като букви, цифри или други знаци;
3. купчинка от бюлетини за всеки вид избор по установения образец, в които не е отразен със знак "Х" и с химикал, пишещ със син цвят, вотът на избирателя;
4. купчинка от бюлетини за всеки вид избор по установения образец:
а) с отбелязан вот със знак "Х" или друг знак и с химикал, пишещ със син или друг цвят, за две или повече кандидатски листи или за двама или повече кандидати за кметове, или
б) които не съдържат два броя печата на съответната секционна избирателна комисия; тези бюлетини се унищожават с надпис "унищожена" върху всяка бюлетина;
5. купчинки от бюлетини за всеки вид избор по установения образец с отбелязан вот със знак "Х" и с химикал, пишещ със син цвят, за една кандидатска листа или за един кандидат за кмет, които съдържат два броя печата на съответната секционна избирателна комисия.
(4) Когато действителността на някой глас е оспорена, след решение на комисията случаят се описва в протокол. Протоколът се прилага към протокола на секционната избирателна комисия, като на гърба на бюлетината се отбелязва номерът на решението.

         § 70. В чл. 227, ал. 2 думите „3 и 4” се заменят с „3, 3а и 4”.

        Комисията подкрепя/не подкрепя текста на вносителя за § 70.

Действащ текст: Преброяване на подадените гласове
Чл. 227. (1) Секционната избирателна комисия преброява подадените в секцията гласове за всеки вид избор.
(2) Броят на недействителните гласове за всеки вид избор е равен на сумата от броя на бюлетините по чл. 226, ал. 3, т. 1, 2, 3 и 4. 
(3) Броят на действителните гласове за всеки вид избор е равен на броя на бюлетините по чл. 226, ал. 3, т. 5.

    Предложение на нар. пр. М. Манолова и гр.нар.пр.:
    Да се създадат § 70а и 70б:
    § 70а. В чл. 228, ал. 1 се правят следните изменения и допълнения:
    1. Създава се нова т. 3:
   „3. за избиране на кмет на района;".
   2. Досегашната т. 3 става т. 4.

     § 70б. В чл. 231, ал. 1, изречение първо след думата „общината" се добавя „кмет на района".
      Комисията подкрепя/не подкрепя предложението.

Действащ текст: Протоколи за отчитане резултатите от гласуването
 Чл. 228. (1) Секционната избирателна комисия съставя следните протоколи за отчитане резултатите от гласуването:
1. за избиране на общински съветници;
2. за избиране на кмет на общината;
3. за избиране на кмет на кметство, ако се произвежда такъв избор.
(2) Всеки екземпляр на протоколите по ал. 1 е на един лист с обособени страници. Преди попълване на протоколите се съставя чернова, която по форма и съдържание е еднаква с него.

Предаване на протоколи в общинската избирателна комисия
Чл. 231. (1) При произвеждане на избори за общински съветници и кметове председателят или заместник-председателят, секретарят и член на секционната избирателна комисия, предложени от различни партии и коалиции от партии, предават на общинската избирателна комисия екземплярите от протоколите за избиране на общински съветници, кмет на общината или кмет на кметство за общинската избирателна комисия и за Централната избирателна комисия. Предава се и вторият формуляр на протоколите на секционната избирателна комисия, получени по реда на чл. 187, ал. 1, т. 8, като се сверява фабричният им номер с номера на протоколите, вписани в протокола за предаването и приемането на изборните книжа и материали.
(2) Протоколите на секционната избирателна комисия се предават в общинската избирателна комисия неразпластени

     Предложение на нар. пр. И.Фидосова, Кр. Ципов, Е. Радев и Д. Лазаров:
   Да се създаде § 70а:
 § 70а. В чл. 232 ал. 2 се изменя така:
    „(2) Изборните книжа и материали от гласуването извън страната се предават от секционните избирателни комисии извън страната на ръководителя на българското дипломатическо или консулско представителство или на оправомощен от него представител. Изборните книжа и материали се изпращат по първата дипломатическа поща, но не по-късно от 14 дни след изборния ден до Министерството на външните работи за предаването им в Централната избирателна комисия, където се съхраняват до следващите избори.”
      Комисията подкрепя/не подкрепя предложението.

Действащ текст: Изпращане на резултатите от гласуването извън страната
Чл. 232. (1) Председателят на секционната избирателна комисия извън страната, когато той отсъства - секретарят, а когато отсъстват и председателят, и секретарят - определено с решение на комисията лице, изпраща незабавно резултатите от гласуването в Централната избирателна комисия чрез протокол-грама и сканиран екземпляр от протокола на секционната избирателна комисия и от списъка за гласуване извън страната.
(2) Изборните книжа и материали от гласуването извън страната се изпращат от секционните избирателни комисии извън страната чрез дипломатическото или консулското представителство по първата дипломатическа поща до Министерството на външните работи за предаването им в Централната избирателна комисия, където се съхраняват до следващите избори.
(3) Резултатите от гласуването на плавателните съдове под българско знаме се предават незабавно посредством радиовръзка на параходствата (протокол-грами), а чрез тях - на съответната районна избирателна комисия. Резултатите трябва да съдържат всички числови данни, описани в протокола на секционната избирателна комисия.
(4) При произвеждане на избори за президент и вицепрезидент на републиката и за членове на Европейския парламент от Република България изборните книжа и материали от гласуването на плавателните съдове под българско знаме се изпращат на Централната избирателна комисия, а при избори за народни представители - на областната администрация по местопребиваването на кораба, и се съхраняват до следващите избори.

    Предложение на нар. пр. М. Манолова и гр.нар.пр.:
    Да се създаде § 70в:
    §70в. В чл. 233 се правят следните изменения:
     1. В ал. 3 се създават изречение второ и трето: „В този случай бюлетините се транспортират от общинската, съответно районните администрации до районната избирателна комисия в присъствието на членовете на секционната избирателна комисия по чл. 230, ал.  1 и се охраняват от служители на Министерството на вътрешните работи. След преброяването на гласовете бюлетините се транспортират по реда на изречение второ до общинската, съответно районната администрация и се предават на комисията по ал. 7."
   2. Алинея 7 се изменя така:
   "(7) Преди приемане на протокола от районната избирателна комисия бюлетините и останалите книжа и материали се предават от членовете на секционната избирателна комисия по чл. 230, ал. 1 в съответната общинска администрация, а в градовете с районно деление в съответните районни администрации, на комисия в състав, определен по реда на чл. 35. В състава на комисията се включва и представител на общинската, съответно районната администрация. При предаването на бюлетините и останалите книжа и материали могат да присъстват и наблюдатели."
    3. В ал. 8 навсякъде думите "екземплярът от протокола, предназначен за областната администрация" се заличават, а думите "областния управител" се заменят с "кмета на общината, съответно от кмета на района".
   Комисията подкрепя/не подкрепя предложението.

      Предложение на нар. пр. Хр. Бисеров, М. Метин и Ч. Казак:
      Създава се § 70а:
      В чл. 233, ал. 6 се създава ново изречение второ: “Окончателно приетият от районната избирателна комисия протокол на секционната избирателна комисия се сканира и се публикува незабавно на интернет страницата на комисията.”
      Комисията подкрепя/не подкрепя предложението.

 Действащ текст: Приемане и проверяване на протоколите. Предаване на останалите книжа и материали
 Чл. 233. (1) Районната избирателна комисия приема и проверява протоколите на секционните избирателни комисии.
(2) При приемане на протокола на секционната избирателна комисия районната избирателна комисия сверява фабричния му номер с номера на протокола, вписан в протокола за предаването и приемането на изборните книжа и материали по чл. 187, ал. 3 или в протокола по чл. 211, ал. 4. 
(3) Когато районната избирателна комисия установи несъответствие между фабричните номера на получения и предадения протокол от секционната избирателна комисия, секционната избирателна комисия заедно с районната избирателна комисия извършват преброяване на гласовете след приемането на протоколите на всички секционни избирателни комисии.
(4) Членовете на секционната избирателна комисия по чл. 230, ал. 1 проследяват точността на въвеждане на данните от протокола в изчислителния пункт на районната избирателна комисия.
(5) Когато районната избирателна комисия установи очевидни фактически грешки в протокола, те се отбелязват в него и се подписват от членовете на секционната избирателна комисия по чл. 230, ал. 1. 
(6) При приемане на протокола районната избирателна комисия издава подписана разписка, която съдържа числовите данни от протокола. След завръщането си в района на секцията членовете на секционната избирателна комисия по чл. 230, ал. 1 поставят тази разписка до извлеченията от протокола.
(7) След приемане на протокола от районната избирателна комисия бюлетините, екземплярът от протокола, предназначен за областната администрация, и останалите книжа и материали се предават от членовете на секционната избирателна комисия по чл. 230, ал. 1 в областната администрация на комисия в състав, определен по реда на чл. 35. В състава на комисията се включва и представител на областната администрация.
(8) Бюлетините, екземплярът от протокола, предназначен за областната администрация, и останалите книжа и материали се съхраняват до следващите избори. Помещенията, в които се съхраняват, се определят от областния управител и се запечатват с хартиени ленти, подпечатани с восъчен печат, върху който е поставен уникален знак, и подписани от членовете на комисията. Образецът на печата, съхраняването на бюлетините, екземплярът от протокола, предназначен за областната администрация, и останалите книжа и материали и достъпът до помещенията се определят с решение на Централната избирателна комисия.

      Предложение на нар. пр. Георги Анастасов:
      Създава се § 70а:
      В чл. 238, ал. 1 в края на изречението се добавя „като застъпниците имат право да вписват в него мнения, възражения и препоръки и да получат заверен препис от протокола.” 
      Комисията подкрепя/не подкрепя предложението.

Действащ текст: Подписване на протокола
Чл. 238. (1) Протоколът на районната избирателна комисия се подписва от всички членове на комисията.
(2) При констатиране на очевидна фактическа грешка в протокола могат да се извършват поправки. Поправката се подписва от всички членове на комисията, като отстрани се пише "поправка".
(3) Член на комисията не може да откаже да подпише протокола. Член, който не е съгласен с отразеното в протокола, го подписва с особено мнение, като посочва в какво се изразява особеното мнение. Мотивите се излагат в писмена форма на отделен лист и се прилагат като неразделна част от протокола.
(4) Когато член на комисията е възпрепятстван по уважителни причини да подпише протокола, това се отбелязва, като се посочват и причините.
(5) Неподписването на протокола от член на комисията не го прави недействителен.

    Предложение на нар. пр. М. Манолова и гр.нар.пр.:
    Да се създаде § 70г:
   § 70г. В чл. 239, ал. 2 се създава изречение второ: "Извлечението се подписва от всички членове на секционната избирателна комисия и се подпечатва с печата на комисията."
   Комисията подкрепя/не подкрепя предложението.

Действащ текст: Извлечение от протокола
Чл. 239. (1) Извлечение от протокола по чл. 235, ал. 1 се поставя на видно място пред сградата, в която се помещава съответната районна избирателна комисия.
(2) Кандидатите, застъпниците, представителите на партиите, коалициите от партии и инициативните комитети и наблюдателите при поискване получават извлечение от протокола.

   Предложение на нар. пр. М. Манолова и гр.нар.пр.:
   Да се създаде § 70д:
   § 70д. В чл. 242 се правят следните изменения:
   1. В ал. 3 се създават изречение второ и трето: „В този случай
бюлетините се транспортират от общинската, съответно районните
администрации до общинската избирателна комисия в присъствието на
членовете на секционната избирателна комисия по чл. 231, ал. 1 и се
охраняват от служители на Министерството на вътрешните работи. След преброяването на гласовете бюлетините се транспортират по реда на изречение второ до общинската, съответно районната администрация и се предават на комисията по ал. 7."
   2. Алинея 7 се изменя така:
   "(7) Преди приемане на протоколите от общинската избирателна комисия бюлетините и останалите книжа и материали се предават от членовете на секционната избирателна комисия по чл. 231, ал. 1 в общинската, администрация, а в градовете с районно деление в съответните районни администрации, на комисия в състав, определен по реда на чл. 35. В състава на комисията се включва и представител на общинската, съответно районната администрация. При предаването на бюлетините и останалите книжа и материали могат да присъстват и наблюдатели."
   3. В ал. 8 навсякъде думите '"екземплярите от протоколите, предназначени за общинската администрация" се заличават, а след думите "кмета на общината" се добавя "съответно от кмета на района".
   Комисията подкрепя/не подкрепя предложението.

     Предложение на нар. пр. Хр. Бисеров, М. Метин и Ч. Казак:
      Създава се § 70б:
       В чл.  242, ал. 6 се създава ново изречение второ: “Окончателно приетият от общинската избирателна комисия протокол на секционната избирателна комисия се сканира и се публикува незабавно на интернет страницата на общината.”

      Комисията подкрепя/не подкрепя предложението.

Действащ текст:Приемане и проверяване на протоколите. Предаване на останалите книжа и материали
 Чл. 242. (1) Общинската избирателна комисия приема и проверява протоколите на секционните избирателни комисии.
(2) При приемане на протокола на секционната избирателна комисия за съответния вид избор общинската избирателна комисия сверява фабричния му номер с номера на протокола, вписан в протокола за предаването и приемането на изборните книжа и материали по чл. 187, ал. 3 или в протокола по чл. 211, ал. 4. 
(3) Когато общинската избирателна комисия установи несъответствие между фабричните номера на получения и предадения протокол от секционната избирателна комисия за съответния вид избор, секционната избирателна комисия заедно с общинската избирателна комисия извършват преброяване на гласовете след приемането на протоколите на всички секционни избирателни комисии.
(4) Членовете на секционната избирателна комисия по чл. 231, ал. 1 проследяват точността на въвеждане на данните от протоколите в изчислителния пункт на общинската избирателна комисия.
(5) Когато общинската избирателна комисия установи очевидни фактически грешки в протоколите, те се отбелязват в тях и се подписват от членовете на секционната избирателна комисия по чл. 231, ал. 1. 
(6) При приемане на протоколите общинската избирателна комисия издава подписана разписка, която съдържа числовите данни от протоколите. След завръщането си в района на секцията членовете на секционната избирателна комисия по чл. 231, ал. 1 поставят тази разписка до извлеченията от протоколите.
(7) След приемане на протоколите от общинската избирателна комисия бюлетините, екземплярите от протоколите, предназначени за общинската администрация, и останалите книжа и материали се предават от членовете на секционната избирателна комисия по чл. 231, ал. 1 в общинската администрация на комисия в състав, определен по реда на чл. 35. В състава на комисията се включва и представител на общинската администрация.
(8) Бюлетините, екземплярите от протоколите, предназначени за общинската администрация, и останалите книжа и материали се съхраняват до следващите избори. Помещенията, в които се съхраняват, се определят от кмета на общината и се запечатват с хартиени ленти, подпечатани с восъчен печат, върху който е поставен уникален знак, и подписани от членовете на комисията. Образецът на печата, съхраняването на бюлетините, екземплярите от протоколите, предназначени за общинската администрация, и останалите книжа и материали и достъпът до помещенията се определят с решение на Централната избирателна комисия.

     Предложение на нар. пр. М. Манолова и гр.нар.пр.:
    Да се създаде § 70е:
   § 70е. В чл. 243 се правят следните изменения и допълнения:
   1. В ал. 1:
   а) създава се нова т. 3:
   „3. за избор на кмет на района;"
   б) досегашната т. 3 става т. 4.
   2. В ал. 3, изречение пето накрая се добавя "и се съхранява до
следващите избори."
     Комисията подкрепя/не подкрепя предложението.

Действащ текст: Протоколи на общинската избирателна комисия
 Чл. 243. (1) Въз основа на данните от протоколите на секционните избирателни комисии общинската избирателна комисия съставя протоколи:
1. за избор на общински съветници;
2. за избор на кмет на общината;
3. за избор на кмет на кметство; ако кметствата са повече от едно, за избора във всяко кметство се съставя отделен протокол.
(2) На основата на получените данни съответната общинска избирателна комисия определя резултата от изборите, който се отразява в протоколите на общинската избирателна комисия.
(3) Протоколите на общинската избирателна комисия са в два идентични екземпляра и са изработени на двупластова индигирана хартия. Протоколите са защитени с полиграфическа защита, определена с решение на Централната избирателна комисия. Всеки екземпляр е на един лист с обособени страници. Първият екземпляр се предава в Централната избирателна комисия. Вторият екземпляр заедно с изборните книжа се предава в общината.
(4) Преди попълване на протоколите се съставят чернови, които по форма и съдържание са еднакви с тях.

         § 71. В чл. 244, ал. 1 се създава т. 17а:
         „17а. броят на застъпниците, вписани в списъка за вписване на застъпниците.“

     Предложение на нар. пр. И.Фидосова, Кр. Ципов, Е. Радев и Д. Лазаров:
     В § 71, чл. 244, ал. 1 се създава т. 17б и 17в:
     „17б. броят на представителите на партии, коалиции от партии и инициативни комитети, вписани в списъка за вписване на представителите;
     17в. броят на наблюдателите, вписани в списъка за вписване на наблюдателите.”
      Комисията подкрепя/не подкрепя предложението.

     Комисията подкрепя/не подкрепя текста на вносителя за § 71.

Действащ текст: Вписване на данни в протоколите
Чл. 244. (1) В протоколите на общинската избирателна комисия последователно се вписват:
1. броят на секционните избирателни комисии в общината;
2. броят на секционните избирателни комисии, представили протоколи за гласуване;
3. броят на избирателите според части I и II на избирателния списък и допълнителния избирателен списък;
4. броят на избирателите според части I и II на избирателния списък;
5. брой на избирателите, вписани в допълнителната страница на избирателния списък;
6. броят на избирателите в допълнителния избирателен списък;
7. регистрираните кандидатски листи, съответно кандидати за кметове;
8. броят на гласувалите избиратели според положените в части I и II на избирателния списък и в допълнителния избирателен списък подписи;
9. намерените в избирателните урни бюлетини;
10. общият брой на действителните бюлетини, подадени в избора за кмет;
11. действителните бюлетини, подадени за всеки кандидат за кмет;
12. действителните бюлетини, подадени за съответната кандидатска листа за общински съветници;
13. недействителните бюлетини;
14. броят на недействителните бюлетини по чл. 180; 
15. броят на недействителните бюлетини по чл. 181; 
16. броят на сгрешените бюлетини по чл. 201; 
17. броят на придружителите, вписани в графа "Забележки" на избирателния списък, и броят на придружителите от списъка за допълнително вписване на придружителите;
18. броят на декларациите, които са подадени съгласно този кодекс; посочва се броят на всеки вид декларации, които са подадени;
19. подадените заявления, възражения, жалби и взетите по тях решения.
(2) Данните в протоколите се вписват с думи и числа.

      Предложение на нар. пр. Георги Анастасов:
      Създава се § 71а:
      В чл. 245, ал. 1 в края на изречението се добавя: „като застъпниците имат право да вписват в него мнения, възражения и препоръки и да получат заверен препис от протокола.” 
      Комисията подкрепя/не подкрепя предложението.

Действащ текст: Подписване на протоколите
Чл. 245. (1) Протоколите на общинската избирателна комисия се подписват от всички членове на комисията.
(2) При констатиране на очевидна фактическа грешка в протокол могат да се извършват поправки. Поправката се подписва от всички членове на комисията, като отстрани се пише "поправка".
(3) Член на комисията не може да откаже да подпише протоколите на общинската избирателна комисия. Член, който не е съгласен с отразеното в протокол, го подписва с особено мнение, като посочва в какво се изразява особеното мнение. Мотивите се излагат в писмена форма на отделен лист и се прилагат като неразделна част от протокола.
(4) Когато член на комисията е възпрепятстван по уважителни причини да подпише протоколите, това се отбелязва, като се посочват и причините.
(5) Неподписването на протокол от член на комисията не го прави недействителен.

     Предложение на нар. пр. М. Манолова и гр.нар.пр.:
    Да се създаде § 71а:
   § 71а. В чл. 248, ал. 2 се създава изречение второ: "Извлечението се подписва от всички членове на секционната избирателна комисия и се подпечатва с печата на комисията."
   Комисията подкрепя/не подкрепя предложението.

Действащ текст: Извлечение от протоколите
 Чл. 248. (1) Извлечение от протоколите по чл. 243, ал. 1 се поставя на видно място пред сградата, в която се помещава общинската избирателна комисия.
(2) Кандидатите, застъпниците, представителите на партиите, коалициите от партии и инициативните комитети и наблюдателите при поискване получават извлечение от протоколите.

          § 72. В чл. 251 ал. 2 се изменя така:
        „(2) Право на участие при разпределяне на мандатите на национално ниво имат партиите, получили най-малко четири процента от действителните гласове в страната и извън страната, както и коалициите от партии, всяка от които е получила най-малко толкова процента от действителните гласове в страната и извън страната, колкото е броят на съставляващите я партии плюс две.”

       Предложение на нар. пр. М. Манолова и гр.нар.пр.:
      Параграф 72 да отпадне.
       Комисията подкрепя/не подкрепя предложението.

        Комисията подкрепя/не подкрепя текста на вносителя за § 72.

Действащ текст: Определяне на резултатите при избори за народни представители
Чл. 251. (1) При произвеждане на избори за народни представители общият брой мандати за всяка партия и коалиция от партии се определя от Централната избирателна комисия въз основа на подадените за партията или коалицията от партии действителни гласове в страната и извън страната по метода на Хеър-Ниймайер съгласно методиката по чл. 26, ал. 1, т. 27. 
(2) Право на участие при разпределяне на мандатите на национално ниво имат партиите и коалициите от партии, получили не по-малко от четири на сто от действителните гласове в страната и извън страната.
(3) Броят на мандатите, които се разпределят между партиите и коалициите от партии по ал. 2, е равен на броя на народните представители в Народното събрание, намален с броя на избраните независими кандидати.
(4) Броят на мандатите на партиите и коалициите от партии в многомандатните изборни райони се определя по метода на Хеър-Ниймайер съгласно методиката по чл. 26, ал. 1, т. 27.

        § 73. В чл. 252, ал. 2 цифрата „9” се заменя с „20”.

  Предложение на нар. пр. М. Михайлов:
     § 73. В чл. 252, ал.2 цифрата „9" се заменя със „7 на сто от националната избирателна квота".
        Комисията подкрепя/не подкрепя предложението.

       Комисията подкрепя/не подкрепя текста на вносителя за § 73.

Действащ текст: Определяне на избраните кандидати от всяка районна кандидатска листа
Чл. 252. (1) При произвеждане на избори за народни представители определянето на избраните кандидати от всяка районна кандидатска листа се извършва според броя на получените валидни предпочитания (преференции) и подреждането на кандидатите в листата съгласно методиката по чл. 26, ал. 1, т. 27. 
(2) Предпочитанията (преференциите) за отделните кандидати са валидни, ако броят на гласовете, получени за кандидата, е не по-малък от 9 на сто от гласовете, подадени за кандидатската листа.
(3) Кандидатите по ал. 2 се подреждат според броя на получените предпочитания (преференции), като се започне с кандидата, получил най-висок брой валидни предпочитания (преференции). Тези кандидати се изваждат от кандидатската листа на съответната партия или коалиция от партии и образуват списък А. Останалите в кандидатската листа кандидати запазват първоначалното си подреждане в листата и образуват списък Б.
(4) Когато в списък А има двама или повече кандидати с еднакъв брой предпочитания (преференции), редът им в списъка се определя от Централната избирателна комисия чрез жребий, проведен в присъствието на заинтересованите кандидати и представители на партията или коалициите от партии.
(5) Когато няма кандидати с валидни предпочитания (преференции), избрани са кандидатите по реда, в който са подредени в кандидатската листа.
(6) Когато броят на кандидатите с валидни предпочитания (преференции) е по-малък от броя на мандатите на партията или коалицията от партии, избрани са всички кандидати от списък А. Останалите мандати на партията или коалицията от партии се попълват с кандидатите от списък Б по реда на тяхното подреждане.
(7) Когато броят на кандидатите с валидни предпочитания (преференции) е по-голям от броя на мандатите на партията или коалицията от партии, избрани са първите кандидати от списък А по реда на тяхното подреждане до попълване на всички мандати.
(8) Когато броят на кандидатите с валидни предпочитания (преференции) е равен на броя на мандатите на партията или коалицията от партии, избрани са всички кандидати от списък А.

       Предложение на нар. пр. П. Хлебаров :
      Създава се нов § 73а със следното съдържание:
„§ 73а. В чл.258, ал.З думите „националната избирателна квота" се заместват с „четири на сто от действителните гласове в страната и извън страната".
      Комисията подкрепя/не подкрепя предложението.

Действащ текст: Определяне на броя на мандатите при избори за членове на Европейския парламент от Република България
Чл. 258. (1) Броят на членовете на Европейския парламент от Република България се определя съгласно процедурата, предвидена в чл. 14, параграф 2 от Договора за Европейския съюз. 
(2) При произвеждане на избори за членове на Европейския парламент от Република България общият брой мандати за всяка партия и коалиция от партии се определя от Централната избирателна комисия въз основа на подадените за партията или коалицията от партии действителни гласове в страната и извън страната по метода на Хеър-Ниймайер съгласно методиката по чл. 26, ал. 1, т. 27. 
(3) Право на участие при разпределяне на мандатите имат партиите, коалициите от партии и независимите кандидати, получили действителни гласове не по-малко от националната избирателна квота.
(4) Броят на мандатите, които се разпределят между партиите и коалициите от партии по ал. 3, е равен на броя на членовете на Европейския парламент от Република България, намален с броя на избраните независими кандидати.

        § 74. В чл. 267, ал. 10 думите “- поради допусната техническа грешка или грешка в пресмятането” се заличават.

        Комисията подкрепя/не подкрепя текста на вносителя за § 74.

Действащ текст: Оспорване пред административния съд
Чл. 267. (1) Всеки кандидат за съветник или кмет, централните ръководства на партиите, компетентни съгласно устава, и ръководствата на коалициите от партии, компетентни съгласно решението за образуване на коалицията, участвали в изборите за общински съветници и кметове, могат да оспорят решението на общинската избирателна комисия за определяне на резултатите от изборите пред съответния административен съд в срок до 7 дни от обявяването на решението.
(2) Жалбата се подава чрез общинската избирателна комисия в два екземпляра. Жалбата трябва да е написана на български език и да съдържа имената и адреса, телефон, факс или електронен адрес.
(3) Общинската избирателна комисия изпраща жалбата на съответния административен съд в срок до три дни от получаването й заедно с решението, което се оспорва.
(4) Жалбата не спира изпълнението на решението, освен ако съдът постанови друго.
(5) Съдът насрочва открито заседание в срок до 7 дни от постъпването на жалбата.
(6) Сроковете за призоваване по Административнопроцесуалния кодекс не се прилагат.
(7) Съдът се произнася по законосъобразността на решението на общинската избирателна комисия в срок до 14 дни от постъпването на жалбата в съда.
(8) Решението на съда по ал. 7 може да бъде оспорено с касационна жалба в срок до 7 дни от обявяването му.
(9) Върховният административен съд се произнася по жалбата в срок до 14 дни от постъпването й в съда.
(10) Съдът може да потвърди решението на общинската избирателна комисия или да обяви избора за недействителен. Когато съдът установи резултат, различен от отразения в протокола на общинската избирателна комисия - поради допусната техническа грешка или грешка в пресмятането, отменя решението и връща книжата на съответната общинска избирателна комисия за обявяване на действителните резултати.
(11) Производството пред съответния административен съд и Върховния административен съд приключва в срок до три месеца от подаването на жалбата.

     Предложение на нар. пр. И.Фидосова, Кр. Ципов, Е. Радев и Д. Лазаров:
     Да се създаде § 74а:
  § 74а. В чл. 279, ал. 1 се създава изречение второ: „Частични и нови  избори за кмет на кметство се насрочват само в населените места, които към датата на прекратяване на пълномощията на кмета отговарят на изискванията на чл. 16, т. 1 от Закона за административно-териториалното устройство на Република България.”
      Комисията подкрепя/не подкрепя предложението.

Действащ текст: Насрочване
Чл. 279. (1) При предсрочно прекратяване на пълномощията на кмет се насрочват частични избори.
(2) В срок до 7 дни от предсрочното прекратяване на пълномощията на кмет общинската избирателна комисия взема решение, с което уведомява Централната избирателна комисия за това обстоятелство.
(3) Решението на общинската избирателна комисия се изпраща на Централната избирателна комисия в срок до три дни от приемането му заедно с документа, установяващ основанието за прекратяване на пълномощията на кмет.
(4) В срок до 7 дни от получаване на решението на общинската избирателна комисия Централната избирателна комисия предлага на президента на републиката да насрочи частични избори за кмет.
(5) Президентът на републиката в срок до 14 дни от предложението на Централната избирателна комисия насрочва частични избори за кмет не по-късно от 50 дни преди изборния ден.
(6) В случаите по ал. 1, когато до края на мандата остава по-малко от една година, частични избори не се произвеждат.

 
        § 75. В чл. 280 се правят следните изменения и допълнения:
        1. В т. 3:
        а) в изречение първо след думите “а коалициите от партии се регистрират” се добавя “и Централната избирателна комисия извършва промени в състава на регистрираните и допуснати до участие в съответния избор коалиции”;
        б) създава се изречение трето: “Централната избирателна комисия незабавно регистрира/допуска до участие в съответния избор партия в случаите, когато отказът за регистрацията й е отменен от Върховния административен съд, но не по-късно от 40 дни преди изборния ден.”
         2. Създава се нова т.4:
         “4. Главна дирекция "Гражданска регистрация и административно обслужване" в Министерството на регионалното развитие и благоустройството извършва проверката по чл. 90, ал. 1 не по-късно от 42 дни преди изб рния ден;”.
         3. Досегашните ал. 4, 5 и 6 стават съответно ал. 5, 6 и 7.
         4. Създават се нови т. 8 и 9:
         “8. Главна дирекция "Изпълнение на наказанията" към Министерството на правосъдието предоставя на Главна дирекция "Гражданска регистрация и административно обслужване" в Министерството на регионалното развитие и благоустройството данни, за лицата изтърпяващи наказание лишаване от свобода за автоматизираното им заличаване от избирателните списъци съответно 40 и 15 дни преди изборния ден;
          9. кметът на общината определя не по-късно от 40 дни преди изборния ден местата по чл.54 ал.1 и уведомява за това общинската избирателна комисия;”.
         5. Досегашната т. 7 става т. 10.
         6. Създават се нова т. 11 и т. 12, 13, 14, 15, 16, 17, 18 и 19:
         “11. промените, настъпили в състава на коалиция от партии, се отразяват в регистъра на Централната избирателна комисия не по-късно от 35 дни преди изборния ден по реда на чл. 92, ал. 4;
         12. Централната избирателна комисия заличава от наименованието на коалицията от партии не по-късно от 35 дни преди изборния ден партиите, които са напуснали състава й;
          13. партия напуснала състава на регистрирана в Централната избирателна комисия коалиция от партии не по-късно от 35 дни преди изборния ден може да участва в изборите самостоятелно при спазване на реда по чл. 92, ал. 6;
         14. инициативните комитети представят в общинската избирателна комисия заявление за регистрация не по-късно от 35 дни преди изборния, подписано от всички членове на инициативния комитет;
         15. в срок не по-късно от 35 дни преди изборния ден кметовете на общини изпращат на Главна дирекция "Гражданска регистрация и административно обслужване" в Министерството на регионалното развитие и благоустройството списък с адресите на избирателните секции и уведомяват общинската избирателна комисия;
         16. подписката по чл. 125, ал. 1 се предава на общинската избирателна комисия при спазване изискванията на чл. 125, ал. 4 не по-късно от 30 дни преди изборния ден; проверката по чл. 125, ал. 4, се извършва не по-късно от 28 дни преди изборния ден;
         17. общинската избирателна комисия изпраща в Централната избирателна комисия за проверка по чл. 26, ал. 1, т. 33 предложение второ, списък с данните на регистрираните кандидати не по-късно от 29 дни преди изборния ден;
         18. поредните номера на партиите, коалициите от партии и независимите кандидати в бюлетините се определят чрез жребий, проведен по реда на чл. 173, ал. 1 не по-късно от 30 дни преди изборния ден;
         19. общинската избирателна комисия чрез жребий, проведен по реда на чл. 146, ал. 3, определя реда за представяне на кандидатите в различните форми на предизборната кампания по радио и телевизионните центрове не по-късно от 30 дни преди изборния ден;”
         7. Досегашните т. 8, 9, 10 и 11 стават съответно т. 20, 21, 22 и 23.

        Комисията подкрепя/не подкрепя текста на вносителя за § 75.

Действащ текст: Произвеждане
Чл. 280. При произвеждане на частични избори за кмет се прилагат разпоредбите на този кодекс със следните изключения:
1. извършената в Централната избирателна комисия регистрация на партии и коалиции от партии за участие в общите избори за общински съветници и кметове запазва действието си; за да могат да участват в частичните избори, партиите и коалициите от партии подават заявление до Централната избирателна комисия не по-късно от 45 дни преди изборния ден; към заявлението се прилага удостоверение от Сметната палата по чл. 89, ал. 3, т. 6 и удостоверение за актуално правно състояние на партиите от Софийския градски съд по чл. 89, ал. 3, т. 2; когато една или повече партии излязат от коалицията от партии, тя запазва регистрацията си, ако в нея са останали поне две партии; партиите, излезли от коалицията от партии, могат да участват на изборите самостоятелно;
2. партиите и коалициите от партии, променили лицата, оправомощени да ги представляват, или регистрирали други промени в устава си или решението за създаване на коалицията от партии, имащи отношение към изборите, уведомяват за тези промени Централната избирателна комисия и представят предвидените в чл. 89, ал. 3 или чл. 91, ал. 4 документи в срока по т. 1;
3. нерегистрираните за участие в общите избори за общински съветници и кметове партии се регистрират в Централната избирателна комисия не по-късно от 45 дни преди изборния ден, а коалициите от партии се регистрират не по-късно от 40 дни преди изборния ден; към заявлението се прилагат документите по чл. 89, ал. 3 или чл. 91, ал. 4; 
4. партиите и коалициите от партии, които ще участват в частичните избори, се регистрират в общинската избирателна комисия не по-късно от 35 дни преди изборния ден;
5. кандидатите се регистрират в общинската избирателна комисия не по-късно от 30 дни преди изборния ден и се обявяват не по-късно от 27 дни преди изборния ден;
6. избирателните секции се образуват не по-късно от 35 дни преди изборния ден;
7. избирателните списъци се обявяват не по-късно от 25 дни преди изборния ден;
8. общинската избирателна комисия назначава секционните избирателни комисии не по-късно от 25 дни преди изборния ден по предложение на кмета на общината, направено след консултации и по предложение на парламентарно представените парти и коалиции от партии и на партиите и коалициите от партии, които имат членове на Европейския парламент, но не са парламентарно представени, не по-късно от 28 дни преди изборния ден;
9. предизборната кампания се открива 30 дни преди изборния ден;
10. разходите по организационно-техническата подготовка на частичните избори са за сметка на общинския бюджет;
11. възнагражденията на членовете на общинската избирателна комисия и на членовете на секционните избирателни комисии се определят с решение на Централната избирателна комисия.

    Предложение на нар. пр. И.Фидосова, Кр. Ципов, Е. Радев и Д. Лазаров:
Да се създаде § 75а:
    § 75а. В чл. 285, ал. 3 думите „в срока по ал. 2” се заличават.
      Комисията подкрепя/не подкрепя предложението.

Действащ текст: Регистрация при нови избори
Чл. 285. (1) Извършената в Централната избирателна комисия регистрация на партии и коалиции от партии за участие в общите избори за общински съветници и кметове запазва действието си.
(2) За да могат да участват в новите избори, партиите и коалициите от партии подават заявление до Централната избирателна комисия. Към заявлението се прилага удостоверение от Сметната палата по чл. 89, ал. 3, т. 6 и удостоверение за актуалното правно състояние на партиите по чл. 89, ал. 3, т. 2 от Софийския градски съд.
(3) Партиите или коалициите от партии, променили оправомощените да ги представляват лица или осъществили други промени в устава си или решението за създаване на коалицията от партии, имащи отношение към изборите, уведомяват за това Централната избирателна комисия и представят предвидените в чл. 89, ал. 3 или чл. 91, ал. 4 документи в срока по ал. 2.
(4) Нерегистрираните за участие в общите избори за общински съветници и кметове партии и коалиции от партии се регистрират в Централната избирателна комисия в сроковете, при условията и по реда за регистрация за участие в общите избори.
(5) Партиите и коалициите от партии, които ще участват в новите избори, се регистрират в съответната общинска избирателна комисия.

Предложение на нар. пр. В. Методиев:
     Създава се нов § 75а със следния текст: „Предизборните изяви по телевизиите и радиата за парламентарно представените партии, както и първите десет политически сили, определени от социологическите агенции, се излъчват безплатно.  
        Комисията подкрепя/не подкрепя предложението.

         § 76. В чл. 288 се създават ал. 3 и 4:
         „(3) Длъжностно лице което позволи или използва публичен административен ресурс в нарушение на забраната по чл. 152, ал. 3, се наказва с глоба от 3000 до 5000 лв. Ако нарушението е повторно от 5 000 до 10 000 лв. и лишаване от право да се заема определена държавна или обществена длъжност за срок от една година.
         (4) Който използва публичен административен ресурс в нарушение на чл. 152, ал. 3, се наказва с глоба от 3000 до 5000 лева. Ако нарушението е повторно - от 5000 до 10 000 лв.”

         Комисията подкрепя/не подкрепя текста на вносителя за § 76.

Действащ текст: Неизпълнение на задължение за публикуване на условия и ред за гласуване извън страната и на списъци
Чл. 288. (1) Длъжностно лице, което не изпълни задължение по чл. 44, ал. 5 или 6, се наказва с глоба от 1000 до 5000 лв.
(2) Длъжностно лице, което не изпълни задължение по чл. 54, ал. 3 или 4, се наказва с глоба от 1000 до 5000 лв.

 Предложение на нар. пр. М. Михайлов:
Създава се чл. 288а:
    „Нарушаване  на  изискването за	обозначаване на платеното съдържание   от   доставчиците на медийни услуги
    Чл. 288а.  При  неизпълнение  на  задължението по чл…. на доставчика   на медийна услуга се  налага глоба от 3 000  до 5 000 лв."

        Комисията подкрепя/не подкрепя предложението.

          § 77. Създава се чл. 289а:
          „Нарушаване при огласяването на резултати от допитвания и социологически проучвания
          Чл. 289а. (1) Който при огласяване на резултати от допитвания до общественото мнение или социологически проучвания не представи информацията, предвидена в чл. 137а, ал. 1, се наказва с глоба от 10 000 до 15 000 лв.
         (2) Който представи информацията по ал. 1 невярно, непълно или по заблуждаващ начин, се наказва с глоба от 15 000  до 20 000 лв.
         (3) Който в срока по чл. 137а, ал. 1, огласи резултати в нарушение на чл. 137б, ал.1, се наказва с глоба от 10 000  до 20 000 лв. 
         (4) Актовете за установяване на нарушенията по ал. 1 и 2 се съставят от председателя на Централната избирателна комисия, а наказателните постановления се издават от министъра на финансите.”

         Комисията подкрепя/не подкрепя текста на вносителя за § 77.

      Предложение на нар. пр. Хр. Бисеров, М. Метин и Ч. Казак:
      Създава се § 77а:
      В чл. 296, ал. 1 думите “който откаже да подпише протокола” се заменят с “който не подпише протокола или другите документи по чл.212”.

      Комисията подкрепя/не подкрепя предложението.

Действащ текст: Неподписване на протокол
 Чл. 296. (1) Член на секционна избирателна комисия, който откаже да подпише протокола на комисията по чл. 212, се наказва с глоба от 1000 лв.
(2) Член на районна или общинска избирателна комисия, който откаже да подпише протокола на комисията по чл. 238 или 245, се наказва с глоба от 2000 лв.

Подписване и поправка на протокола на секционната избирателна комисия
Чл. 212. (1) Протоколът на секционната избирателна комисия след съставянето му се подписва от всички членове на комисията. След подписването председателят обявява резултатите от гласуването по партии, коалиции от партии и независими кандидати за всички видове избори, както и броя на предпочитанията (преференциите) за всеки кандидат на партия или коалиция от партии при избори за народни представители и за членове на Европейския парламент от Република България.
(2) Поправки в протокола след подписването му могат да се правят преди обявяване на резултатите от гласуването. Поправката се подписва от всички членове на комисията, като отстрани се пише "поправка". Очевидни фактически грешки могат да се поправят и след обявяване на резултата.
(3) Член на комисията не може да откаже да подпише протокола. Член, който не е съгласен с отразеното в протокола, го подписва с особено мнение, като посочва в какво се изразява особеното мнение. Мотивите се излагат в писмена форма на отделен лист и се прилагат като неразделна част от протокола.
(4) Когато член на комисията е възпрепятстван по уважителни причини да подпише протокола, това се отбелязва, като се посочват и причините.
(5) Неподписването на протокола от член на комисията не го прави недействителен.
(6) Извлечение от протокола се поставя на видно място пред секцията.
(7) Кандидатите, застъпниците, представителите на партиите, коалициите от партии и инициативните комитети и наблюдателите при поискване получават извлечение от протокола.

Подписване на протокола
Чл. 238. (1) Протоколът на районната избирателна комисия се подписва от всички членове на комисията.
(2) При констатиране на очевидна фактическа грешка в протокола могат да се извършват поправки. Поправката се подписва от всички членове на комисията, като отстрани се пише "поправка".
(3) Член на комисията не може да откаже да подпише протокола. Член, който не е съгласен с отразеното в протокола, го подписва с особено мнение, като посочва в какво се изразява особеното мнение. Мотивите се излагат в писмена форма на отделен лист и се прилагат като неразделна част от протокола.
(4) Когато член на комисията е възпрепятстван по уважителни причини да подпише протокола, това се отбелязва, като се посочват и причините.
(5) Неподписването на протокола от член на комисията не го прави недействителен.

Подписване на протоколите
Чл. 245. (1) Протоколите на общинската избирателна комисия се подписват от всички членове на комисията.
(2) При констатиране на очевидна фактическа грешка в протокол могат да се извършват поправки. Поправката се подписва от всички членове на комисията, като отстрани се пише "поправка".
(3) Член на комисията не може да откаже да подпише протоколите на общинската избирателна комисия. Член, който не е съгласен с отразеното в протокол, го подписва с особено мнение, като посочва в какво се изразява особеното мнение. Мотивите се излагат в писмена форма на отделен лист и се прилагат като неразделна част от протокола.
(4) Когато член на комисията е възпрепятстван по уважителни причини да подпише протоколите, това се отбелязва, като се посочват и причините.
(5) Неподписването на протокол от член на комисията не го прави недействителен.

          § 78. Създава се чл. 297а:
          „Нарушаване на изискването за поставяне на агитационен материал
          Чл. 297а. (1) Който наруши забраната по чл. 135, ал. 1, се наказва с глоба от 2000 до 5000 лв.
          (2) При повторно нарушение глобата е в размер от 5000 до 20 000 лв.
          (3) Актовете за установяване на нарушението по ал. 1 се съставят от длъжностни лица, оправомощени от областния управител или от кмета на общината.
          (4) Наказателните постановления се издават от областния управител или от кмета на общината.”

          Комисията подкрепя/не подкрепя текста на вносителя за § 78.

        Предложение на нар. пр. М. Манолова и гр.нар.пр.:
       Да се създаде § 78а:
      § 78а. Създава се чл. 298а:
     Чл. 298а. Длъжностно лице, което оказва въздействие върху някого да упражни избирателното си право в полза на определен кандидат, политическа партия или коалиция, се наказва с глоба от 1000 до 10 000 лв."
       Комисията подкрепя/не подкрепя предложението.

          § 79. В глава петнадесета „Административнонаказателни разпоредби” се създава нов раздел „Нарушение на правилата за предизборна кампания” с нов чл. 299: 
         "Чл. 299. (1) Който наруши разпоредбата на чл. 128, ал. 2 и 3, се наказва с глоба от 3000 до 10 000 лв. 
         (2) Ако нарушението е повторно, глобата се налага в размер 100 000 лв.
      (3) Социологическа агенция, която не изпълни задълженията си по      чл. 136, ал. 1, се наказва с глоба от 5000 лв. Ако нарушението е повторно, размерът на глобата е 10 000 лв."

     Предложение на нар. пр. Я. Янев и гр.нар.пр.:
     Към § 79:
1.	Думите „нов раздел" се заменят с думите „нов чл.298а с наименование", а думите „с нов чл. 299" се заменят с думите „със следното съдържание".
2.	В текста на предложената ал.1 числата „3000" и „10 000" се заменят съответно с числото „1000" и „5000".
3.	В текста на предложената ал.2 числото „100 000" се заменя с числото „10 000".
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 79.

         § 80. Досегашните чл. 299, 300, 301 и 302 стават съответно чл. 300, 301, 302 и 303.

     Предложение на нар. пр. Я. Янев и гр.нар.пр.:
    Към § 80: Предложеният текст на параграфа се заменя със следния текст:
§ 80. Създава се нов чл. 298б с наименование „Допускане неизпълнение па задълженията на избирателни комисии" със следното съдържание:
„Чл. 298б. Председател на районна избирателна комисия, който допусне неизпълнение на задълженията на комисията по чл. 29 ал.1 и 2, или председател на общинска избирателна комисия, който допусне неизпълнение на задълженията на комисията по чл. 33 ал.1 и 2, се наказва с глоба в размер до месечното му възнаграждение като председател при първо нарушение и до две месечни възнаграждения при повторно нарушение, ако не подлежи на по-тежко наказание."
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 80.

         § 81. В чл. 300, който става чл. 301 думите „и чл. 299” се заличават.

       Предложение на нар. пр. Я. Янев и гр.нар.пр.:
     § 81 придобива следния вид:
§ 81. В чл.299 думите „чл. 288 - 298" се заменят с „чл. 288 – 298б".
        Комисията подкрепя/не подкрепя предложението.
    
     Предложение на нар. пр. М. Манолова и гр.нар.пр.:
    В § 81, чл. 300:
    а) в ал. 1 след числото "297" да се добави "чл. 298а";
    б) в ал. 2, т. 2 думите "и чл. 296, ал. 1" се заменят с "чл. 296, ал. 1 и чл.
298а".
     Комисията подкрепя/не подкрепя предложението.

      Комисията подкрепя/не подкрепя текста на вносителя за § 81.

Действащ текст: Други нарушения
 Чл. 299. Който наруши разпоредба на този кодекс, извън случаите по чл. 288 - 298, се наказва с глоба, съответно имуществена санкция, от 200 до 2000 лв.

Установяване на нарушенията и налагане на наказанията от областния управител
 Чл. 300. (1) Актовете за установяване на нарушенията по чл. 288, чл. 290 - 297 и чл. 299 се съставят по решение на съответната избирателна комисия в съответствие с правомощията й в срок до три дни от получаване на сигнала или жалбата за нарушението.
(2) Актовете за установяване на нарушенията по ал. 1 се съставят от председателите на:
1. Централната избирателна комисия за нарушения по чл. 299 - в случаите, когато комисията упражнява контрол съгласно този кодекс, по чл. 288, ал. 1, чл. 288, ал. 2 - когато нарушението е извършено от длъжностно лице от Главна дирекция "Гражданска регистрация и административно обслужване" в Министерството на регионалното развитие и благоустройството, чл. 296, ал. 2 и чл. 297; 
2. районните или общинските избирателни комисии за нарушения по чл. 299 - в случаите, когато комисиите упражняват контрол съгласно този кодекс, чл. 288, ал. 2 - когато нарушението е извършено от кмета на общината, чл. 290 - 295 и чл. 296, ал. 1. 
(3) Наказателните постановления се издават от областните управители по местоизвършване на нарушението в срок до три дни от получаване на преписката. Ако актът е срещу областния управител, наказателното постановление се издава от определен от Министерския съвет министър.

         § 82. В § 1 от допълнителните разпоредби се правят следните изменения и допълнения:
   1. Точка 11 се изменя така:
        „11. „Парламентарно представени” са партиите и коалициите от партии, които са участвали на последните избори за народни представители и са получили не по-малко от 4 на сто от действителните гласове на национално ниво.”
    2. В т. 18:
         а) в буква „а” думите „и поканени от Министерството на външните работи” се заличават;
         б) създава се буква „в“: 
         „в) за дейността си наблюдателите не могат да получават възнаграждение от политически партии и техни кандидати“.
           3. Създават се т. 21 и 22:
    „21. „Агитация” е призив за подкрепа за определено лице, политическа партия или коалиция от партии при участие в избори. Наименованието и символите на политическа партия и коалиция от партии, поставени върху предмети, в които не се съдържа призив за подкрепа, не се смятат за агитация по смисъла на този кодекс. 
22. “Публичен административен ресурс” са помещения, транспортни средства, оборудване и всякакви други движими и недвижими вещи държавна или общинска собственост, използвани от администрацията, както и трудът на служители от държавната и общинската администрация във времето, в което изпълняват задълженията си в държавни и общински структури”. 

      Предложение на нар. пр. Хр. Бисеров, М. Метин и Ч. Казак:
      В § 82 се добавя следния текст:
     В §1 от допълнителните разпоредби да отпаднат точки 2 – 5, или навсякъде в тези текстове изразът „постоянен и настоящ адрес” да се замени с израза „постоянен или настоящ адрес”.
       Комисията подкрепя/не подкрепя предложението.

      Предложение на нар. пр. Георги Анастасов:
      Създава се нова т. 21:
      „21. „Уникален идентификационен номер” е определеният не по-късно от три месеца преди датата на избори или референдум от районната администрация по постоянен адрес на лицето уникален номер, вписан в издадената за целта избирателна карта на гражданина-гласоподавател и предназначен единствено за участие в избори и референдуми.”
      Комисията подкрепя/не подкрепя предложението.

       Предложение на нар. пр. П. Хлебаров :
     В § 82 се правят следните изменения и допълнения:
1.  В § 82 се създава нова т. 2 със следното съдържание:
„2. Точка 15 на параграф 1 се отменя."
        2. Точките 2 и 3 се преномерират и стават съответно т. 3 и т. 4.
      Комисията подкрепя/не подкрепя предложението.

     Предложение на нар. пр. М. Манолова и гр.нар.пр.:
    В § 82 относно § 1 от допълнителните разпоредби:
    а) в т. 2 относно т. 18 да се създаде нова буква „б":
   ,,б) в буква „б" думата „членове" се заменя с „представители";
    б) точка 22 да се измени така:
   „22. "Публичен административен ресурс" са финансови средства, помещения, транспортни средства, оборудване и всякакви други движими и недвижими вещи - държавна или общинска собственост, предоставени за ползване от администрацията, както и трудът на служителите в администрацията, включително на лицата, които работят по граждански договори в администрацията."
     Комисията подкрепя/не подкрепя предложението.

    Предложение на нар. пр. И.Фидосова, Кр. Ципов, Е. Радев и Д. Лазаров:
В § 82, в § 1 от допълнителните разпоредби в т. 18, буква „а” след думата „Европа” се добавя „на Парламентарната асамблея на Съвета на Европа”.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 82.

Действащ текст: § 1. По смисъла на този кодекс:
1. "Живял последните пет години в страната" е български гражданин, който фактически и трайно е пребивавал на територията на страната през повече от половината за всяка от петте години, предхождащи датата на избора.
За живеене в страната се приема и престоят извън Република България за времето, в което български гражданин е изпратен там от българската държава.
2. "Живял най-малко през последните три месеца в Република България или в друга държава - членка на Европейския съюз" е:
а) български гражданин, който има адресна регистрация по постоянен и настоящ адрес на територията на Република България или адрес на пребиваване в друга държава - членка на Европейския съюз;
б) гражданин на държава - членка на Европейския съюз, който има адрес на пребиваване на територията на Република България или на друга държава - членка на Европейския съюз,
най-малко 60 дни от последните три месеца към датата на произвеждане на изборите.
За живеене в страната се приема и престоят извън Република България за времето, в което български гражданин е изпратен там от българската държава.
3. (Обявена за противоконституционна от КС на РБ в частта й относно срока за местоживеене "две години" и срока "една година и четири месеца" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) "Живял най-малко през последните 6 месеца в Република България или в друга държава - членка на Европейския съюз" е:
а) български гражданин, който има адресна регистрация по постоянен и настоящ адрес на територията на Република България или адрес на пребиваване в друга държава - членка на Европейския съюз;
б) гражданин на държава - членка на Европейския съюз, който има адрес на пребиваване на територията на Република България или на друга държава - членка на Европейския съюз,
най-малко 6 месеца към датата на произвеждане на изборите.
За живеене в страната се приема и престоят извън Република България за времето, в което български гражданин е изпратен там от българската държава.
4. (Обявена за противоконституционна от КС на РБ в частта й относно числото "12" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) "Живял най-малко през последните 6 месеца в съответното населено място" по смисъла на чл. 3, ал. 4 и 5 е:
а) български гражданин, който има адресна регистрация по постоянен и настоящ адрес на територията на съответната община или кметство;
б) български гражданин, който има постоянен и настоящ адрес в различни общини или кметства на територията на Република България;
в) гражданин на друга държава - членка на Европейския съюз, който има адрес на пребиваване на територията на съответната община или кметство,
към дата 6 месеца преди датата на произвеждане на изборите, като променилите адресната си регистрация след тази дата имат право да гласуват по предишната си адресна регистрация, където са включени в избирателните списъци.
5. (Обявена за противоконституционна от КС на РБ в частта й относно числото "12" - ДВ, бр. 36 от 2011 г.; изм., бр. 45 от 2011 г. , в сила от 14.06.2011 г.) "Живял най-малко през последните 6 месеца в съответното населено място" по смисъла на чл. 4, ал. 5 и 6 е:
а) български гражданин, който има адресна регистрация по постоянен и настоящ адрес на територията на съответната община или кметство;
б) български гражданин, който има постоянен и настоящ адрес в различни общини или кметства на територията на Република България;
в) гражданин на друга държава - членка на Европейския съюз, който има адрес на пребиваване на територията на съответната община или кметство,
към дата 6 месеца преди датата на произвеждане на изборите.
6. "Адрес на пребиваване" е адресът, на който лицето е регистрирано при престоя си в Република България или в друга държава - членка на Европейския съюз.
7. "Статут на продължително и постоянно пребиваване" е статут, придобит при условията и по реда на Закона за влизането, пребиваването и напускането на Република България на гражданите на Европейския съюз и членовете на техните семейства. 
8. "Документ за самоличност" е:
а) лична карта;
б) личен (зелен) паспорт само за граждани, ползващи се от разпоредбата на § 9а от преходните и заключителните разпоредби на Закона за българските лични документи; 
в) паспорт (задграничен) на гражданин, намиращ се в деня на изборите извън Република България;
г) моряшки паспорт на гражданин, намиращ се в деня на изборите на плавателен съд под българско знаме;
д) военна карта на кадрови военнослужещ, намиращ се в деня на изборите извън Република България.
9. "Коалиция от партии" е предизборно сдружаване на политически партии, регистрирани в Централната избирателна комисия, за участие в определен вид избори.
10. "Местна коалиция от партии" е коалиция от партии и/или коалиции от партии по т. 9, от регистрирани в Централната избирателна комисия партии или коалиции от партии, за участие в избори за общински съветници или кметове в съответната община.
11. "Парламентарно представени" са партиите и коалициите от партии, които са участвали на последните избори за народни представители и имат парламентарна група в Народното събрание към датата на насрочване на съответния вид избори, съответно към датата на провеждане на консултациите при назначаване на Централната избирателна комисия.
12. "Видно място" е място на територията на избирателната секция, извън помещенията на общинската администрация, което е общодостъпно и е защитено от атмосферни влияния и посегателства с цел физическото им запазване.
13. "Служебно заети" са кандидатите за народни представители, президент и вицепрезидент на републиката и членове на Европейския парламент от Република България, членовете на Централната избирателна комисия, на районните избирателни комисии, на общинските избирателни комисии, както и наблюдателите.
14. "Преференциално гласуване" е гласуване, при което избирателят може да изрази своето предпочитание (преференция) относно реда на подреждане на кандидатите от кандидатската листа, за която гласува.
15. "Национална избирателна квота" е частното от деленето на общия брой на действителните гласове на национално ниво на броя на членовете на Европейския парламент от Република България; когато частното не е цяло число, националната избирателна квота е най-близкото до това частно по-голямо цяло число.
16. "Районна избирателна квота" е частното от деленето на общия брой на действителните гласове, подадени в многомандатния изборен район, на броя на определените за този район мандати; когато частното не е цяло число, районната избирателна квота е най-близкото до това частно по-голямо цяло число.
17. "Общинска избирателна квота" е частното от деленето на общия брой на действителните гласове, подадени за общински съветници в общината, на броя на членовете на общинския съвет; когато частното не е цяло число, общинската избирателна квота е най-близкото по-голямо цяло число.
18. "Наблюдатели" са:
а) представители на Европейския парламент, на чуждестранни парламенти, на Организацията за сигурност и сътрудничество в Европа, на чуждестранни партии и движения, както и лица, посочени от партии и коалиции от партии, участващи в изборите, и поканени чрез Министерството на външните работи;
б) упълномощени членове на български неправителствени организации.
19. "Медийна услуга" е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са:
а) печатните медии (вестници, списания и други периодични издания);
б) медии, разпространявани чрез електронни съобщителни мрежи, като:
аа) електронни медии (лицензирани или регистрирани доставчици за аудио-визуални медийни услуги или радиоуслуги);
бб) онлайн новинарски услуги (електронни издания на вестници, списания, информационни агенции и други електронни издания).
Не са медийни услуги социалните мрежи (фейсбук, туитър и други подобни) и личните блогове.
20. "Доставчик на медийна услуга" е физическо лице - едноличен търговец, или юридическо лице, което носи редакционна отговорност за избора на съдържанието на медийната услуга и определя начина, по който тя е организирана. Редакционна отговорност е упражняването на ефективен контрол върху съдържанието, програмните схеми и каталога на предоставяните услуги.

          § 83. В § 5 от допълнителните разпоредби в т. 10 думите „кандидатите, включени в една кандидатска листа, включително кандидатите за кметове, издигнати от” се заменят с „кандидатските листи за общински съветници и за кметове на”, а думите „ на двама застъпници” се заменят с „един застъпник”.

         Комисията подкрепя/не подкрепя текста на вносителя за § 83.

Действащ текст: § 5. При произвеждане едновременно на два или повече вида избори, извън случаите, когато се произвеждат само избори за общински съветници и кметове, се прилагат разпоредбите на този кодекс със следните изключения:
10. кандидатите, включени в една кандидатска листа, включително кандидатите за кметове, издигнати от една и съща партия или коалиция от партии, могат да бъдат представлявани общо от двама застъпници в една избирателна секция в изборния ден за всички произвеждани избори; в изборното помещение може да присъства само един застъпник;

         § 84. В § 25 на преходните и заключителните разпоредби думите “т. 9, буква “а”, подбукви “аа” и “бб”, букви “в”, “г”, “д”, “е” и “ж”, т. 10” се заличават.

          Комисията подкрепя/не подкрепя текста на вносителя за § 84.

Действащ текст: § 25. Параграф 19, т. 8, т. 9, буква "а", подбукви "аа" и "бб", букви "в", "г", "д", "е" и "ж", т. 10 и 11 и § 24 влизат в сила от деня, следващ датата на произвеждане на изборите за общински съветници и кметове през 2011 г.

§ 19. В Закона за местното самоуправление и местната администрация (обн., ДВ, бр. 77 от 1991 г.; изм., бр. 24, 49 и 65 от 1995 г., бр. 90 от 1996 г., бр. 122 от 1997 г., бр. 33, 130 и 154 от 1998 г., бр. 67 и 69 от 1999 г., бр. 26 и 85 от 2000 г., бр. 1 от 2001 г., бр. 28, 45 и 119 от 2002 г., бр. 69 от 2003 г., бр. 19 и 34 от 2005 г., бр. 30 и 69 от 2006 г., бр. 61 и 63 от 2007 г., бр. 54 и 108 от 2008 г., бр. 6, 14, 35, 42 и 44 от 2009 г. и бр. 15 и 97 от 2010 г.) се правят следните изменения и допълнения:
1. В чл. 4, ал. 1 думата "тримесечен" се заменя с "4-месечен".
2. (Обявена за противоконституционна от КС на РБ - ДВ, бр. 36 от 2011 г.) 

В чл. 19, ал. 1: 
а) в т. 5 думите "29 съветници" се заменят с "23 съветници";
б) в т. 6 думите "33 съветници" се заменят с "27 съветници";
в) в т. 7 думите "37 съветници" се заменят с "29 съветници";
г) в т. 8 думите "41 съветници" се заменят с "33 съветници";
д) в т. 9 думите "51 съветници" се заменят с "41 съветници";
е) в т. 10 думите "61 съветници" се заменят с "49 съветници". 

3. В чл. 30: 
а) в ал. 4 се създава т. 12:
"12. при установяване на неизбираемост.";
б) в ал. 6 думите "чл. 104 от Закона за местните избори" се заменят с "чл. 267 от Изборния кодекс".
4. (Обявена за противоконституционна от КС на РБ - ДВ, бр. 36 от 2011 г.) 

Създават се нови чл. 37а и 37б:
"Чл. 37а. (1) При напускане на група или изключване от състава й общинският съветник губи мястото си в комисиите като представител на съответната група и други изборни длъжности в общинския съвет.
(2) Общински съветник, напуснал или изключен от група, става независим общински съветник и не може да бъде приет за член на друга група.
 Чл. 37б. Не могат да се образуват групи от независими общински съветници, както и да се сливат или разделят съществуващи групи." 

5. Досегашният чл. 37б става чл. 37в.
6. В чл. 38: 
а) в ал. 2 думите "райони и" се заличават;
б) в ал. 5 думите "за кмет на район" се заличават.
7. (Обявена за противоконституционна от КС на РБ - ДВ, бр. 36 от 2011 г.) 

В чл. 39 ал. 1 се изменя така:
"(1) Кметът на общината, съответно кметът на района назначава заместник-кметове и определя техните функции, както следва:
1. при население на общината до 10 000 души - до двама заместник-кметове;
2. при население на общината до 100 000 души - до трима заместник-кметове;
3. при население на общината до 160 000 души - до 4 заместник-кметове;
4. при население на общината над 160 000 души - до 5 заместник-кметове;
5. за Столичната община - до 7 заместник-кметове." 

8. Създава се нов чл. 39а:
"Чл. 39а. (1) Кметовете на райони в Столичната община и в градовете с районно деление се избират с тайно гласуване от общинския съвет по предложение на кмета на общината за срока на пълномощията на общинския съвет. Кметовете на райони към датата на избора трябва да отговарят на условията по чл. 4, ал. 5 от Изборния кодекс.
(2) Заседанието за избиране на кметовете на райони се провежда в 14-дневен срок след първото заседание на новоизбрания общински съвет.
(3) Избран е кандидатът, за който са гласували повече от половината от общия брой на общинските съветници. Ако някой от кандидатите не бъде избран, председателят на общинския съвет свиква ново заседание в 14-дневен срок.
(4) Кметът на общината може да направи ново предложение не по-късно от 7 дни преди заседанието. Новото предложение може да бъде и за кандидат, който не е бил избран на първото заседание. Избран е кандидатът, за който са гласували повече от половината от присъстващите съветници.
(5) Когато и на второто заседание някой от кандидатите, предложени от кмета на общината, отново не бъде избран или кметът не е направил предложение в срока по ал. 4, кмет на съответния район се избира по предложение на общински съветник, направено по време на заседанието.
(6) В случаите по ал. 5 изборът се произвежда на същото или на следващи заседания на общинския съвет, ако отново някой от кандидатите, предложен от общински съветник, не бъде избран. Нови предложения за кандидати за кмет на район могат да се правят от общински съветник в срока по ал. 4. Избран е кандидатът, за който са гласували повече от половината от присъстващите съветници.
(7) Кметовете на райони полагат клетвата по чл. 32, ал. 1 на заседанието на общинския съвет, на което са избрани."
9. В чл. 42: 
а) в ал. 1:
аа) в текста преди т. 1 след думата "кметовете" се добавя "на общини или кметства";
бб) в т. 6 думата "района" се заличава;
вв) създава се т. 11:
"11. при установяване на неизбираемост.";
б) в ал. 3:
аа) в изречение второ думата "правомощията" се заменя с "пълномощията";
бб) в изречение трето думите "чл. 104 от Закона за местните избори" се заменят с "чл. 267 от Изборния кодекс";
вв) в изречение четвърто думите "за местни избори" се заличават;
в) в ал. 4:
аа) в изречение първо след думите "на кмет" се добавя "на община или на кметство", а след думите "длъжността кмет" се добавя "на общината, съответно временно изпълняващ длъжността кмет на кметството";
бб) в изречение второ думите "или кмет на района" и думите "на общината, съответно на района" се заличават;
вв) в изречение трето думите "или кмет на района" се заличават;
г) в ал. 5:
аа) в изречение първо след думите "на кмет" се добавя "на община или на кмет на кметство";
бб) в изречение второ думите "кмет на района" се заличават;
д) в ал. 6:
аа) в изречение първо думите "кмет на район" и "кмет на района" се заличават, а думите "местните избори" се заменят с "общински съветници или кметове";
бб) в изречение второ думите "или кмет на района" се заличават;
е) в ал. 7 думите "кмет на район" се заличават, а думите "местните избори" се заменят с "общински съветник или кмет";
ж) в ал. 8 думите "кмет на район" се заличават.
10. Създава се нов чл. 42а:
"Чл. 42а. (1) Пълномощията на кметовете на райони се прекратяват предсрочно:
1. при подаване на оставка до общинския съвет;
2. при извършване на административно-териториални промени, водещи до закриване на района;
3. при влизане в сила на присъда, с която е наложено наказание лишаване от свобода за престъпление от общ характер;
4. при смърт;
5. при неизпълнение на задължението по чл. 41, ал. 3;
6. при нарушаване на забраната по чл. 41, ал. 1;
7. когато се установи, че не отговаря на условията по чл. 4, ал. 5 от Изборния кодекс;
8. по предложение на кмета на общината или на половината от общия брой на общинските съветници.
(2) Предсрочното прекратяване на пълномощията по ал. 1, т. 1 - 4 и т. 7 се обявява от председателя на общинския съвет на първото заседание на съвета след настъпването или узнаването на съответните обстоятелства, а по ал. 1, т. 5, 6 и 8 - с решение на общинския съвет, прието с мнозинство:
1. по ал. 1, т. 5 и 6 - повече от половината от присъстващите общински съветници;
2. по ал. 1, т. 8 - повече от половината от общия брой на общинските съветници.
(3) Когато пълномощията на кмет на район са прекратени предсрочно, както и за срока след изтичане на мандата на общинския съвет, кметът на общината определя един от заместник-кметовете на района, който изпълнява длъжността до полагането на клетва от новоизбрания кмет на район. В едномесечен срок от предсрочното прекратяване на пълномощията на кмет на район общинският съвет избира нов кмет на района по реда на чл. 39а. "
11. В чл. 46а, ал. 1 се създава изречение второ: "Кметският наместник към датата на назначаването трябва да отговаря на условията по чл. 4, ал. 5 от Изборния кодекс."

ЗАКОН за местното самоуправление и местната администрация
Чл. 42. (1) (Изм. - ДВ, бр. 65 от 1995 г., доп., бр. 69 от 1999 г., изм., бр. 63 от 2007 г., доп., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Пълномощията на кметовете на общини или кметства се прекратяват предсрочно:
1. (изм. - ДВ, бр. 69 от 2006 г.) при подаване на оставка чрез председателя на общинския съвет до общинската избирателна комисия;
2. (изм. - ДВ, бр. 65 от 1995 г., бр. 90 от 1996 г., бр. 69 от 1999 г., бр. 85 от 2000 г., бр. 69 от 2003 г., бр. 69 от 2006 г.) при трайна фактическа невъзможност да изпълнява задълженията си за повече от 6 месеца поради заболяване или при смърт;
3. (доп. - ДВ, бр. 85 от 2000 г.) при влизане в сила на присъда, с която е наложено наказание лишаване от свобода за умишлено престъпление от общ характер;
4. (изм. - ДВ, бр. 69 от 2006 г.) при неизпълнение на задължението по чл. 41, ал. 3; 
5. (нова - ДВ, бр. 154 от 1998 г., изм., бр. 69 от 2003 г.) при извършване на административно-териториални промени, водещи до промяна на постоянния адрес в общината или кметството;
6. (нова - ДВ, бр. 154 от 1998 г., изм., бр. 69 от 1999 г., доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) при извършване на административно-териториални промени, водещи до закриване на общината или кметството;
7. (нова - ДВ, бр. 69 от 2003 г.) при избирането му за народен представител, министър или областен управител, при назначаването му за заместник-министър или заместник областен управител или когато заеме друга длъжност по трудово или служебно правоотношение;
8. (нова - ДВ, бр. 69 от 2003 г., изм., бр. 69 от 2006 г.) при нарушаване на забраните по чл. 41, ал. 1; 
9. (нова - ДВ, бр. 14 от 2009 г.) при неоснователно отсъствие от работа за повече от един месец;
10. (нова - ДВ, бр. 42 от 2009 г.) при влизане в сила на акт, с който е установен конфликт на интереси по Закона за предотвратяване и установяване на конфликт на интереси; 
11. (нова - ДВ, бр. 9 от 2011 г.) при установяване на неизбираемост.
(2) (Нова - ДВ, бр. 69 от 2006 г.) Обстоятелствата по ал. 1 се установяват с документи, издадени от компетентните органи. В случаите по ал. 1, т. 1 в тридневен срок от подаването на оставката председателят на общинския съвет я изпраща на общинската избирателна комисия.
(3) (Изм. - ДВ, бр. 65 от 1995 г., отм., бр. 69 от 1999 г., нова, бр. 69 от 2006 г., изм., бр. 9 от 2011 г.) В тридневен срок от получаване на документите по ал. 2 общинската избирателна комисия уведомява кмета, който може да направи писмено възражение пред комисията в тридневен срок от уведомяването му. В тридневен срок от изтичане на срока за възражение общинската избирателна комисия приема решение за прекратяване на пълномощията. Решението на общинската избирателна комисия може да бъде оспорвано по реда на чл. 267 от Изборния кодекс. Препис от решението се изпраща на Централната избирателна комисия и на председателя на общинския съвет в тридневен срок от влизането му в сила.
(4) (Изм. - ДВ, бр. 65 от 1995 г., доп., бр. 69 от 1999 г., предишна ал. 2, изм., бр. 69 от 2006 г., изм. и доп., бр. 63 от 2007 г., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато пълномощията на кмет на община или на кметство са прекратени предсрочно, общинският съвет избира временно изпълняващ длъжността кмет на общината, съответно временно изпълняващ длъжността кмет на кметството за срок до полагане на клетва от новоизбрания кмет. За временно изпълняващ длъжността кмет на общината се избира един от заместник-кметовете. Когато няма назначен заместник-кмет, временно изпълняващ длъжността кмет на общината се избира по предложение на общински съветник.
(5) (Нова - ДВ, бр. 69 от 2006 г., изм. и доп., бр. 63 от 2007 г., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато след прекратяване на пълномощията на кмет на община или на кмет на кметство до края на мандата остава по-малко от една година, частични избори не се произвеждат. В тези случаи общинският съвет избира кмет на общината или кмет на кметството, като за кмет на общината се избира заместник-кмет или общински съветник.
(6) (Нова - ДВ, бр. 69 от 2006 г., изм. и доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато кмет на община или кмет на кметство са регистрирани като кандидати за общински съветници или кметове, в 7-дневен срок преди края на мандата общинският съвет избира временно изпълняващ длъжността кмет на общината или кмет на кметството за срок до полагане на клетва от новоизбрания кмет. Временно изпълняващ длъжността кмет на общината се избира при условията на ал. 4, изречения второ и трето.
(7) (Нова - ДВ, бр. 69 от 2006 г., доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато кмет на община или кмет на кметство не е регистриран като кандидат за общински съветник или кмет, той продължава да изпълнява задълженията си до полагане на клетва от новоизбрания кмет.
(8) (Нова - ДВ, бр. 69 от 2006 г., доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Временно изпълняващ длъжността кмет на община или кмет на кметство се назначава от областния управител, когато общинският съвет не е приел решение в срока по ал. 6.
(9) (Нова - ДВ, бр. 69 от 2006 г.) Решенията на общинския съвет по ал. 4, 5 и 6 се приемат с мнозинство повече от половината от общия брой на съветниците.
 Чл. 42а. (Нов - ДВ, бр. 69 от 1999 г., изм. и доп., бр. 85 от 2000 г., бр. 69 от 2006 г., отм., бр. 63 от 2007 г., нов, бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) (1) Пълномощията на кметовете на райони се прекратяват предсрочно:
1. при подаване на оставка до общинския съвет;
2. при извършване на административно-териториални промени, водещи до закриване на района;
3. при влизане в сила на присъда, с която е наложено наказание лишаване от свобода за престъпление от общ характер;
4. при смърт;
5. при неизпълнение на задължението по чл. 41, ал. 3; 
6. при нарушаване на забраната по чл. 41, ал. 1;
7. когато се установи, че не отговаря на условията по чл. 4, ал. 5 от Изборния кодекс; 
8. по предложение на кмета на общината или на половината от общия брой на общинските съветници.
(2) Предсрочното прекратяване на пълномощията по ал. 1, т. 1 - 4 и т. 7 се обявява от председателя на общинския съвет на първото заседание на съвета след настъпването или узнаването на съответните обстоятелства, а по ал. 1, т. 5, 6 и 8 - с решение на общинския съвет, прието с мнозинство:
1. по ал. 1, т. 5 и 6 - повече от половината от присъстващите общински съветници;
2. по ал. 1, т. 8 - повече от половината от общия брой на общинските съветници.
(3) Когато пълномощията на кмет на район са прекратени предсрочно, както и за срока след изтичане на мандата на общинския съвет, кметът на общината определя един от заместник-кметовете на района, който изпълнява длъжността до полагането на клетва от новоизбрания кмет на район. В едномесечен срок от предсрочното прекратяване на пълномощията на кмет на район общинският съвет избира нов кмет на района по реда на чл. 39а.

ПРЕХОДНИ И ЗАКЛЮЧИТЕЛНИ РАЗПОРЕДБИ

        Комисията подкрепя/не подкрепя текста на вносителя за наименованието на подразделението на закона.

       § 85. (1) При провеждането на   изборите за народни представители за обикновено Народно събрание през 2013 г. се провежда гласуване по електронен път.
       (2)  Електронното гласуване е равностойно и се произвежда съвместно с гласуването с хартиени бюлетини на основата на всеобщо, свободно, равно, тайно и пряко избирателно право.
       (3) За електронното гласуване са задължителни общите изисквания, които се отнасят до гласуването с хартиени бюлетини.
       (4) Гражданите гласуват по избор или само електронно, или само с хартиени бюлетини.
       (5) Държавната и изборната администрация провеждат разяснителни действия по електронното гласуване в националните медии и чрез електронното правителство.
        (6) Електронното гласуване и обработката на данните от гласуването се следят и контролират от Централната избирателна комисия, районните избирателни комисии и специализираните органи на държавната администрация.
        (7) Разходите за подготовка и осъществяване на електронното гласуване са за сметка на държавния бюджет.
        (8) Електронното гласуване се произвежда под контрола и методическото ръководство на Централната избирателна комисия и на районните избирателни комисии, назначени съобразно Изборния кодекс.
        (9) Централната избирателна комисия издава и обнародва в Държавен вестник Методически указания за електронно гласуване не по-късно от 55 дни преди изборния ден. Указанията се изпращат на районните избирателни комисии и областните администрации и се публикуват в електронните сайтове по чл. 15, ал. 1 и чл. 19, ал. 1.
       (10) Към Министерския съвет се създава специализиран орган за техническо осигуряване и контрол на електронното гласуване.
       (11) При изпълнение на служебните си задължения членовете на специализирания орган са длъжностни лица по смисъла на Наказателния кодекс.
       (12)  Електронното гласуване се осъществява с помощта на електронни средства за комуникация и обработка на информация, включени в  специална техническа система.
       (13) Техническата система се проектира, осъществява и поддържа по начин, който:
•	осигурява лесен и разбираем достъп до механизмите и начините за електронно гласуване, включително улеснен достъп за избирателите   с физически увреждания;
•	предлага на избирателите "он-лайн" инструкции за необходимите действия при осъществяване на електронното гласуване;
•	осигурява непрекъсната служебна връзка с регистъра за електронно гласуване;
•	гарантира, че само притежаващите активно избирателно право и надлежно регистрирани избиратели могат да гласуват;
•	гарантира, че гласуващите дистанционно избиратели няма да имат допълнителни разходи извън обичайните разходи за комуникация по Интернет или телефон;
•	осигурява надеждна и бърза идентификация на самоличността на избирателите;
•	осигурява еднаква по обем и качество информация за всеки от участващите в изборите политически субекти;
•	гарантира тайната на гласуването и съответно на свободното волеизявление на избирателите;
•	предотвратява купуването и манипулирането на гласове;
•	предлага в ясна и различима форма възможностите за гласуване за различните политически субекти при политически избори, или за различните решения при референдуми;
•	осигурява възможност за лесна навигация на потребителския софтуер и на електронните бюлетини в частност;
•	не изисква от избирателя специални умения извън онези,  необходими за използване на Интернет или цифров телефон;
•	позволява използване на стандартни браузери при гласуване чрез Интернет терминали;
•	осигурява възможност за електронно подаване на гласа за не повече от 10 минути;
•	гарантира, че всеки избирател подава само един глас за всеки вид избор, и че всеки глас се съхранява и преброява точно един път;
•	съответства на най-висок клас стандарти за качество и устойчивост на използваните апаратни и програмни средства;
•	осигурява максимална надеждност срещу външни смущения и неразрешен достъп, включително срещу хакерски атаки;
•	в случай на прекъсване на изборния процес поради възникване на непреодолими външни пречки съхранява данните от гласуването и позволява продължаването му след отстраняване на пречките;
•	позволява обобщаване на резултатите и изпращането им в електронен вид на районните избирателни комисии и на Централната избирателна комисия веднага след момента на приключване на гласуването, но не по-късно от 30 минути след този момент;
•	осигурява цялост и секретност на прехвърляната информация чрез криптиране на данните и защита на комуникационните връзки;
•	поддържа електронен дневник на изборния процес с отбелязване на всички възникнали особености и отклонения от предвидения режим;
•	гарантира лесна поддръжка на апаратните средства и бързо отстраняване на възникнали технически неизправности; 
•	позволява наблюдение от независими упълномощени органи;
•	позволява одит и проверка от страна на упълномощени органи;
•	позволява повторно използване в срок от един месец след изборите.
      (14)  Избирателите могат да гласуват електронно по един от следните начини:
•	 недистанционно – чрез специализирани устройства в избирателните секции;
•	дистанционно – чрез Интернет терминали.
       (15) Когато в избирателната секция е предвидена възможност за електронно гласуване с помощта на специализирано устройство по чл. 13,     т. 1, там трябва да се осигури и възможност за гласуване с хартиени бюлетини.
         (16) При гласуване по чл. 13, т. 1, избирателят прави своя избор чрез електронна бюлетина, реализирана върху визуален, аудио или тактилен терминал.
         (17) Електронната бюлетина предоставя възможност да не се избере политически субект, участващ в изборите.
        (18) Не по-късно от седем дни след насрочването на датата на изборите,
изборната  администрация открива електронен интерактивен сайт за:
•	 регистрация на избирателите, желаещи да гласуват електронно;
•	предоставяне на информация във връзка с изборите.
        (19) Сайтът се поддържа не по-малко от един месец след официалното обявяване на  изборните резултати.
        (20) Избирателите, желаещи да гласуват дистанционно, заявяват това в сайта не по-късно от 21 дни преди датата на изборите, като посочват:
•	име;
•	единен граждански номер;
•	пощенски адрес за кореспонденция;
•	електронен адрес, мобилен телефон и факс;
•	информация колко избиратели ще гласуват от този терминал, за да могат да бъдат издадени персонални пароли за всеки един от тях.
         (21)  Избирателите по предходната алинея декларират, че ще гласуват само дистанционно и са известени, че няма да могат да гласуват в избирателни секции.
          (22)  Информацията по ал. З се обработва и съхранява съобразно със Закона за защита на личните данни.
          (23)  В избирателните списъци в полето за подпис на избирателите по ал. З служебно се отпечатва текстът „заявено дистанционно гласуване", или съкратено "ЗДГ". Тези избиратели не могат да гласуват в избирателни секции.
          (24) След получаване на заявка по чл. 15, ал. З, изборната администрация проверява дали заявителят притежава активно избирателно право съгласно информацията в масивите на ЕСГРАОН.
          (25) Изборната администрация може да поиска от заявителя допълнителна информация чрез посочените от него средства за връзка.
          (26)  Когато се установи, че заявителят притежава активно избирателно право, изборната администрация му издава пароли за дистанционно гласуване. Паролите се изпращат с препоръчано писмо на пощенския адрес, посочен от заявителя, не по-късно от 18 дни преди изборния ден.
          (27) Незабавно след изпращане на паролите изборната администрация уведомява за това заявителя чрез електронния му адрес или по факс.
           (28)  Избирателите по чл. 15, ал. З, имат право да се откажат от електронно гласуване.
           (29)  Избирателите заявяват отказ от електронно гласуване чрез сайта по чл. 15, ал. 1, като удостоверят самоличността си с единния си граждански номер и с получените по чл. 15, ал. З пароли, не по-късно от 10 дни преди изборния ден.
           (30) Избирателите по ал. 1 възстановяват правото си да гласуват в избирателната секция по постоянния си адрес, като текстът по чл. 15, ал. 6 се заличава служебно.
           (31) Изборната администрация създава и поддържа регистър на заявилите електронно гласуване избиратели.
           (32)  В регистъра се отбелязват гласувалите избиратели.
           (33) Изборната администрация открива и поддържа в Интернет специален електронен  сайт за гласуване чрез Интернет терминали.
           (34)  Сайтът предлага информация за необходимите действия при този вид гласуване.
           (35)  Сайтът   може   да  предлага  еднаква  по   форма  балансирана  информация   за участващите в изборите политически субекти.
           (36)  Сайтът се поддържа в период с продължителност от 48 часа, който изтича в 20:00 часа в изборния ден.
           (37) Дистанционното гласуване по предходния член включва следните етапи:
•	избирателят влиза в електронния адрес на сайта и зарежда от него на компютъра си сертификата, издаден от изборната администрация, като това може да се извърши и преди изборния ден;
•	избирателят въвежда единния си граждански номер, срещу който получава еднократно уникално потребителско име, което потвърждава със специален защитен код, посочен на електронния сайт;
•	избирателят въвежда потребителското си име и паролите по чл. 16, ал. 3;
•	в случай на три неуспешни опита за идентификация, достъпът до системата за този потребител се прекратява за един час;
•	след успешна идентификация по т. 2  избирателят получава   електронна бюлетина, която съдържа същите варианти за гласуване, както хартиената бюлетина, с възможност да не се гласува за нито един от участващите в изборите политически субекти;
•	след като избирателят направи своя избор, системата изисква потвърждаване на избора чрез десетцифрен код, който се изпраща на мобилния му телефон и който е валиден до десет минути след получаването му;
•	избирателят може еднократно да промени избора си, като след промяната се изисква потвърждаване на новия избор;
•	след потвърждаване на избора по т. 4 или 5 гласът на избирателя се записва и съхранява в електронната избирателна кутия;
•	след записване на гласа в избирателната кутия избирателят получава съобщение за приключване на процедурата по гласуването;
•	след приключване на гласуването информацията за направения избор изчезва от терминала и става недостъпна за следващите потребители на този терминал;
•	информацията за самоличността на избирателя и за направения от него избор се заличава от паметта на използваното за гласуване устройство.
           (38) След извършване на дейностите по предходния член електронният глас се съхранява в електронната избирателна кутия.
           (39) Съхраняваните в електронната избирателна кутия гласове не съдържат информация, която да позволява разкриване на самоличността на избирателя.
           (40) Незабавно след закриване на сайта за дистанционно гласуване данните се обобщават по избирателни райони и се изпращат по факс и в електронен вид, подписани с електронен подпис, на районните избирателни комисии и на Централната избирателна комисия.
           (41) Електронните гласове, включително гласовете от чужбина, се изпращат в районната избирателна комисия по постоянния адрес на избирателите.
           (42) Данните от електронното гласуване се отразяват в протокола на районната избирателна комисия по партии, коалиции и кандидати, като се посочват и недействителните гласове.
           (43) Резултатите от гласуването в избирателните райони и общо за страната се получават, като се обединят данните от гласуването с хартиени бюлетини и данните от електронното гласуване.
           (44) Незабавно след подписване на протокола районната избирателна комисия го изпраща в Централната избирателна комисия по факс и в електронен вид, подписан с електронен подпис.
           (45) Районните избирателни комисии изпращат в Централната избирателна комисия всички изборни книжа не по-късно от 12 часа след подписване на протокола.
           (46) Текущи данни и предварителни резултати от електронното гласуване и от гласуването с хартиени бюлетини се публикуват в сайта на Централната избирателна комисия веднага след обобщаването им по райони.
           (47) Данни от електронното гласуване по партии, коалиции и кандидати не се съобщават до 20:00 часа в изборния ден.
           (48) Централната избирателна комисия може да съобщава данни за броя и процента на избирателите, гласуващи електронно, и преди срока по предходната алинея.
           (49) Окончателните резултати от гласуването се публикуват незабавно след обявяването им - в сайта по чл. 15, ал. 1, в сайта на Централната избирателна комисия, както и в други сайтове на електронното правителство, не  по-късно  от  30  дни  след  обявяването  им  -  в  Бюлетин  на Централната избирателна комисия и на технически носител.
           (50) По смисъла на този закон:
•	"дистанционно гласуване" е електронно гласуване чрез интернет терминали или цифрови телефони извън избирателните секции;
•	"електронна бюлетина" е електронен модел, върху визуален, аудио или тактилен терминал, на бюлетината за гласуване, съдържащ възможностите за избор при хартиената бюлетина, както и допълнителна възможност да не се гласува за който и да е от участващите в изборите политически субекти;
•	"електронно гласуване" е гласуване, при което на определен етап от подаването на гласа избирателят използва електронно устройство;
•	"електронен  глас"   е   защитен   и   анонимизиран   избор   на  избирателя   при електронното гласуване. Гласът е действителен когато изборът е за участващ в изборите политически субект, и недействителен когато е избрана възможността да не се гласува за който и да е от политическите субекти;
•	"електронна избирателна кутия" е електронно средство за съхраняване на електронните гласове;
•	"Интернет терминали" са устройства за включване в интернет като персонални компютри, работни станции и други. Терминалите могат да бъдат от визуален, аудио или тактилен вид;
•	"недистанционно  гласуване"  е  електронно  гласуване  чрез  специализирани устройства в избирателните секции и под контрола на секционните избирателни комисии;
•	"парола" е индивидуален цифров код за достъп и за идентификация при дистанционно електронно гласуване.

       Комисията подкрепя/не подкрепя текста на вносителя за § 85.

       § 86. (1) При произвеждане на изборите за народни представители през 2013 г. се създава възможност за провеждане на гласуване по електронен път чрез интернет.
      (2) Гласуването по ал. 1 се произвежда в до пет избирателни секции. Централната избирателна комисия определя секциите за гласуването по електронен път чрез интернет.
      (3) Централната избирателна комисия определя условията и сроковете за възлагане чрез конкурс на програмното и апаратното осигуряване на гласуването по електронен път чрез интернет не по-късно от 55 дни преди изборния ден. Централната избирателна комисия възлага чрез конкурс програмното и апаратното осигуряване на гласуването по електронен път чрез интернет. Решението на Централната избирателна комисия може да се обжалва по реда на чл. 26, ал. 7. Разпоредбите на Закона за обществените поръчки за сроковете на процедурите не се прилагат при възлагането на конкурса.
      (4) Гласуването по електронен път чрез интернет е дистанционно. За целите на това гласуване електронен глас е гласът на избирател, подаден по електронен път чрез интернет. Електронна избирателна урна е електронно средство за съхраняване на електронните гласове. Уникален идентификационен код е индивидуален код за идентификация при гласуване по електронен път чрез интернет.
      (5) Право да гласуват по електронен път чрез интернет имат всички избиратели, които отговарят на условията по чл. 3, ал. 1 и са включени в избирателния списък (списъка) на секциите по ал. 2. Гласуването се извършва на специално подготвена интернет страница на Централната избирателна комисия, като само избирателите, които предварително са заявили желание и са се регистрирали, могат да гласуват по електронен път чрез интернет.
      (6) Не по-късно от 5 дни от датата на насрочване на изборите Централната избирателна комисия открива интернет страница за предоставяне на информация във връзка с изборите и гласуването по електронен път чрез интернет. Не по-късно от 5 дни от образуването на избирателните секции Централната избирателна комисия открива интернет страница за регистрация на желаещите да гласуват по електронен път чрез интернет.
      (7) Избирател, който желае да гласува по електронен път чрез интернет, заявява това на страницата по ал. 6, не по-късно от 12 дни преди изборния ден, като посочва имената си по документ за самоличност, единния си граждански номер, постоянния си адрес, в списъка на коя избирателна секция в страната е включен и адрес за кореспонденция, ако е различен от постоянния адрес, електронен адрес и телефонен номер за връзка. Личните данни се обработват и предоставят при спазване изискванията на Закона за защита на личните данни. 
      (8) Не по-късно от 10 дни преди изборния ден Централната избирателна комисия уведомява органите по чл. 40, ал. 1 за извършената регистрация за гласуване по електронен път чрез интернет, за да бъде отбелязано в избирателния списък (списъка) срещу името на лицето "гласуващ по електронен път чрез интернет".
      (9) След регистрацията на избирателя за гласуване по електронен път чрез интернет избирателят получава от Централната избирателна комисия идентификационен код по ал. 4 за гласуване не по-късно от 5 дни преди изборния ден. Гласуването по електронен път чрез интернет е лично и започва не по-късно от 5 дни преди изборния ден и приключва 48 часа преди изборния ден.
      (10) При гласуването по електронен път чрез интернет гласоподавателят се идентифицира само чрез въведения от него уникален идентификационен код по ал. 4. След като избирателят се идентифицира, на екрана се появява електронна бюлетина.
      (11) Избирателят отбелязва еднозначно своя вот за избраната от него кандидатска листа. Когато избирателят констатира, че е допуснал грешка при изразяването на своя вот, той може да го коригира само веднъж в срока по ал. 9. В този случай проведеното първо гласуване се анулира. От един IP адрес не може да гласуват повече от двама избиратели.
      (12) След извършване на гласуването електронният глас се съхранява в електронна избирателна урна. Съхраняваните в електронната избирателна урна гласове не съдържат информация, която да позволи разкриване на самоличността на избирателя. Относно съхраняваните в електронната избирателна урна гласове не се прилагат разпоредбите на чл. 250а от Закона за електронните съобщения за задълженията на предприятията, предоставящи обществени електронни съобщителни мрежи и/или услуги.
      (13) Секционна избирателна комисия извършва проверка чрез Централната избирателна комисия дали избирателят е гласувал по електронен път чрез интернет. В случай че избирателят е гласувал по електронен път чрез интернет, той не се допуска до гласуване в секцията си по постоянния адрес. 
      (14) След изтичането на срока за гласуване по електронен път чрез интернет по ал. 9 Централната избирателна комисия закрива интернет страницата за гласуване. Данните от гласуването в страната се обобщават от администрацията на Централната избирателна комисия общо за страната. 
      (15) При нарушаване тайната на вота на подадените в електронната избирателна урна електронни гласове за недействителни се обявяват всички гласове в електронната избирателна урна.
      (16) Разходите по подготовката и осъществяването на гласуването по електронен път чрез интернет са за сметка на държавния бюджет. Към Централната избирателна комисия се създава работна група за провеждане на гласуването по електронен път чрез интернет. 
      
      Комисията подкрепя/не подкрепя текста на вносителя за § 86.

      § 87. (1) При произвеждане на частични избори за кметове на общини, в случай, че общината е с население до 30 000 избиратели, се създава преброителна комисия, която да извърши  преброяването на гласовете. 
      (2) Централната избирателна комисия назначава преброителната комисия по предложение на областния управител, направено не по-късно от 30 дни преди изборния ден, след консултации и по предложение на парламентарно представените партии и коалиции от партии и на партиите и коалициите от партии, които имат членове на Европейския парламент, но не са парламентарно представени. Преброителната комисия се назначава не по-късно от 25 дни преди изборния ден при условията и по реда на чл. 30 и 31. Броят на членовете на преброителната комисия е равен на броя на членовете на общинската избирателна комисия. Разпоредбите на кодекса относно общинските избирателни комисии се прилагат и за преброителната комисия.
      (3) Централната избирателна комисия:
      1. упражнява методическо ръководство и контрол върху дейността на преброителната комисия и приема решения, свързани с прилагането на този параграф;
      2. определя реда за преброяване на гласовете и за организиране на работата на преброителната комисия, включително за назначаването на преброители в преброителната комисия, както и утвърждава образците на документите на преброителната комисия не по-късно от 20 дни преди изборния ден; при преброяването на гласовете могат да присъстват лицата по чл. 210; 
      3. предоставя на участниците в изборите на технически носител резултатите от гласуването за съответните видове избори и ги публикува в интернет; публикува резултатите от протокола на преброителната комисия в специален бюлетин, съдържащ и технически носител, не по-късно от 40 дни след изборния ден;
      4. предава в Националния архивен фонд един екземпляр от протокола на преброителната комисия.
      (4) Общинската избирателна комисия:
      1. провежда обучението на преброителите в преброителната комисия;
      2. снабдява преброителната комисия с формуляри на протокола за резултатите от гласуването; фабричните номера на протокола се вписват в протокол за предаването и приемането; ако има разлика във фабричните номера на отделните листи на протокола, това обстоятелство се описва;
      3. предава на Централната избирателна комисия протокола на преброителната комисия.
      (5) Преди изборния ден секционната избирателна комисия получава от общинската администрация и от общинската избирателна комисия изборните книжа и материали по чл. 187, ал. 1, т. 1, 2, 4, 5, 6, 6а, 7, 11, 12, 13 и 15, както и:
      1. формуляри на протокола за протичане на изборния ден; фабричните номера на протокола се вписват в протокола за предаването и приемането на изборните книжа и материали; ако има разлика във фабричните номера на отделните листи на протокола, това обстоятелство се описва;
      2. формуляри на извлечения и чернови на протокола за протичане на изборния ден;
      3. пломби за еднократна употреба.
      (6) При откриване на изборния ден председателят на секционната избирателна комисия проверява наличието на книжата и материалите по ал. 5, изправността на избирателната урна и дали тя е празна. След проверката урната се затваря с пломби за еднократна употреба и се запечатва с хартиени ленти, подпечатани и подписани от членовете на комисията. При включване на втора избирателна урна тя се затваря и запечатва с пломби за еднократна употреба и с хартиени ленти, подпечатани и подписани от членовете на комисията, и гласуването продължава. Това обстоятелство се вписва в протокола за протичане на изборния ден.
      (7) В протокола на секционната избирателна комисия се вписват данните по чл. 213. 
      (8) Пломбираните избирателни урни, както и екземплярите от протокола за протичане на изборния ден за общинската и Централната избирателна комисия се предават от председателя или заместник-председателя, секретаря и член на секционната избирателна комисия, предложени от различни партии и коалиции от партии, на преброителната комисия. Протоколът на секционната избирателна комисия се предава в общинската избирателна комисия неразпластен. При транспортиране до преброителната комисия избирателните урни се охраняват от служители на Министерството на вътрешните работи.
      (9) При приемане на протокола за протичане на изборния ден и избирателните урни от секционната избирателна комисия преброителната комисия сверява фабричния номер на протокола с номера на протокола, вписани в протокола за предаването и приемането на изборните книжа и материали, както и проверява целостта на пломбите, печатите и подписите, поставени на избирателните урни.
      (10) Преброителната комисия отваря избирателните урни на съответната секционна избирателна комисия и проверява дали съдържанието им съответства на данните, вписани в протокола за протичане на изборния ден на секционната избирателна комисия. Когато преброителната комисия установи очевидни фактически грешки в протокола, те се отбелязват в тях и се подписват от членовете на секционната избирателна комисия по ал. 8.
      (11) При приемане на протокола преброителната комисия издава подписана разписка, която съдържа числовите данни от протокола. След завръщането си в района на секцията членовете на секционната избирателна комисия по ал. 8 поставят тази разписка до извлеченията от протокола.
      (12) След приемане на протокола от преброителната комисия екземплярите от протокола, предназначени за общинската администрация, и останалите книжа и материали се предават от членовете на секционната избирателна комисия по ал. 8 в общинската администрация по реда на чл. 242, ал. 7 и 8.
      (13) След отваряне на всички избирателни урни, предадени от секционните избирателни комисии, и извършване на проверката по ал. 10 преброителната комисия изважда бюлетините от всички избирателните урни, смесва ги и преброява гласовете, подадени за всеки вид избор.
      (14) Преброителната комисия установява резултатите от гласуването и съставя протокол за избор на кмет на общината по реда на глава десета, раздел IV.
      (15) Преброителната комисия предава протокола по реда на чл. 231 и 242. 
      (16) Въз основа на данните от протокола на преброителната комисия общинската избирателна комисия определя резултата от изборите и съставя протокол за избор на кмет на общината по реда на глава единадесета, раздел II.
      (17) Когато данните, вписани в протокола на секционната избирателна комисия, не съвпадат със съдържанието на избирателната урна, както и когато преброителната комисия установи несъответствие между фабричния номер на получения и предадения протокол от секционната избирателна комисия, на длъжностните лица, извършили нарушението, се налага глоба в размер на 200 лв. Когато целостта на пломбите, печатите и подписите, поставени на избирателните урни е нарушена, на длъжностните лица, извършили нарушението, се налага глоба в размер на 5000 лв. За нарушението преброителната комисия незабавно уведомява общинската избирателна комисия. Актовете за установяване на нарушението се съставят от общинската избирателна комисия, а наказателните постановления се издават от областния управител по реда на чл. 300. 
      (18) За неуредените в този параграф въпроси се прилагат разпоредбите на кодекса.

     Предложение на нар. пр. Я. Янев и гр.нар.пр.:
   Към § 87:
Създава се нова ал.19 със следното съдържание:
„(19) Разпоредбите на този параграф не се прилагат за частични избори, за които към датата на влизане на закона в сила има издаден и обнародван указ на президента на републиката за насрочването им."
   Комисията подкрепя/не подкрепя предложението.
    
   Предложение на нар. пр. М. Манолова и гр.нар.пр.:
    В § 87 ал. 12 да се измени така:
    „(12) Преди приемане на протокола от преброителната комисия бюлетините и останалите книжа и материали се предават от членовете на секционната избирателна комисия по ал. 8 в общинската администрация, а в градовете с районно деление в съответните районни администрации, по реда на чл. 242, ал. 7 и 8. При предаването на бюлетините и останалите книжа и материали могат да присъстват и наблюдатели."
   Комисията подкрепя/не подкрепя предложението.

    Комисията подкрепя/не подкрепя текста на вносителя за § 87.

      § 88. (1) При произвеждане на изборите за общински съветници и кметове през 2015 г. се създава експериментално преброителна комисия, която да извърши преброяването на гласовете, подадени за съответните видове избори на територията на три общини с население до 30 000 избиратели. Общината, в която се извършва преброяването на гласовете от преброителна комисия, се определя чрез жребий от Централната избирателна комисия не по-късно от 60 дни преди изборния ден.
      (2) Централната избирателна комисия назначава преброителната комисия по предложение на областния управител, направено не по-късно от 30 дни преди изборния ден, след консултации и по предложение на парламентарно представените партии и коалиции от партии и на партиите и коалициите от партии, които имат членове на Европейския парламент, но не са парламентарно представени. Преброителната комисия се назначава не по-късно от 25 дни преди изборния ден при условията и по реда на чл. 30 и 31. Броят на членовете на преброителната комисия е равен на броя на членовете на общинската избирателна комисия. Разпоредбите на кодекса относно общинските избирателни комисии се прилагат и за преброителната комисия.
      (3) Централната избирателна комисия:
      1. упражнява методическо ръководство и контрол върху дейността на преброителната комисия и приема решения, свързани с прилагането на този параграф;
      2. определя реда за преброяване на гласовете и за организиране на работата на преброителната комисия, включително за назначаването на преброители в преброителната комисия, както и утвърждава образците на документите на преброителната комисия не по-късно от 20 дни преди изборния ден; при преброяването на гласовете могат да присъстват лицата по чл. 210; 
      3. предоставя на участниците в изборите на технически носител резултатите от гласуването за съответните видове избори и ги публикува в интернет; публикува резултатите от протоколите на преброителната комисия в специален бюлетин, съдържащ и технически носител, не по-късно от 40 дни след изборния ден;
      4. предава в Националния архивен фонд по един екземпляр от протоколите на преброителната комисия.
      (4) Общинската избирателна комисия:
      1. провежда обучението на преброителите в преброителната комисия;
      2. снабдява преброителната комисия с формуляри на протоколи за резултатите от гласуването; фабричните номера на протоколите се вписват в протокол за предаването и приемането; ако има разлика във фабричните номера на отделните листи на протоколите, това обстоятелство се описва;
      3. предава на Централната избирателна комисия протоколите на преброителната комисия.
      (5) Преди изборния ден секционната избирателна комисия получава от общинската администрация и от общинската избирателна комисия изборните книжа и материали по чл. 187, ал. 1, т. 1, 2, 4, 5, 6, 6а, 7, 11, 12, 13 и 15, както и:
      1. формуляри на протоколи за протичане на изборния ден; фабричните номера на протоколите се вписват в протокола за предаването и приемането на изборните книжа и материали; ако има разлика във фабричните номера на отделните листи на протоколите, това обстоятелство се описва;
      2. формуляри на извлечения и чернови на протоколи за протичане на изборния ден;
      3. пломби за еднократна употреба.
      (6) При откриване на изборния ден председателят на секционната избирателна комисия проверява наличието на книжата и материалите по ал. 5, изправността на избирателната урна и дали тя е празна. След проверката урната се затваря с пломби за еднократна употреба и се запечатва с хартиени ленти, подпечатани и подписани от членовете на комисията. При включване на втора избирателна урна тя се затваря и запечатва с пломби за еднократна употреба и с хартиени ленти, подпечатани и подписани от членовете на комисията, и гласуването продължава. Това обстоятелство се вписва в протокола за протичане на изборния ден.
      (7) В протоколите на секционната избирателна комисия се вписват данните по чл. 213. 
      (8) Пломбираните избирателни урни, както и екземплярите от протоколите за протичане на изборния ден за общинската и Централната избирателна комисия се предават от председателя или заместник-председателя, секретаря и член на секционната избирателна комисия, предложени от различни партии и коалиции от партии, на преброителната комисия. Протоколите на секционната избирателна комисия се предават в общинската избирателна комисия неразпластени. При транспортиране до преброителната комисия избирателните урни се охраняват от служители на Министерството на вътрешните работи.
      (9) При приемане на протоколите за протичане на изборния ден и избирателните урни от секционната избирателна комисия преброителната комисия сверява фабричните номера на протоколите с номерата на протоколите, вписани в протокола за предаването и приемането на изборните книжа и материали, както и проверява целостта на пломбите, печатите и подписите, поставени на избирателните урни.
      (10) Преброителната комисия отваря избирателните урни на съответната секционна избирателна комисия и проверява дали съдържанието им съответства на данните, вписани в протоколите за протичане на изборния ден на секционната избирателна комисия. Когато преброителната комисия установи очевидни фактически грешки в протоколите, те се отбелязват в тях и се подписват от членовете на секционната избирателна комисия по ал. 8.
      (11) При приемане на протоколите преброителната комисия издава подписана разписка, която съдържа числовите данни от протоколите. След завръщането си в района на секцията членовете на секционната избирателна комисия по ал. 8 поставят тази разписка до извлеченията от протоколите.
      (12) След приемане на протоколите от преброителната комисия екземплярите от протоколите, предназначени за общинската администрация, и останалите книжа и материали се предават от членовете на секционната избирателна комисия по ал. 8 в общинската администрация по реда на чл. 242, ал. 7 и 8.
      (13) След отваряне на всички избирателни урни, предадени от секционните избирателни комисии, и извършване на проверката по ал. 10 преброителната комисия изважда бюлетините от всички избирателните урни, смесва ги и преброява гласовете, подадени за всеки вид избор.
      (14) Преброителната комисия установява резултатите от гласуването и съставя протокол за всеки вид избор по реда на глава десета, раздел IV.
      (15) Преброителната комисия предава протоколите по реда на чл. 231 и 242. 
      (16) Въз основа на данните от протоколите на преброителната комисия общинската избирателна комисия определя резултатите от изборите и съставя протокол за всеки вид избор по реда на глава единадесета, раздел II.
      (17) Когато данните, вписани в протоколите на секционната избирателна комисия, не съвпадат със съдържанието на избирателната урна, както и когато преброителната комисия установи несъответствие между фабричните номера на получените и предадените протоколи от секционната избирателна комисия, на длъжностните лица, извършили нарушението, се налага глоба в размер на 200 лв. Когато целостта на пломбите, печатите и подписите, поставени на избирателните урни е нарушена, на длъжностните лица, извършили нарушението, се налага глоба в размер на 5000 лв. За нарушението преброителната комисия незабавно уведомява общинската избирателна комисия. Актовете за установяване на нарушението се съставят от общинската избирателна комисия, а наказателните постановления се издават от областния управител по реда на чл. 300. 
      (18) За неуредените в този параграф въпроси се прилагат разпоредбите на кодекса.       
   
    Предложение на нар. пр. М. Манолова и гр.нар.пр.:
    В § 88 ал. 12 да се измени така:
   „(12) Преди приемане на протокола от преброителната комисия бюлетините и останалите книжа и материали се предават от членовете на секционната избирателна комисия по ал. 8 в общинската администрация, а в градовете с районно деление в съответните районни администрации, но реда на чл. 242, ал. 7 и 8. При предаването на бюлетините и останалите книжа и материали могат да присъстват и наблюдатели."
   Комисията подкрепя/не подкрепя предложението.

    Комисията подкрепя/не подкрепя текста на вносителя за § 88.

     Предложение на нар. пр. П. Хлебаров :
В преходните и заключителни разпоредби се правят следните изменения и допълнения:
   1.	Създава се нов § 89 със следното съдържание:
„§ 89. Без да се нарушава разпоредбата на чл. 23, ал.2, изречение 2, мандатът на членовете на Централната избирателна комисия, назначена с Указ № 78 от 15.04.2011 г. на президента на републиката, се прекратява на датата на конституиране на 42-то Народно събрание."
2.	Параграфите от 89 до 95 се преномерират и стават съответно параграфи от 90 до 96.
      Комисията подкрепя/не подкрепя предложението.

     § 89. В Закона за административно-териториалното устройство на Република България (обн. ДВ бр. 63 от 1995 г.; Решение № 8 от 1996 г. на Конституционния съд – бр. 51 от 1996  г.; изм. бр. 27, 33 и 154 от 1998 г.; бр. 10 и 69 от 1999 г.; бр. 57 от 2000 г.; бр. 67 и 80 от 2003 г.; бр. 46  от 2005 г.; бр. 63 от 2007 г.; бр. 36 от 2008 г. и бр. 9 и 95 от 2011 г.) в чл. 16, т. 1, числото “350” се заменя с числото “150”.

      Комисията подкрепя/не подкрепя текста на вносителя за § 89.

Действащ текст: Чл. 16. Условията за създаване на кметство са:
1. (изм. - ДВ, бр. 69 от 1999 г., бр. 67 от 2003 г., бр. 63 от 2007 г., бр. 9 от 2011 г.) наличие на население над 350 души общо в населените места, образуващи кметството;
2. възможност за изпълнение на предоставени от общината функции.

      § 90. В Закона за администрацията (обн., ДВ, бр. 130 от 1998 г..; Решение № 2 на Конституционния съд от 1999 г. – бр. 8 от 1999 г.; изм.,бр. 67 от 1999 г., бр. 64, 81, 99 и 101 от 2001 г., бр. 95 от 2003 г., бр. 19 от 2005 г., бр. 24, 30, 69 и 102 от 2006 г., бр. 46 и 78 от 2007 г., бр. 43 и 94 от 2008 г., бр. 35 и 42 от 2009 г., бр. 24 и 97 от 2010 г., бр. 69 от 2011 г., бр. 15 от 2012 г.), в чл. 19, ал. 6 се създават т. 5 и 6:   
      „5. бъдат  ръководители на предизборен щаб на политическа партия, коалиция от партии или инициативен комитет;
      6. да използват за сметка на държавния бюджет моторни превозни средства, собственост на съответните министерства и ведомства, при участие в предизборна кампания за съответния вид избори.” 

      Комисията подкрепя/не подкрепя текста на вносителя за § 90.

Действащ текст: Чл. 19. (1) Органите на изпълнителната власт са централни и териториални.
(2) Централни органи на изпълнителната власт са:
1. Министерският съвет;
2. министър-председателят;
3. заместник министър-председателите;
4. министрите.
(3) Териториални органи на изпълнителната власт са:
1. областните управители;
2. (доп. - ДВ, бр. 69 от 2006 г.) кметовете на общини, на райони и на кметства и кметските наместници.
(4) За органи на изпълнителната власт се считат и:
1. председателите на държавните агенции;
2. държавните комисии;
3. изпълнителните директори на изпълнителните агенции;
4. ръководителите на държавни институции, създадени със закон или с постановление на Министерския съвет, които имат функции във връзка с осъществяването на изпълнителната власт.
(5) (Нова - ДВ, бр. 24 от 2006 г.) За еднолични органи, техни заместници и членове на колегиални органи по ал. 4 могат да бъдат назначавани лица - български граждани, с доказан професионален опит в съответната област и които не са осъждани за умишлено престъпление от общ характер, освен ако са реабилитирани.
(6) (Нова - ДВ, бр. 24 от 2006 г., изм., бр. 94 от 2008 г., в сила от 1.01.2009 г.) Министър-председателят, заместник министър-председателите, министрите, заместник-министрите, посочените в чл. 19, ал. 4 еднолични органи и техните заместници и членове на колегиални органи, областните управители и заместник областните управители не могат да:
1. заемат друга държавна длъжност;
2. упражняват търговска дейност или да са управители, търговски пълномощници, търговски представители, прокуристи, търговски посредници, ликвидатори или синдици;
3. са членове на орган на управление или контрол на юридическо лице с нестопанска цел, търговско дружество или кооперация;
4. упражняват свободна професия, с изключение на научна или преподавателска дейност или упражняване на авторски и сродни права.
(7) (Нова - ДВ, бр. 94 от 2008 г., в сила от 1.01.2009 г.) Заместник-министрите, посочените в чл. 19, ал. 4 еднолични органи и техните заместници и членове на колегиални органи, областните управители и заместник областните управители могат да участват като представители на държавата или общината в органите на управление или контрол на търговските дружества с държавно или общинско участие в капитала или на юридическите лица, създадени със закон, за което не получават възнаграждение.
(8) (Предишна ал. 5 - ДВ, бр. 24 от 2006 г., предишна ал. 7, бр. 94 от 2008 г., в сила от 1.01.2009 г.) Органите по ал. 4 издават индивидуални административни актове.

      § 91. В Закона за местното самоуправление и местната администрация (обн. ДВ, бр. 77 от 1991 г.; изм. бр. 24, 49 и 65 1995 г; бр. 90 от 1996 г.; бр. 122 от 1997 г.; бр. 33, 130 и 154 от 1998 г.; бр. 67 и 69 от 1999 г.; бр. 26 и 85 от 2000 г.; бр. 1 от 2001 г.; бр. 28, 45 и 119 от 2002 г.; бр. 69 от 2003 г.; бр.19 и 34 от 2005 г.; бр. 30 и 69 от 2006 г.; бр. 61 и 63  от 2007 г.; бр. 54 и 108 от 2008 г.; бр. 6, 14, 35, 42 и 44 от 2009 г.; бр. 15 и 97 от 2010 г. и бр. 9 и 32 от 2011 г.; Решение № 4 от 2011 г. на Конституционния съд – бр. 36 от 2011 г.; бр. 57 от 2011 г. и бр. 38 от 2012 г.) се правят следните изменения и допълнения:
1.	В чл. 38:
      а) в ал. 2 след думите “кметове на” се добавя “райони и”;
      б) в ал. 5 след думата “община” се добавя “за кмет на район”.
2.	Член 39а се отменя.
3.	В чл.42:
      а) в ал. 1:
      аа) в текста преди т. 1 думите на “общини и кметства” се заличават;
      бб) в т. 6  след думата “общината” се добавя думата “района”;
      б) в ал. 4:
      аа) в изречение първо думите “на община или кметство” и думите “ на общината, съответно временно изпълняващ длъжността кмет на кметството” се заличават;
      бб) в изречение второ след думата “общината” се добавя “или кмет на района”, а накрая се добавя “на общината, съответно на района”;
      вв) в изречение трето след думата “общината” се добавя “или кмет на района”;)
      в) в ал. 5:
      аа) в изречение първо думите “на общината или на кметството” се заличават;
      бб) в изречение второ преди думите  “или кмет” се добавя “кмет на района”;
      г) в ал. 6:
      аа) в изречение първо след думата “общината” се добавя “кмет на район”, а преди думите “или кмет” се добавят думите “кмет на район”;
      бб) в изречение второ след думата “общината” се добавя “или кмет на района”;
      д) в ал. 7 след думата “община” се добавя “кмет на район”;
      е) в ал. 8 след думата “община” се добавя “кмет на район”.
4.	Чл. 42а се отменя.

     Комисията подкрепя/не подкрепя текста на вносителя за § 91.
Действащ текст: Чл. 38. (1) (Изм. - ДВ, бр. 65 от 1995 г., доп., бр. 69 от 2006 г.) Орган на изпълнителната власт в общината е кметът на общината. Органи на изпълнителната власт в района и кметството са съответно кметът на района и кметът на кметството.
(2) (Нова - ДВ, бр. 65 от 1995 г., изм., бр. 69 от 1999 г., доп., бр. 69 от 2006 г., бр. 63 от 2007 г., изм., бр. 9 от 2011 г.) Кметът на общината, както и кметовете на кметства се избират пряко от населението за срок от 4 години при условия и по ред, определени със закон.
(3) (Нова - ДВ, бр. 69 от 1999 г., изм., бр. 69 от 2003 г., отм., бр. 69 от 2006 г.). 
(4) (Предишна ал. 2 - ДВ, бр. 65 от 1995 г., предишна ал. 3, изм., бр. 69 от 1999 г., доп., бр. 69 от 2003 г., изм., бр. 69 от 2006 г.) Пълномощията на кмета на общината, на кмета на кметството и на кмета на района възникват от полагането на клетвата по чл. 32, ал. 1. 
(5) (Нова - ДВ, бр. 69 от 1999 г., изм., бр. 69 от 2006 г., доп., бр. 63 от 2007 г., изм., бр. 9 от 2011 г.) При произвеждане на частични избори за кмет на община или за кмет на кметство новоизбраният кмет полага клетвата по чл. 32, ал. 1 преди началото на първото заседание на общинския съвет след избора, което се свиква от председателя на съвета и се провежда в 14-дневен срок от обявяването на изборните резултати.
(6) (Нова - ДВ, бр. 69 от 2003 г., изм., бр. 69 от 2006 г.) Ако в срока по ал. 5 председателят на общинския съвет не свика заседание на съвета или заседанието не бъде проведено, то се свиква от областния управител и се провежда в 7-дневен срок от изтичане на срока по ал. 5. При липса на кворум за провеждане на заседанието новоизбраният кмет полага клетвата по чл. 32, ал. 1 пред областния управител в присъствието на представител на общинската избирателна комисия, общински съветници и граждани.
(7) (Нова - ДВ, бр. 69 от 2003 г.) Кметовете на общини, райони и кметства имат всички права по трудово правоотношение освен тези, които противоречат или са несъвместими с тяхното правно положение.
 Чл. 39а. (Нов - ДВ, бр. 69 от 1999 г., изм., бр. 69 от 2006 г., отм., бр. 63 от 2007 г., нов, бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) (1) Кметовете на райони в Столичната община и в градовете с районно деление се избират с тайно гласуване от общинския съвет по предложение на кмета на общината за срока на пълномощията на общинския съвет. Кметовете на райони към датата на избора трябва да отговарят на условията по чл. 4, ал. 5 от Изборния кодекс. 
(2) Заседанието за избиране на кметовете на райони се провежда в 14-дневен срок след първото заседание на новоизбрания общински съвет.
(3) Избран е кандидатът, за който са гласували повече от половината от общия брой на общинските съветници. Ако някой от кандидатите не бъде избран, председателят на общинския съвет свиква ново заседание в 14-дневен срок.
(4) Кметът на общината може да направи ново предложение не по-късно от 7 дни преди заседанието. Новото предложение може да бъде и за кандидат, който не е бил избран на първото заседание. Избран е кандидатът, за който са гласували повече от половината от присъстващите съветници.
(5) Когато и на второто заседание някой от кандидатите, предложени от кмета на общината, отново не бъде избран или кметът не е направил предложение в срока по ал. 4, кмет на съответния район се избира по предложение на общински съветник, направено по време на заседанието.
(6) В случаите по ал. 5 изборът се произвежда на същото или на следващи заседания на общинския съвет, ако отново някой от кандидатите, предложен от общински съветник, не бъде избран. Нови предложения за кандидати за кмет на район могат да се правят от общински съветник в срока по ал. 4. Избран е кандидатът, за който са гласували повече от половината от присъстващите съветници.
(7) Кметовете на райони полагат клетвата по чл. 32, ал. 1 на заседанието на общинския съвет, на което са избрани.
Чл. 42. (1) (Изм. - ДВ, бр. 65 от 1995 г., доп., бр. 69 от 1999 г., изм., бр. 63 от 2007 г., доп., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Пълномощията на кметовете на общини или кметства се прекратяват предсрочно:
1. (изм. - ДВ, бр. 69 от 2006 г.) при подаване на оставка чрез председателя на общинския съвет до общинската избирателна комисия;
2. (изм. - ДВ, бр. 65 от 1995 г., бр. 90 от 1996 г., бр. 69 от 1999 г., бр. 85 от 2000 г., бр. 69 от 2003 г., бр. 69 от 2006 г.) при трайна фактическа невъзможност да изпълнява задълженията си за повече от 6 месеца поради заболяване или при смърт;
3. (доп. - ДВ, бр. 85 от 2000 г.) при влизане в сила на присъда, с която е наложено наказание лишаване от свобода за умишлено престъпление от общ характер;
4. (изм. - ДВ, бр. 69 от 2006 г.) при неизпълнение на задължението по чл. 41, ал. 3; 
5. (нова - ДВ, бр. 154 от 1998 г., изм., бр. 69 от 2003 г.) при извършване на административно-териториални промени, водещи до промяна на постоянния адрес в общината или кметството;
6. (нова - ДВ, бр. 154 от 1998 г., изм., бр. 69 от 1999 г., доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) при извършване на административно-териториални промени, водещи до закриване на общината или кметството;
7. (нова - ДВ, бр. 69 от 2003 г.) при избирането му за народен представител, министър или областен управител, при назначаването му за заместник-министър или заместник областен управител или когато заеме друга длъжност по трудово или служебно правоотношение;
8. (нова - ДВ, бр. 69 от 2003 г., изм., бр. 69 от 2006 г.) при нарушаване на забраните по чл. 41, ал. 1; 
9. (нова - ДВ, бр. 14 от 2009 г.) при неоснователно отсъствие от работа за повече от един месец;
10. (нова - ДВ, бр. 42 от 2009 г.) при влизане в сила на акт, с който е установен конфликт на интереси по Закона за предотвратяване и установяване на конфликт на интереси; 
11. (нова - ДВ, бр. 9 от 2011 г.) при установяване на неизбираемост.
(2) (Нова - ДВ, бр. 69 от 2006 г.) Обстоятелствата по ал. 1 се установяват с документи, издадени от компетентните органи. В случаите по ал. 1, т. 1 в тридневен срок от подаването на оставката председателят на общинския съвет я изпраща на общинската избирателна комисия.
(3) (Изм. - ДВ, бр. 65 от 1995 г., отм., бр. 69 от 1999 г., нова, бр. 69 от 2006 г., изм., бр. 9 от 2011 г.) В тридневен срок от получаване на документите по ал. 2 общинската избирателна комисия уведомява кмета, който може да направи писмено възражение пред комисията в тридневен срок от уведомяването му. В тридневен срок от изтичане на срока за възражение общинската избирателна комисия приема решение за прекратяване на пълномощията. Решението на общинската избирателна комисия може да бъде оспорвано по реда на чл. 267 от Изборния кодекс. Препис от решението се изпраща на Централната избирателна комисия и на председателя на общинския съвет в тридневен срок от влизането му в сила.
(4) (Изм. - ДВ, бр. 65 от 1995 г., доп., бр. 69 от 1999 г., предишна ал. 2, изм., бр. 69 от 2006 г., изм. и доп., бр. 63 от 2007 г., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато пълномощията на кмет на община или на кметство са прекратени предсрочно, общинският съвет избира временно изпълняващ длъжността кмет на общината, съответно временно изпълняващ длъжността кмет на кметството за срок до полагане на клетва от новоизбрания кмет. За временно изпълняващ длъжността кмет на общината се избира един от заместник-кметовете. Когато няма назначен заместник-кмет, временно изпълняващ длъжността кмет на общината се избира по предложение на общински съветник.
(5) (Нова - ДВ, бр. 69 от 2006 г., изм. и доп., бр. 63 от 2007 г., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато след прекратяване на пълномощията на кмет на община или на кмет на кметство до края на мандата остава по-малко от една година, частични избори не се произвеждат. В тези случаи общинският съвет избира кмет на общината или кмет на кметството, като за кмет на общината се избира заместник-кмет или общински съветник.
(6) (Нова - ДВ, бр. 69 от 2006 г., изм. и доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато кмет на община или кмет на кметство са регистрирани като кандидати за общински съветници или кметове, в 7-дневен срок преди края на мандата общинският съвет избира временно изпълняващ длъжността кмет на общината или кмет на кметството за срок до полагане на клетва от новоизбрания кмет. Временно изпълняващ длъжността кмет на общината се избира при условията на ал. 4, изречения второ и трето.
(7) (Нова - ДВ, бр. 69 от 2006 г., доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Когато кмет на община или кмет на кметство не е регистриран като кандидат за общински съветник или кмет, той продължава да изпълнява задълженията си до полагане на клетва от новоизбрания кмет.
(8) (Нова - ДВ, бр. 69 от 2006 г., доп., бр. 63 от 2007 г., изм., бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) Временно изпълняващ длъжността кмет на община или кмет на кметство се назначава от областния управител, когато общинският съвет не е приел решение в срока по ал. 6.
(9) (Нова - ДВ, бр. 69 от 2006 г.) Решенията на общинския съвет по ал. 4, 5 и 6 се приемат с мнозинство повече от половината от общия брой на съветниците.
 Чл. 42а. (Нов - ДВ, бр. 69 от 1999 г., изм. и доп., бр. 85 от 2000 г., бр. 69 от 2006 г., отм., бр. 63 от 2007 г., нов, бр. 9 от 2011 г., в сила от деня, следващ датата на произвеждане на изборите за общински съветници и кметове през 2011 г.) (1) Пълномощията на кметовете на райони се прекратяват предсрочно:
1. при подаване на оставка до общинския съвет;
2. при извършване на административно-териториални промени, водещи до закриване на района;
3. при влизане в сила на присъда, с която е наложено наказание лишаване от свобода за престъпление от общ характер;
4. при смърт;
5. при неизпълнение на задължението по чл. 41, ал. 3; 
6. при нарушаване на забраната по чл. 41, ал. 1;
7. когато се установи, че не отговаря на условията по чл. 4, ал. 5 от Изборния кодекс; 
8. по предложение на кмета на общината или на половината от общия брой на общинските съветници.
(2) Предсрочното прекратяване на пълномощията по ал. 1, т. 1 - 4 и т. 7 се обявява от председателя на общинския съвет на първото заседание на съвета след настъпването или узнаването на съответните обстоятелства, а по ал. 1, т. 5, 6 и 8 - с решение на общинския съвет, прието с мнозинство:
1. по ал. 1, т. 5 и 6 - повече от половината от присъстващите общински съветници;
2. по ал. 1, т. 8 - повече от половината от общия брой на общинските съветници.
(3) Когато пълномощията на кмет на район са прекратени предсрочно, както и за срока след изтичане на мандата на общинския съвет, кметът на общината определя един от заместник-кметовете на района, който изпълнява длъжността до полагането на клетва от новоизбрания кмет на район. В едномесечен срок от предсрочното прекратяване на пълномощията на кмет на район общинският съвет избира нов кмет на района по реда на чл. 39а.

      § 92. В Закона за радиото и телевизията (обн., ДВ, бр. 138 от 1998 г.; Решение № 10 от 1999 г. на Конституционния съд - бр. 60 от 1999 г.; изм., бр. 81 от 1999 г., бр. 79 от 2000 г., бр. 96 и 112 от 2001 г., бр. 77 и 120 от 2002 г., бр. 99 и 114 от 2003 г.,  бр. 99 и 115 от 2004 г., бр. 88, 93 и 105 от 2005 г., бр. 21, 34, 70, 80, 105 и 108 от 2006 г., бр. 10, 41, 53 и 113 от 2007 г., бр. 110 от 2008 г., бр. 14, 37, 42 и 99 от 2009 г., бр. 12, 47, 97, 99 и 101 от 2010 г., бр. 28, 99 и 105 от 2011 г., бр. 38 от 2012 г.) в чл. 13 се създава нова ал. 4:
      „(4)  Доставчиците на медийни услуги са длъжни незабавно да обявяват на интернет страницата си пълното съдържание на договорите, сключени с всички регистрирани за участие в изборите партии, коалиции от партии и инициативни комитети.“

Предложение на нар. пр. М. Михайлов:
   В § 92 – чл. 13, ал. 4думата „незабавно“ се заменя с  „не по-късно от три дни от датата на подписването на договора".
    Систематичното място на тази разпоредба е в Раздел V на Изборния кодекс / Отразяване на предизборни кампании.
      Комисията подкрепя/не подкрепя предложението.

      Комисията подкрепя/не подкрепя текста на вносителя за § 92.

Действащ текст: Чл. 13. (1) (Изм. - ДВ, бр. 12 от 2010 г.) Доставчиците на медийни услуги имат право да получават необходимата им информация от държавните и общинските органи, ако тя не съдържа предвидена от закон тайна.
(2) (Изм. - ДВ, бр. 12 от 2010 г.) Доставчиците на медийни услуги са длъжни да използват точно и нетенденциозно получената информация.
(3) (Изм. - ДВ, бр. 12 от 2010 г.) Доставчиците на медийни услуги предоставят информация за своята дейност в предвидените от закона случаи.
(4) (Доп. - ДВ, бр. 79 от 2000 г., отм., бр. 12 от 2010 г.). 

      § 93. В Наказателния кодекс (обн., ДВ, бр. 26 от 1968 г., попр., бр. 29 от 1968 г., бр. 92 от 1969 г., бр. 26 и 27 от 1973 г., бр. 89 от 1974 г., бр. 95 от 1975 г., бр. 3 от 1977 г., бр. 54 от 1978 г.,  бр. 89 от 1979 г.,  бр. 28 и 31 от 1982 г., бр. 44 от 1984 г., бр. 41, 79 и 80  от 1985 г., бр. 89 и 90 от 1986 г., бр. 37, 91 и 99 от 1989 г., бр. 10, 31 и 81 от 1990 г., бр. 1, 86, 90 и 105 от 1991 г., бр. 54 от 1992 г., бр. 10 от 1993 г., бр. 50 от 1995 г.; Решение № 19 от 1995 г. на Конституционния съд -  бр. 97 от 1995 г.; бр. 102 от 1995 г.,  бр. 107 от 1996 г., бр. 62 и 85 от 1997 г.; Решение № 19 от 1997 г. на Конституционния съд – бр. 120 от 1997 г.; бр. 83, 85, 132, 133 и 153  от 1998 г., бр. 7, 51 и 81 от 1999 г., бр. 21 и 51 от 2000 г.; Решение № 14 от 2000 г. на Конституционния съд – бр. 98 от 2000 г.; бр. 41 и 101 от 2001 г., бр. 45 и 92 от 2002 г.,  бр. 26 и 103 от 2004 г., бр. 24, 43, 76, 86  и 88 от 2005 г., бр. 59, 75 и 102 от 2006 г., бр. 38, 57, 64, 85, 89 и 94 от 2007 г., бр. 19, 67 и 102 от 2008 г., бр. 12, 23, 27, 32, 47, 80, 93 и 102 от 2009 г., бр. 26 и 32 от 2010 г., бр. 33 и 60 от 2011 г., бр. 19, 20 и 60 от 2012 г.) в чл. 167, ал. 3 думите „до шест” се заменят с „ от една до шест”.

     Предложение на нар. пр. М. Манолова и гр.нар.пр.:
     Параграф 93 да се измени така:
   „§ 93. В Наказателния кодекс (обн., ДВ, бр. 26 от 1968 г.. попр., бр. 29 от 1968 г.. бр. 92 от 1969 г., бр. 26 и 27 от 1973 г., бр. 89 от 1974 г, бр. 95 от 1975 v.. бр. 3 от 1977 г., бр. 54 от 1978 г., бр. 89 от 1979 т., бр. 28 и 31 от 1982 г., бр. 44 от 1984 г., бр. 41, 79 и 80 от 1985 г., бр. 89 и 90 от 1986 г., бр. 37, 91 и 99 от 1989 т.. бр. 10, 31 и 81 от 1990 г., бр. I. 86, 90 и 105 от 1991 г., бр. 54 or 1992 т., бр. 10 от 1993 i.. бр. 50 от 1995 т.: Решение № 19 от 1995 г. на Конституционния съд - бр. 97 от 1995 г.; бр. 102 от 1995 г., бр. 107 от 1996 г., бр. 62 и 85 от 1997 г.; Решение № 19 от 1997 г. на Конституционния сьд бр. 120 от 1997 i.: бр. 83, 85, 132, 133 и 153 от 1998 г., бр. 7, 5 1 и 81 от 1999 т., бр. 21 и 51 от 2000 т.; Решение № 14 от 2000 г. на Конституционния съд - бр. 98 от 2000 г.; бр. 41 и 101 от 2001 г., бр. 45 и 92 от 2002 г., бр. 26 и 103 от 2004 т., бр. 24, 43, 76, 86 и 88 от 2005 г., бр. 59, 75 и 102 от 2006 i., бр. 38, 57, 64, 85, 89 и 94 от 2007 г., бр. 19, 67 и 102 от 2008 г., бр. 12, 23, 27, 32, 47. 80, 93 и 102 от 2009 г., бр. 26 и 32 от 2010 г., бр. 33 и 60 от 2011 г., бр. 19 и 20 от 2012 г.) се правят следните изменения и допълнения:
    1. В чл. 167:
а) в ал. 1 след думата „избран" се добавя „или да гласува на
референдум или да участва в подписка за произвеждане на референдум";
б) в ал. 2 след думата „коалиция" се добавя „или да гласува на
референдум по определен начин";
в) в ал. 3 след думата „коалиция" се добавя „или да гласува на
референдум по определен начин;
г) в ал. 4 след думата „коалиция" се добавя „или да гласува на
референдум по определен начин";
д) създава се нова ал. 5:
   "(5) Когато деянието по ал. 1-4 е извършено от длъжностно лице при или по повод изпълнение на служебните му задължения, наказанието е лишаване от свобода от една до шест години.";
е) досегашната ал. 5 става ал. 6 и в нея думите "ал. 2, 3 и 4" се заменят
с "ал. 2, 3, 4 и 5";
ж) досегашната ал. 6 става ал. 7.
2.	В чл. 167а след думата „кандидат" се добавя „или да гласува на референдум по определен начин".
3.	В чл. 168:
а) в ал. 1 след думата „право" се добавя „или гласува на референдум";
б) в ал. 2 след думата „избор" се добавя „или гласува два или повече
пъти при един референдум".
  4. В чл. 169 след думата „избори" се добавя „или референдум"."
     Комисията подкрепя/не подкрепя предложението.

      Комисията подкрепя/не подкрепя текста на вносителя за § 93.

Действащ текст: Чл. 167. (1) (Предишен текст на чл. 167 - ДВ, бр. 75 от 2006 г., изм., бр. 27 от 2009 г.) Който чрез насилие, измама, заплашване или по друг незаконен начин пречи на някого да осъществи избирателното си право или да бъде избран, се наказва с лишаване от свобода до три години и с глоба от хиляда до десет хиляди лева.
(2) (Нова - ДВ, бр. 75 от 2006 г., изм. и доп., бр. 27 от 2009 г.) Който предложи или даде на другиго имотна облага с цел да го склони да упражни избирателното си право в полза на определен кандидат, политическа партия или коалиция, се наказва с лишаване от свобода до пет години и с глоба от десет хиляди до двадесет хиляди лева.
(3) (Нова - ДВ, бр. 85 от 2007 г., изм. и доп., бр. 27 от 2009 г.) Който организира предлагането или даването на другиго на имотна облага с цел да го склони да упражни избирателното си право в полза на определен кандидат, политическа партия или коалиция, се наказва с лишаване от свобода до шест години и с глоба от пет хиляди до двадесет хиляди лева.
(4) (Нова - ДВ, бр. 27 от 2009 г.) Наказанието по ал. 3 се налага и на лице, което предоставя имотната облага на лицата по ал. 2 и 3, за да бъде предложена или дадена на другиго с цел да бъде склонен да упражни избирателното си право в полза на определен кандидат, политическа партия или коалиция.
(5) (Нова - ДВ, бр. 27 от 2009 г.) В случаите по ал. 2, 3 и 4 съдът постановява и наказание лишаване от право по чл. 37, ал. 1, т. 6. 
(6) (Нова - ДВ, бр. 19 от 2008 г., предишна ал. 4, доп., бр. 27 от 2009 г.) Деецът по ал. 2 не се наказва, ако доброволно съобщи на надлежен орган на властта за извършено престъпление по ал. 3 и 4.
Чл. 167а. (Нов - ДВ, бр. 85 от 2007 г.) (1) (Предишен текст на чл. 167а - ДВ, бр. 19 от 2008 г., изм., бр. 27 от 2009 г.) Който с цел да упражни избирателното си право в полза на определен кандидат поиска или получи имотна облага, се наказва с лишаване от свобода до три години и с глоба от хиляда до пет хиляди лева.
(2) (Нова - ДВ, бр. 19 от 2008 г., изм., бр. 27 от 2009 г.) Деецът не се наказва, ако доброволно съобщи на надлежен орган на властта за извършено престъпление по чл. 167, ал. 2, 3 или 4.
 Чл. 168. (1) (Изм. - ДВ, бр. 28 от 1982 г., бр. 10 от 1993 г., предишен текст на чл. 168, бр. 75 от 2006 г.) Който упражни избирателно право, без да има такова право, се наказва с пробация до шест месеца или с глоба от сто до триста лева.
(2) (Нова - ДВ, бр. 75 от 2006 г.) Който упражни избирателното си право два или повече пъти при един избор, се наказва с пробация и с глоба от петстотин до две хиляди лева.

      § 94. В Наказателно-процесуалния кодекс (обн., ДВ, бр. 86 от 2005 г., изм., бр. 46 и 109 от 2007 г., бр. 69 и 109 от 2008 г.,  бр. 12, 27, 32 и 33 от 2009 г., бр. 15, 32 и 101 от 2010 г., бр. 13, 33, 60, 61 и 93 от 2011 г.; изм. с Решение № 10 от 2011 г. на Конституционния съд; доп., бр. 19, 20, 25 и 60 от 2012 г.) в чл. 172 след думите „както и за престъпления по” се добавя „чл. 167, ал. 3 и 4, чл. 169г” и се поставя запетая.
  
    Предложение на нар. пр. М. Манолова и гр.нар.пр.:
   Параграф 94 да отпадне.
    Комисията подкрепя/не подкрепя предложението.

     Комисията подкрепя/не подкрепя текста на вносителя за § 94.

Действащ текст: Веществени доказателствени средства, изготвени при използване на специални разузнавателни средства
Чл. 172. (1) Органите на досъдебното производство могат да използват специални разузнавателни средства: технически средства - електронни и механични съоръжения и вещества, които служат за документиране на дейността на контролираните лица и обекти, и оперативни способи - наблюдение, подслушване, проследяване, проникване, белязване и проверка на кореспонденция и компютърна информация, контролирана доставка, доверителна сделка и разследване чрез служител под прикритие.
(2) (Доп. - ДВ, бр. 60 от 2011 г.) Специалните разузнавателни средства се използват, когато това се налага при разследването на тежки умишлени престъпления по глава първа, глава втора, раздели I, II, IV, V, VIII и IX, глава пета, раздели I - VII, глава шеста, раздели II - IV, глава осма, глава осма "а", глава девета "а", глава единадесета, раздели I - IV, глава дванадесета, глава тринадесета и глава четиринадесета, както и за престъпления по чл. 219, ал. 4, предложение второ, чл. 220, ал. 2, чл. 253, чл. 308, ал. 2, 3 и 5, изречение второ, чл. 321, чл. 321а, чл. 356к и 393 от особената част на Наказателния кодекс, ако съответните обстоятелства не могат да бъдат установени по друг начин или установяването им е свързано с изключителни трудности.
(3) Доставчиците на компютърно-информационни услуги са длъжни да подпомагат съда и органите на досъдебното производство при събирането и записването на компютърни информационни данни чрез прилагане на специални технически средства само когато това се налага за разкриване на престъпления по ал. 2.
(4) Специалните разузнавателни средства - контролирана доставка и доверителна сделка, могат да служат за събиране на веществени доказателства, а служителят под прикритие се разпитва като свидетел.
(5) Материалите по ал. 1 - 4 се прилагат към делото.

      § 95. В Закона за специалните разузнавателни средства (обн., ДВ, бр. 95 от 1997 г.,  бр. 70 от 1999 г., бл. 49 от 2000 г., бр. 17 от 2003 г., бр. 86 от 2005 г., бр. 45 и 82 от 2006 г., бр. 109 от 2007 г., бр. 43 и 109 от 2008 г., бр. 88, 93 и 103 от 2009 г., бр. 32 и 88 от 2010 г., бр. 1 и 13 от 2011 г., бр. 44 от 2012 г.) се правят следните изменения и допълнения: 
      1. В чл. 13, ал. 1 се създава т. 6:
      „6. окръжните прокуратури – за престъпления по чл. 167, ал. 3 и 4 и чл. 169г от Наказателния кодекс”.
      2. В чл. 14, ал. 1 след думата „съответния” се добавя „административен”.

       Предложение на нар. пр. М. Манолова и гр.нар.пр.:
       Параграф 95 да отпадне.
      Комисията подкрепя/не подкрепя предложението.

       Комисията подкрепя/не подкрепя текста на вносителя за § 95.

 Действащ текст: Чл. 13. (1) Право да искат използване на специални разузнавателни средства и да използват събраните чрез тях данни и веществени доказателствени средства съобразно тяхната компетентност имат:
1. (изм. - ДВ, бр. 17 от 2003 г., бр. 45 от 2006 г., бр. 109 от 2007 г., бр. 43 от 2008 г., бр. 109 от 2008 г., бр. 93 от 2009 г., бр. 44 от 2012 г. , в сила от 1.07.2012 г.) Главна дирекция "Борба с организираната престъпност", Главна дирекция "Национална полиция", Главна дирекция "Гранична полиция", дирекция "Вътрешна сигурност", областните дирекции на Министерството на вътрешните работи, специализираните дирекции (с изключение на дирекция "Технически операции"), териториалните дирекции и самостоятелните териториални отдели на Държавна агенция "Национална сигурност";
2. (изм. - ДВ, бр. 49 от 2000 г., бр. 109 от 2007 г.) службите "Военна информация" и "Военна полиция" към министъра на отбраната;
3. Националната разузнавателна служба;
4. (отм. - ДВ, бр. 109 от 2008 г.); 
5. (изм. - ДВ, бр. 17 от 2003 г., отм., бр. 109 от 2008 г.). 
(2) (Нова - ДВ, бр. 109 от 2008 г.) Наблюдаващият прокурор подава писмено мотивирано искане до съда за използване на специални разузнавателни средства по досъдебно производство.
(3) (Предишна ал. 2, доп. - ДВ, бр. 109 от 2008 г.) Други органи, освен посочените в ал. 1 и 2, не могат да искат и да използват специални разузнавателни средства.
 
 Чл. 14. (1) (Доп. - ДВ, бр. 109 от 2008 г.) За използване на специални разузнавателни средства се изготвя мотивирано писмено искане от съответния ръководител на органите по чл. 13, ал. 1 или от наблюдаващия прокурор, съдържащо:
1. пълно и изчерпателно посочване на фактите и обстоятелствата, даващи основание да се предполага, че се подготвя, извършва или е извършено тежко престъпление, които налагат използването им;
2. пълно описание на извършените до момента действия и резултатите от предварителната проверка или разследването;
3. установъчни данни на лицата или обектите, спрямо които ще се използват;
4. срока на ползването;
5. оперативните способи, които следва да се приложат;
6. (изм. - ДВ, бр. 109 от 2008 г.) оправомощеното длъжностно лице, което да бъде уведомявано за получените резултати.
(2) В случаите по чл. 12, ал. 2 към искането се прилага и писменото съгласие на лицето, спрямо което ще се използват специалните разузнавателни средства.

НК: Чл. 167. (1) (Предишен текст на чл. 167 - ДВ, бр. 75 от 2006 г., изм., бр. 27 от 2009 г.) Който чрез насилие, измама, заплашване или по друг незаконен начин пречи на някого да осъществи избирателното си право или да бъде избран, се наказва с лишаване от свобода до три години и с глоба от хиляда до десет хиляди лева.
(2) (Нова - ДВ, бр. 75 от 2006 г., изм. и доп., бр. 27 от 2009 г.) Който предложи или даде на другиго имотна облага с цел да го склони да упражни избирателното си право в полза на определен кандидат, политическа партия или коалиция, се наказва с лишаване от свобода до пет години и с глоба от десет хиляди до двадесет хиляди лева.
(3) (Нова - ДВ, бр. 85 от 2007 г., изм. и доп., бр. 27 от 2009 г.) Който организира предлагането или даването на другиго на имотна облага с цел да го склони да упражни избирателното си право в полза на определен кандидат, политическа партия или коалиция, се наказва с лишаване от свобода до шест години и с глоба от пет хиляди до двадесет хиляди лева.
(4) (Нова - ДВ, бр. 27 от 2009 г.) Наказанието по ал. 3 се налага и на лице, което предоставя имотната облага на лицата по ал. 2 и 3, за да бъде предложена или дадена на другиго с цел да бъде склонен да упражни избирателното си право в полза на определен кандидат, политическа партия или коалиция.
(5) (Нова - ДВ, бр. 27 от 2009 г.) В случаите по ал. 2, 3 и 4 съдът постановява и наказание лишаване от право по чл. 37, ал. 1, т. 6. 
(6) (Нова - ДВ, бр. 19 от 2008 г., предишна ал. 4, доп., бр. 27 от 2009 г.) Деецът по ал. 2 не се наказва, ако доброволно съобщи на надлежен орган на властта за извършено престъпление по ал. 3 и 4.
Чл. 169г. (Нов - ДВ, бр. 27 от 2009 г.) (1) Който образува или ръководи група, която си поставя за цел да извършва престъпления по този раздел, се наказва с лишаване от свобода от една до осем години.
(2) Който членува в такава група, се наказва с лишаване от свобода до шест години.
(3) Участник в групата, който доброволно се предаде на органите на властта, разкрие всичко, което му е известно за групата, и по този начин съществено улесни разкриването и доказването на извършени от нея престъпления, се наказва при условията на чл. 55. 
(4) Не се наказва участник в групата, който доброволно се предаде на властта и разкрие групата, преди да е извършено от нея или от него друго престъпление по този раздел.

    Предложение на нар. пр. И.Фидосова, Кр. Ципов, Е. Радев и Д. Лазаров:
Да се създаде § 96:
 § 96. В Закона за административните нарушения и наказания (обн., ДВ, бр. 92 от 1969 г., изм., бр. 54 от 1978 г., бр. 28 от 1982 г., бр. 28 и 101 от 1983 г., бр. 89 от 1986 г., бр. 24 от 1987 г., бр. 94 от 1990 г., бр. 105 от 1991 г., бр. 59 от 1992 г., бр. 102 от 1995 г., бр. 12 и 110 от 1996 г., бр. 11, 15, 59, 85 и 89 от 1998 г., бр. 51, 67 и 114 от 1999 г., бр. 92 от 2000 г., бр. 25, 61 и 101 от 2002 г., бр. 96 от 2004 г., бр. 39 и 79 от 2005 г., бр. 30, 33, 69 и 108 от 2006 г., бр. 51, 59 и 97 от 2007 г., бр. 12, 27 и 32 от 2009 г., бр. 10, 33, 39, 60 и 77 от 2011 г., бр. 19, 54 и 77 от 2012 г.) в чл. 34, ал. 1 след думите „както и по“ се добавя “Изборния кодекс, Закона за политическите партии“. 
      Комисията подкрепя/не подкрепя предложението.

Действащ текст: Чл. 34. (1) (Доп. - ДВ, бр. 89 от 1986 г., бр. 102 от 1995 г., бр. 61 от 2002 г., бр. 39 от 2005 г., изм. и доп., бр. 97 от 2007 г., доп., бр. 77 от 2011 г.) Не се образува административнонаказателно производство, а образуваното се прекратява, когато:
а) нарушителят е починал;
б) нарушителят е изпаднал в постоянно разстройство на съзнанието;
в) това е предвидено в закон или указ.
Не се образува административнонаказателно производство, ако не е съставен акт за установяване на нарушението в продължение на три месеца от откриване на нарушителя или ако е изтекла една година от извършване на нарушението, а за митнически, данъчни, банкови, екологични и валутни нарушения, както и по Закона за публичното предлагане на ценни книжа, Закона за пазарите на финансови инструменти, Закона за дружествата със специална инвестиционна цел, Закона срещу пазарните злоупотреби с финансови инструменти, Закона за дейността на колективните инвестиционни схеми и на други предприятия за колективно инвестиране, част втора, част втора "а" и част трета от Кодекса за социално осигуряване, Кодекса за застраховането и на нормативните актове по прилагането им и по Закона за регистър БУЛСТАТ - две години.
(2) (Нова - ДВ, бр. 12 от 1996 г., доп., бр. 51 от 1999 г., изм., бр. 92 от 2000 г., бр. 101 от 2002 г., бр. 33 от 2006 г., доп., бр. 108 от 2006 г., бр. 54 от 2012 г., в сила от 17.07.2012 г.) За нарушение на нормативен акт, уреждащ бюджетната, финансово-стопанската и отчетната дейност по чл. 32, ал. 1, т. 1 от Закона за държавната финансова инспекция, както и за нарушение на нормативен акт, уреждащ хазартната дейност и мерките срещу изпирането на пари и финансирането на тероризма, както и за нарушение на Закона за енергетиката, Закона за енергията от възобновяеми източници и подзаконовите нормативни актове по прилагането им, не се образува административнонаказателно производство, ако не е съставен акт за установяване на нарушението в продължение на шест месеца от откриване на нарушителя или ако са изтекли повече от пет години от извършване на нарушението. В тези случаи предвидените срокове в ал. 1 не се прилагат.
(3) (Предишна ал. 2 - ДВ, бр. 12 от 1996 г.) Образуваното административнонаказателно производство се прекратява, ако не е издадено наказателно постановление в шестмесечен срок от съставянето на акта.

        ПРЕДСЕДАТЕЛ НА КОМИСИЯТА
        ПО ПРАВНИ ВЪПРОСИ:

                                                                         ИСКРА ФИДОСОВА